
Som  njærtet  er,   saa  har  du  det, 
Som  Hjærtet  er,  saa  faar  du  det. 
Peter  Rordam. 

Det  er  om  Lyngby-Periodeu  i  Peter  Kørdams  Liv,  her 
skal  fortælles.  For  strax  at  faa  et  Billede  frem  af  Manden, 
som  han  var,  skal  en  lille  Historie  meddeles.  Den  er  mig 
fortalt  af  et  Øjenvidne,  og  den  kan  bl.  a.  tjene  til  Prøve  paa 
det  mærkelige  Herredømme,  P.  Eørdam  ved  sit  Ord  kunde  øve 
over  ham  ganske  xibekjendte  Mennesker. 

Det  var  henimod  Aften,  en  Dag  i  Begyndelsen  af  Tred- 
serne,  paa  den  Aarstid,  da  Tjørnen  blomstrer,  at  P.  Rørdam 
besluttede  at  ride  ind  til  Kjøbenhavn  for  at  se  til  en  syg 
Dame,  der  trængte  til  hans  aaudelige  Trøst.  Hans  Karl  og 
tro  Følgesvend  red  med  for  at  holde  hans  Hest,  medens  han 
selv  var  inde  hos  den  syge.  Da  de  red  tilbage  ad  Farimags- 
vejen,  som  den  Gang  var  ubebygget,  og  vare  komne  henimod 
Nørrebro,  hvor  der  da  var  et  højt  og  tæt  Tjørnehegn,  der 
adskilte  Vejen  fra  den  bagved  liggende  Plads,  hørte  de  en 
vild  Støj  og  vrede  Eøster  bagved  Tjørnegjærdet.  Det  var  da 
næsten  mørkt,  og  Vejen  til  Lyngby  lang.  Men  da  Rørdam 
blev  opmærksom  paa  Støjen,  stod  han  af,  gav  Karlen  Hestens 
Tøjle  og  banede  sig  med  Møje  Vej  om  bag  Tjørnegjærdet. 
Her  traf  han  et  Par  forøvrigt  ret  ordentlig  klædte  Mennesker 
i  et  forbitret  Slagsmaal.  Strax  talte  han  dem  til,  og  det  paa 
en  saa  eftertrykkelig  og  dog  tillige  saa  hj  ærte  vindende  Maade, 
at  de  ikke  blot  opgav  Slagsmaalet  og  sluttede  Forlig,  men 
begge  fulgte  ham  lige  ud  til  Østerbro,    medens   han  red  Fod 

for  Fod  og  stadig  fortsatte  Samtalen  med  dem.  Jeg  tænker, 
Læseren  vil  føle,  at  til  at  gjøre  det,  som  P.  Rørdam  lier 
gjorde,  hører  der  baade  Mod  og  Meuneskekjærlighed. 

„Pastor  Eørdam  var  nu  altid  saa  glad",  saaledes  sagde 
en  gammel  Arbejdsmand  fra  Lundtofte  en  Dag  til  mig,  da 
han  fortalte  et  ejendommeligt  Optrin  af  sit  Liv,  der  godt- 
gjorde, at  P.  Eørdam,  ved  paa  sin  modige  og  kjærlige  Maade 
at  gribe  ind  deri  paa  et  kritisk  Punkt,  havde  bragt  ham  paa 
ret  Kjøl.  Men  det  gjør  et  Menneske  glad,  uaar  han  mærker, 
at  han  kan  udrette  noget,  der  er  til  andres  Gavn.  Og  Eør- 
dam havde  en  stadig  rislende  Glædens  Kilde,  som  han  højlig 
skjønnede  paa  og  ikke  blev  træt  af  at  prise,  nemlig  det  ham 
anviste  Arbejde  i  Guds  Ords  Tjeneste.  Derfra  stammede  de 
glitrende  Solblink,  der  fra  Tid  til  anden  brød  frem  og 
gjennemlyste  hans  Tale  og  virkede  saa  oplivende  og  for-» 
friskende  paa  dem,  der  hørte  ham. 

Pastor  V.J.Hoff  i  Ubberup  har  været  saa  venlig  uop- 
fordret at  meddele  mig  følgende  lille  Skizze  med  Tilladelse 
til  at  benytte  den  i  dette  Skrift. 

,,Da   jeg    i    Aarene    1857 — 60   var   Huslærer    hos   Hof- 
jægermester,   senere    Kammerherre,    Carlsen    paa   Gammel- 
kjøgegaard,  kom  hans  Svoger,  Peter  Eørdam,  og  dennes  yndige 
Hustru  der  ofte.     Det   føltes   af  os  alle  som  en  Forfriskelse, 
naar   de    kom.     Der   var    noget   særdeles    oplivende   ved    den 
livfulde  Oprindelighed,  der  var  over  Eørdam.     Han  havde  en 
forunderlig  Magt  til   at   sætte  Livsaanderae  i  Bevægelse  blot 
ved  at  komme  indenfor  Døren  og  udtale  sig,   friskt  og  ejen- 
dommeligt,   om    det  saa  var   om  de  største  Bagateller.     Han 
kunde  anderledes  og  bedre,  end  jeg  har  truffet  det  hos  noget 
andet  Menneske,  se  sjælfuldt  paa  alt,   hvad  der  mødte  ham  i 
Livet.     Det  smaa  og  dagligdags  var  ikke  som  en  Verden  for 
sig,  og  det  store  og  aandelige  som  en  anden  Verden  for  sig. 
Men  han  saa  med  sit  sunde,  gudfrygtige  Menneskeøje  paa 
alt,    hvad    der   mødte   ham.      Og    enten    det  var  stort  eller 


smaat,  saa  blev  det  i  den  Belysning,  som  Vidnesbyrd  om 
(i  ud  s  Aabenbarelse ,  eller  som  det,  der  kaldte  Tanken  om 
denne  frem  hos  ham,  i  Grunden  ens.  Deraf  de  forunderlig 
bratte  og  dog  for  ham  saa  naturlige  Overgauge  ofte  fra  det 
højeste  og  største  til  det  tilsyneladende  allerubetydeligste  og 
mest  dagligdags.  Jeg  tror  ikke,  at  der  er  noget  mere  vel- 
ajørende  og  lærerigt  i  hele  hans  Levnet  end  netop  dette. 
Det  er  saa  kjernesundt,  saa  gjenuemgudftygtigt,  saa  livsfriskt. 
Der  er  jo  næsten  ikke  et  af  hans  Breve,  uden  at  det  bærer 
Vidnesbyrd  derom,  og  hans  Tale  gjorde  det  visselig  ikke 
mindre.  Der  skulde  ikke  meget  til  at  give  haus  Sind  Stødet 
til  en  levende  aandelig  Bevægelse,  og  den  forfulgte  han  da 
ofte  med  en  egen  Slags  PJnergi,  hvor  ogsaa  den  logiske 
Sammenhæng  godt  kjendtes,  om  den  end  ikke  altid  fulgte  de 
banede  Veje,  eller  tilsyneladende  bevægede  sig  i  Spring.  Ved 
at  se  paa  Naturen ,  Fuglen  og  Ormen ,  det  faldende  Blad  og 
Knoppen  for  næste  Aar  i  Bladhjørnet,  de  drivende  Skyer  osv. 
fik  han  mange  Prædikentexter.  „Det  giver  Tanker",  sagde 
han  til  mig  en  Morgen ,  da  jeg  kom  ind  i  Spisestuen  paa 
Gammelkjøgegaard ,  og  han  stod  alene  derinde  og  saa  ud  af 
Vinduet  i  Haven,  hvorledes  Vinden  susede  gjeunem  Træ- 
toppene. Han  sagde  mig  ikke,  hvad  det  var  for  Tanker; 
men  det  var  jo  ogsaa  det  samme,  de  kunde  jo  være  mange 
Slags.  Hovedsagen  var  vel  den,  at  hans  modtagelige,  levende 
Sind  var  som  en  Æolsharpe,  stemt  af  Guds  Finger,  og  hvori 
Vindens  Pust  føltes  som  et  Aandepust  fra   Gud. 

Derimod  lærte  jeg  snart  at  se,  at  hans  Natur  var  meget 
lidet  modtagelig  for  det  indviklede,  det  kunstige,  og  den 
systematiske  Undersøgelse  laa  ikke  for  ham.  Han  var  i  den 
Henseende  en  stor  Modsætning  til  sin  Svoger,  Kammerherre 
Carlsen.  Denne  ædle  og  højtbegavede  Mand,  der  forbandt 
megen  Lærdom  med  klar  Tænkning,  syslede  tidlig  og  sent 
med  sine  boglige  Studier.  Det  var  for  mig  saare  lærerigt, 
naar  han  ofte  indbød  mig  til  at  læse  forskjellige  Ting  sammen 
med  sig.    Jeg  mindes  saaledes  en  Tid,  da  vi  læste  den  tydske 

Retsfilosof  Dr.  Stahls  kristelig  politiske  Skrifter  og  Vilmars 
theologiske  Værker,  som  gav  os  Auleduing  til  megen  Sam- 
tale og  Drøftelse.  Vi  ventede  i  den  Tid  Eørdam.  Carlsen 
sagde  da  til  mig:  „Nu  skal  De  se,  naar  Eørdam  kommer, 
og  vi  spørger  ham  om  haus  Tanker  om  disse  Ting,  saa  svarer 
han  ikke  andet  end:  „ja,  er  det  ikke  nogle  løjerlige  Folk,  de 
Tydskere!""  Og  ganske  rigtigt,  saaledes  omtrent  lagde  han 
det  hele  lærde  Apparat  til  Side.  Han  syntes  absolut  uimod- 
tagelig for  den  Slags. 

Et  lille  Træk  af  en  anden  Art  mindes  jeg  ogsaa  fra  et 
af  han  Besøg.  Det  sar  ved  et  større  Middagsselskab  hos 
Carlsens,  Efter  Bordet  gik  Herrerne  ind  at  røge  Tobak  i 
Kammerherrens  Værelse.  Da  jeg  efter  en  Tids  Forløb  atter 
gik  ind  i  Dagligstuen,  fandt  jeg  alle  Damerne  siddende  der, 
og  Eørdam  midt  iblandt  dem  i  den  livligste  Underholdning. 
Idet  jeg  træder  ind,  siger  Rørdam:  „Der  kommer  Hoff;  nu 
skal  vi  høre,  hvad  han  siger.  Hoff',  vi  sidder  hor  og  taler 
om  Kjærlighed.  Kan  De  nu  sige  mig,  hvad  Kjærlighed 
er?"  Jeg  kunde  ikke.  „Ser  De",  sagde  han,  „man  elsker 
ikke  altid  den  smukkeste,  vel?"  —  „Nei!"  —  „Ser  De, 
man  elsker  ikke  altid  den  bedste!"  —  „Nej!"  —  „Man  elsker 
heller  ikke  altid  den  rigeste!  osv. !"  —  „Nej!"  —  „Og  nu 
spørger  jeg:  hvad  er  Kjærlighed!?"  Han  saa  sig  om  i 
Kredsen  med  sit  ubeskrivelig  friske  Blik  .  fuldt  optaget,  som 
han  var,  af  sit  Æmue.  Og  saa  sagde  han:  „Kjærlighed  er: 
det  er  mig!  og  det  er  dig!"  —  Kjærlighedens  Gaade  løstes 
for  ham  i  denne  Forklaring.  Eller  rettere:  længere  brød  han 
sig  ikke  om  at  forfølge  den  end  til  det  Menueskehjærtets 
Løndoms  Dyb,  som  ingen  kan  udgrunde.  Det  var  ham  lige- 
frem en  Vederkvægelse  og  Hvile  at  tænke  sig,  at  der  boede 
den  og  havde  sit  Værksted  og  Lønkammer.  Ingen  Samling 
af  Egenskaber  kunde  kalde  den  frem ;  ingen  Tænkning  kunde 
aabenbare,  og  intet  System  kunde  fremstille  dens  Væsen.  Men 
i  Personlighedens  Indre,  der  havde  den  sin  Bolig  og  sit 
Voxested,  henlagt  deri  som  et  Frø  fra  Guds  egen  Huand. 


Men  1  y  d  h  o  r  var  han  som  faa ,  og  fryde  sig  kunde 
han  som  faa  ved  enhver  levende  Aabenbarelse  af  Kjærlig- 
hedens Væsen,  naar  han  mødte  den  paa  sin  Vej.  Jeg  har 
liggende  for  mig  et  Brev  fra  en  af  hans  Venner,  hvori  der 
staar : 

„Jeg  kommer  ved  saadannc  Dødsfald  til  at  tænke  paa 
en  lille  Historie,  P.  Rørdam  oplevede  og  engang  fortalte  mig, 
om  en  Kone,  der  levede  i  en  sjælden  taalmodig  Kjærlighed 
Livet  igjennem  til  det  sidste.  Hun  sagde  til  en  Nabokone, 
der  foreholdt  hende,  at  hun  ikke  var  skrap  nok  imod  Manden, 
der  levede  i  mange  Udskejelser  og  var  haard  imod  hende: 
„Du  kjender  ikke  til  Kjærlighed,  —  Du  ser  kun 
paa  P  letterne!"" 

Og  hans  egen  Betragtning,  da  hun  laa  saa  yndig  fredelig 
i  sine  sidste  Øjeblikke :  „hun  saaede  Kjærligheden  og  høstede 
Preden!"" 

Det  var  nu  den  Mand,  som  havde  den  dybe  og  enfol- 
dige Forstaaelse  af  Kjærlighedens  Natur,  om  hvis  sidste  Livs- 
afsnit vi  skulle  høre  noget  nærmere. 

Sikkert  var  der  ingen,  hvem  det  laa  mere  paa  Hjærte, 
at  P.  Rørdam  skulde  blive  Præst  i  Lyngby,  end  Dronning 
Caroline  Amalie,  der  ofte  i  sine  Breve  har  kaldt  ham  sin 
„Sjælesørger",  og  hvis  Tillid  til  ham  aldrig  rokkedes,  lige- 
som det  uden  Tvivl  kan  siges  til  hans  Ros,  at  han  aldrig 
misbrugte  sin  høje  Velynderindes  store  Fortrolighed.  Det  var 
da  ogsaa  hende,  der  bragte  ham  det  første  Bud  om  den  store 
Forandring,  der  vilde  indtræde  i  hans  ydre  Stilling  ved  hans 
Forflyttelse  fra  de  idylliske  og  rolige  landlige  Forhold  i 
Sydsjælland  til  Hovedstadens  umiddelbare  Nærhed,  hvor 
Omgivelserne  vare  langt  mere  brogede  og  sammensatte,  end 
de  havde  været  i  Mern,  men  hvor  der  ogsaa  var  mere,  der 
uvilkaarlig  tilskyndede  til  Anspændelse  af  alle  de  gode  Kræf- 
ter, der  vare  Peter  Rørdam  betroede.  Det  Brev,  vi  hentydede 
til,  følger  her: 


Enkedronning  Caroline  Amalie  til  P.  Rørdam. 

D.  15.  Januar  [1856]. 
Kjære  Rørdam! 

Jeg  gratulerer  Dem  som  Præst  i  Lyugbye.  Idag  har 
Kongen  underrettet  mig  om,  at  han  har  taget  Hensyn  til  mit 
særdeles  Onske  og  kaldt  dem  fremfor  de  adskillige  Andre,  der 
kunde  qualificere  sig  til  dette  Embede.  N"u  først  og  fremmest 
vores  Tak  til  Vor  Herre,  at  Deres  Ansættelse  maae  være  til 
Hans  Ære  og  Hans  Kiges  Fremme,  og  dernæst  Dem  og  Deres, 
mig   selv   og   Andre   i    Samfundet    til   Glæde   og  Velsignelse. 

Jeg  haaber.  De  kommer  som  snarest  ind  for  at  takke 
Kongen  og  Cultusministeren.  Denne  har  vist  arbeidet  stærkt! 
Sig  til  Konen,  hvor  glad  og  taknemmelig  jeg  er. 

Deres  trofaste  Veninde 

Caroline  Amalie. 

Jeg  maae  dog  fortælle  Dem,  at  Justitsraad  Jacobsen 
har  havt  paa  sit  Hospital  af  Deres  Sognefolk  fra  Mehrn,  og 
hvor  disse  rose  Dem;  „han  er  eeus  imod  os  Alle",  sige  de. 
„som  en  Fader."  [Dronningen  fortæller  saa  noget  nærmere 
om  den  Taalmodighed  og  Gudheugiveuhed,  en  syg  Mand  fra 
Mern,  ifølge  Lægens  Beretning,  havde  vist  under  sine  Li- 
delser]. 

Det  var  en  Dag  i  Slutningen  af  Februar  1856,  at  Peter 
Rørdam  holdt  sit  Indtog  i  Lyngby  Præstegaard,  der  i 
Resten  af  hans  Levetid  skulde  blive  hans  Hjem. 

Lyngby  havde  den  Gang  som  nu  et  Præg  af  Nærheden 
ved  Kjøbenhavn  med  hvad  deraf  følger,  baade  af  godt  og 
ondt.  For  mere  end  100  Aar  siden  udtalte  allerede  Biskop 
Balle  ved  en  Visitats  i  Lyngby:  „Denne  Menighed  er  udsat 
for  megen  Adspredelse  og  blandes  idelig  med  fremmede." 
Dette  Forhold  er  ikke  forandret  med  Tiden,  men  forøget  ved 
den    lette  Forbindelse   med  Hovedstaden.     Den  Gang  Rørdam 


kom  til  Lyngby,  var  Byen  dog  endnu  ikke  ved  nogen  Jærn- 
bane  forbunden  med  Kjøbenhavn,  raen  Folk,  der  ikke  selv 
havde  Hest  og  Yogn,  maatte  nøjes  med  tilfældige  Befordringer. 
En  Gang  om  Dagen  gik  der  en  „Omnibus''  til  Kjøbenhavn, 
som  dog  ikke  kunde  rumme  stort  mere  end  en  halv  Snes 
Mennesker.  Om  Søndagen  drev  en  Del  af  Bønderne  den 
saakaldte  Kaperkjørsel ,  det  vil  sige,  de  mødte  med  firsædede 
Vogne  ved  Østerport  for  at  befordre  Folk  fra  Hovedstaden  til 
„Skoven".  Hver  Morgen  tidlig  kjørte  Vogne,  nogle  med  Mælk, 
andre  med  Hø  og  Halm  til  Kjøbenhavn,  og  saaledes  var  der 
ikke  faa  af  Lyngby  Sogns  faste  Beboere,  der  tilbragte  en 
betydelig  Del  af  deres  Liv  dels  i  Kjøbenhavn  —  og  det 
ingenlunde  i  de  heldigste  Omgivelser  —  dels  paa  Landevejen. 
At  det  ikke  var  en  god  Skole  for  Kirkelighed,  er  indlysende. 

I  den  første  Menneskealder  af  dette  Aarhundrede  havde 
Lyngby  haft  en  Præst,  der  havde  udfoldet  en  ret  mærkelig 
Virksomhed,  nemlig  Bone  Falck  Eønne.  I  Begyndelsen 
af  sin  Embedstid  havde  denne  især  arbejdet  for  at  hæve 
Sognet  i  materiel  Henseende  ved  Forbedringer  i  Agerbruget 
og  ved  Fremme  af  forskjellige  andre  landlige  Sysler.  Senere 
havde  han  med  ikke  ringere  Iver  bestræbt  sig  for  at  frem- 
hjælpe den  kristelige  Vækkelse.  Baade  hvad  man  nu  kalder 
den  indre  og  den  ydre  Jlission  havde  i  ham  haft  en  energisk 
og  udholdende  Talsmand,  ligesom  han  ogsaa  var  Foregangs- 
mand eller,  om  man  vil.  Banebryder  for  kristelige  og  humane 
Bestræbelser,  der  sigtede  til  at  lindre  de  ulykkeliges  Kaar. 
Vel  var  Eønnes  aandelige  Stade  præget  af  eu  vis  urolig  Iver, 
der  drev  ham  til  bestandig  at  optage  nye  Virksomhedsfelter ; 
men  hans  Arbejde  havde  dog  ikke  været  forgjæves.  Var  det 
end  saa,  at  den  yngre  Slægt  nærmest  opfattede  ham  som  „en 
streng  Mand",  der  afskyede  deres,  forøvrigt  ogsaa  lidet  til- 
talende Fastelavnsløjer  og  gjorde  store  Fordringer  til  sine 
Konfirmander,  saa  var  der  dog  ikke  faa  af  Sognets  bedste 
Elementer,   som   han  havde  knyttet  til  sig,  ligesom  han  stod 


i  stadig  Forbindelse  med  den  lille  Kreds  af  kristelig  vakte, 
der  den  Gang  fandtes  i  Kjøbeuhavn. 

Da  Eønne  døde  1833,  blev  P.  D.  Ibsen  hans  Efter- 
mand. Han  var  en  dannet  og  intelligent  Mand,  nærmest  af 
J.  P.  Mynsters  Retning.  Embedets  Bøger  fra  hans  Tid  ere 
førte  med  en  mønsterværdig  Orden  og  Nøjagtighed,  og  alle 
Sognesager  administrerede  han  med  stor  Dygtigbed,  saa  godt 
som  enevældig.  Men  han  tilfredsstillede  dog  næppe  ganske  det 
Krav  til  en  Præst,  som  Lyngby  stillede.  Det  er  mig  fortalt, 
at  Prins  Christian  (senere  Christian  VIII),  der  kjendte  Ibsen 
fra  Fyn  og  satte  Pris  paa  ham,  nogen  Tid  efter  hans  An- 
sættelse i  Lyngby  mødte  en  gammel  og  meget  anset  Bonde, 
til  hvem  han  sagde:  „Naa,  hvad  synes  I  om  eders  ny  Præst?" 
Bonden  svarede:  „Gud  velsigne  Hr.  Ibsen,  Deres  kgl.  Høi- 
hed,  men  vores  Præst,  han  er  død."  I  Ibsens  senere  Aar 
tog  Kirkegaugen  betænkeligt  af,  tildels  fordi  Præsten  paa 
Grund  af  sin  overvættes  Fedme  blev  ubekvem  til  sin  Gjerning. 
Siden  Slutningen  af  1853  havde  han  haft  Edvard  Sprechelsen 
til  personel  Kapellan. 

Da  Rørdam  blev  Præst  i  Lyngby,  var  der  endnu  ikke 
faa  Erindringer  tilbage  fra  Rønnes  Tid,  hvad  der  sikkert  har 
bidraget  til  at  bane  ham  Vej  og  Forstaaelse,  saa  forskjellig 
hans  Forkyndelse  end  i  Formen  var  fra  Rønnes.  Men  ved 
Siden  af  Levningerne  af  gammel  Gudsfrygt  var  der  ogsaa, 
som  i  næsten  alle  Sogne  i  en  vid  Omkreds  om  Kjøbenhavn, 
en  høj  Grad  af  Ligegyldighed  for  Kirken,  som  mangfoldige 
kun  besøgte  i  Anledning  af  Begravelser  og  lignende  Begiven- 
heder. 

At  Rørdams  Optræden  har  vakt  Opmærksomhed,  kan 
ikke  betvivles,  om  end,  til  at  begynde  med,  Forundringen, 
ligesom  i  Mern,  har  været  det  overvejende.  Lyngby  Sogn 
indesluttede  mange  forskjelligartede  Elementer.  Den  egentlige 
jordbesiddende  Bondestand  var  med  Hensyn  til  Tallet  ingen- 
lunde den  overvejende,  om  den  end  var  den  tonogivende  i 
Sognets  indre  og  ydre  Anliggender.     Huse  med  Jord  var  der 


ikke  raauge  af,  men  en  desto  talrigeio  Arbejderbefolkning, 
hvoraf  mange  vare  knyttede  til  Fabrikkerne,  Brede,  Ørholm 
og  Eaavad.  Af  Folk  udenfor  Bondestanden  var  der  mange, 
deriblandt  talrige  Smaahandværkere.  Taarbæk  med  sin  Fisker- 
befolkning udgjorde  en  egen  Del  af  Sognet,  og  maaske  den, 
hvor  Rørdam  fandt  sig  bedst  bjemrae.  Da  den  ved  Dyre- 
haven er  adskilt  fra  den  øvrige  Del  af  Sognet,  stod  den  i 
meget  ringe  Berøring  med  denne,  og  den  levede  saaledes  sit 
eget  Liv.  Endnu  var  Fiskerlejet  ikke  saa  overfyldt  med 
Sommerbeboeres  Villaer,  som  det  senere  er  blevet,  og  alt 
var  endnu  ikke  lagt  til  Rette  for  at  drage  den  størst  mulige 
Fortjeneste  af  de  kjøbcuhavnske  Gjæster. 

Til  Fiskerne  i  Taarbæk  kom  Rørdam  til  at  staa  i  et 
eget  Forhold.  De  vare  den  Gang  endnu  noget  uciviliserede  i 
Ytringen  af  deres  Følelser,  i  visse  Maader  som  Børn.  Naar 
et  Bryllupstog  kom  fra  Taarbæk  til  Lyngby  Kirke,  kunde 
man  gjerne  høre  Gjæsternes  Støj  langt  borte,  og  det  var 
ikke  ukjendt,  at  Følget  kom  beruset  i  Kirken.  Med  alt  dette 
holdt  Rørdam  dog  af  dem,  og  de  følte  det.  Derfor  fandt  de 
sig  godt  i,  naar  han,  som  det  vel  kunde  ske,  maatte  give 
dem  en  ordentlig  Overhaling,  og  de  kom  i  Grunden  til  at 
holde  mere  af  ham  derfor,  da  de  følte,  at  det  var  fortjent, 
og  han  talte  til  dem  paa  en  saadan  Mande,  at  hans  Kjærlig- 
hed lyste  frem  af  de  alvorlige  Ord.  Efterhaanden  lavedes 
der  adskillige  komiske  Anekdoter  angaaande  hans  Maade  at 
tage  disse  Naturbørn  paa-,  men  disse  Historier,  af  hvilke  ad- 
skillige efter  hans  Død  fremkom  i  Bladene,  ere  dog  ikke 
paalidelige. 

Da  Taarbæk  ikke  den  Gang  havde  nogen  Kirke  eller 
Kapel ,  vare  Beboerne  henviste  til  Lyngby  Kirke ;  men  da 
denne  ligger  næsten  en  Mil  fra  Taarbæk,  kan  man  let  tænke 
sig,  at  Besøget  kun  var  meget  sparsomt.  Men  det  er  ikke 
godt,  naar  en  Befolkning  gjennem  Generationer  bliver  fremmed 
for  Kirken.  Den  nidkjære  Pastor  Rønne  havde  1821  begyndt 
t>pbyggelsesmøder   Søndag  Eftermiddag   i  Taarbæk,    hvor   der 

den  Gaug  ikke  var  nogen  Skole,  og  endnu  mindre  noget  Lo- 
kale til  Gudstjeneste.  Paa  Rønnes  Begjæring  var  et  Hus 
ved  frivillig  Gave  blevet  skjænket  til  Afholdelse  af  disse 
Søndagsmøder  og  af  ham  indviet  til  et  „Bedehus"  ^),  det 
samme  Hus,  som  senere  blev  benyttet  til  Skole.  Møderne 
vare  dog  i  Tidens  Løb  faldne  hen.  Der  var  imidlertid  Trang 
til  at  faa  dem  gjenoptagne.  Dette  skete  i  P.  Rørdams  Tid, 
i  hvilken  man  endog  naaede  saa  vidt  at  faa  et  eget  Kapel 
til  Gudstjeneste  for  Beboerne  i  Taarbæk  og  Raavad  Distrikt. 
De  Bestræbelser  fra  Rørdams  Side,  der  omsider  førte  til  dette 
Resultat,  skulle  senere  omtales. 

P.  Rørdams  Kjendskab  til  Forholdene  i  Lyngby  var  ikke 
meget  indgaaende.  I  sin  Ungdom  havde  han  prædiket  her 
en  Gang  for  Prins  Christian  og  Gemalinde").  Paa  Sorgenfri 
Slot  havde  han  senere  oftere  været  Dronningens  Gjæst.  Men 
forøvrigt  havde  han  ingen  videre  Forbindelser  blandt  Lyngby 
Sogns  faste  Beboere,  raaaske  med  Undtagelse  af  Fabrikant 
Modeweg  paa  Brede.  En  anden  Sag  var  det,  at  Sommeren 
vistnok  senere  bragte  adskillige  Gjæster  til  Lyngby  og  Taar- 
bæk, med  hvilke  Rørdam  paa  Grund  af  sit  udstrakte  Be- 
kjendtskab  til  kjøbenhavnske  Familier  og  Personligheder  alle- 
rede tidligere  havde  staaet  i  nærmere  eller  fjernere  Berøring. 
Da  Formandens  Enke  boede  i  Præstegaarden,  kunde  Rørdam 
indtil  videre  ikke  have  sin  Familie  —  sin  Hustru,  sin  tre- 
aarige  Datter  og  sin  Søster  Bolette  —  hos  sig.  Efter  et 
lille  Ophold  paa  Gammel  Kjøgegaard  kom  de  til  Kjøbenhavn, 
hvor  de  tog  Bolig  hos  gamle  Fru  Carlsen  og  hvorfra  de 
undertiden  om  Søndagen  tog  ud  til  Lyngby,  ligesom  Rørdam, 
der  havde  ført  sin  Ridehest  med  sig,  ogsaa  imellem  kunde 
se  til  dem.  —  Det  første  Brev,  han  skrev  til  sin  Hustru 
fra  Lyngby,  sætter  os  ind  i  hans  Stemning. 


»)  Se  Rønnes  Saml.  af  ovangeliskt-  Fortællinger,  I:  264  ff.,  849  ff. 
»)  Se  1ste  Del,  S.  81. 

P.  Rørdam  til  sin  Hustru. 

[Lyngby]  Fredag  Afton  [20.  Febr.  1856]. 

Gud  være  lovet,  nu  er  jeg  glad!  Vorherre  lader  Solen 
dale;  men,  naar  vi  haaber  paa  ham,  lader  han  ogsaa  Solen 
staae  op  igjen,  Glædens  Sol  oprinde  i  vore  Hjerter.  Bare  vi 
vare  saralede,  saa  Du  kunde  høre,  hvad  jeg  siger,  og  strax 
svare  mig  igjen;-  for  Du  forstaaer  mig  og  kjender  raig,  og 
Du  er  mig  en  trøstefuld  Qvinde!  Det  er  mærkværdigt,  hvor 
vederqvægende  Dine  Ord  er  for  mig.  —   — 

Jeg  stod  op  imorges  Kl.  7  og  stræber  nu  at  blive  i  den 
Stiil;  red  saa,  op  paa  Formiddagen,  over  til  Provsten,  hvor 
jeg  drak  Kaffe,  og  hjem  over  Jægersborg.  Ved  Middags- 
bordet kom  vi  til  at  tale  om  Blinisteriets  Frifindelse,  og, 
hvad  jeg  havde  åbnet,  min  Politik  er  ikke  Husets;  men  det 
gik  ellers  ret  venligt^). 

Saa  gik  Sprechelsen  og  jeg  i  Skolen.  Skjoldager  for- 
talte Bibelhistorien  bedre  end  de  fleste,  og  det  er  muligt,  at 
vi  kan  faae  Fornøielse  af  hinanden.  Men  her  er  myldrende 
fuldt  af  fattige  Børn.  —  Derpaa  gik  jeg  til  Dyrehavegaardeu 
til  Holstein,  som  er  Formand  for  Forstanderskabet.  H.  var 
ude,  men  jeg  meldte  mig  hos  Fruen  og  blev  modtaget  hjerte- 
ligt. Hun  er  Søster  til  Agent  Modeweg,  saa  Du  forstaaer, 
vi  var  godt  anbefalede. 

Seer  Du,  her  er  ingen  Herregaarde!  forstaaer  Du  mig! 
men  hvad  jeg  troer,  eller  rettere  formoder,  er  det  fremher- 
skende, det  er  Intelligentsen,  eller,  om  Du  vil,  Fædrelands- 
partiet  —  dog  ei  i  Præstegaarden.  Lev  nu  vel,  min  egen 
søde  Jutta!  Gud  skee  Lov,  at  Du  er  min  og  jeg  Din!  Hvad 
Gud  har  tilsammenføiet,  skal  intet  Menneske  adskille,  eet 
Hjerte  og  een  Sjel  og  Fællesskab  i  Alt!  —  — 


')  Det  tidligere,  ørstedske  Ministerium,  der  var  anklaget  for  Rigs- 
retten, blev  frifundet  28.  Febr.  56  (8  Stemmer  mod  8).  At 
P.  Rørdam  havde  ønsket  det  domfældet,  kan  ikke  betvivles 

Et  Par  Dage  efter,  at  dette  Brev  var  skrevet,  boldt 
Eørdam,  Midfaste  Søndag  den  2.  Marts  1856,  sin  Tiltrædel- 
sesprædiken  og  blev  indsat  af  Provst  Boisen  fra  Gjentofte. 
E.s  Hustru  og  Søster  vare  i  den  Anledning  komne  ud  til 
Lyngby.  Da  de  efter  Gudstjenesten  gik  ned  med  ham  ad 
Kirkebakken  for  at  følge  ham  ud  til  den  ny  Kirkegaard,  hvor 
der  var  en  Begravelse,  var  der  to  Familier,  som  stod  ved 
Foden  af  Bakken  for  at  hilse  paa  dem,  nemlig  Modewegs  fra 
Brede  og  Holsteins  fra  Dyrehavegaard ,  med  hvilke  de  snart 
kom  i  nærmere  Forbindelse,  særlig  med  den  sidste  Familie. 
Til  dem,  som  ogsaa  fra  første  Færd  sluttede  sig  venlig  til 
Eørdam,  kan  desuden  nævnes  Distriktslæge  (siden  Professor) 
31  lirer  og  hans  fortræffelige  Hustru,  født  van  Wiilich.  Miirer 
var  Filantrop  og  en  Mand  med  megen  Almensands  og  Inter- 
esse for  Folkeoplysning,  og  deri  kunde  han  og  Eørdam  godt 
stemme  overens.  —  Om  sine  første  Besøg  omkring  i  Sognet 
har  han  fortalt  i  følgende  Breve. 

P.  Rørdam  til  sin  Hustru. 

Tirsdag  Aften  [4.  Marts  1856]. 
Fra  Modewegs  skal  jeg  bede  Dig  og  Bolette  spise  hos 
dem  paa  Søndag  Kl.  5  paa  det  skjønne  Brede.  Seer  Du,  jeg 
havde  allerede  tidligere  tænkt  at  foreslaae  Jer  at  komme  herud 
paa  Søndag,  med  en  Omnibus,  til  henimod  Kl.  12.  Jeg  mener 
saaledes,  at  I  kunde  være  her,  til  jeg  kom  af  Kirke;  derpaa 
at  tage  med  mig  til  Taarbæk,  hvor  jeg,  vil  Gud.  vil  præke  ^) 
selv  første  Gang  paa  Søndag  Kl.  2;  og  Grunden  til,  at  jeg 
selv  vil  begynde,  er,  at  jeg  fandt  stort  Behag  i  Skolebørnene 
i  Taarbæk ;  de  vare  baade  kjønne  og  mere  belovne  end  alle 
andre  Skolebørn,  jeg  endnu  har  truffet  i)aa,  samt  at  jeg  hørte 
fra  flere  Steder,  at  disse  Fiskere  inderligt  hengtes  efter  at 
høre  en  rigtig  Præst. 

')  i  Skolen. 

Saa  mener  jeg  altsaa,  at  vi  følges  ad  først  til  Taarbæk, 
for  Du  vil  glæde  Dig  ved  at  see  de  Mennesker,  og  de  synger 
saa  blødt  og  saa  sødt,  sora  kunde  det  være  Havfruer.  Der- 
næst, at  vi  tager  hjem  og  klæder  os  om,  og  saa  til 
Brede.  —  — 

Igaar  var  jeg  i  Taarbæk  og  Kaavad  Skole.  Kl.  10  red 
jeg  op  til  Holstein,  og  paa  rappe  Gangere  foer  vi  frem  i  den 
friske  Morgenluft  gjennem  den  deilige  Skov.  Jeg  er  i  mit 
Es,  jeg  mener,  jeg  er  hjemme.  Yi  nikker  til  hverandre, 
smaasnakker,  ryger  en  Pibetobak  sammen  efter  Bordet,  taler 
om  Sognets  Affairer  og  om  vore  Stridigheder  med  andre 
Sogne,  akkurat  som  hjemme  i  Mehrn.  Idag  har  jeg  været  i 
Virum  og  Brede  Skoler,  samt  haft  Overhøring  i  Fru  Mode- 
wegs  Asyl  paa  Brede  ^),  seet  hele  Fabrikken,  og  derpaa  spiist 
sammen,  venligt  og  fortroligt.  Holstein  har  troligt  fulgt  mig, 
og  han  er  et  godt  Menueske  og  har  Ærbødighed  for  Troen. 
Seer  Du,  hans  Søster,  Fru  Rindom,  som  boer  her,  har  i 
mange  Aar  hørt  til  Grundtvigs  Meninghed,  og  har  nu  i  1  Aar 
gaaet  paa  sin  Fod  hver  Søndag  til  Gad'-^).  Igaar,  i  Tus- 
mørket, sad  vi  hos  Holsteins  og  sang  Psalmer:  „Glæden  hun 
er  født  idag",  „Hvor  salig  er  den  lille  Flok"  og  „Uforsagt", 
og  Holstein  sang  med.  Han  ligner  noget  A. ;  havde  han  en 
ligesaa  dygtig  Kone,  skulde  Du  see,    der  blev  noget  af  ham. 

P.  Rørdam  til  sin  Hustru. 

Oosilag  Aften  [5.  Marts  1856]. 
laften    kommer    jeg   fra  Forelæsninger,   som   Miirer    har 
holdt,    over  Abekatten,    hvoraf  fremgik,    at   et  Menueske  vel 
kan  blive  til  en  Abekat,  men  aldrig  en  Abe  til  et  Menneske. 


M  I  P.  Kørdams  Tid  oprettedes  desuden  Asyler  i  Lyngby,  Virum 
og  Taarbæk.  Oprettelsen  af  de  to  førstnævnte  skyldtes  navulig 
Eukedrouniug  Caroline  Amalie. 

^)  O.  C.  L.  Gad,  Præst  i  Søllerød,  vur  en  meget  begavet  Prædikant. 
Han  døde  2.  Marts  1859. 

Skjoldager  fortalte  om  Harald  Hildetand,  og  Forsamlingen  er 
venlig,  saa  jeg  formoder,  man  vil  med  Fornøielse  kunne 
slutte  sig  til  den.  —  — 

Igaar  gjorde  jeg  en  ypperlig  Tur  til  Taarbæk  med  Hol- 
stein, og  saae  til  alle  de  Fattige  i  den  Deel  af  Sognet.  Det 
var  nu  meget  fornøieligt  saaledes  i  al  Venskabelighed  at  sidde 
og  tale  saa  med  den  Ene  og  saa  med  den  Anden  om  gamle 
Tider.  Fiskerne  boer  smukt,  og  der  var  usædvanlig  reen- 
ligt. 

laftes  drak  jeg  Thee  hos  Fru  Mtirer,  som  ikke  veed  alt 
det  Gode,  hun  vil  gjøre  os  baade  i  Ord  og  i  Gjerning;  og 
iaften  drak  jeg  Thee  hos  Møller  Lund,  der  gaaer  for  den 
klogeste  Mand  i  Sognet  næst  Trier*).  —  Men  igaar  fik 
jeg  et  anonymt  Brev,  fuldt  af  Taksigelse  for  min  Indtræ- 
delse, men  tillige  med  velmeente  Kaad  og  Advarsler  for  ad- 
skillige af  Personerne  i  Sogneraadet.  —  — 

Den  sidste  Bemærkning  antyder  et  Forhold,  som  vistnok 
ofte  indtræder,  hvor  en  ny  Præst  kommer  til  et  Sogn,  nemlig 
at  der  er  forskjellige  Kredse,  der  ville  søge  at  tilegne  sig 
ham,  idet  de  ønske,  at  han  skal  tage  bestemt  Afstand  fra 
andre,  som  ere  dem  imod.  En  Præst  —  særlig  en  Sogne- 
præst —  vilde  imidlertid  let  gjøre  mere  Skade  end  Gavn, 
om  han  lod  sig  indrullere  i  et  bestemt  Parti,  særlig  saa 
længe  han  ikke  har  haft  tilstrækkelig  Lejlighed  til  at  gjøre 
omfattende  personlige  Iagttagelser  og  Erfaringer.  I  Lyngby 
kom  man  snart  under  Vejr  med  eller  fik  det  at  høre  andet- 
steds fra,  at  P.  Rørdam  var  „Grundtvigianer",  en  Eetning, 
som  man  ikke  hidtil  havde  kjendt   noget  til.     At  han  var  en 


^)  Da  Apotheker  i  Lyngby.  Han  solgte  Apotheket  samme  Aar 
og  flyttede  til  Kjøbenhavn.  Bekjendt  som  mangeaarig  Udgiver 
af  Arcbiv  for  Pharraaci.  Dode  7.  Marts  1894.  Det  skal  have 
været  ham,  der  som  Modlem  af  Lyngby  Sogneraad  foran- 
ledigede, at  der  blev  oprettet  et  Kapollani  pro  loco  i  Lyngby,- 
skjønt  han  selv  var  Jøde. 

alvorlig  kristelig  Maucl,  skjønnedcs  ogsaa.  Men  saa  fremkom 
det  ejendommelige  Forhold,  at  de,  som  vare  tiibøieligo  til  at 
opponere  mod  Kristendommen  i  det  hele,  gjorde  den  til  ét 
med  Grundtvigianismen  og  nu  rettede  deres  Pile  mod  den 
sidstnævnte  Retning.  I  Lyngby  Sogn  blev  det  derfor  efter- 
haanden  Skik  at  betegne  saadanne ,  som  stræbte  at  leve  et 
kristeligt  Liv  og  flittig  søgte  Kirken,  som  „Grundtvigianere", 
uden  at  man  havde  nogen  Forestilling  om  det  ejendommelige 
ved  denne  kirkelige  Ketning.  Endnu  i  Aar  er  det  hændet 
mig,  at  en  Kone  af  Almuen,  hvis  Mand  er  Baptist,  for  at 
betegne  sig  selv  som  tilhørende  den  evaugelisk-lutherske 
Folkekirke  kaldte  sig  Grundtvigianer,  skjønt  hun  utvivlsomt 
ikke  havde  mindste  Forestilling  om,  at  der  nogensinde  havde 
levet  en  Mand,  der  hed  Grundtvig. 

Havde  Lyngby  Sogn  i  Ibsen  haft  en  Præst,  der  kun  med 
megen  Besvær  bevægede  sig,  saa  tik  det  nu  en  Mand,  der 
flittig  færdedes  omkring  i  Sognet.  Og  da  et  muntert  Eidt 
fra  Ungdommen  af  var  Rørdams  Lyst,  saa  var  han  paa  slige 
Ture  for  det  meste  til  Hest.  Dette  har  vel  fra  Begyndelsen 
af  været  til  nogen  Forundring;  men  i  Tidens  Løb  vænnede 
Folk  sig  i  den  Grad  dertil,  at  det  næsten  betragtedes  som 
den  normale  Maade  for  en  Præst  at  komme  frem  paa.  Jeg 
mindes  i  alt  Fald,  at  da  jeg  var  bleven  P.  Rørdams  Efter- 
følger, var  der  nogle,  der  udtalte  deres  Forundring,  ja  næsten 
Dadel  over,  at  jeg  ikke  red  ligesom  min  Forgjænger.  Dette 
hang  dog  ogsaa  sammen  med,  at  Rørdam  efterhaanden  vandt 
en  saadan  Anseelse  hos  det  store  Flertal  af  sine  Sognefolk, 
at  hvad  han  gjorde,  betragtedes  som  vel  gjort,  selv  om  det 
afveg  fra  det  sædvanlige.  Naar  han  i  sin  graa  Jakke  og 
Ridestøvler  traadte  ind  i  et  Hjem,  hvor  der  var  Sygdom  eller 
Sorg,  da  øvede  hans  Komme  paa  de  fleste  samme  Virkning, 
som  naar  Solen  paa  en  Graavejrsdag  pludselig  bryder  igjennem 
Skyerne  og  viser  alt  i  et  nyt  Lys.  Thi  han  var  „en  trøste- 
fuld Mand",  og  han  forsømte  ikke  at  bruge  den  Naadegave, 
der  var  ham  skjænket. 

For  Folk,  der  ikke  vare  komne  iud  iiuder  hans  Ords  og 
Personligheds  Indvirkning,  maatte  adskilligt  i  hans  Færd  tage 
sig  paafaldende  ud  og  give  Anledning  til  Kritik;  men  det 
anfægtede  ham  ikke.  Bekjeudt  er  den  Anekdote,  at  han  en 
Dag,  da  han  var  til  Hest  og  i  sin  sædvanlige  Ridedragt,  i 
Dj'rehaven  eller  paa  Strandvejen  mødte  Dr.  Kolthoff,  Sogne- 
præst ved  Helligaauds-Kirken  i  Kjøbenhavn,  som  han  kjendte 
fra  Studenterdagene  af.  Efter  at  de  havde  hilst  paa  hin- 
anden, udbrød  Kolthoff:  „Naa,  man  kan  da  ikke  se  paa  dig, 
at  du  er  Præst."  Hvortil  Rørdam  svarede:  „Ja,  Hovedsagen 
er  da  ogsaa,  at  man  kan  høre  det."  Og  det  kunde  man 
unægtelig  høre  paa  ham;  thi  saa  langt  det  end  var  fra  hara, 
naar  han  mødte  Folk  paa  Veje  og  Stier,  at  spørge  dem: 
Xaa,  hvorledes  har  du  det  med  Jesus?  eller  lignende  Spørgs- 
maal,  som  senere  ere  blevue  ret  almindelige  blandt  Folk  af 
en  vis  Retning  —  ligesaa  villig  var  Rørdam  til  at  aflægge 
en  personlig  Bekjeudelse  om  sin  Kristentro  og  det  Haab,  der 
boede  i  ■  ham.  At  han  derved  undertiden  har  fristet  dem, 
han  talte  med,  til  at  stille  sig  paa  Tæerne  for  ligesom  at 
naa  op  til  ham,  eller  at  sige  mere,  end  de  ret  kunde  staa 
ved,  er  meget  rimeligt.  Men  han  forstod  ogsaa  lios  Tilhørere 
at  vække  Lyst  til  at  blive  bedre,  eller  at  naa  frem  mod  det 
Maal,  som  gjennem  hans  Ord  var  begyndt  at  dæmre  frem 
for  deres  Øje. 

Men  vi  vende  atter  tilbage  til  Rørdams  Breve  til  hans 
Hustru,  der  boede  hos  sin  Moder,  Fru  Carlsen,  i  Kjøbenhavn, 
og  til  hvem  ban  aflagde  Rapport  om  sine  Oplevelser. 

P.  Rordam  til  sin  Hustru. 

Torsdag  Aften  1 13.  Marts  1856]. 

Ja,   jeg   synes    særdeles    godt  om,    at  I    kommer   herud 

Søndag  Formiddag  med  Omnibus;  det  er  saa  hyggeligt  at  see 

Jer,     Dernæst  følger  I  med  til  Raavad,  hvor  jeg  skal  præke 

Kl.  2,   saa  I   skal  ikke  gaae  i  Kirke  i  Lyngby;  thi  jeg  kan 


17 


ikke  lide  at  holde  deu  samme  Præken  2  Gange  for  Dig  — 
kan  Du  forstaae  mig.  Men  nu  kommer  Humlen,  for  jeg  har 
lovet  Holstein,  at  vi,  da  vi  paa  Tilbageveien  kjører  lige 
forbi  haus  Gaard,  spiser  der  til  Middag.  Men  eftersom  der 
iniet  Selskab  er  —  kun  hans  Søster  Fru  Rindom  og  hendes 
Døttre  —  i  de  Klæder,  vi  har  paa,  saa  vi  tager  ikke,  som 
sidst,  først  hjem.  —  —  Jeg  synes,  det  kan  være  ganske 
fornøieligt  at  spise  sammen  hos  Holsteins ,  for  jeg  troer 
næsten,  der  kan  blive  Noget  af  ham;  vi  har  iaften  talt  en- 
deel sammen,  og  han  har  Ærbødighed  for  Troen  og  holder 
meget  af  sin  Søster.  I  Formiddags  var  jeg  i  Gladsaxe^); 
men  hele  Huset  var  tomt;  de  var  i  Kjøbenhavn.  Og  i  Efter- 
middag har  jeg  besøgt  de  Fattige  i  Lundtofte  Distrikt,  og  to 
Bønder;  den  ene  havde  9  Børn,  5  Døttre  og  4  Sønner,  og 
de  var  alle  hjemme ;  men  de  havde  ordentlig  Dagligstue  med 
Sofa  og  Læ.nestole,  og  hverken  Seng  eller  Melk  i  Stuen. 
Den  anden  var  en  gammel  Ungkarl,  der  havde  sin  Moder  og 
Søster  hos  sig,  3  fornøielige  Mennesker;  der  morede  jeg  mig. 

P.  Rørdam  til.  sin  Hustru. 

Tirsdag  Aften  [18.  Marts  1856]. 

Jeg  venter  Jer  Langfredag,  men  inden  Kirketjenesten, 
saa  vi  kan  følges  ad.  Det  er  saa  hyggeligt  at  følges  til- 
sammen til  Herrens  Huns. Kan  Du  sende  mig  Noderne 

til  „Den  nærmer  sig,  den  Time  forudsat"  imorgen,  Onsdag, 
eller  senest  Torsdag,  saa  gjør  det;  thi  jeg  har  ladet  Sangen 
trykke    og  vilde  gjerue  have  den  sunget  Langfredag.     Tillige 


1 )  Her  var  Dr.  C.  H.  A.  Kaikar  Præst.  Han  borte  til  deu  Kreds, 
,.Fraterniteten",  som  P.  R.  havde  staaet  nær  i  sine  unge  Dage. 
De  kom  siden  ofte  til  at  mødes  hos  Enkedronningen.  Da 
Kaikar,  navulig  i  sine  senere  Aar,  var  en  meget  irenisk  Natur, 
kom  han  og  R.  godt  ud  af  det  sammen,  hvor  forskjellige  de 
end  ellers  kunde  være. 

Peter  Rordam.    III.  2 

maa  Du  sende  mig  Xoderue  til  .,Christ  stod  op  af  Døde"; 
for  deu  skal  vi  have  Paaskedag. 

1  Eftermiddag  har  jeg  ellers  seet  paa  Fattig-Reguskabet, 
jeg  nu  skal  overtage,  og  der  er  falden  en  svær  Forfærdelse 
over  mig;  for  sæt,  at  Sprechelsen  bliver  befordret  til  Frede- 
riksberg, som  han  søger!  Hvad  saa?  saa  sidder  jeg  midt  i 
det  og  op  over  begge  Øren,  og  bliver  bogstavelig  qvalt.  Men 
jeg  skal  rimeligviis  engang  imellem  have  en  saadan  For- 
skrækkelse, nu  jeg  ei  har  Bryderier  med  Huusholdningen,  for 
ei  at  glemme  min  gamle  Natur.  Derfor  har  jeg  saa  senere 
tænkt :  hver  Dag  har  nok  i  sin  egen  Plage !  den  Tid,  den 
Sorg.  Kunde  Du  ei  hos  Fru  Hall  forhøre  Dig,  om  Sprechel- 
sen faaer  Frederiksberg;  for  det  vilde  lette  en  tung  Sten  fra 
mit  Hjerte,  naar  jeg  havde  Relighed  paa  den  Sag. 

Mine  Prækener  til  Skjærtorsdag,  Langfredag  og  Paaske- 
dag ere  færdige.     Vorherre  velsigne  Ordet. 

Knkedronnbig  C.  A.  til  P.  Rørdam. 

D.  23.  Marts  [1856]. 
Kjære  gode  Rørdam! 

Jeg  glæder  mig  inderlig  til  jiaa  Tirsdag  og  skal  være 
færdig  fi"a  2  af  til  at  modtage  Dem.  Maaske  spiser  De  da 
siden  hos  mig  tillige  med  Kaikar,  som  jeg  har  bedt;  jeg  har 
ikke  seet  ham  endnu  i  dette  Aar.  Frue  Hall  og  jeg  vilde 
være  komne  ud  at  høre  Dem  præke  som  imorgen^);  men  nu 
kommer  vi  en  Søndag,  dog  ei  den  først  kommende,  da  der  er 
Confirmation  i  Vartov,  hvor  8  af  mine  Piger  skal  confir- 
meres.  —   — 

Hvor  jeg  glæder  mig  over  Deres  Glæde  og  Menighedens 
Glæde  ved  deres  nye  Præst.    Gud  velsigne  al  Deres  Færd ! 

Deres  trofaste  Veninde 
C.  .4. 

')  Andon  Paaskedag. 

Af  denne  Slags  Sniaabreve  er  der  mange  fra  Dronningen 
til  Rordam  fra  den  følgende  Tid.  Sæilvanlig  saaes  de  i  det 
mindste  en  Gang  om  Ugen,  saa  der  ikke  var  videre  Anled- 
ning til  lange  Skrivelser. 

P.  Rørdam  tU  sin  Hustru. 

Lørdag  [29.  Marts  1856]. 

Det  er  det  retteste,  at  mine  smaa  Lam  ^)  gaaer  imorgen 
selv  ud  til  Heibergs-);  thi,  seer  Du,  jeg  kan,  da  jeg  præker, 
ikke  gaae  af  Kirken,  før  Sprechelsen  er  færdig  [med  Kon- 
tirmationenj,  saa  det  tidligste,  jeg  kan  komme,  er  vist  lige  til 
Kl.  4 ,  især  da  jeg  kjører  med  Omnibus  for  at  kunne  være 
paaklædt.     Jeg  skal  hjem  igjen  om  Aftenen  —  til  Gad. 

At  Fru  Ibsen  ei  vil  flytte,  er  tungt,  meget  tungt;  jeg 
var  paa  Veien  inde  hos  Provsten  og  overgav  hele  Sagen  til 
ham,  hvad  der  meget  behagede  ham,  og  kom  saa  hjem  som 
eu  Fugl,  da  jeg  ventede  nu  strax  at  kunne  faae  -Jer  herud, 
saa  vi  kunde  fryde  os  tilhobe  i  Sommer;  men  —  ach,  hvor 
forandret  var  Fruen  bleven;  for  nu  saae  hun  lutter  Betænke- 
ligheder ved  hvert  Skridt,  og  tilsidst  bare  Umueligheder. 

Nu  Gud  i  Vold!  min  egen  Ven!  Kan  Du  fornemme,  at 
jeg  elsker  Dig?  Nu  skal  vi  stræbe,  at  Vorherre  maa  have 
Glæde  af  os;  for  hans  Miskundhed  er  hver  Morgen  ny  over 
os.  —  Du  sørger  da  for  de  Noder  ^),   jeg  bad  P.  Boisen  om. 

P.  Rørdam  til  sin  Hustru. 

2.  April  [1856]. 
Jeg  har  siddet  i  Sogneraadet  fra  Kl.  iO^'2  til  Kl.  6,  og 
takker  Vorherre    ret    for,   at   her  er  Capellan,    for  oliers  var 
jeg  øieblikkelig  bleven  qvalt. 


M  Haus  Hustru  og  lille  Datter. 

^)  Rørdams   Svoger    S.  J.  Heiberg,    Forstauder    paa   Døvstumme- 

institutet. 
^)  til  Salmer,  R.  vilde  have  indført  i  Lyngbv  Kirke. 

o* 

Jeg  har  tilskrevet  Kragballe  iaften  ^),  at  jeg  har  glemt 
at  gjøre  ham  opmærksom  paa,  at  der  til  hans  verdslige  J'or- 
retninger  ogsaa  hører  dette,  at  referere  alle  Fattigsager  i 
Sogueraadsmøderne,  samt  at  jeg  har  isinde  at  andrage  hos 
Ministeriet,  at  Capellanen  overtager  Fattigvæsenet  paa  eget 
An-  og  Tilsvar.  Sprechelsen  har  nu  det  Hele,  kun  at  han 
udsteder  Anvisningerne  „paa  Sognepræstens  Vegne". 

Fra  6 — 7  havde  jeg  en  liden  Gudfrygtigheds-Øvelse  i 
Fattighuset  for  alle  de  Gamle;  jeg  fortalte  dem  om  Paasken, 
og  vi  sang  vore  Psalmer,  som  gik  litligt,  saa  det  Hele  var 
venligt.  Saa  gik  jeg  bjem  med  Kirkeværge  Petersen ,  som 
tilbød  mig  en  pæn  Stue  til  Dig,  om  Du  vilde  have  den.  naar 
Du  kom  herud.  Siden  har  jeg  hørt  Forelæsninger  hos  Miirer 
om  Dreiesjge  hos  Faarene;  og  om  Adlersborg  og  Bothwell 
fortalte  Skjoldager;  det  er  en  venlig  lille  Forsamling. 

Igaar  skrev  jeg  min  Præken,  og  besøgte  dernæst  Mode- 
wegs;  og  i  Mandags  kom  jeg  til  rette  Tid  til  Raavad,  hvor 
Oldermanden  for  Isenkræmmerne,  Vatt,  mødte  til  Examen  til- 
ligemed Bestyreren  af  „Stampen",  Mathiesen,  og  andre  gode 
Mænd,  saa  det  gik  fornøieligt-,  og  paa  Tilbageveien  tog  jeg 
over  til  Gads  [i  Søllerød],  hvor  jeg  spiste  til  Middag. 

Taarbækkerne  har  skikket  saa  venligt  Bud  efter  mig, 
at  jeg  har  tænkt  paa  ogsaa  at  prædike  i  Taarbæk  paa  Søn- 
dag; men  jeg  venter  Jer  da  om  Morgenen:  vi  kan  saa  være 
sammen  efter  Kirken  til  Kl.  1.  Om  jeg  mulig  kan  komme 
til  Kjøbenhavn  om  Eftermiddagen  fra  Taarbæk,  kan  jeg  siden 
overveie. 

Enkedronning  C.  Å.  til  P.  Rørdam. 

Fredag,  11.  April  [1856]. 
Kjære  Rørdam! 

Frue   Hall   er   villig   til    at    følge    mig    paa   Søndag    til 

Lyngbye.     Efter  Kirken    vil    vi    frokoste  paa  Slottet,    og  jeg 


')  Der  var  nemlig  Tale  um,  at  Cand.  theol.  C.  M.  Kragballe  skulde 
være  Kapellan  i  Ljugby.     Herom  mere  nedenfor. 

beder  Dem,  om  De  kan,  da  at  komme  (lerlion,  og  hvis  Deres 
kjære  Jutta  er  hos  Dem,  da  at  bringe  hende  med.  Vi  blive 
i  Sorgenfrie  til  Kl.  2. 

Jeg  havde  haabet  at  see  Dem  hos  mig  i  Aftes.  Det 
var  en  deilig  Tale  igaar  af  Grundtvig !  Men  den  mest  rørende 
Præken,  jeg  endnu  har  hørt  af  ham,  var  sidste  Søndag. 
Tanke  Gangen  var,  at  de  udvortes  Tegn  af  et  ch risteligt  Liv 
og  Forhold  slet  ikke  nyttede,  men  at  det  hos  vor  Herre  kom 
an  paa  Troen  og  Hjertet.  Gid  de  selv  havde  hørt  den  Præ- 
ken; thi  jeg  kan  kuns  saa  daarlig  referere.  —  —  Noget  er 
jeg  undskyldt  ved  knus  at  høre  med  det  ene  Øre. 

Deres  trofaste  Veninde 

Caroline  Amalie. 

P.  Rørdam  til  sin  Hustru. 

[16.  April  1856]. 

Angaaende  Store  Bededag  og  Lørdag  derefter  kan  jeg 
Intet  sige:  thi  Sprechelsen  er  syg  endnu,  saa  rimeligviis 
kommer  jeg  selv  til  at  præke  baade  Store  Bededag  i  Taarbæk 
og  paa  Søndag  i  Lyngbye.  og  faaer  da  min  Hyre  med  at 
blive  færdig  til  om  Søndagen. 

Jeg  priser  Dig  ret  for,  at  Du  saa  tappert  holdt  paa 
Kragballe.  —   — 

laftes  var  jeg  hos  Milrer,  i  Anledning  af  at  van  Wyllich 
fra  Greve  var  der.  Han,  v.  W.,  er  nu  et  eget  Slags  Folk; 
jeg  veed  næsten  ikke,  hvor  jeg  skat  føre  ham  hen;  stundom 
taler  han  saa  gudeligt,  at  jeg  ei  kan  følge  med,  og  saa  synes 
jeg  igjen,  at  jeg  ikke  saa  ganske  kan  kjendes  ved  ham  ^). 
—  Angaaende   sin    Modtagelse   i  Seerup,    min    Fødeby,    hvor 


M  Siden  lærte  Rørdam  at  skjønne  mere  paa  den  ejendommelige 
Forening  af  lidt  grovkornet  Humor  ug  kristelig  Alvor,  som 
fandtes  hos  Pastor  v.  Wiilich  i  Greve,  der.  som  bekjendt,  for  en 
Del  er  benyttet  som  Model  til  ,, Præsten"  i  „Nøddebo  Præste- 
gaard". 

hau  bar  været  Præst,  fortalte  han  saaledes,.  at  alle  Sognets 
Bønder  mødte  til  Hest  ved  Sognets  Grændse,  hvorpaa  den 
ældste  red  hen  til  Vognen  og  spurgte :  „er  han  vor  nye 
Præst?"  og  da  han  havde  svaret  ja  dertil,  sagde  Bonden: 
„Vorherre  velsigne  Din  Indgang  og  Udgang!"  og  hele  Skaren 
sagde:   „Amen  i  Jesu  Navn!'- 

Han  fortalte  videre,  at  dér  i  Seerup  var  Besættelser 
noget  ikke  ualmindeligt,  og  at  de  sædvanligt  saae  Diævelen 
i  Skikkelse  af  en  Flue,  som  surrede  omkring  Hovedet.  Mon 
den  Talemaade  „at  have  Fluer  i  Hovedet''  skulde  komme 
deraf? 

Gad  besøgte  mig  igaar  og  bad  mig  til  Middag  til  paa 
Søndag  Kl.  5,  hvad  jeg  lovede:  men  idag  kjeder  det  mig.  at 
jeg  lovede  det,  da  jeg  saa  rimeligvis  ikke  kommer  til  Dig 
før  Mandag  Morgen,  da  jeg  skal  til  Busck  Vt.  men  har  saa 
ogsaa  betænkt  at  blive  bele  Tirsdag  hos  Dig.  mit  eget  lille 
velsignede  Lam ! 

Saa  skal  jeg  see  at  tale  med  den  gode  Dr[onuing],  om 
der  mulig  kunde  blive  Redning,  saa  vi  kunde  komme  sammen: 
for  jeg  længes  meget.     Det  er  ei  godt  at  være  ene. 

Fra  Bolette  havde  jeg  Brev  idag-j.  og  hun  længes  efter 
os,  og  vil  hjem  til  min  Aarsdag.  Skriv  hende  til.  —  Men 
Noderne  til  Psalmerne,  hvor  bliver  de  dog  af?  „Op  I  Christne'": 
„Hvor  salig  er  den  lille  Flok'- ;  „Herrens  Køst,  som  aldrig 
brister'". 

F.  RørdaiH   til  ain   Hustru. 

Torsdagaften  [17.  April  1856]. 
Sprechelsen  er  kommen  paa  Benene  igjen:  vil  Gud  kom- 
mer jeg  til  Dig  imorgen^)  Aften  Kl.  8  og  tænker  at  blive  til 
Lørdag- Aften,  da  Sprechelsen  skal  præke  i  Lyngbye,  og  Krag- 


')  Gimui  B..  Præst  i  Brøndbyøster. 

'■')  Huu   opholdt   -sig  bo.-,  sin  Søster  og  Svoger  Provst  Heiberg  i 

Helsingør. 
')  Sti  »re  Bededag. 

balle  paa  Ifaavad.  Saa  skal  vi  glæde  os:  for  jet^'  længes 
efter  Dig.  luiu  egen  søde  og  dyrebare  Jntta.  kaldet  og  ud- 
valgt til  at  være  min  Sjels  Trøst  og  Glæde. 


Enkedro)iniiitf   C.  A.  til   /'.  Bnrdatit. 

D.  20.  April  [185(5]. 

—  —  1  Onsdags  havde  Boisen  sin  første  Confirmation, 
6  af  mine  Drenge  og  en  af  Menigheden.  Det  var  en  rar 
Confirmation:  han  var  selv  saa  bevæget  og  ydmyg,  og  gav 
Herren  al  Æren.  i  hvad  der  var  udrettet  med  Børnene.  Igaar 
bivaanede  jeg  Paulis  Confirmation ,  og  fandt  den  ypperlig. 
Jeg  har  aldrig  hørt  nogen  Confirmation,  hvor  ved  det  gjordes 
Menigheden  saa  klart  og  tydeligt,  bvad  den  egentlige  Hen- 
sigt var  med  Confirmationen.  I  hans  Indgangs  Tale  fortalte 
han,  hvorledes  han  havde  baaret  sig  ad  med  Underviisningen. 
Han  havde  hertil  benyttet  Luthers  lille  Katekismus.  —  — 
Hele  Handlingen  varede  i  4  Timer.  Grundtvigs  Menighed 
begj'ndte  at  samles,  inden  den  var  forbi  ^). 

Jeg  har  i  denne  Paaske  hørt  fortrinlige  Prækener.  Een 
af  Pauli  paa  Langfredag,  hvori  han  overtraf  sig  selv:  han 
var  ordentlig  begeistret.  En  ganske  deilig  af  Martensen 
første  Paaskedag,  og  en  af  Blædel  anden  Paaskedag.  Hvor 
have  de  to  Førstnævnte  forandret  deres  Maade  at  præke  paa: 
de  pi'æke  nu  kuns  det  reene  Guds  Ord.  Jeg  kan  ei  sige, 
hvor  det  gjør  mig  lykkelig  at  opleve  dette  i  den  danske 
Kirke. 

Nu  haaber  jeg  snart  at  gjøres  levende  ved  Deres  Præ- 
kener; jeg  glæder  mig  ret  dertil.  —  — 


M  Paa  Grund  af  at  Vartov  Kirke  var  uuder  Keparation,  prædikede 
Grundtvig  paa  den  Tid  til  Aftensang  i  Slotskirken. 

P.  Rørdam  til  sin   Hustru. 

Tirsdag  Afteu  [22.  AprU  1856]. 

I  dette  Øieblik  kommer  jeg  fra  Helsingør:  jeg  tog  der- 
fra Kl.  2  og  har  tilbragt  7  Timer  paa  Veieu ;  for  seer  Du, 
jeg  har  redet  langs  Stranden,  gjenncm  Snekkersten,  Humle- 
bæk. Rungsted  og  Wedbæk,  ganske  smaat;  for  der  var  saa 
deiligt,  saa  jeg  ret  vilde  nyde  Havet  og  den  friske  Foraars- 
luft.  Gud  har  skabt  Landet  godt,  her  er  det  „sødt  at  leve". 
Hvor  hen  man  vender  Øiet,  møder  man  Skjønhed,  og  jeg  har 
redet  og  tænkt  paa  min  Præken  til  paa  Søndag,  saa  jeg 
haaber,  den  bliver  levende,  og  har  tænkt  paa  Dig  —  —  og 
at  Du  har  gjort  mig  til  en  saare  lykkelig  og  taknemmelig 
Mand.  Bolette  og  jeg  talte  nemlig  meget  om  Dig,  hvor  god 
Du  er,  og  saa  sagde  jeg :  fordi  Jutta  har  ladet  og  givet  mig 
min  fulde  Frihed,  derved  har  jeg  ei  blot  Glæde  af  ogsaa  at 
færdes  blandt  Fremmede,  men  vender  altid  rigere,  og  jeg 
synes  ogsaa  kjærligere,  tilbage;  for,  hvad  jeg  samler,  jeg 
tænker  altid  paa  at  dele  det  med  Dig.  Saaledes  red  jeg  og 
tænkte  paa,  hvorledes  det  skulde  vederqvæge  mig,  naar  jeg 
kom  hjem,  at  skrive  til  Dig,  og  at  sige  til  Dig,  at  jeg  er 
godt  fornøiet  med  Ægtestanden,  og  hvad  jeg  har  samlet  til 
Evangeliet,  glæder  jeg  mig  til  at  sige  Dig  paa  Søndag,  men 
haaber  forinden  at  see  Dig  paa  Torsdag.  I  skal  komme 
Kl.  o,  saa  har  vi  da  et  Par  Timer,  inden  Mødet  begynder. 

Paa  Veieu  talte  jeg  med  Slamberg:  han  stod  udenfor 
Nivaagaard,  hvor  han  boer,  med  sine  3  Børn,  Jeg  saae  ham 
ellers  i  Søndags  hos  Gads,  hvor  han  var  med  Fleischer*). 
Slamberg  er  en  høitidelig  Mand,  og  kaldes  derfor  ogsaa  i 
Egnen,  hvor  han  boer,  „Præsten"  -j. 

Gine  og  Heiberg  og  Bolette  hilser  Dig  og  Jutta  aller- 
kjærligst,  og  Gine  siger.  Du  er  den  frommeste  Kone  i  Landet, 
og  jeg  siger:  det  er  rigtigt. 

'j  Se  2den  Del,  S.  218. 

'1  Han  blev  da  ogsaa  senere  Præst  i  Støvring'  og  Mellerup. 


Fortæl  Fransiska,  at  Kostgaard  har  eiet  Krogerup,  og  at 
der  er  oii  Kilde,  som  endnu  kaldes  efter  ham.  Jeg  har  idag 
redet  gjeunem  Tikjøb,  Asminderød,  Karlebo,  Hirschholra  og 
Søllerød,  5  Sogne,  og  alle  Fiskerlejerne  har  over  1  Miil  til 
Kirken. 

Godnat,  min  elskelige,  søde  Jutta,  hils  vort  lille  Lam  og 
hele  Huset.     Kragi)alle  præker  yndigt. 

Ved  Kørdaras  Kaldelse  til  Lyngby  var  det  bestemt,  at 
der  fremtidig  skulde  ansættes  en  Kapellan  pro  loco  ved  Em- 
bedet med  særlige  Hensyn  til  det  ønskelige  i,  at  der  om 
Søndagen  ogsaa  kunde  blive  prædiket  i  de  fjernereliggende 
Dele  af  Sognet  (Taarbæk  og  Kaavad),  hvis  Beboere  paa  Grund 
af  Afstanden  havde  vanskeligt  ved  at  komme  til  Lyngby 
Kirke.  Der  var  imidlertid  forbeholdt  Sognepræsten  Ket  til 
selv  at  foroslaa,  hvem  han  ønskede  til  Jledarbejder  ^).  Som 
tidligere  er  berørt,  forefandt  Eørdam  ved  sin  Ankomst  til 
Lyngby  sin  Forgjængers  personelle  Kapellan,  der  havde  be- 
tjent Embedet  i  Vakancen.  Til  denne  var  han  imidlertid 
ikke  bunden  ud  over  Naadensaaret,  og  tilskyndet  af  Grundt- 
vig fæstede  han  derfor  Øjet  paa  en  af  dennes  nærmeste, 
yngre  Venner,  den  theologiske  Kandidat  Chr.  M.  Kragballe,  da 
han  i  ham  mente  at  tinde  en  Mand,  der  stemmede  overens 
med  ham  i  kirkelig  Betragtning,  og  om  hvem  han  derfor 
antog,  at  han  ogsaa  vilde  kunne  yde  ham  den  bedste  Med- 
hjælp i  Præstegjerningen ,  saa  meget  mere  som  han  ogsaa 
fandt  Behag  i  Kragballes  Prædikener.  Samtidig  med  at 
Forhandlingerne  stod  paa,  udtalte  Kragballe  imidlertid  i  det 
af  ham  udgivne  Tidsskrift  „Kirkelig  Samler"  nogle  Sær- 
meninger, der  vakte  saa  stærkt  Anstød  hos  Biskop  Martensen, 
at  denne  fik  Betænkelighed  ved  at  ordinere  ham.  I  Begyn- 
delsen søgte  Grundtvig  —  og  som  det  en  Tid  syntes  med 
Held  —  at  faa  Uovereusstemmelsen  jævnet,  men  siden  brast 


')  Uepartementstidende  for  1855,  S.  919  og  967. 

dog  Forhandlingerne,  og  af  den  lille  Begyndelse  udviklede 
sig  en  længere  tlieologisk  Fejde  om  „Alterbogsdaaben",  der 
dog  ikke  førte  til  noget  blivende  Udbytte^).  Rørdam  har 
ueppe  billiget  Kragballes  Udtalelser,  og  var  derfor  maaske, 
da  det  kom  til  Stykket,  ikke  ganske  utilfreds  med  Biskoppens 
Vægring;  i  alt  Fald  har  Kragballe  mange  Aar  efter  offentlig 
udtalt:  „Rørdam  vilde  helst  være  fri  for  at  have  mig  til 
Kapellan.  Han  var  nemlig  kun  ved  Grundtvigs  Anbefaling 
kommen  til  at  tænke  paa  mig,  men  vilde  i  Grunden  hellere 
have  en  anden,  som  han  mente  passede  bedre  for  ham."^) 

Enden  paa  Sagen  blev.  at  Edvard  Sprechelsen,  der  havde 
været  Pastor  Ibsens  Kapellan,  under  30.  November  1856  be- 
skikkedes til  Kapellan  pro  loco  for  Lyngby  Menighed.  I  ham 
havde  Rørdam  nemlig  fundet  en  Mand.  der  udfyldte,  hvad 
han  selv  manglede  Lyst  og  Anlæg  til.  At  prædike  og  under- 
vise var  Rørdams  Lyst  og  Glæde .  og  det  gjorde  han  som 
den  bedste;  men  de  mange  administrative  Forretninger,  som 
Præsten  i  et  Sogn  som  Lyngby  maatte  have,  særlig  paa  en 
Tid,  da  det  store  Fattigvæseu  endnu  laa  under  Præstens 
Styrelse,  passede  saare  lidt  til  Rørdams  hele  Natur,  og  han 
maatte  være  glad  ved  i  Sprechelsen  at  have  fundet  en  Med- 
hjælper, der  med  god  Villie  og  Dygtighed  forstod  at  befri 
ham  for  alt  det  af  Embedets  Gjerning,  der  vilde  have  været 
ham  selv  en  Pine  og  daglig  Plage,  og  som  under  hans  Hæn- 
der utvivlsomt  ikke  vilde  være  blevet  udført  saa  godt,  som 
det  nu  skete  under  Kapellanens. 

Naar  P.  Rørdam  ligesom  tog  Afstand  fra  Kragballe,  da 
denne  kom  i  Konflikt  med  Biskoppen,  saa  var  det  vel  neppe 
af  Frygt  for  Autoriteterne  —  skjønt  R.  ganske  vist  holdt 
mest  af  at  staa  .sig  godt  med  dem  —  men  snarest  fordi  han 
ikke   ganske    billigede  Kragballes  Anskuelser,    der   dog    i    det 

')  Se  Helveg,  Deu  danske  Kirke.s  Hist.  cft.  Reform.  2.  Udg.  IL 
771  ff.  Dansk  Kirketidende  for  1856  indeholder  en  Række  Ar- 
tikler fra  forskjollige  om  Sagen. 

^1  Høj.skolebladet  1883,  S.  78l'. 

mindste  tildels  fandt  Bifald  hos  Grundtvig-,  fra  hvem  de  vel 
ogsaa  i  Hovedsagen  stammede.  Hagen  var  deu,  at  skjønt 
P.  Kørdam  var  en  ivrig  Forsvarer  af  „Trosfrihed",  var  han 
dog  i  det  hele  ret  vel  tilfreds  med  de  folkekirkelige  Tilstande, 
som  Kragballe  fandt  „fortvivlede"  ^).  Rørdam  har  oftere  sagt, 
at  saa  længe  han  havde  Frihed  til  at  prædike  saa  kristelig, 
som  han  vilde,  og  leve  saa  kristelig,  som  han  formaaede,  saa 
fandt  han  for  sit  vedkommende  ingen  skjellig  Grund  til 
Klage. 

Dog  var  der  ganske  vist  Punkter,  hvor  han  ønskede  større 
Frihed,  end  den  sædvanlige  folkekirkelige  Orden  tilstedede, 
deriblandt  med  Hensyn  til  Anvendelse  af  nyere  (særlig  grundt- 
vigske) Salmer  og  Melodier  ved  Gudstjenesten.  Men  her 
føjede  Tingene  sig  saaledes  for  ham.  at  han  forholdsvis  let 
og  uden  betydelig  "Vanskelighed  opnaaede,  hvad  han  ønskede. 

I  fiere  af  de  foran  meddelte  Breve  er  det  berørt,  at 
Rørdam  efter  at  være  kommen  til  Lyngby  havde  ladet  enkelte 
Salmer  trykke,  som  omdeltes  ved  Gudstjenesten,  og  at  han 
var  ivrig  for  at  faa  nye  Melodier  indførte,  da  han  savnede 
den  livlige  Salmesang,  han  fra  Mern  var  vant  til.  og  som 
han  satte  saa  megen  Pris  paa.  Men  han  kunde  ikke  nøjes 
med  nogle  enkelte  nye  Salmer.  Det  blev  derfor  snart  en 
Hjærtesag  for  ham  at  faa  en  lignende  Tilstand  tilvejebragt  i 
Lyngby  som  i  hans  forrige  Embede,  hvor  han  havde  haft  et 
eget  Tillæg  til  Salmebogen,  indeholdende  de  Salmer,  han  især 
satte  Pris  paa.  Men  det  gjaldt  om  at  vinde  en  saadan 
Stemning  derfor  i  Sognet,  at  Autoriteternes  Betænkelighed 
ved  at  autorisere  Indførelsen  af  et  saadant  privat  Tillæg  — 
eller,  som  det  snart  viste  sig,  en  egen  Salmebog  for  Lyngby 
Sogn  —  kunde  overvindes.  I  deu  Henseende  var  det  en 
stor  Hjælp  for  ham ,  at  deu  Mand ,  som  der  var  Formand  i 
Lj'ngby  Sogneraad,  Proprietær  (siden  Jægermester)  Carl  Hol- 
stein, fra  første  Færd  havde  sluttet   sig   med   meget  Venskab 

1)  Dansk  Kirketidende  185(),  S.  692. 

til  ham.  Følgende  føruøjelige  Brev  indeholder  nu  mere  om 
den  Sag,  ligesom  det  viser,  hvor  godt  Rørdam  fandt  sig  til- 
rette i  de  nve  Forhold,  hvori  han  var  kommen. 


P.  Rørdam  til  sin  Hustru. 

Fredag  Aften  [25.  April  1856]. 

Jeg  skriver  Dig  til  iaften,  blot  fordi  jeg  er  saa  glad, 
og  fordi  det  er  deiligt  at  være  glad,  og  fordi  det  er  sødt  at 
dele  Glæden  med  Dig.  —  —  Seer  Du,  iaftes,  som  Du  var 
kjørt,  tog  jeg  op  til  Holstein  og  fortalte  hara  saa,  hvad  jeg 
havde  i.sinde  at  gjøre  i  Psalmebogssagen ,  og  han  var  enig 
med  mig  i  Eet  og  Alt .  og  sagde ,  at  han  vilde  staae  med 
mig  til  det  Yderste:  og  nu  maa  man  sige,  hvad  man  vil, 
men  vist  er  det,  at  det  styrker  at  træffe  paa  en  god  og  en 
oprigtig  Kammerat. 

[morges  skrev  jeg  .saa  en  Brudevielse  til  en  rigtig  kjøn 
Bondekarl,  der  havde  holdt  sig  tappert  i  Krigen,  og  nu  skulde 
giftes  med  en  meget  net  Bondepige,  og  jeg  tog,  fordi  jeg  var 
vel  stemt,  til  Text  —  Du  veed  —  mit  Livsprog,  2  Kong.  10 
om  Jehu,  der  møder  Jonadab  og  spørger  ham :  „er  dit  Hjerte 
oprigtigt  imod  mig,  som  mit  er  mod  dit?"  og  dernæst:  „saa 
giv  mig  din  Haand,"  og  tilsidst:  „saa  sid  op  paa  min  Vogn, 
far  med  mig  og  see  min  Nidkjærhed  for  Herren." 

Saa  red  jeg  over  til  Provsten  og  forelagde  ham  hele 
Psalmebogssagen  i  ydmyge  og  ærbødige  Ord:  og  Provsten 
nikkede  venligt  og  huldsaligt .  og  fandt  den  liele  Fremgangs- 
maade  sømmelig  og  værdig.  Saa  reed  jeg  hjem,  og  Kl.  SV.« 
gik  Vielsen  for  .sig,  og  jeg  talede,  saa  de  strømmede  hen  i 
Taarer,  for  jeg  gav  Mændene,  saa  det  knagede  i  dem. 

Saa  har  jeg  været  til  Bryllup,  og  Du  kan  troe,  at  det 
gaaer  stadseligt  til,  jeg  kan  gjerne  sige  høiærværdigt,  og  saa 
drak  jeg  Skaaler  og  muntrede  dem,  baade  Gamle  og  Unge. 
Men  der  blev  ikke  danset.  Bruden,  Karen  Nielsdatter,  havde 
en  tyk  Atlaskes  Kjole  paa,  med  Guld-Armbaand,    og  der  var 

OU  Pragt  i  Klædedragt,  som  jeg  ingen  Forestilling  havde 
gjort  mig  om. 

Siden  har  jeg  besøgt  en  syg  Enke,  en  gammel  Bonde- 
kone, og  hendes  Datter  Marie,  to  usædvanligt  yndige  Menne- 
sker, og  Enken  fortalte  mig,  at  hendes  to  Børn  havde  aldrig 
bandet,  ikke  saa  meget,  sagde  hun,  som  sagt:  sgu,  og  det 
var  deres  Fader,  som  saaledes  havde  opfødt  sine  Børn  i  Tugt 
og  Herrens  Formaning;  men,  sagde  hun  i  samme  Aandedræt, 
da  han  døde,  brændte  der  ogsaa  14  Yoxlys  ved  hans  Kiste, 
og  han  stod  rigtigt  paa  Parade,  og  38  Vogne  fulgte  ham, 
for  han  var  en  oprigtig  Mand,  der  aldrig  løi  eller  bandede, 
og  han  havde  mange  Fjender,  men  han  havde  ogsaa  gode 
Venner ;  for,  sagde  hun,  det  faaer  man,  naar  man  er  oprigtig. 

Saa  veed  Du,  min  lille  Ven,  hvorledes  jeg  har  haft  det 
idag,  og  at  jeg  er  glad,  og  siger  til  Vorherre:  „i  alt  jeg 
seer  Guds  Godheds  Spor";  min  Sjæl  lov  Herren  og  glem 
ingen  af  alle  haus  Velgjerninger ! 

Musiken,  Noderne,  til:  „O  Jesus,  søde  Jesus,  dig  skee 
Hjertens  Tak  evindelig",  maa  Du  endelig  see  at  tage  med 
Dig  paa  Søndag.  —  — 

P.  Rørdam  til  sin  Hustru. 

6.  Mai  [18.56]. 

Vil  Du  være  saa  god  at  tage  Bogtrykkerens  og  Bog- 
binderens Regninger,  dem  vi  læste  paa,  og  bringe  dem  med 
Dig,  naar  Du  kommer  paa  Torsdag.  —  —  Hils  Fransiska; 
jeg  fik  ikke  talt  ret  meget  med  hende:  men  vil  Du  sige 
hende,  at  jeg  holder  meget  af  hende.  —  Du  er  mig  en 
trøstefuld  Qvinde,  naar  Du  har  talt  for  mig,  er  alting  lyst; 
men  jeg  trænger  til  Dig  hver  Dag;  for  hver  Dag  kommer 
der  smaa  Ting,  som  Du  skal  høre  og  forkynde  for  mig.  Gud 
glæde  Dig. 

Vil  Du  gaae  til  Iversen  og  bede,  at  jeg  endelig  maa 
faae  alle  Bøgerne  herud,  indbundne,  som  jeg  bad. 

De  „Bøger",  om  hvilke  der  i  dette  Brev  er  Tale,  er 
aabenbart  den  Salmesaraliiig,  som  Eørdam  fremtidig  ønskede 
at  tage  i  Brug  ved  Gudstjenesten  i  Lyngby  Sogn,  og  som 
altsaa  nu  var  saa  vidt  færdig,  at  det  kun  gjaldt  om  at  faa 
Tilladelse  til  at  benytte  den.  Paa  Titelbladet  staar:  Psalmer. 
[Billede  af  Lyngby  Kirke.]  Kjøbenhavn.  Thieles  Bogtrykkeri. 
1856.  (276  Sider).  Numrene,  der  begynde  med  618,  slutte 
sig  til  „Evangelisk-christelig  Psalmebog"  med  Mynsters  Til- 
læg. Da  Menigheden  allerede  ved  de  enkelte,  særlig  trykte 
Salmer,  Rørdam  havde  anvendt,  tildels  var  forberedt  paa  det, 
der  vilde  komme,  og  gunstig  stemt  derfor,  og  da,  som  oven- 
for bemærket,  Sogneraadets  Formand  var  villig  til  at  gaa  i 
Ilden  for,  hvad  den  ny  Sognepræst  ønskede,  og  da  endelig 
Hall  paa  den  Tid  var  Kultusminister,  saa  opnaaedes,  efter 
at  de  fornødne  Formaliteter  vare  gjennemgaaede ,  at  Mini- 
steriet under  9.  Juli  1856  tilskrev  Sjællands  Biskop,  som 
følger : 

„I  behagelig  Skrivelse  af  23de  f.  M.  har  D.  H.  meddelt 
Ministeriet  Deres  Betænkning  angaaende  det  med  Erklæring 
fra  en  Deel  af  Lyngby  Sogns  Beboere  indkomne  Andragende, 
hvori  Sognepræsten  for  Lyngby  Menighed,  Kørdam,  og  Lyngby 
Sogneforstanderskab  have  anholdt  om,  at  det  maa  blive  Me- 
nigheden tilladt  at  benytte  et  til  Ministeriet  indsendt  Psalme- 
hefte  som  Tillæg  til  den  evangelisk-christelige  Psalmebog  ved 
den  offentlige  Gudstjeneste  i  L\'ngby  Kirke.  I  Anledning 
heraf  skulde  Ministeriet  tjenstligt  melde  til  behagelig  Efter- 
retning og  videre  Bekjeudtgjørelse,  at  det  i  Betragtning  af 
det  almindelige  Ønske,  der  har  udtalt  sig  for  Benyttelsen  af 
det  indsendte  Psalmehefte  som  Tillæg  til  den  evangelisk-christe- 
lige Psalmebog,  og  i  Henhold  til  D.  H.s  behagelige  Betænk- 
ning angaaende  dette  Heftes  Beskaffenhed  ikke  vil  have 
Noget  imod,  at  det  Ansøgte  bevilges." 

Saaledes  var  en  Sag  bragt  i  Orden,  som  havde  ligget 
Kørdam   meget   paa  Sinde.     Indførelsen   af  den   ny  Salmebog 

bidrog  til  at  s'ivo  Gudstjenesten  i  Lyngby  et  eget  Præg,  dei- 
mindede  stærkt  om  Gudstjenesten  i  Vartov  Kirke,  hvor  Grundt- 
vigs Festsalmer  brugtes.  Det  havde  i  Grunden  været  nemmere, 
om  de  nævnte  Festsalmer  ogsaa  vare  blevne  indførte  i  Lyngby ; 
men  saa  megen  Pris  Rørdam  satte  paa  Grundtvig,  saa  holdt 
han  dog  nok  af  selv  at  give  Tonen  an  paa  sit  eget  Omraade_ 
I  øvrigt  var  det  noget,  som  Rørdam  paaskjønnede,  at  han  nu 
jevnlig  kunde  se  Grundtvig  og  tale  med  ham  om,  hvad  der 
aandeligt  optog  ham.  Ligeledes  vide  vi,  at  Grundtvig  imellem 
kom  ud  til  Lyngby  for  at  tage  Præsten  og  hans  Familie  til 
Alters.  Men  Brevvexlingen  mellem  dem  indskrænkede  sig  nu 
til  enkelte  Smaabillettter,  saasom  følgende : 

P.  Rørdam  til   Grundtvig. 

Lyugbye,  28.  Mai  1856. 
Kjære  Pastor  Grundtvig ! 
Maa  jeg  faae  Deres  Prækner  til  de  næste  Søndage,  som 
nu   følger,    den    til    paa  Søndag   ei    at  forglemme;    jeg    skal 
svare  til  dem. 

Vi  har  det  ganske  foruøieligt. 

Deres  hengivne 

Rørdam. 

Efterskriften  i  dette  Brev  viser,  at  Rørdam  i  Mai  havde 
faaet  sin  Familie  ud  til  Lyngby^).  Efter  hele  sin  Natur 
trængte  han  til  disse  sine  kjære  garale  Omgivelser,  og  ved 
Enkedronningens  Godhed  blev  der  indrømmet  dem  en  Bolig 
i  en  af  Kavallérbygningerne  ved  Sorgenfri,  indtil  Rørdam  i 
Efteraaret  1856  selv  kunde  overtage  Præstegaarden. 

Sædvanlig  plejede  Enkedronningen  i  Maj  Maaned  at  flytte 


'■)  Vistnok  have  de  været  samlede  her  før  den  23.  Maj,  da  P.  Rør- 
dam med  Hustru  og  Søster  var  tilstede  i  Gladsaxe  ved  den 
Brodersøns  Bryllup,  hvis  Hverv  det  er  blevet  her  at  forny 
Mindet  om  ham.  Hans  oplivende  op  kjærlige  Ord  ved  den  Lej- 
lighed gjemmes  endnu  i  venlig  Erindring. 

fra  Araalieuboig  ud  til  Sorgenfri,  hvor  hun  saa  forblev,  indtil 
Løvet  var  faldet.  Det  har  utvivlsomt  været  hende  en  Glæde 
at  tænke  paa,  at  hun  uu  fremtidig  kunde  haabe  at  være 
P.  Rørdams  Tilhører  i  Lyngby  Kirke,  hvor  der  allerede  fra 
Christian  VIII"s  Tid  var  indrettet  et  eget  Pulpitur  med  sær- 
lig Lidgang  for  de  kongelige  Personer.  Af  Sommeren  1856 
tilbragte  Hds.  Majestæt  imidlertid  næsten  to  Maaneder  i 
Tydskland,  dels  for  at  underkaste  sig  en  Badekur  i  Ems,  dels 
for  at  gjense  sin  Slægt,  som  hun  hang  ved  med  en  stærk 
Kjærlighed.     Fra  denne  Rejse  haves  følgende  Brev: 


Enkedrnnning   C.  A.  til  P.  Rørdam. 

Ems  den  13.  Juni  [1856]. 
Kjære  Rørdam ! 
De  har  endnu  intet  hørt  fra  mig;  for  2  Dage  siden 
glædedes  jeg  ved  Deres  Brev  fra  4.  Siden  i  Lørdags  den  7. 
er  jeg  her  og  har  begyndt  Curen  den  10de.  Jeg  længes 
grumme  meget  efter  mit  dyrebare  Sorgenfrie  og  troer.  jeg 
vilde  befinde  mig  langt  bedre  der.  Der  er  en  frygtelig  Hede 
her,  og  min  Bolig  er  ogsaa  varm.  Dog  bør  jeg  være  tak- 
nemlig, og  det  Vigtigste  for  min  Reise  har  jeg  opnaaet  og 
det  paa  en  saare  tilfredsstillende  Maade.  Jeg  har  levet  12 
deilige  Dage  med  min  Familie  i  det  skjønne.  paradisiske 
Baden-Baden,  og  Gud  har  dertil  endnu  skjæuket  mig  den 
store  Tilfredsstillelse  at  være  nærværende  ved  min  Neveus 
Forlovelse  med  en  Søsterdatter  til  Dronningen  af  Engeland. 
Jeg  var  taget  med  mine  to  Niecer  til  Fraukfurth  for  at  hilse 
paa  min  gamle  gode  Veninde,  Dronning  Amelie.  Ludvig  Phi- 
lips Enke,  og  skulde  mødes  næste  Dag  i  Heidelberg  med 
min  Broder  og  Svigerinde  og  deres  andre  Børn  og  Familien 
Hohenloh.  Da  jeg  kom  ind  i  Gjæstgiverstedet.  tog  min  Xe- 
veu  mig  til  Sides  og  fortalte,  han  var  Aftenen  tilforn  bleven 
forlovet  med  Prinsessen  af  Hohenloh-Langenburg.  Hele  Fa- 
milien kom  sammen,    og    nu   blev   en  glædelig  Scene  imellem 

os  AUo !  Hvor  sødt  for  mit  Hjerte,  der  i  10  Aar  har  maattet 
savne  Familie-Livet!  Jeg  kan  ei  sige,  hvor  inderlig  rørt  jeg 
især  var  over  Guds  Godhed  at  skjænke  mig  en  saadan  Glæde. 

Min  Neveu  er  et  velsignet  ungt  Menneske,  et  meget 
religiøst  Gemyt.  Til  Dem  tør  jeg  nok  fortælle,  at  han,  Af- 
tenen han  var  bleven  forlovet,  sagde  i  Enrum  til  hans  Moder: 
„Søde  Moder,  jeg  troer,  det  vil  glæde  Dig,  at  jeg  kan  sige 
Dig,  det  var  det  første  Kys,  jeg  har  faaet  af  en  ung  Pige." 
Han  er  Gud  være  lovet  uskyldig,  og  jeg  haaber.  han  bliver 
lykkelig.  Den  unge  Prinsesse  er  meget  smuk  og  munter. 
Hendes  Moder  sagde  mig,  at  hun  ret  med  Tillid  anbetroede 
sin  Datter  til  denne  unge  Mand. 

Med  Forundring  læse  vi  alle  i  Aviserne,  at  Enkedron- 
ningen af  Danmark  er  kommet  til  Paris  og  blevet  modtaget 
af  Kejseren,  der  har  ført  hende  til  St.  Cloud.  Det  er  ventelig 
Enkedronningen  af  Sverrig! 

Hvorledes  har  lille  Jutta  det?  Jeg  haaber,  Kighosten 
angriber  hende  ei  for  meget!  Hils  hende  og  hendes  Moder 
og  Tante  fra 

Deres  troe  Veninde 

Caroline  Amalie. 

Naar  De  engang  kommer  til  Byen,  da  vær  saa  god  at 
besøge  Fru  Belnos  i  Blanco  Gaden,  og  skriv  mig,  hvorledes 
hun  har  det. 

I  Anledning  af  forestaaende  Brev  kunde  det  maaske  ikke 
være  af  Vejen  at  bemærke,  at  saa  stærk  end  Dronning  Caroline 
Amalies  Kjærlighed  var  til  hendes  Brødre  —  i  sine  Breve 
til  Rørdam  har  hun  mange  Gango  udtalt  sig  med  fuldstændig 
Aabenhed  derom  —  saa  svigtede  hun  dog  aldrig  Troskaben 
mod  Danmark,  og  hun  var  trofast  i  sin  Kjærlighed  til  den 
Frihed,  som  var  bleven  Fædrelandet  til  Del.  Men  Æren  for 
at  have  retledet  hende  i  begge  Henseender  tilkommer  — 
næst  hendes  eget  retskafne  og  gudfrygtige  Sind  —  i  aldeles 

Peter  Rordam.    III.  3 

overvejende  Grad  to  Mænd,  N.  F.  S.  Grundtvig  og  Peter  Kør- 
dam.  Der  var  i  sin  Tid  mange,  der  havde  ondt  af,  at  Dron- 
ningen omgikkes  disse  Mænd  saa  meget;  men  det  skal  be- 
tænkes, at  disse  to  Mænd  have  bidraget  mere,  end  det  nu 
lettelig  ad  historisk  Vej  kan  oplyses,  til  at  bevare  en  af  vore 
ædleste  Dronningeskikkelser  uplettet,  saa  at  der  nu  med  Føje 
af  danske  Mænd  og  Kvinder  kan  rejses  hende  et  Mindes- 
mærke, der  ikke  blot  kan  tale  til  Efterslægten  om  en  Dron- 
ning, der  havde  et  stort  Hjærte  for  de  smaa  og  fortrykte  i 
Samfundet,  men  hvem  vort  Fædrelands  Lykke  og  Hæder  laa 
saa  varmt  paa  Sinde,  at  man  i  det  mindste  ikke  siden  Chri- 
stiern  ll's  ædle  Dronning  Elisabeth  havde  kjendt  noget,  der 
i  mindste  Maade  kunde  sættes  i  Lighed  dermed. 

Da  Dronningens  Hjemkomst  nærmede  sig,  søgte  Rørdam 
at  gjøre  den  festlig  for  at  lade  Hds.  Majestæt  føle,  at  det 
var  med  Glæde,  man  hilsede  hende  velkommen  til  Sorgenfri. 
Han  fik  da  Grundtvig  til  at  skrive  en  Sang.  Følgende  Brev 
fortæller  os  lidt  nærmere  derom,  ligesom  det  ogsaa  i  anden 
Henseende  er  højst  karakteristisk  for  Brevskriveren. 

Grundtvig  til  P.  Rørdam. 

Kjøbenhavn  16de  Juli  1856. 
Kjære  Ven! 

Tak  for  igaar!  Tak  til  Dem  og  Tak  til  Jutta  og  til 
Bolette  fra  mig  og  min  Norske  Sønnekone,  som  havde  moret 
sig  fortræffelig.    Vi  kom  godt  og  forholdsvis  snart  hjem. 

Paa  Sidebladet ^)  seer  De  Sangen  til  Dronningen,  som 
jeg  nok  tænker  kan  gaae  glat-,  men  da  den  ventelig  ikke 
bliver  trykt,  maa  de  endelig  have  Tilsyn  med,  at  den  bliver 
rigtig  afskrevet,  eller  maaske  Jutta  kommer  til  at  holde  Øje 
med  det. 

Godt  var  det  jo  ogsaa,  om  Børnene  kunde  faae  Nys  om 

')  Nu  bortskaaret. 


hvad  dot  var,  de  sang;    meu   det   lader    sig  vel    ueppe  vente, 
uden  et  enkelt  lille  Ord  skulde  selv  bide  sig  fast. 

Jeg  talte  igaar  med  Jutta  om,  hvor  rart  De,  med  Guds 
Hjælp,  kan  have  det  i  Lyngby  Fræstegaard,  naar  den  ordent- 
lig bliver  sat  paa  den  anden  Ende,  og  De  ikke  skal  faae  alt 
for  meget  Rykind  fra  vor  kiedelige  Hovedstad!  Det  faldt  mig 
siden  ind,  at  det  bedste  Kaad  derimod  vilde  være,  om  De 
enten  kunde  faae  mig  tit  til  Lyngbye,  eller  dog  faae  Kiøben- 
havns  Folk  til  at  troe,  jeg  kom  tit.  saa  de  var  aldrig  sikker 
for  at  støde  paa  mig. 

Hils  nu  venligst  alle  Deres  og  lille  Jutta  fra  lille 
Frederik  og 

Deres 

iV.  F.  S.  Grundtvig. 

E.  S.  Jeg  hittede  dog  paa  et  par  andre  Linier,  saa  der 
kommer  „Sjolte"  i  Skolevisen  ^).     Lev  vel ! 


Inden    Dronningens    Hjemkomst     modtog    Kørdam     endnu 
følgende  Brev  fra  hende. 


M  „Ved  ludvielsen  af  Skolen  i  Sjolte  i  Snesere  Sogn  ved  Præstø 
25.  Juli  1856."  Det  er  Grundtvigs  siden  ved  saa  uendelig 
mange  Lejligheder  brugte,  berømte  Skolegang:  ,,Hvad  Solskin 
er  for  det  sorte  Muld  —  er  sand  Oplysning  for  Muldets  Frænde", 
i  hvis  Grundtext  det  sidste  Vers  begynder  saaledes: 

Som  Dansken  seired  en  Sommerdag, 
Og  jog  af  Marken,  hvad  Ufred  voldte, 
Nu  seire  Lysets  den  gode  Sag 
I  hele  Danmark  og  her  i  Sjolte. 

Det  er  vistnok  P.  Eørdam,  som  har  faaet  Gr.  til  at  skrive  denne 
Sang  og  sætte  „Sjolte"  ind  i  Sangen  for  at  glæde  haus  gode 
Ven,  den  oplyste  og  kristelig-sindede  Bonde  Jens  Olsen  i 
Sjolte,  hvem  Skolens  Opførelse  for  en  Del  skyldtes.  Til  Brug 
ved  Skolens  Indvielse  findes  ogsaa  trykt  et  Par  Salmer  af 
Ingemann. 

3* 

Enkedronning   C.  A.  til  P.  Rørdam. 

Køln  den  19.  Juli  1856. 
Kjære  gode  Rørdam. 

I  Aftes  kom  jeg  hertil  og  kan  nu  med  Sandhed  sige  at 
have  tiltraadt  Reisen  hjem  til  mit  kjære  Fædreneland.  Min 
Glæde  lader  sig  ikke  beskrive.  Om  10  a  12  Dage  haaber 
jeg,  vil  Gud,  at  see  Dem  igjeu.  Dog  forinden  maae  jeg  endnu 
skrive  Dem  et  Brev  og  fortælle  Dem,  hvor  overrasket  jeg 
blev  ved  Deres  kjære  Brev  fra  9de. 

Den  Ilte  forlod  jeg  Ems,  og  da  min  Broder  havde 
ladet  mig  vide,  at  han  kom  den  20de  til  Køln  og  reiste  med 
mig  til  Hamborg,  saa  benyttede  jeg  Mellemtiden  til  en  Svip- 
tur til  Mtinchen,  som  jeg  ingenlunde  fortrvder.  Reisen  var 
hurtig  og  trettende,  men  lønnende  ved  3  fulde  Dages  Ophold 
i  dette  Kunstens  Hjem.  Idag  tager  jeg  til  Kaiserswerth  for 
at  besøge  Hr.  Fliedner  og  hans  Diaconisse  Anstalt!  Det  er 
en  udmærket  Guds  Mand  af  en  utrettelig  Virksomhed.  Jeg 
gjorde  gjennem  Blædel  hans  Bekjendtskab  i  Ems.  I  Aften 
kommer  jeg  her  tilbage,  beseer  imorgen  Køln  og  venter 
imorgen  Aften  den  usigelige  Glæde  at  favne  min  elskede 
Broder,  der  nu  med  mere  Roe  tør  forlade  sin  Kone  paa  nogle 
Dage.  I  Hamborg  bliver  jeg  saalænge,  som  han  vil  opholde 
sig  der  (han  har  Forretninger  med  sine  Forpagtere).  Derpaa 
gaaer  jeg  til  Louisenlund,  hvor  jeg  bliver  en  Dag  hos  den 
kjære  Hertuginde,  derfra  over  Panker  til  Kiel  og  indskiber 
mig  til  Corsør,  og  hvor  vil  jeg  takke  Gud,  at  Han,  den  kjær- 
lige himmelske  Fader,  lader  mig  komme  karsk  og  vel  hjem 
igjen  til  alle  mine  kjære  Venner.  Maatte  vi  to  nu  i  For- 
ening   ret   kunne   virke    til    hans  Riges    Fremme !  —  —   Nu 

Guds  Fred! 

Deres  Veninde 

C.  Å. 

I  „Berlingske  Tidende"  for  28.  Juli   1856  læses: 
„Hds.  Maj.  Enkedronningen    har    forladt  Altona   iforgaars 
Kl.  10 '/s  om   Formiddagen.     Iblandt  de  mange  Embedsmænd, 

som  havde  indfundet  sig-  paa  Banegaarden  for  at  sige  Hds. 
Majestæt  Farvel ,  var  ogsaa  Hs.  Exe.  den  holstenske  Minister 
[L.  N.  Scheele  |.  Igjennera  Altona  ledsagedes  Hds.  Maj.  af  et 
Detachement  Dragoner." 

Den  Velkomst,  Dronningen  tik  den  29.  Juli  ved  Hjem- 
komsten til  Sorgenfri,  var  ikke  saa  storartet,  men  maaske 
nok  saa  velment.  Hendes  Stemning  lære  vi  at  kjende  af 
følgende  Brev: 

Enkedronning  C.  A.  til  P.  Rørdam 

D.SO.Jnli  185ti. 
Kjære  Kørdam ! 
Jeg  skal  være  rede  til  at  modtage  Dem  imellem  6  og 
8  i  Aften.  Hvor  jeg  er  lykkelig  at  være  hjemme  igjen  og 
at  have  faaet  udført  denne  Reise  under  de  heldigste  Auspicier. 
Jeg  takker  vor  Herre  af  mit  ganske  Hjerte  og  alle  mine 
kjære  Venner  for  deres  gode  Forbønner.  Maaskee  De 
spiste  her  imorgen  med  Grundtvig?  Jeg  skriver  ham  til  idag. 
Hvor  jeg  glædede  mig  igaar  over  Børnenes  og  Bøndernes 
Velkomst. 

Deres  trofaste  Veninde 

Caroline  Amalie. 

At  P.  Rørdam  i  Sommeren  1856  med  Lyst  og  Kraft  har 
givet  sig  hen  til  sin  Gjerning  i  Menigheden,  skjønnes  af 
nogle  Smaabreve  fra  Dronningen  til  ham,  som  ere  bevarede, 
deriblandt  følgende: 

Enkedronning    C.  A.  til  P.  Rørdam. 

13.  August  11856]. 
Kjære   Kørdam!    har  De    ikke   Lyst    til    at    komme    med 
Deres  Kone   og   Søster   i  Aften    Kl.  8   til  The?    De   troer  ei, 
hvor  Murers  Beskrivelse    om    hans   og  Deres   og  Fleres  Virk- 
somhed   til    Almuens  Forbedring    har   interesseret   mig.     Jeg 

hav  lovet  barn,  herefter  at  give  mine  Almisser  her  i  Egnen 
til  Præsten,  som  da  vil  uddele  dem  med  mere  Skjel,  end  jeg- 
selv formaaer.     Her  en  Begyndelse  ! 

Kl.  August  [1856]. 
—  —  Hvor  jeg  beklagede  ikke  at  finde  Dem  i  Brede  i 
Søndags  Eftermiddag  og  tillige  yttre  Dem  min  Glæde  over 
den  kraftige  Præken,  een  af  de  fortræffeligste  Prækner,  jeg 
nogensinde  bar  hørt.  Gud  velsigne  i  alle  Maader  de  sjelden 
rige  Gaver,  Han  har  givet  Dem!  Han  velsigne  Deres  Fylde 
og  Kraft,  Deres  Liv  og  Varme !  Jeg  saae  gamle  Mænd  og 
yngre  Mænd  græde.  Dette  har  jeg  næsten  aldrig  seet. 
O  maatte  Herren  ikke  have  ladet  Dem  tale  forgjeves  til 
Lyngbye  blandede  Menighed!  —  — 

Et  andet  Vidnesbyrd  end  det,  som  disse  Breve  afgive,  er 
det,  at  Kirkebesøget  i  Lyngby  tog  stærkt  til,  og  at  Alter- 
gangen, som  før  Rørdams  Tid  havde  været  indskrænket  til 
en  Eække  Søndage  Foraar  og  Efteraar,  nu  mere  ligelig  for- 
deltes over  hele  Aaret,  og  at  udensogns  Folk  nu  jevnlig  del- 
tog i  Altergaugen,  ligesom  Kommuuikanternes  Antal  var 
stigende. 

Det  fulgte  som  af  sig  selv,  at  Rørdam  ofte  var  Dron- 
ningens Gjæst,  og  at  hun  raadførte  sig  med  ham  særlig  i 
saadanne  Sager,  der  angik  Personer  i  Sognet,  som  paakaldte 
hendes  Hjælp.  Ved  visse  højtidelige  Lejligheder,  særlig  paa 
Christian  VIIl's  Fødselsdag  (18.  September),  lod  Dronningen 
Fattighusets  talrige  Lemmer  rigelig  beværte,  og  hun  indfandt 
sig  selv  ved  deres  Maaltid  og  talte  nogle  venlige  Ord  til 
dem.  Ved  slige  Lejligheder  var  Rørdam  altid  tilstede  og 
sørgede  for,  at  alt  gik  smukt  og  ordentligt  til,  og  at  der 
blev  sunget  en  Salme,  ligesom  han  vel  ogsaa  selv  talte  et 
Ord  til  Forsamlingen. 

Medens  P.  Rørdam  tidligere,  da  hau  var  i  Mern,  hvert 
Foraar  og  Efteraar  havde  plejet  at  gjøre  en  Reise  til  Kjøben- 

havn,  kom  Tiuxmi  nu  til  at  gaa  i  den  modsatte  Retning-  ued 
til  den  gamle,  kjendte  Egn  i  Sydsjælland.  I  Efteraaret  1856 
ses  Kørdams  Hustru  ug-  Datter  at  have  opholdt  sig  hos  deres 
Slægt  paa  Kønnebæksholm,  medens  han  selv  og-  hans  Søster 
Bolette  færdedes  videre  om.    Fra  deuue  Kejse  er  følgende  Brev : 


y.  Rørdani   til  sin   Hustru. 

Torsdag  [16.  Oktober  1856 1. 

Vil  Gud,  samles  vi  paa  Lørdag  paa  Nysøe,  og  jeg  bad 
Elise  ^)  bede  sin  Moder,  at  hun  vil  befordre  Dig  ned  til  Chri- 
stinelund -).  Dernæst,  vil  Du  være  saa  god  at  tage  Alt  med 
Dig  og  berede  Dig  paa  at  tage  med  hjem  til  Mehrn,  og  at 
reise  tilbage  over  GI.  Kjøge. 

Sagen  er  denne:  den  gode  Thestrup^)  er  ikke  mere 
iblandt  os;  han  blev  syg  i  Søndags,  døde  igaar  Morges,  og 
paa  Mandag  Kl.  12  skal  han  begraves;  og  jeg  havde  Lyst  at 
følge  ham  og  at  tale  et  Par  Ord  til  hans  Ære.  Saa  har 
jeg  tænkt  mig,  at  vi  fulgtes  ad  til  Mehrn  paa  Lørdag,  blev 
her  samlede  Søndag  over  og  hørte  K(allenbach)  præke,  tog 
saa  med  hinanden  til  Stavreby  paa  Mandag,  og  spiste  saa 
Kl.  3  til  Middag  paa  Nysøe,  og  reiste  saa  derfra  til  GI.  Kjøge. 
Men  er  der  det  mindste  i  Veieu  for  Barnets  Skyld,  eller  noget 
andet,  eller  synes  Du  bedre  om,  at  I  tog  tilbage  til  Kønne- 
bæksholm, og  jeg  blev:  nu  vel,  saa  er  jeg  villig,  høragtig  og 
følgagtig. 

Dagen  igaar  var  meget  foruøielig ;  det  er  deiligt  at  til- 
høre sit  Folk  og  at  tale  ud  af  deres  Hjerte*). 

Imorges  var  jeg  i  Stavreby,  og  Herregud,  alle  de  smaa 
Børn,    og    hun    er  høit  frugtsommelig!    og  i  Middags  har  jeg 


')  Stampe. 

*)  Her  boede  Baron  Henrik  Stampe. 
*l  Præst  i  Jimgshoved  (Stavreby  Præstegaard). 
*)  P.  Eørdam   har  aabeiibart   afholdt   et  Møde   eller  deltaget  i  et 
saadant. 

fulgt  Jomfru  Kofods  Fader  til  Graven,  og  talte  med  Fryd  til 
de  gode  Præstøer. 

Nu  Gud  i  Vold!  min  egen  søde,  dyrebare  Jutta,  Du  er 
min  Lyst  og  Glæde!  ogsaa  gjør  Du  mig  stærk.  Hils  kjær- 
ligst  —  fra  Bolette  med ! 

Kort  førend  Dronningen  forlod  Sorgenfri  for  at  drage  til 
sin  Vinterbolig  paa  Amalienborg,  tilskrev  hun  sin  Præst 
følgende  Brev: 

Enkedronning   C.  A.  til  P.  Rørdam. 

Den  4.  November  1856. 
Kjære  Rørdam! 
Jeg  ønskede    at  gaae  til  Alters    med  Menigheden    næste 
Søndag    for   at  hente    Kræfter   til   et   virksomt  Liv    i  Vinter. 
Jeg  vilde  gjerne  leve,   hvad  jeg  endnu  har  at  leve,    til  Her- 
rens Riges  Fremme.     Jeg  har  det   meeste   af  mit  Liv  ødslet 
min  Tid,  istedetfor   at   udvikle  mine  Gaver;   nu    vaagner  jeg 
somme  Tider.     Oh,  at  jeg  kunde  stadig  blive  vaagen,  og  da 
ret  aarvaagen.     De  kommer  nok  en  Gang  til  mig  forinden. 
Gud  være  med  Dem ! 

Deres  trofaste  Veninde 

Caroline  Amalie. 

At  Hds.  Majestæt,  ogsaa  efter  at  hun  havde  forladt 
Sorgenfri,  havde  Lyngby  i  venlig  Erindring,  ses  af  følgende : 


Enkedronning  C.  A.  til  P.  Rørdam. 

Den  11.  December  1856. 
Kjære  Rørdam! 
Siden   mange  Aar    samlede   jeg    stedse   Jule  Aften   alle 
Fabrik  Børnene  fra  Brede  om  et  Juletræ  i  Sorgenfrie,    først 
i  Norskeskov,    senere    i  Cavaleer-Bygningeu.     1   norske  Skov, 

hvilket  beyyndte  1840  og  vedblev  ind  i  50enie,  ledede  l'øniie') 
Festen,  uddeelte  af  de  smaae  Jule  Sange .  og  Hensigten  var 
at  vække  de  siuaae  forsømte  Sjæle  ved  Jule  Glæde  til 
Christus.  De  fik  da  Eisengrød  og  Æbleskiver  fra  Vertens-). 
Senere  har  Madame  Meyer,  for  ei  at  have  det  Mas  ovre  i 
Skoven,  samlet  Børnene  i  Cavaleerbygningen ,  og  Kønne 
trukket  sig  tilbage,  blot  leveret  Æbler  til  Træet.  For  2 
Aar  siden  kom  det  mig  for  Ore,  at  Modeweg  havde  yttret 
sig  misfornøiet  med ,  at  jeg  bekymrede  mig  for  Børnene  i 
Brede,  og  det  Aar  fik  de  altsaa  ingen  Juel.  Men  jog  yn- 
kedes over  Børnene  ifjor  Efteraar  og  indbød  dem  tilligemed 
Sorgenfris  Børn  deu  24.  Oktober,  Baronessens  Fødselsdag,  og 
de  fik  da  Eisengrød  og  Æblekage.  Nu  vi  have  faaet  vor 
nye,  livlige  Sjælesørger,  ønskede  jeg  at  raadføre  mig  med 
Dem,  om  jeg  skal  lade  være  at  indbyde  Brede  Børn,  og  hel- 
lere gjøre  Juel  for  Lyngbye  Børn,  som  igrunden  tilsyne- 
ladende stedse  ere  stedmoderlig  behandlede  af  mig  i  Sammen- 
ligning med  Brede  Børn;  dog  da  hine  havde  en  saa  god 
Skolelærer^),  syntes  de  mig  mindre  at  trænge  til  Jule  Træe 
og  Sang  end  de  stakkels  Fabrik  Børn.  Eaad  mig  nu  det 
Bedste,  og  betænk  ogsaa  lidt  min  Pung,  da  de  gode  Meyers 
ere  fixe  med  at  smøre  Eegninger  op. 

Jeg  haaber,  De  har  havt  Glæde  af  Forsamlingen  i 
Høientostrup.  Jeg  har  Løvte  af  Peter  Boisen  om,  at  han 
næste  Tirsdag*)  vil  referere  om  Forhandlingerne. 

Nu  Gud  styrke  og  glæde  Dem  til  Julen;  Gud  give  Dem 
ret  at  begeistre  Menigheden  for  Christus,  og  at  Begeistringen 

M  Slotsgartuer,  en  Søn  af  den  tidligere  nævnte  Sognepræst  B.  F. 
Eønne. 

^)  Paa  Lotteuborg,  Meyer,  hvis  Hustru  strax  efter  nævnes. 

^)  Niels  Hansen  Skjoldager,  f  1870.  Se  P.  Éørdam,  Leiligheds- 
taler.  S.  44  f. 

*)  P.O.Boisen.  Grundtvigs  Kapellan  ved  Vartov,  var  tillige  Enke- 
dronningens Almisseiiddeler  i  Kjøbenhavii  og  indfandt  sig  hver 
Tii'sdag  hos  hende  paa  Amalienborg  for  at  varetage  dette  Hverv. 
Han  var  fremdeles  Forstander  for  hendes  Asylskole. 

ei  bliver    eii  flakrende  Ild  af  Straa,    meu   eu    varig  Ild,    der 
kan  brænde  i  Hjerterne  ind  i  det  evige  Liv.     Guds  Fred! 

Deres  trofaste  Veninde 

Caroline  Amalie. 

Den  „Forsamling"  i  Højetostrup.  som  nævnes  i  foran- 
staaende  Brev.  var  et  Præstekonvent,  af  hvilket  Rørdam 
nys  var  bleven  Medlem.  Det  bestod  oprindelig  af  Ferdinand 
Fenger  i  Højetostrup,  Peter  Fenger  paa  Christianshavn.  Grunni 
Busck  i  Brøndbyvester,  van  Wylich  i  Greve  og  N.  G.  Blædel  i 
Kjøbenhavn.  Det  første  Møde  holdtes  den  14.  December  1855 
i  Højetostrup  Præstegaard:  senere  forøgedes  Konventet  med 
flere  Medlemmer,  saasom  Vilhelm  Holm  i  Jersie,  Peter  Boi- 
sen i  Kjøbenhavn,  Peter  Rørdam  i  Lyngby,  Gad  i  Søllerød. 
Chr.  Heiberg  i  Helsingør,  Frederik  Hammerich  i  Kjøbenhavn. 
Kaikar  i  Gladsaxe  og  mange  andre,  idet  de  ved  Dødsfald 
eller  Forflyttelse  i  Tidens  Løb  ledigblevne  Pladser  udfyldtes 
af  nye  Medlemmer^).  Tallet  var,  om  end  ikke  i  Begyndel- 
sen, saa  dog  senere,  sædvanlig  12  eller  deromkring.  Af  dette 
Konvent  var  Peter  Rørdam  i  mange  Aar  et  meget  skattet 
Medlem.  Navnlig  var  det  hyppig  Tilfældet,  at  han,  som  altid 
var  tidlig  paa  Veje  med  sin  Prædiken ,  ved  Forhandlingernes 
Slutning  gjenuemgik  Evangeliet  til  næste  Søndag  og  udlagde 
det  paa  sin  Maade,  der  ganske  vist  sædvanlig  var  ikke  lidet 
forskjellig  fra  den,  enhver  anden  vilde  have  taget  det  paa, 
men  dog  altid  modtoges  med  megen  Skjønsomhed  af  Til- 
hørerne. I  en  Række  Aar  samlede  han  Konventets  Med- 
lemmer hos  sig  3die  Pinsedag,  og  adskillige  endnu  levende 
ville  med  nærværende  Udgiver  have  venlige  Minder  fra  disse 
broderlige  Sammenkomster  i  Lyngby  Præstegaard. 

I  Vinteren  1856 — 7    holdt   Rørdam   historiske    Foredrag 


*)  Konventet  bestaar  eiuluu :  men  af  du  ovennævnte  oprindelige 
Medlemmer  er  nu  kun  én  tilbage,  dets  raangeaarige  Formand. 
Pastor  Vilhelm  Holm  i  Gladsaxe. 

i  Lyngby  Skole.  Hos  Saxo  søgte  han  sit  Stof;  men  det  var 
hans  Kunst  at  gjøre  de  gamle  Sagn  saa  levende  og  anskue- 
lige, at  Tilhørerne  kunde  spejle  sig  selv  og  Samtiden  i  dem. 
Det  nye  Aar  indledtes  for  ham  ved  følgende  Hilsen  fra 
hans  høje  Velynderinde : 

Enkedronning   C.   A.  til   P.  Rørdmn. 

D.  1.  .lamiar  |1857|. 
Gud  velsigno  min  kjære  Sjælesørger  overvettes  i  det 
nye  Aar.  Gud  lad  det  blive  et  frugtbart  Aar  paa  himmelske 
Frugter  for  os  Alle!  At  Christus  ret  raaae  aabenbares  i 
os!  —  —  Jeg  begynder  ellers  det  nye  Aar  med  godt  Mod. 
Gud  har  vidunderlig  staaet  mig  bi  i  det  sidste  Aar;  min 
Stilling  som  Huusmoder,  mit  Kjendskab  til  alle  mine  Folk 
er  jeg  bleven  mig  langt  mere  bevidst.  Jeg  velsigner  Hei- 
berg for  hans  gode  Bistand,  og  haaber  i  dette  kommende 
Aar  at  fuldstændiggjøre  Ordnen  ved  mit  Hofhold.  For  nogle 
Øieblikke  modtog  jeg  Deres  kjære  Brev  fra  i  Aftes;  jeg  gjen- 
tager  mine  gode  Ønsker  for  Dem  og  Deres,  og  bliver  Deres 
trofaste  Veninde 

CaroUni'.  Amalie.. 

Det  er  mig  kjært.   at  De  er  tilfreds  med  min  Julegave. 

Det  er  Kørdams  Svoger,  Forstanderen  for  Døvstiunme- 
institutet,  Søren  J.  Heiberg,  om  hvis  „gode  Bistand"  Dron- 
ningen udtaler  sig  saa  anerkjendende.  Da  Hds.  Majestæt 
nemlig  oftere  havde  klaget  over,  at  hendes  Økonomi  ikke  var 
i  den  ønskeligste  Orden,  havde  Rørdam,  der  af  Erfaring 
kjendte  Heibergs  sjeldne  Ordenssans  og  praktiske  Dygtighed, 
raadet  hende  til  at  betro  ham  et  Overtilsyn  med  hendes  Hof- 
holdning for  at  faa  de  fornødne  Keformer  gjennemførte.  At 
det  er  lykkedes  ham  at  bringe  Orden  paa  Steder,  hvor  den 
før  manglede,  synes  at  fremgaa  af  Dronningens  Ytringer. 
For  Piørdam  var  det  behageligt,  at  den  nævnte  Funktion  om 

Sommeren,  naar  Droiiniiigen  boede  i)aa  Sorgenfri,  bragte 
Svogeren  i  det  mindste  eu  Gang  om  Ugen  til  Lyngby,  og 
Baandet  imellem  dem  knyttedes  endnu  nøjere,  da  Heiberg, 
der  i  Aaret  185-5  havde  mistet  sin  Hustru,  Engelke  Rørdam, 
den  7de  Februar  1857  ægtede  hendes  Søster.  Emma,  der  blev 
ham  en  trofast  Støtte  i  Opdragelsen  af  hans  talrige  Børneflok. 
Da  Rørdam  i  Foraaret  1857  var  færdig  med  Konfirma- 
tionen, rejste  han  ned  til  Sydsjælland,  og  fra  denne  Rejse 
haves  følgende  Breve : 

P.  Rørdam  til  sin   Hustru. 

[Iselinge.  30.  April  1857]. 
Min  egen  søde  Jutta! 

Saa  kom  jeg,  Gud  være  lovet,  i  det  yndigste  Veir  og 
vel  stemt  hertil,  og  blev  modtaget  med  Ømhed  af  Ældre  og 
Yngre.     Det  gjør  godt,  det  vederkvæger  at  blive  paaskjønnet, 

saa  kommer  alt  det  Gode,  der  er  i  Sjælen,  for  en  Dag. 

Det  blev  mig  klart  imorgesM,  at  Livet  er  en  Reise,  og  at 
vi  samles  og  skilles  ad,  med  Guds  Hjælp  for  eengang  at 
samles  for  evigt,  hvor  der  er  evigt  godt  at  være.  Imidlertid 
vil  vi  skjøune  paa  og  takke  Gud  for,  at  vi  to  er  satte  til  at 
reise  tilsammen  og  til  at  hjælpe  hinanden  paa  denne  Reise; 
thi  det  er  saa  yndigt  at  følges  ad,  hvor  Fjederhammen  er 
Kjærlighed. 

Men  hvad  der  ogsaa  blev  mig  klart  idag,  det  er,  at  det 
gjælder  itide,  og  mens  Hjælpen  tilbydes  os,  at  magte  sine 
onde  Lyster  og  Begj ærligheder,  at  vi  ei  skal  blive  overgivet 
i  vore  Synders  Vold ;  thi  tager  vi  ei  Brodden  fra  Synden,  ved 
Herrens  Naade,  maa  vi  blive  hildede  og  snærede  i  Synde- 
lystens Garn. 

Hendrik  Stampe  og  Fru  Drewsen ,  Ahlefeldt  og  hans 
Kone,  begge  Fabritiusserne,  Fru  Malling  osv. -)  vare  ombord, 

M  Utvivlsomt  ved  hans  Mori^onbøn. 

*j  Familier  og  Personer  fra  Sydsjælland. 

saa  vi  havde  det  rart,    og  Himlen  speilede  sig  i  Havet,    saa 

jeg  sang:  „lette  Bølge",  og  tænkte  paa  vor  lille  Pige! 

At  ride  og  at  rejse  er  to  Fornøjelser,  jeg  paaskjønner. 
Naar  saa  Tanken  ora  Guds  Kjærlighod  i  Christo  Jesu  kan 
svæve  over  Hjertet,  bliver  Hjertet  varmt  af  Evighedens 
Foraar.  —  — 

P.  Rørdam   til  sin   Hustru. 

[Iselinge]  Lørdag  [2.  Maj  1857]. 

I  Aftes  fik  Du  intet  Brev,  fordi  vi  var  i  Hammer,  Mi- 
chala, Charlotte  og  jeg ,  og  kom  seent  hjem.  Derfor,  skjønt 
det  er  midt  paa  Dagen,  som  ikke  er  den  rette  Tid  til  at 
skrive  paa.  jeg  skriver  dog;  thi  Dit  kjærlige  Brev  imorges 
muntrede  mig  meget.  Du  skriver  vel  igjen  imorgen,  og  husk 
at  fortælle,  hvad  Du  veed  om  Ministeriet. 

Yi,  Michala  og  jeg,  har  idag  været  hos  Skovfoged  Møl- 
ler^), derfra  tog  vi  til  Ørslev  Kirkegaard  og  saae  Graven  2). 
Hvad  om  vi  intet  Andet  havde  tilbage  end  den  blotte  Grav 
med  dens  Steen  og  Blomster!  Men  selv  om  de,  vi  elske, 
ere  indgaugne  til  Fred,  Dagene  ere  lange  og  Nætterne  ere 
lange,  inden  vi  sees  igjen.  Og  dog  .siger  Herren:  „om  en 
liden  Stund." 

Jeg  glæder  mig  til  at  præke  i  Mehrn  imorgen,  gid  Du 
var  med!  Dit  lille  søde  Hoved  vil  jeg  søge  paa  den  vante 
Plads.  For  Du  er  min  Glæde  og  tillige  min  Ære;  vi  passer 
godt  sammen. 

Med  Strøm  ^)  fik  jeg  iaftes  en  ordentlig  Samtale  om  Vor- 
herre og  om  Artsforskj ellen  mellem  Menneskene,  eftersom 
man  optager  den  personlige  Sandhed  i  sig,  eller  den  person- 
lige Løgner.  —   — 


')  En  af  Rørdams  trofaste  Tilhørere  i  Mern-Perioden. 
^)  Hvor  Georg  Aagaard  Cf  16.  Marts  1857),  hviler. 
'^  Læge  i  Vordingborg,  en  jevnlig  Gjæst  paa  Iselinge. 


46 


P.  Rørdam  til  sin  Hustru. 

[Mehrn,  ?..  Maj  1857]. 

Midt  i  al  den  Kjærlighed,  som  idag  har  omgivet  mig, 
tyer  jeg  dog  alligevel  hen  til  Dig;  thi  mærkværdig.  Du  har 
just  idag  staaet  for  mig  som  en  Soel,  lys  og  klar,  hvor  min 
Sjel  var  rigtig  glad  og  rolig;  og  iiden  at  jeg  selv  gjorde 
Noget  dertil,  kom  Dit  Billede  frem  for  mig,  just  som  Menne- 
skenes Kjærlighed  omsvævede  mig,  saa  jeg  tænkte  som  saa: 
ja,  fordi  Du  er  saa  lykkelig  i  dit  Hjem  og  saa  glad  ved 
Juttas  Kjærlighed,  derfor  faaer  du  Lykke  og  Velsignelse  til 
at  glæde  saa  mange  Sjele.  —  — 

Det  var  ellers  en  god  Prædiken,  og  varm  var  jeg,  og  vi 
sang:  „Op  i  Christue,"  og  „Herrens  Eøst,"  og  „Nu  bede  vi 
den  Helligaand"  af  Hjertet,  og  Folk  var  samlede  fra  alle 
Verdens  Kanter;  der  var  ligesaa  mange,  som  da  jeg  holdt 
Afskedsprædiken ,  og  vi  nikkede  til  hverandre ,  og  vi  talede, 
og  vi  fr3-dede  os.  Unge  og  Gamle,  Store  og  Smaa,  Høie  og 
Lave,  saa  det  var  ligesom  et  Hav  af  Glæde.  Halte  Maren 
gav  jeg  2  rbd.,  S.  5  rdl.  osv.,  og  lille  Rasmus  havde  sit  nye 
Tøi  paa  og  var  bleven  til  en  kjøn  Dreng.  —  —  Gaarden 
var  revet,  alle  Træerne  er  i  god  Groning,  Kallenbach  og 
hans  Kone  er  tilfredse. 

Vil  Gud,  kommer  jeg  paa  Tirsdag  Kl.  3  [til  Kjøbenhavn]. 
Vil  Du  see  at  være  underrettet  om,  om  Dronningen  reiser  ud 
[til  Sorgenfri]  paa  Torsdag;  for  er  hun  i  Byen,  vil  jeg  see 
at  komme  til  hende  om  Aftenen. 


Fra  Tiden  nærmest  efter  Itørdams  Hjemkomst  fra  Reisen 
hører  følgende  Smaabreve  fra  Dronningen,  der  imidlertid 
havde  forlagt  sin  Residens  til  Sorgenfri : 

Enkedronnin;/   C.  A.  ti/  J'.  Rørdam. 

fciønday  17.  Maj  1857. 
Kjære  Rørdam! 
Andersen  er  kommet  idag  og  begyndei'  sti'ax  lians  Roman 
i  Eftermiddag,  saa  imorgen  Formiddag  og  Eftermiddag  indtil 
Onsdag  Formiddag,  hvor  han  atter  vil  reise.  Altsaa  jeg  kan 
ikke  bolde  mit  Ord,  at  lade  ham  læse  for  Dem  paa  Fredag. 
Morer  det  Dem  og  Deres  at  høre  ham  imorgen  Aften,  da  ere 
De  hjertelig  velkomne !  Har  De  selv  Fornøielse  af  at  spise 
med  ham  Mandag  eller  Tirsdag,  er  De  hjertelig  velkommen! 
Gjør  nu,  som  det  passer  Dem  bedst,  og  skriv  mig  imorgen  et 
lille  Ord  til  Svar. 

D.  19.  Maj  [1857]. 

—  —  Jeg  har  ret  fornøiet  mig  over  Andersens  Bog. 
Jeg  kunde  ønske  at  have  skrevet  den.  En  saadan  objectiv 
og  sand  Opfattelse  af  Livet  rundt  om  os  gjør  en  saa  godt; 
man  faar  Mennesket  kjært,  som  seer  saa  sundt  paa  Livet,  og 
holder  ham  hans  smaae  Forfængeligheder  til  gode;  man 
smiler  deraf;  men  de  saarer  Ingen. 

Jeg  glæder  mig  til  at  see  Dem  til  Middag.  Hils  Deres 
Kone,  Søster  og  lille  Jutta! 

Torsdag  28.  Mai  [1857]. 
Naar  vil  De  komme  til  mig?  Vi  skulle  tale  om  Skoleu 
for  de  forsømte  Børn.  Vil  De  spise  her  idag?  eller  imorgen, 
eller  paa  Løverdag?  Imorgen  spiser  Kaikar  her,  paa  Løver- 
dag Deres  Svoger  Heiberg.  Hvis  De  hellere  kommer  en 
Formiddag,  da  nævn  mig  en  Tid,  at  jeg  ikke  er  ude;  det 
gjør  mig  ondt,  naar  jeg  forfeiler  Dem.  Jeg  gad  ogsaa  være 
Bestyrer  for  en  Pleieforening  i  det  Smaae;  jeg  tror,  det 
kunde  være  nyttigt  for  de  Fattige  i  Lyngbye  at  modtage 
Dame  Besøg;  men  derom  taler  vi  endnu  med  slet  ingen, 
kuns  med  Deres  Kone,  hvis  hun  kunde    og  vilde  være   en    af 

de  Besøgende  og  staae  mig  bi  i  at  organisere  en  saadan  [For- 
ening] ganske  i  det  Smaae  og  uden  mindste  Bram '). 

Deres  trofaste  Veninde 

Caroline  Amalie. 

I  Sommeren  1857  holdtes  det  første  skandinaviske  Kirke- 
møde (14. — 16.  Juli),  i  hvilket  P.  Eørdani  tog  Del  med  megen 
Interesse,  skjønt  ikke  som  Taler.  Mødet,  der  lededes  af  Fr. 
Hammerich,  var  især  mærkeligt  derved,  at  Grundtvig  og 
Rudelbach,  de  to  Mænd,  som  for  80  Aar  siden  havde  staaet 
Side  om  Side  i  Kampen  mod  Rationalismen,  her  optraadte 
imod  hinanden;  ligeledes  vil  det  erindres,  at  Dr.  P.  C.  Kierke- 
gaard ved  denne  Leilighed  holdt  et  mægtigt  Foredrag,  som 
henrev  mange  af  Tilhørerne.  Forøvrigt  samlede  en  stor  Del 
af  Interessen  ved  Mødet  sig  om  Biskop  Thomander  fra  Lund, 
hvis  hele  Personlighed  øvede  en  baade  imponerende  og  til- 
trækkende Virkning.  En  Gjenlyd  af  de  Indtryk,  Rørdam 
havde  faaet  af  Mødet,  findes  i  følgende  Brev : 

Enkedromiing   C.  A.  til  P.  Rørdarn. 

16.  Juli  [1857]. 
Kjære  Rørdam! 
Tak  for  Deres  tvende  Beretninger  om  Foredragene  i  So- 
lennitets  Sahlen !  Hvor  gjerne  havde  jeg  været  med  og  hørt 
Thomanders  og  Kierkegaards  Taler!  Hvor  er  jeg  glad  over 
det  aandelige  Liv,  som  derved  vækkes  hos  os!  Maatte  det 
bære  mange  og  fortrinlige  Frugter!  Kunde  De  komme  til 
mig  paa  Løverdag  og  mundtlig  fortælle  mig  om  det  hele? 
Igaar  var  Kaikar  her  med  Biskop  Thomander;  men  desværre 
var  jeg  ikke  rask  nok  til  at  modtage  dem.  Hvis  Thomander 
kunde  komme  paa  Løvordag,    vilde   jeg  bede    ham  til  Middag 

M  At  den    paatænkte  Plejeforening   or    kommen    i   Gang,  ses  af 
senere  Breve. 

tillige  med  nogle  norske  Præster,  som  Boisen  har  meldt  mig, 
og  da  haaber  jeg  ogsaa  at  see  Dem.  —  — 

Deres  troe  Veninde 

Caroline  Amalie. 

Den  28.  August  1857  fejredes  et  Bryllup  i  Lyngby 
Præstegaard,  idet  Rørdams  Søster  Bolette,  der  i  mange  Aar 
havde  haft  sit  Hjem  i  hans  Hus,  ægtede  hans  gamle  Ven, 
Præsten  Nicolai  L.  Feilberg  i  Ulderup  i  Sundeved,  der  nys 
var  kaldet  til  Paarup  ved  Odense,  et  Kald,  som  han  dog 
efter  en  rum  Tids  Forløb  fik  Tilladelse  til  at  opgive  for  at 
blive  i  sit  gamle  Embede,  hvor  Menigheden  nødig  vilde  give 
Slip  paa  ham.  Feilberg  havde  i  et  Aars  Tid  været  Enkemand 
og  sad  med  en  stor  Bøineflok,  saa  det  ikke  var  nogen  let 
Opgave,  Bolette  Rørdam  gik  ind  til. 

Efter  at  Søsteren  var  rejst  med  sin  Mand  til  Slesvig, 
skrev  P.  Rørdam  flittig  til  hende,  og  da  hun  havde  hele  hans 
Fortrolighed,  lægger  han  i  disse  Breve,  hvoraf  en  Del  skal 
meddeles  i  det  følgende,  hele  sin  Personlighed  for  Dagen  paa 
en  Maade,  der  giver  Læseren  den  bedste  Lejlighed  til  at 
lære  ham  at  kjeude,  ganske  som  han  var. 

P.  Rørdam  til  Fru  Bolette  Feilberg. 

[Lyngby],  14.  September  [1857]. 
Kjæreste  Bolette! 
Gud  være  lovet,    at  Du   er  glad;    med  Guds  Hjælp  skal 
Du  see,  at  Glæden  vil  følge  Dig,  og  at  Du  faaer  Velsignelse 
til  at  udbrede  Glæde   omkring  Dig. 

Du  har  intet  Brev  faaet  i  denne  lange  Tid;  men  det 
har  i  disse  Dage  været  en  temmelig  trist  Tid:  Triner i)  har 
været   meget  syg,    og   idelig   maatte    der   vaages;    Jutta  sad 

^)  Cathrine  Heiberg,  P.  Rørdams  Søsterdatter  fra  Døvstumme- 
iustitutet,  som  i  denne  Sommer  blev  forberedt  af  barn  til  Kon- 
firmationen. 

Peter  Rordam.    III.  4 

bestandig  hos  Triner,  saa  lille  Jutta  og-  jeg  maatte  skjøtte  os 
selv.     Nu  er,  Gud  ske  Lov,  Faren  forbi.  —  — 

Vi  bar  været  i  Kjøbenhavu  idag,  jeg  for  at  tale  med 
Kongen  for  Madame  E. ,  der  gjerne  vilde  have  sin  Søn  fri 
for  Krigstjenesten.  Kongen  var  i  ypperligt  Humeur  og 
spurgte  til  sin  Yen  Bech  i  Taarbæk.  Og  jeg  greb  Leilig- 
heden  til  at  bede  Kongen  gjøre  ham  til  Klokker,  og  det 
lovede  han^.  Tillige  bad  jeg  Kongen  om  Jord  i  Dyrehaven 
til  at  bygge  en  Kirke  paa,  og  det  sagde  han  ogsaa  ja  til. 

Angaaende  Kjøbenhavnernes  Petition  [til  mig]  om  at 
holde  Gudstjeneste  i  Concertsalen  paa  Klampenborg,  som  Du 
nok  husker,  kaldte  jeg  Fiskerne  sammen,  læste  dem  Brevet 
for,  og  spurgte  dem  saa  om  deres  jMening.  De  svarede 
strax:  „Ja  deri  kan  vi  jo  sagtens  føie  dem."  Saa  sagde  jeg: 
„Men  I  skal  betænke,  at  Klampenborg  Badeanstalt  er  det 
samme  som  Dyrehavsbakken  eller  Tivoli:  dog  tillige  ogsaa 
dette,  at  Guds  Ord  helliger  Stedet"!  Ja,  svarer  En:  kanskee 
kunde  vi  saa  komme  i  Nissen  -) !  Ja,  siger  jeg :  Nisse  eller 
Ikke-Nisse,  det  veed  vi  ikke:  men  det  skal  vi  betænke,  at 
naar  vi  flytter  herfra,  efter  som  Kjøbenhavnerne  ønsker  det, 
Hytter  vi  til  et  Sted,  som  agtes  lige  med  Dyrehavsbakken  og 
Tivoli.  Derpaa  reiste  en  Fisker  sig  og  sagde:  „et  Bedehuus 
er  et  Bedehuus,  og  en  Concertsal  er  en  Concertsal,  og  dette 
Sted,  hvor  vi  forsamles,  er  bygget  og  indviet  til  et  Bede- 
huus"^). Og  saa  kom  der  Bevægelse  i  hele  Forsamlingen,  og 
de    sagde,    den    Ene    efter   den   Anden:    „et  Bedehus    er    et 


M  Cand.  phil.  Soren  C'osiuus  Beck,  Lærer  i  Taarbæk,  var  eu  ge- 
mytlig Personlighed  af  et  meget  anseeligt  Ydre,  ivrig  Fisker 
og  Jæger,  meu  mindre  egnet  til  Lærergjeruiugen,  hvorfor  Rør- 
dam stræbte  at  skaffe  ham  anden  Virksomhed,  hvilket  dog  ikke 
lykkedes.  Becks  Attentater  paa  at  tage  theologisk  Attestats 
mislykkedes  ogsaa. 

*)  „Folkets  Nisse'-,  et  den  Gang  blandt  den  kjøbenhavnske  Almue 
og  i  videre  Kredse  meget  udbredt  Vittighedsblad. 

3)  So  foran,  S.  10. 

Bedehus!  og  Mange,  som  komiiio  lier,  ville  undsee  sig  for  at 
gaae  der  op')". 

Saa  siger  jeg:  Hvad  skal  jeg  da  svare V  „Vil  Præsten 
svare,"  sagde  de,  „at  vi  helst  blive,  hvor  vi  er,  men  at 
Kjøbenhavnerne  maa  have  alle  de  siddende  Pladser,  og  at  vi 
vil  staae,  og  er  der  ikke  Plads  i  Stuen,  vil  vi  gaae  udenfor; 
for  vi  kan  taale  baade  Hede,  og  Kuld."    Og  derved  blev  det. 

Nu  samler  vi  ellois  Penge  for  selv  at  bygge  os  en  kjøn 
lille  Kirke,  som  skal  ligge  mellem  Taarbæk  og  Raadvad. 

Igaar  havde  vi  Høstpræken,  og  det  var  en  foniøielig 
Dag.  Der  var  saa  fuldt  af  Menuesker,  at  Mange  raaatte  gaae 
bort  uden  at  kunne  komme  ind.  Jeg  havde  et  kjønt  Billede 
om  Straaene,  der  knækkes,  og  om  Sæden,  der  rasler  af  i 
Storm,  og  om  ham,  der  kan  reise  det  Faldne,  hele  det  Brudte 
og  fylde  de  golde  Ax,  at  de  atter  kan  vorde  fulde.  Og  au- 
gaaende  den  Ene,  som  vendte  tilbage^),  at  det  er  det,  det 
kommer  an  paa,  at  modstaae  Verdens  Tryk  for  at  vende  til- 
bage til  Herren,  om  at  gaae  imod  Strømmen,  ikke  af  Egen- 
sindighed, men  for  at  finde  Veieu  til  Himlen. 

Kjæreste  Bolette!  nu  har  jeg  ikke  Dig  at  præke  for, 
eller  at  spørge:  hvorledes  var  min  Præken?  Dine  Domme 
var  hjertelige  og  forstandige,  mig  altid  nyttige.  Gud  velsigne 
Dig  og  glæde  Dig  for  Din  Kjærlighed.  Xu  skal  Du  hjælpe 
paa  Feilberg. 

Elise  Pechlin  sN'ntes  saa  godt  om  Din  Brudevielse ,  at 
hnu  sagde:  Saaledes  vil  jeg  vies.  Hvortil  jeg  svarede:  Ja 
ogsaa  Dem  kunde  jeg  vie  med  Eornøielse. 

Du  har  vel  seet  af  Avisen,  at  Kirkemuren  [i  Lyngby] 
er  falden:  Dronningen  siger,  at  det  er,  fordi  Monrad  præ- 
kede her^).     Han  præker  ellers  godt. 

')  nemlig  til  Koncertsalen. 

-')  i  Evangeliet  om  de  10  .spedalske. 

')  Det  er  vel  sagt  i  Spøg;  men  forøvrigt  havde  Dronningen  i  det 

mindste  længe  ingen  ret  Tillid  til  Monrad.     Denne  boede  den 

(jang  paa  Hummeltofte  i  Lyngby  Sogn.- 

4* 

Lev  nu  vel.    kjæreste  Bolette!    det    er   et   deiligt  Laud, 

Du  er  kommen  til.    ug  Du    har    faaet    en    rigtig   god  Mand! 

I  vil  nok  blive  glade!    Vorherre  være  med  Eder! 

Din 

P. 

Ovenstaaende  Brev  viduer  om .  i  hvor  høi  Grad  P.  Ror- 
dams Prædiken  allerede  havde  slaaet  an,  saa  at  det  „Bede- 
hus", Præsten  Eønue  i  sin  Tid  havde  faaet  indrettet  i  Taar- 
bæk, og  som  senere  var  bleven  benyttet  som  Skole,  ikke 
længere  kunde  rumme  de  tilstrømmende  Tilhørere.  I  den 
følgende  Sommer  begyndte  Rørdam  derfor,  naar  Veiret  tillod 
det,  at  holde  Gudstjeneste  under  et  stort  Træ  i  Dyrehaven, 
tæt  ved  det  Sted,  hvor  Kapellet  senere  byggedes. 

P.  Rordam  til  Fru  Bolette  Feilberg. 

[Lyngby]  23.  September  [1857]. 
Kjæreste  Bolette! 

Igaar  var  jeg  i  Brøndshøi  sammen  med  Provstiets  Præ- 
ster, deriblandt  ogsaa  med  Hansen  fi'a  Glostrup,  som  var 
noget  grov  imod  mig;  men  der  er  Forskjel  paa  Conventer^); 
forøvrigt  morede  jeg  mig  ganske  godt,  det  vil  sige,  jeg  satte 
Liv  i  dem,  og  de  tog  ganske  forsigtig  paa  mig.  Men  hvad 
jeg  skriver  her,  er  egentlig  ikke  angaaende  dette  Convent, 
som  jeg  kom  til,  kun  fordi  Provsten  bad  mig  derom;  men 
hvad  jeg  skriver  for,  er  for  at  fortælle  Dig  om  min  Reise 
til  Iselinge  sidste  Fredag. 

Ombord  traf  jeg  nu  begge  Oxholmerne,  Råben  fra  Bel- 
dringe, Rosenkrantz  fra  Lemvig-),  Amtmand  Holsteen  fra 
Falster.  Vi  kom  da  strax  til  at  tale  om  Land  og  Rige,  og 
det    gik    da    ud  over   det  Stakkels  Ministerium^),    som   ikke 


1)  Det  her  nævnte  Provstikouveat  er  selvfølgelig   ganske  forskjel- 

ligt  fra  det  ovenfor  (S.  42l  omtalte. 
')  Vistnok  Fejl  for  Thisted,  hvor  R.  var  Amtmand. 
')  Hall  Premierminister,  Andræ,  Krieger,  Lundby,  Michelsen,  Uns- 

gaard,  Wolf  hagen,  Simony  (I^Iinisteriet  af  13.  Mai  1857). 

levnedes  Ære  for  2  /3 ;  men  jeg  blev  stadig  ved  at  sige : 
„stil  raig  et  bedre  op!  det  blev  jo  tilbudt  Scavenius  at 
danne  et  Ministerium,    men  see  om  Godsejerne  vovede  det!" 

Paa  Iselinge  blev  jeg  modtagen  med  aabne  Arme,  og 
det  gjør  jo  Hjertet  godt.  Fru  Hall,  Hammerich,  Bartholin, 
Dorph  og  Brøndsted  var  der,  og  Du  kom  da  øjeblikkelig  paa 
Brættet,  for  ei  at  sige  paa  Bordet.  Assessoren  og  Fruen  med 
alle  de  unge  Fruer  holdt  med^)  Dig,  og  Assessoren  var  hen- 
rykt, og  Fru  Aagaard  fandt  det  ganske  rigtigt,  at  Dine  Gaver 
til  at  styre  og  ordne  et  Huns  kom  til  rigtig  Anvendelse. 
Det  Samme  siger  Dronningen.  Men  Michala  og  Charlotte 
tang  stille,  til  jeg  sagde :  Ja,  men  hun  holder  af  ham !  Men 
gamle  Christine  Aagaard  forlanger  af  Enkemændene,  at  de 
maa  kun  have  een  Kone,  ligesom  hun  ogsaa  vil,  at  en  Enke 
skal  blive  ved  at  sidde  Enke. 

Dorph  er  meget  mager!  men  jeg  fik  ham  dog  til  at  lee 
ved  at  fortælle  ham  om  den  tykke  Provst  fra  Gynge  Herred 
samt  den  tynde  Capelian,  som  tog  vort  Partie  -).  —  — 

Christian^)  kom  her  [til  Lyngby]  i  Tirsdags  i  forrige 
Uge,  og  vi  drak  Jeres  Skaal.  Han  siger,  r(eilberg)  er  en 
meget  sagtmodig  Mand.  Det  var  paa  Missionsvæsnets  Vegne, 
han  var  i  Byen.  Vi  kjørte  en  Tour  til  Dronninggaard  og  om 
ad  Fuursøe,  og  Christian  var  henrykt,  da  han  sagde,  at 
Egnen   lignede  Jylland.   —   — 

P.  Rørdam  til  Fru  Bolette  Feilberg. 

7.  Oct.  [1857]. 
Kjæreste  Bolette! 

Det  er  os  en  Hjertens  Glæde  at  see,  at  Du  har  det 
godt.  Det  er  meget  rigtigt,  hvad  Du  siger,  at  vi  to  har  haft 
ens  Lod  og  Lykke  udi  Ægte.standen ;  Du  har  faaet  en  meget 

^)  Ordene  „holdt  med''  ere  kun  (ijætuiug,  da  Skriften  er  utydelig 
')  Formodentlig  paa.  det  skandinaviske  Kirkemøde, 
^)  P.  Eørdams  æld.ste  Broder,  Præst  i  Hammer. 

from  Mand,  og  jeg  en  from  Koue;  saaledes  fordeler  A'orherre 
Gaverne,  og  blander  de  forskjellige  Naturer  med  hinanden, 
at  den  Ene  skal  stive  af  paa  don  Anden  og  styrke  den  An- 
den, til  at  stride  den  gode  Strid,  og  bevare  Troen  i  indbyrdes 
Kjærlighed,  ogsaa  fordi  vi  fornemme,  at  vi  er  hinanden  baade 
til  Nytte  og  til  Fornøielse.  Men  naar  vi  saa  har  betragtet 
vore  Medhjælpere,  og  betalt  dem  den  Ære,  dem  tilkommer, 
vil  vi  beskue  os  selv,  og  saa  siger  jeg  som  saa:  Baade  Du 
og  jeg  er  til  Opmuntring,  kaldede  og  beskikkede  til  at  sætte 
Liv  i  Folk.  Men  formedelst  denne  vor  særegne  Gave  er  det 
ogsaa,  at  vi  behøver  en  rigtig  from  og  kjærlig  Sjel  ved  vor 
Side,  hvad  vi  nu  har  faaet  hver  for  sig,  at  vi  altid  kan  være 
visse  og  sikkre  paa  Kjærligheden,  hvorfra  Livet,  det  veder- 
qvægende,  har  sin  Kilde. 

Catrine  blev  confirmeret  i  Søndags,  men  var  i  Kirken 
kun  ^4  Time,  mens  hun  aflagde  Løftet;  dog  Gud  skee  Lov, 
hun  har  ingen  Skade  haft  af  denne  sin  første  Udtlugt.  Talen 
før  Løftet  var  underholdende.  Det  var  over  Matth.  18,  1  —  7. 
Saaledes :  Vi  kan  intet  synligt  Barn  kalde  frem,  som  Herren, 
og  stille  det  frem  som  Mynster,  thi  vi  kan  ej ,  som  Herren 
kige  Børnene  ind  i  Hjertet  og  skjelne  mellem  de  Troende  og 
de  Yantroende;  men  hvad  vi  kan  og  skal,  det  er,  vi  kau 
kalde  den  christne  Børnelærdom  frem,  Forsagelsens  Ord, 
Troens  Ord,  Daabens  Ord,  med  Herrens  Bøn,  overseet  og 
foragtet  af  Verden,  den  kan  vi  holde  frem  for  Menigheden, 
og  saa  kan  vi  raabe:  dersom  I  ikke  vender  om  og  retter 
Eder  efter  den  Børnelærdom,  kommer  I  aldrig  ind  i  Himme- 
riges Rige ;  og  den,  som  bedst  tilegner  sig  denne  Børnelær- 
dom, er  den  største  i  Himmeriges  Kige,  og  den,  som  an- 
nammer denne  Børnelærdom,  annammer  Christus  selv;  thi 
formedelst  Troen  vil  han  boe  i  os,  og  den,  som  forfører  eller 
forarger  Een  af  de  Sraaa,  som  troer  paa  Vorherre  efter  den 
Regel,  ham  var  det  bedre,  at  han  aldrig  var  født,  eller  at 
han  laae  paa  Havsens  Bund. 

Jeg  havde  ellers  den  Sorg,    at  jeg  ikke  havde  Jutta  at 


præke  for,  liiui  har  ligget  sideu  i  Onsdags  af  Feber.  Miirer 
veed  ei,  hvad  Slags  Feber  det  er.  laftes  var  Feberen  mildere. 
og  i  Nat  sov  hun  lidt,  men  mat  er  hun  og  mager  er  hun 
bleven,  det  søde  lille  Lam.  Gud  skee  Lov,  at  vi  elsker  hin- 
anden !  Vorherre  styrke  hende  og  gjøre  hende  rask,  for  hun 
er  et  godt  Menneske.  Hun  ligger  og  læser  paa  dit  Brev. 
det  er  ordentligt  rørende,  hvormeget  huu  holder  af  Dig. 
Gud  være  lovet,  at  I  enes  saa  godt,  at  Folk  siger  allesammou 
til  mig:  „men  for  Deres  Kone  or  det  værst  at  savne  Deres 
Søster,  for  de  var  saa  usædvanligt  meget  for  hinanden." 

Som  jeg  sidder  idag,  hvem  kommer  ind  ad  Døren? 
Mad.  S.  fra  Mehrn  og  hendes  lille  Pige  Maria.  Hun  skal  nu 
imorgeu  ud  til  Heiberg  og  Emma,  og  se  at  røre  hans  Hjerte, 
men  kommer  igjen  imorgen.  Sangen  i  Mehren  Kirke  er 
gaaet  istaa,  kun  K.,  hans  Datter  og  J.  synger;  de  Øvrige 
tier,  og  Bønderne  blive  borte,  skjøndt  Mad.  S.  siger :  K.  præ- 
ker ypperligt. 

Det  foruøier  mig  meget,  hvad  Du  siger  om  Feilbergs 
Forsøg  paa  at  faae  Sangen  til  at  gaae;  Du  skal  see,  det 
lykkes,  naar  det  tages  ganske  simpelt;  og  da  Du  er  vant  til 
at  være  Degn,  er  I  jo  i  alt  Fald  to  om  det. 

Sidste  Torsdag  blev  det  nye  Asyl,  som  Modeweg  har 
skjeuket,  indviet.  Du  havde  glædet  Dig  ved  at  være  nær- 
værende, for  alle  Børnenes  Mødre  var  tilstede,  og  jeg  mun- 
trede dem  rigtigt,  kan  Du  troe.  Jeg  spurgte,  og  de  svarede, 
og  det  gik  fornøieligt.  Saa  har  vi ,  istedetfor  at  forlange  en 
bestemt  ugentlig  Betaling,  sat  en  Bøsse  som  i  Kirken,  at 
hver  skal  give  1  /(?  eller  2  [i  eller  1  %  efter  Behag.  Men 
Dronningen  kom  ikke,  hun  er  syg  endnu;  det  glæder  hende 
meget  at  høre  om  Dig,  og  hun  siger:  Ja  hun  er  skikket 
til  at  ordne  og  styre  et  Huus. 

Den  24.  October  skal  Brylluppet  være  i  Ondløse  —  — 
Gud  i   Vold!    Vorherre  velsi<rue  Eder! 

P.  Rørdam  til  Fru  Bolette  Feilberg. 

12.  Oct.  [1857]. 
Kjæreste  Bolette! 

Idag,  den  lode  Dag,  synes  vi,  Gud  være  lovet,  at  Jutta 
har  det  lidt  bedre.  —  —  Dit  Brev  kom,  som  jeg  igaar  gik 
til  Kirke,  og  jeg  gav  hende  det  ind,  og  hun  havde  dog  læst 
det,  da  jeg  kom  hjem,  og  hun  glædede  sig;  men  ellers  ligger 
hun  ganske  stille  hen.  Sygdom  er  fæl.  Jeg  sidder  og  synger 
Psalmer  for  hende;  det  kan  hun  bedre  taale,  end  høre  Tale; 
thi  Vers  volder  ingen  Hovedbrud,  og  Tonen  vederqvæger. 
Sygdom  er  fæl;  og  sæt  saa  Fattigdom  og  Kiv  og  Trætte  til; 
Sundhed  og  Fred  og  det  daglige  Brød,  de  kommer  da  til 
Ære!  Det  er  rart,  at  Fransiska  er  kommen,  nu  har  jeg  dog 
et  fornuftigt  Menneske  at  tale  med,  og  hun  gjør  ingen  Støi 
eller  Spektakel. 

Igaaraftes,  som  vi  sad  i  al  Fortrolighed  hos  Elisa  Pech- 
liu  —  Dronningen  var  ogsaa  kommen  derned  —  hørte  vi 
Hestetrampen;  det  var  Ferdinand  og  Caroline.  El.  P.  sagde: 
Ja,  jeg  gaaer  ikke  ud,  nu  sidder  vi  her  og  skulde  ret  more 
os !  —  Ja,  sagde  Dr.,  saa  maa  nok  jeg  ud,  for  det  er  jo  mig, 
de  vil  besøge !     Og  vor  Aftensamtale  var  forbi. 

Det  var  ellers  en  underlig  Historie,  med  at  Præsterne 
ikke  kom  til  Kongen,  uaar  de  vare  reiste  saa  lang  en  Vei  ^), 
Hall  er  ellers  munter,  og  Fru  H.  har  Intet  yttret  om  For- 
andring. —  — 

Bliver  Jutta  ikke  meget  bedre,  tager  jeg  ei  til  Bryllup. 

Idag  har  vi  haft  Examen  i  Lyngby  Skole;  det  er  dog 
en  Vederqvægelse  at  høre  de  Børn  synge.  —  — 


')  Det   maa   formodentlig   være    en  Begivenhed   fra  Slesvig,    li  vis 
nærmere  Omstændigheder  nu  ikke  mere  erindres. 


/'.  Rørdam  til  Fru   Bolette  Feilberg. 

27.  Octbr.  [1857]. 
—  —  Jeg  var  da  til  Biyllnp  i  det  gamle  Ondløse  fra 
Fredag  til  Søndag  Aften  ^).  Brylluppet  var  i  Lørdags,  og 
Fredag  Eftermiddag  mødtes  vi  4  Vogue  i  Skomagerkroen,  2 
Vogue  med  Holms  Familie,  eeu  hvori  var  Barfod  med  hans 
Familie,  og  saa  Thomas,  Clara  Clausen  osv.  og  jeg.  Hele 
Præstegaarden  var  som  illumineret.  Holm  og  jeg  laae  hos 
[Skolelærer]  Jørgensen.  —  —  Holm,  Faderen,  Justitsraad  og 
Byfoged  i  Roskilde,  er  Svoger  til  Birkedal,  en  velhavende  og 
ordentlig  Mand,  som  følgelig  har  haft  megen  Uleilighed  af 
sin  Svoger  B.,  men  tør  ikke  yttre  et  Ord  mod  ham,  naar 
Konen  eller  Døttrene  eller  Sønnerne,  som  for  Størstedelen  ere 
confirmerede  af  B.,  hører  det,  men  da  han  saa  havde  son- 
deret mig,  ganske  smaat,  begyndte  han  og  skildrede  saa  B. 
rigtig  grundigt,  hvoraf  Resultatet  var  dette,  at  han  aldrig 
havde  hørt  Mage  til  Prædikant,  men  at  B.  ei  kunde  befinde 
sig  vel,  hvor  han  ei  var  den  første  eller  ei  blev  baaren  paa 
Hænderne  -). 


^)  Præsten  Haus  Rørdams  Datter  Johanne  blev  gift  med  Henrik 
Holm  til  Lejbøllegaard  paa  Langeland,  en  Søu  af  Justitsraad, 
Byfoged  Holm  i  Roskilde. 

*)  Ovenstaaeude  Bemærkninger  om  Birkedal,  ligesom  dennes  Yt- 
tringer  om  P.  Rørdam  i ., Personlige  Oplevelser"  tyde  paa  noget 
vist  usympathetisk  mellem  disse  to  som  Prædikanter,  hver  i  sin 
Retning,  fremragende  Mænd.  Flere  af  Birkedals  Fortællinger 
om  P.  R.  træffe  ikke  ret  Sagens  Kjærne  Naar  han  f.  Ex.  lader 
P.Rørdam  1864  begynde  en  Feltprædiken  med  de  Ord:  „Skal 
vi  nu  ikke  Allesammen  bekjende,  at  vi  i  Grunden  ere  store 
Slyngler  for  Gud''  —  saa  ville  vi  alle,  der  virkelig  kjende 
P.  Rørdams  Prædikemaade,  bestemt  kunne  sige,  at  efter  Ord- 
lyden har  han  aldrig  nogensinde  talt  saaledes,  selv  om  han 
efter  Meningen  kan  have  sagt  noget  lignende.  Naar  Birkedal 
endvidere  misbilliger,  at  P. R.  fandt  sig  i,  at  „hysterisk  svær- 
mende Kvinder"  efter  Gudstjenesten  omringede  ham  og  ,,i  strøm- 
mende Betagethed"  udbrød  til  ham :  ,,Ah,  hvor  var  det  deiligt, 

Om  FoiTuiddagen  gik  jeg  i  Haven  og  saae  paa  Træerne, 
op  ad  Dagen  kom  Christians^).  Chr,  og  jeg  var  i  Mose- 
markeu,  og  jeg  besøgte  nogle  af  de  Gamle.  Saa  kom  Onkel 
Teilmann  og  Tante  Mette  og  Fyhns  og  Estrups.  P'ru  E. 
var  stiv  af  Stads,  men  hjerteusglad.  Saa  gik  vi  til  Kirke 
Kl.  3,  og  Bruden  kom  med  12  Brudepiger.  Det  har  for  mig 
noget  meget  rørende,  at  see  en  Brud  komme,  for  hun  over- 
giver sig  paa  Xaade  og  Unaade.  Hun  kan  faae  det  godt. 
men  ogsaa  meget  maadeligt.    Du  har  nu  faaet  det  meget  godt. 

Hans  talte  over  Jerem.  6.  16:  „Stiller  Eder  ved  Veiene, 
seer  Eder  om,  forsker  efter  de  gamle  Stier,  hvor  den  rette 
Tei  gaar,  og  følger  den  saa,  saa  skal  I  finde  Hvile  for  Eders 
Sjele,"  og  han  talte  smukt,  rigtig  rørende,  blandt  Andet 
sagde  han:  min  Kone  og  jeg  har  været  af  forskjellig  Mening 
om  flere  Ting.  men  vi  har  altid  været  enige  i  det.  at  ville 
følge  den  rette  Vei,  og  naar  Ægtefolk  kun  er  enige  i  at 
ville  følge  den  rette  Yei.  som  er  Christus  selv.  saa  udjævnes 
tilsidst  alle  Uenigheder. 

Jeg  manglede  Dig,  og  mangler  Dig  ofte,  men  altid,  naar 
jeg  skal  til  at  drikke  Skaaler.  Imidlertid  fik  jeg  denne  Skaal. 
som  jeg  vilde  ønske,  du  havde  liørt,  for  Brudeparrets  For- 
ældre: October  Maaued  er  Farvernes  Maaned.  men  alle  Far- 
ver danne,  seet  imod  Lvset,  een  Skjonhed:  ogsaa  Livet  har 
sine  forskjellige  Farver,  lysere  og  mørkere,  koldere  og  var- 
mere, men  seete  i  Evighedens  Lys,  og  benyttede  i  det  evige 
Livs  Lys,  danner  de  Sjelens  evige  Skjønhed,  som  er  den 
Kjærlighed,  der  aldrig  affalder,  thi  først  naar  den  evige  Kjær- 
ligheds Varme  gjennemstrømmer  hele  Sjeleu,  udfolder  Sjelen 
sig  i  sin  mangfoldige  Skjønhed.  Forældrene  havde  selv  været 
Brud   og   Brudffom.    men.  —    det    bliver   for    lauirt.  —  men 


hvad  De  sagde  idag"  —  saa   kau  det   bemærkes,  at.   forsaavidt 
P.  R.  har  taget  imod  en  saadau  Lovtale,  saa  har  Euseii  for  ham 
gjældt  selve  Evangeliet,    vg   ikke  den  menneskelige  Udlæguiug 
deraf. 
')  P.  Rørdams  Brodt-r  fra  Hammer  og  lians  Familie. 

Siuuiiia  SuiniiKUuni,  tieres  Kjærlighed  havde  væiot  ung-,  lueii 
var  bleven  gammel,  den  var  bleven  gammel,  men  var  dog 
ung  endnu,  saa  cu  Skaal  for  den  Kjærlighed,  som  ikke  ældes.- 

Vi  fik  Champagne;  Barfod  drak  Fru  Estrups  Skaal,  og 
den  strømmede  over  af  Roes,  over  Manden,  Sønnen,  hendes 
egen  Virksomhed  og  hendes  Fødested  Gjorslev. 

Søndag  Morgen,  da  jeg  havde  hørt  Hans  præke  i  Sønder- 
sted Kirke,  kjørte  jeg  hjem,  for  jeg  var  ikke  ganske  rolig  for 
Jutta,  glad  over  de  o  yndigste  og  fredeligste  og  skjønneste 
Dage,  jeg  længe  har  levet.  Der  er  en  skjøn  og  venlig  Fred 
udbredt  over  hele  det  Huus,  alle  vare  vi  elskværdige  og 
forekom  hinanden  med  Ærbødighed.  Der  var  Ingen, 
som  havde  Lyst  til  forfængelig  Ære,  vi  hverken  bar  Avind 
til  hinanden  eller  hadede  hverandre.  Holms  er  smukke  Folk, 
velopdragne,  og  Faderen  er  opdraget  i  Christendom  fra 
Hjemmet. 

Idag  har  jeg  spiist  paa  Sorgenfri,  Grevinde  Holstein  var 
der,  og  vi  politiserede,  til  stor  Eædsel  for  Grevinden.  — 
Søndag  Morgen,  vil  Gud,  vilde  Dronningen  gaae  til  Alters, 
og  forærer  i  den  Anledning  en  ny  Knæleskammcl  omkring 
Alteret,  da  den  gamle  var  for  haard.  Dronningen  og  Baro- 
nesse P.  hilser  Dig.  Fru  Rosenørn  siger:  F(eilberg)  er  en 
meget  smuk  Mand!  Det  fornøier  os,  at  F.  er  godt  tilfreds 
med  sin  Kone,  og  Du  kan  angaaende  de  forskjellige  Domme, 
han  har  hørt  om  mig,  bede  ham,  blot  beskue  sin  egen  Kone, 
og  bedømme  hende ,  saa  forstaaer  han  mig,  for,  Bolette!  i 
meget  ligner  vi  hinanden.  Hele  Livets  Rigdom,  det  fryder 
og  vederqvæger  Sindet.  —   — 

P.  Rørdam  til  Fru  Bolette   Feilberg. 

Mandag  Aften  30.  November  [1857J. 
Kjæreste  Bolette! 
laften  kommer  jeg  fra  Virum,    hvor  jeg  nu  har  begyndt 
Aftenlæsningerne.     Det  var  meget  hyggeligt;    de  gamle  ven- 
lige Ansigter  fra  ifjor,  og  jeg  havde  den  Glæde,  at  Forpagter 

Clausen  paa  Frederiksdal  havde  sagt  til  eu  Mand,  at  Ar- 
beiderne  fra  Yirum  var  blevet  mere  omgjængelige,  siden  de 
beg3'ndte  at  gaae  til  Læsning,  og  at  de  undertiden  gik  og 
disputerede  om,  hvad  de  hørte.  —  Jeg  fortalte  om  Jerusalem, 
Zions  Datter,  Acta  2 ,  at  de  maatte  faae  den  Forstand,  at 
Menneskeheden,  som  Vorherre  kommer  til,  er  et  Selskab  af 
Syndere,  som  omvender  sig  og  troer;  altsaa,  først  naar-  jeg 
omvender  mig  og  troer,  kommer  Herren;  men  naar  jeg  om- 
vender mig  og  troer,  kommer  han  visselig  og  tager  Bolig  i 
os,  at  vi  ved  Jesu  Christi  Kraft  i  os  maa  kunne  sige  1.  an- 
gaaende  Fortiden,  den  Tid,  som  svandt:  vor  Frelse  er  nu 
nærmere,  end  da  vi  bleve  troende ;  men  2.  angaaende  Nu- 
tiden: Trængselen  skaffer  Standhaftighed;  men  3.  angaaende 
Fremtiden :  vi  rose  os  af  Haab  om  Herlighed  hos  Gud ;  thi 
det  er  vort  Haab,  naar  vi  blive  ved  med  at  bevare  Rigets 
Grundlov  angaaende  Omvendelse  og  Troen,  at  Herren  kommer 
til  os  for  at  blive  hos  os  i  denne  Verden,  og  at  vi  komme 
til  Herren  for  at  blive  hos  ham  i  Himlen. 

Kjæreste  Bolette!  jeg  skrev  sidst,  at  Du  skulde  ingen 
Tanker  gjøre  Dig  angaaende  Grundtvig  og  Fru  R(eetz),  i  hvad 
Du  hørte;  men  nu  siger  jeg  saaledes :  Man  har  før  seet,  at 
en  stor  Fæstning  er  bleven  taget  ved  fortsat  Storm!!!  Du 
kan  nu  tænke,  hvad  Du  vil;  men  Du  maa  ikke  lukke  Din 
Mund  op!    Hører  Du! 

Sidste  Torsdag  begyndte  jeg  i  Lyngbye  Skole,  og  for- 
talte Hakon  Adelsteens  Saga  —  denne  Vinter  tænker  jeg  at 
holde  mig  til  Snorre  —  og  fik  derved,  fordi  Hakon  Adelsteen 
vilde  tvinge  Folket  til  at  antage  Christendommen,  Leilighed 
til  at  tale  om,  at  Troen  er  en  fri  Sag,  og  at  Hyklerie  er 
værre  end  aabenbart  Hedenskab;  samt,  at  den,  som  vil 
tvinge  Andre,  bliver,  naar  Magten  gaaer  over  i  andre  Hæn- 
der, selv  tvungen;  for  tænk:  Bønderne  tvang  Hakon  til  at 
offre  til  Afguderne. 

Jeg  synes  ogsaa,  at  det  er  Præstens  Pligt  at  vække 
Samvittighederne,  saa  Folk  maa  vaagne  og  spørge:  hvad  skal 

vi  gjøie?  og  i  den  Epistel,  vi  havde  igaai-,  taler  St.  Paulus 
rigtignok  om  Syud,  saa  det  knager,  naar  han  siger:  Lader  os 
vandre  skikkelig,  som  om  Dagen,  ikke  i  Fraadserie  og  Druk- 
kenskab 0.  s.  V.,  hvad  jeg  brugte  iaften  til  de  gode  Yirumensere. 

P.  Rørdam  til  Fru  Bolette  Feilberg. 

Juleaften  [1857]. 
Kjæreste  Bolette! 

Det  er  Juleaften,  og  i  Eftermiddag,  da  jeg  var  færdig 
med  alle  3  Prækner,  red  Haralde,  Holstein,  Ida^)  og  jeg  en 
yndig  Tour,  omkring  Frederiksdal;  men  da  vi  kom  til  Store- 
Kro,  mødte  vi  Fransiska!  Der  var  kommet  Bud  fra  61.  Kj øge, 
at  Vorherre  havde  iaftes  taget  Juttas  Moder  til  «ig;  blidt  og 
roligt  var  hun  slumret  ind  uden  Strid.  Jutta  er  saa  bedrøvet, 
for  hun  har  ei  seet  sin  Moder  siden  i  Novbr.  og  havde  flere 
Gange  yttret,  at  nu  efter  Nytaar  vilde  hun  og  lille  J.  tage 
til  GI.  Kjøge  og  see  Bedstemoder.  Lille  Jutta  siger:  „saa  er 
Bedstemoder  død,  men  vi  seer  hende  dog  i  Himlen." 

Seer  Du  Bolette!  det  gjælder  om  altid  og  allevegne  at 
eie  Jesus  Christus,  formedelst  Troen,  i  sit  Hjerte,  og  altid 
og  allevegne  ved  Jesus  Christus  at  eie  og  bruge  hele  Om- 
vendelsens Kraft,  og  at  eie  Syndsforladelse  og  det  evige  Liv, 
at  vi  altid  og  allevegne  maa  gaa  en  haabefuld  Fremtid  imøde 
ved  Jesu  Christi  Naade,  og  dertil  styrke  og  hjælpe  os  Gud, 
ved  sin  Hellig  Aand,  at  vi  altid  maa  nyde  Julens  store  og 
evige  Glæde;  thi  det  er  vist,  at  Vorherre  vil  boe  i  vort 
Kjødhjerte  og  paa  vor  Kjødtunge,  siden  han  kom  herned  i 
en  menneskelig  Skikkelse;  men  det  er  ogsaa  vist,  at  han  er 
kommen  for  at  give  os  Omvendelse  og  Syndsforladelse. 

Det  vilde  ellers  fornøie  mig  at  præke  for  Dig  i  disse 
Dage,  for  Gud  være  lovet,  jeg  synes,  der  er  kommen  Fyld  i 
Tankerne,  og  jeg  slider  ikke  slet  saa  meget,  som  før.  Denne 
Juul    er  det  gaaet  ganske    godt,   og  jeg    har   hver   Dag   haft 


M  Holsteins  Datter. 

Tid  til  at  faae  en  Eidetour,  og  saa  kau  jeg  døie  meget. 
Pengecrisen,  som  Lollikerne  kalde  Pengegriseii,  har  berørt 
mig  glubsk,  men  kun  V'2  Dag,  fra  Morgen  til  Middag,  og 
dog  ei  baardere,  end  at  jeg  bele  den  Tid  tænkte:  „blot  Du 
kan  tro,  skal  Du  see  Guds  Herligbed,"  og  jeg  bevarede 
Troen,  og  jeg  saae  Guds  Herligbed,  for  jeg  blev  bjulpet  fra 
en  Side,  jeg  ei  bavde  ventet.  Seer  Du.  i  Fredags,  ret  som 
vi  skulde  kjøre  til  Frederiksberg  for  at  følge  Lindberg  til 
Jorden,  kom  der  Brev  fra  H.,  hvem  jeg  da,  som  sædvanligt, 
skyldte  600  Ed.,  at  ban  øjeblikkeligt  skulde  bave  sine  Penge. 
Jeg  skrev  derfor  til  K.,  at  „nu  var  det  Tid",  og  kjørte  saa 
fort,  og  hørte  en  ganske  glimrende  Tale  af  Grundtvig  over 
de  Ord:  „Han  bar  stridt  Striden  og  bevaret  Troen."  —  — 

Kjæreste  Bolette!  det  gjælder  om  altid  at  forlade  sig 
paa  Guds  faderlige  Barmhjertighed,  saa  jevner  ban  alt  for  os. 

De  bove  Bjerge,  som  vor  Hytte 
Eud  true  bardt  med  Undergang, 
Dem  vil  ei  Aaudeu  for  os  flytte, 
Mcu  jevne  lig  den  grønne  Vang, 
Som  Havets  Bjerge  tit  vi  saae 
Sig  jevne  ud  til  Bølger  blaa. 

Grundtvig  er  forlovet,  han  bar  selv  fortalt  det  til  Fran- 
siska,  men  ikke  til  os  Andre.  Seer  Du,  første  Onsdag  i 
Decbr.  kom  vi  til  Byen,  og  F.  fortalte  os  da,  hvad  Grundtvig 
selv  bavde  sagt!  Jeg  talte  nu  med  P.  B.,  og  ban  græd;  saa 
med  J.,  han  var  rasende;  saa  med  Fru  Reetz,  og  hun  var 
glad  som  en  Top.  Saa  med  Dronningen,  hun  daanede,  meu 
sagde,  da  hun  havde  fattet  sig:  Ja  ban  vil  frelse  en  Sjæl! 
Dernæst  spiste  jeg  til  Middag  bos  Grundtvig  tilligemed 
Busck's,  men  Grundtvig  sagde  Intet,  og  vi  ikke  heller,  og 
derved  staaer  det. 

Du  maa  trøste  Feilberg  angaaende  den  Tyskei-,  thi  hvor 
Livet  er  frodigst,  der  er  Seiren  vis,  og  Livet  er  frodigere 
bos  os  end  hos  Tyskerne,  saa  vi  gaaer  det  nok  igjennem. 

Jeg  samler  min  bele  Kraft   om  „Troen  og  Daaben",  og 

ilet  sliul  1  mod,  at  vi  luaa  eie  Liv  og  Lys,  Fred  uy  Kraft, 
som  Verden  oi  kan  tage,  og-  saa  skal  vi  huske,  at  vi  ved 
Jesu  Naades  Kraft  gaaer  en  haabefuld  Fremtid  imøde,  og  at 
han  liolder  os  fast  og  samlede,  og  vil  ikke,  at  nogen  skal 
rive  os  af  hans  JLaand. 

Laftes ^)  var  Søren  og  Emma  og  Lise  og  alle  Børnene'^) 
her ;  vi  legede  og  vi  dansede.  Lille  Jutta  kom  op  til  mig 
og  sagde:  Fader,  vil  Du  komme  og  danse  med!  Jeg  tænkte: 
Saaledes  gjelder  det,  at  vi  tager  vor  Fader  i  Himlen  med  i 
alle  vore  Glæder  og  alle  vore  Sorger. 

Jutta  hilser  Eder  alle  kjærligst.  Hun  er  saa  bedrøvet 
og  reiser  imorgen  til  GI.  Kjøge  for.  for  sidste  Gang  i  denne 
Verden  at  see  sin  Moders  kjære  Træk. 

Det  fornøier  mig  meget,  hvad  Du  fortæller  om  Forsam- 
lingen i  Skolen.  Det  skulde  dog  undre  mig  meget,  om  2 
Sangfugle  som  Du  og  F.  ei  kunde  sætte  Liv  i  de  Stiv- 
stikkere. 

Christian  har  det  godt.  Gamle  Assessor  er  rasende  paa 
Gr(uDdtvig).  Jeg  siger:  Det  er  ei  imod  Guds  Bud;  han  er 
Enkemand,  og  huu  er  Enkekone;  de  ere  begge  fri. 

Nu,  Vorherre  være  med  Dig,  min  søde  Bolette !  Hils  F. 
kjærligst ! 

P.  Børdam  (il  Fru  Bolette   Feilberg. 

Sondag  Aften  10.  Januar  [1858]. 
Kjæreste  Bolette ! 
Vorherre  være  med  Eder  i  Aaret,  som  oprinder,  og,  Gud 
skee  Lov,  jeg  veed,  at  I  vil  stræbe  at  tage  Vorherre  med 
Eder;  og  glemmer  vi  ham  end  daglig,  han  svarer  og  siger: 
.,Kunde  end  en  Moder  glemme  sit  diende  Barn,  jeg  glemmer 
Eder  ikke,  jeg  tegnede  Eder  i  begge  mine  Hænder!" 

Og   saa    vil  vi  stræbe  at  bevare  vor  Kjærlighed   til  hiu- 


M  Altsaa  Aftenen  for  Efterretningen   om  Fru   Carlsens  Død  kom 
til  LvDsrbv. 

audeu.  Bolette,  hører  Du!  at  vi  fremdeles  maa  have  Glæde 
af  hinanden :  for  vi  har  da  glædet  hinanden  i  mange  Aar; 
og  jeg  har  det  Haab,  at  det  vil  gaae  med  vor  Kjærlighed 
som  med  Yinen,  skjøndt  Du  er  kommen  ind  i  et  nyt  Embede. 
og  vi  er  bleven  noget  skilte  ad. 

Paa  Torsdag  er  det  den  gode  Assessors  Fødselsdag,  og 
Fru  Hall  og  jeg  har  talt  saa  smaat  om  at  overraske  Ise- 
lingerne;  dog  veed  jeg  ei,  om  Overraskelsen  bliver  sat  i 
Værk.  Det  værste  er,  at  den  gode  Assessor  er  saa  rasende 
paa  Gr(uudtvig),  at  jeg  neppe  kan  tale  ham  tilrette.  Jeg 
synes  dog.  der  er  noget  i,  hvad  Gr.  siger,  at  han  var  saa 
alene,  og  at  han  har  en  stor  Trang  til  Selskab  og  til  Kjær- 
lighed, samt  at  han  har  gjort  Alt  for  at  kyse  baade  hende 
og  sig  selv,  men  at  det  ei  vilde  lykkes  ham!  —  — 

Vi  var  til  et  Missionsmøde  i  Tirsdags  i  Kbhvn.  i  Garni- 
sonskirke. Ferdinand  Fenger  prækede  om  de  Hellige  Tre 
Konger,  og  der  var  kjønt,  og  Sangen  var  yndig;  hele  Menig- 
heden svarede  Amen,  og  det,  saa  det  rungede. 

Dagen  efter  var  vi  hos  Emma^),  og  Christian,  som  var 
der,  var  meget  munter,  rigtig  fornøiet.  Han  fortalte  frem- 
deles om  Jomfru  Madsen  og  om  Stuartsøen  og  hendes  2  smaa 
Sønner-).     Der    er  endvidere    kommen    en  Tømmermand  med 


1)  Rørdams  Søster,  gift  med  S.  J.  Heiberg. 

^)  Dr.  H.  Chr.  Rørdam  havde  i  sin  Tid  som  Præst  i  Fredericia  bi- 
draget væsentlig  til,  at  Abraham  Houoré,  eu  ung  Maud  af  den 
reformerte  Menighed  sammesteds,  udgik  som  Missionær  til  Ny 
Zeelaud.  Kort  efter,  at  Chr.  R.  var  bleven  Præst  i  Hammer,  i 
Naadensaaret,  medens  han  boede  hos  sin  Formands,  Provst 
Lautrups,  Familie,  skete  det  eu  Dag,  at  ban  ved  Middags- 
bordet omtalte,  at  Houoré,  som  havde  slaaet  sig  ned  paa 
Stuartsøen  (nær  ved  Ny  Zeelaud),  hvor  han  virkede  blandt 
Maorierne,  havde  skrevet  til  ham,  at  han  følte  sig  saa  ene  og 
derfor  ønskede  sig  en  Hustru  fra  Danmark.  Dette  hørte  Fru 
Lautrups  Husjomfru,  „Jomfru  Madsen",  paa,  og  nogen  Tid  efter 
kom  hun  meget  undseelig  til  Chr.  R.  og  tilbød  at  drage  ud 
for  at  blive  Houorés  Hustru.  Sagen  kom  virkelig  i  Orden,  og 
siden  vedblev  Clir.  R.  at  interessere  sig  meget  for  den  Familie. 

Hustru,  herfra  til  Stuartsøen,  saa  der  er  en  lille  dansk 
Colonie. 

Mørk-Hansen  er  nok  Eders  solideste  Omgang-.  Blot  man 
har  en  enkelt  Familie!  Det  er  jo  med  Mennesker  som  med 
Bøger.  Sagen  er:  at  læse  enkelte  Bøger  godt  er  bedre  end 
at  læse  mange  flygtigt.  Men  der  er  jo  forskjellige  Naturer, 
nogle  vil  have  mange  Elskere,  Andre  kun  Een,  staaer  der  i 
Yikar  of  Wakefield. 

Jutta  læser  „Guldmagereu"  for  mig  om  Aftenen;  den 
morer  mig.  I  Torsdags  fortalte  jeg  Knud  Lavards  Historie; 
Du  veed,  den  er  efter  min  Smag. 

Det  er  meget  godt,  hvad  Du  fortæller  om  Sangforeningen. 
Du  kan  tro,  at  de  kolde  Slesvigere  mulig  ad  den  Vei  kan 
muntres. 

Enxkedronning  C.  A.  til  P.  Rørdam. 

1.  Februar  1858. 

—  —  Det  er  en  meget  indholdsrig  Tid!  Hvad  siger 
De  om  Attentatet  i  Paris.  Imorgen  sendes  Prinds  Christian 
til  Paris  for  at  lykønske  Keiseren  til  hans  og  Keiserindens 
vidunderlige  Beskyttelse.  Hvad  synes  De  om  Brylluppet  i 
Buckiugham  Palace?  Beskrivelsen  om  Familie  Scenen  i  Kir- 
ken strax  efter  Vielsen  har  rørt  mig  til  Taarer.  Det  glæder 
mig  saa  meget,  uaar  Naturen  seirer  over  den  stive  *Eti- 
quette.  —  — 

Meget  interessante  Foredrag  hører  jeg  hver  Onsdag 
Aften  i  reformerte  Kirke  af  Blædel.  Det  sidste  handlede  om 
Herrens  Atterkorast  for  at  stifte  sit  Rige  her  paa  Jorden,  og 
om  den  første  Opstandelse.  Hvor  salig  den,  der  slipper  ind 
i  det  velsignede  Eige!  Oh,  at  vi  dog  alle  arbeidede  mere  paa 
vores  Helliggjørelse !     Hvad  der   skader   og   ligesom   gjør   en 


han  saaledes  havde  været  Eedskab  til  ;it  stifte,  og  hau  blev 
altid  oplivet,  naar  hau  fortalte  om,  hvorledes  han  havde  skaffet 
Honoré  eu  Kone. 


Peter  Hordam.    III. 

Standsning  heri,  er  vist,  at  de  Færreste  af  dem,  der  kalde 
sig  Grundtvigianere,  igrunden  forstaae  ham  rigtig.  Han  selv 
er  trængt  langt  ind  i  Christendoramen  og  har  derfor  Tilla- 
delse at  tilegne  sig  et  Guds  Barns  Frihed;  men  derfor  har 
ei  alle  haus  Tilhørere  en  saadan  Tilladelse;  den  maae  til- 
kjæmpes  gjennem  mange  Trængsler  og  Gjenvordigheder,  den 
kan  ei  gives  af  Grundtvig,  men  kuns  af  vor  Herre,  og  til 
Enhver  især  igjennem  den  Hellig  Aand.  Maatte  jeg  nu  have 
forklaret  mig  tydelig! 

Igaar  8te  Dage  var  jeg  i  Vartov  og  hørte  atter  en  for- 
træffelig Præken.  I  denne  gamle  gode  Kirke  holder  jeg 
meget  mere  af  at  see  og  høre  Grundtvig;  her  er  han  ret 
hjemme;  der  [i  Slotskirken]  var  han  mere  fremmed,  og  gjorde 
mig  heller  ikke  samme  Indtryk.  —  — 

P.  Rørdam  til  Fru  Bolette  Feilbevg. 

D.  2.  Februar  [1858]. 
Kjæreste  Bolette! 
Det  er  egentlig  Feilberg,  som  skulde  haft  Brevet  idag; 
men  Mand  og  Kone  er  jo  Eet.  Gapitels-Taxten  er  nu  sat, 
og  den  blev  meget  bedre,  end  vi  havde  ventet;  dog  faae  vi 
endeel  mindre  end  ifjor ;  men  uaar  vi,  som  Du  saa  viselig 
siger,  ikk«  bruger  meer,  end  vi  har,  maa  det  jo  slaae  til. 
Hvilket  er  det  Samme,  som  en  Mand  nyolig  sagde  til  mig 
med  disse  Ord:  „Sagen  er,  at  Munden  altid  retter  sig  efter 
Madposen."  Forøvrigt  troer  jeg,  at  det  er  med  den  Frygt 
for  Udkommet,  som  rimeligviis  paatider  falder  over  alle  Sjele, 
som  med  alle  andre  Fristelser,  at  den  ikke  har  sin  Grund  i 
det  Mere  eller  Mindre,  som  vi  kan  have  at  leve  af,  men  i 
den  Syndighed,  som  hænger  ved  os,  eller  rettere  deraf,  at 
Hjertet,  istedetfor  at  være  fuldt  af  Tro  og  Kraft,  er  fattigt, 
øde  og  tomt  for  Tro,  og  derfor  ogsaa  paa  Kraft.  —  —  Jeg 
har.  Gud  skee  Lov,  nu  i  længere  Tid  været  fri  for  Livets 
Bekymringer,  og  deraf  slutter  jeg,  at  naar  Hjertet  kun  er 
varmt,  saa  vi  har  Vorherre  hos  os,  slipper  vi  nok  igjennem.  — 

Det  er  vist,  at  her  [i  Lyngby]  er  meget  fornøieligt  at  love, 
og  at  jeg  er  gladere  her  end  i  Mehrn,  fordi  jeg  synes,  at  her 
er  niere  Liv  i  rain  egentlige  Virksomhed.  Igaar  læste  jeg  først 
med  Confirraander,  holdt  saa  Ligpræken  over  Lassen  i  Store 
Kro  —  hau  havde  fra  Begyndelsen  været  Faaredreng  og 
vogtet  300  Faar  paa  de  jyske  Banker.  Saa  havde  jeg  Møde 
angaaende  den  fri  Fattig-Kasse  —  vi  har  iaar  haft  over  500 
Kd.  i  Indtægt  — ,  og  om  Aftenen  havde  jeg  Bibellæsning  i 
Virum,  hvor  der  uagtet  det  farlige  Veir  var  fuldt  af  Menne- 
sker; og  da  vi  saa  kom  hjem,  læste  vi  Guldraageren,  som  ret 
morer  mig.  Seer  Du,  det  muntrer!  Og  da  jeg  nu  dertil 
har  taget  Mod  til  mig,  saa  jeg  holder  den  brune  Plag  til 
rain  Ridehest,  til  jeg  til  Foraaret  kan  faae  den  solgt  og  faae 
mig  en  rigtig  Ridehest,  gaaer  Tiden  godt;  thi  det  er  sødt  at 
leve,  naar  man  tager  Vorherre  med  sig,  og  har  et  Arbeide, 
man  har  Lyst  til. 

Jeg  var  da  paa  Iselinge.  Fru  Hall,  Hammerichs  og  jeg 
mødtes  paa  Jernbanen  og  drog  afsted.  Samme  Dag  var  der 
Trollebal  paa  Herlufsholm,  hvor  Hall  er  Forstander  og  følgelig 
var  indbuden,  men  kunde  ei  komme,  da  Rigsraadet  aabnedes 
samme  Dag.  Men  da  vi  kom  til  det  Rødeled,  som  Du  veed 
fører  op  til  Gaarden,  stod  vi  af  og  gik  op  gjennem  Gaardeu, 
hvor  Alt  var  smykket  og  prydet  til  det  store  Gilde,  og  vi 
fik  nu  en  stor  Lyst  til  at  være  med,  saa  Fru  Hammerich 
ret  maatte  holde  paa  os,  at  vi  ei  skulde  glemme  Iselinge  og 
dem,  som  der  .sad  og  ventede  os.  — ■  Christian  og  Conradine 
kom  Dagen  efter,  og  vi  havde  det  meget  fornøieligt;  men 
Michala  er  ikke  rask,  hun  hoster  ligesom  tidligere,  og  As- 
sessoren var  heller  ikke  rigtig  rask,  saa  jeg  fik  Indtryk  af, 
at  Alderen  knuger  denne  før  saa  lykkelige  Familie.  —  — 

Det  er  Løgn,  at  Grundtvig  gaaer  i  Reetzes  Kavai!  Han 
har  selv  en  saare  kostbar  Pels,  som  hau  fik  af  sin  Kone,  da 
han  om  Vinteren  mødte  til  Valg  i  Præstøe  —  kan  Du  ei 
huske  det!  Han  seer  just  stolt  ud,  og  Frijses  Familie  lægger 
ingen  Hindringer  iveien  for  Giftermaalet,  hvad  da  heller  ikke 

kunde  uvtte:  thi  liiiii  vil,  hvad  hun  vil.  Men  der  skal  jo 
være  Maade  med  alleting,  og  hun  bærer  endnu  Sonig;  dog 
er  G-runden  [til  Udsættelsen  af  Brylluppet]  denne,  at  først 
til  Foraaret  kan  der  blive  skiftet  med  Børnene. 

P.  Rørdam  til  Fru  Bolette  Feilherg. 

D.  22.  Febr.  [1858]. 

Fastelavns  Mandag  var  vi  hos  Heibergs,  og  levede 

der  en  rar  Dag  i  al  Stilhed  med  Emma,  Lise  og  Børnene. 
Om  Onsdagen  var  Jutta  og  lille  J.  i  Kjøbenhavn  til  Haraldas 
Fødselsdag;  men  jeg  blev  hjemme  for  at  skrive  min  Præken; 
men  tænk!  jeg,  som  havde  ventet,  at  den  skulde  gaaet  rigtig 
muntert,  nu  jeg  var  ganske  ene,  blev  først  færdig  Kl.  8  om 
Aftenen;  saa  mens  Holstein,  som  var  kommen  for  at  holde 
mig  ved  Selskab,  og  jeg  sad  og  spiste  vor  Middagsmad  Kl. 
henved  9 ,  kom  Jutta  hjem  fra  Byen.  Saalænge  har  jeg 
aldrig  været  om  en  Præken  siden  engang  i  Mehrn ,  da  Du 
og  Olivia  Olsen  var  tagne  til  Petersgaard;  for  dengang  blev 
jeg  heller  ikke  færdig  før  Kl.  8. 

Jeg  havde  ellers  megen  Glæde  af  den;  for  jeg  fik  mange 
nye  Tanker,  saaledes  angaaende  den  2den  Fristelse :  „at  stige 
ned  fra  Templet,  baaren  af  Englene"  —  at  Herren  virkelig 
kommer  engang  fra  Templet  heroventil,  det  nye  Jerusalem, 
omringet  af  Englene,  men  først  naar  Guds  Time  oprinder, 
naar  han  kommer  i  sin  Faders  Herlighed  med  alle  de  hellige 
Engle  at  dømme  Levende  og  Døde.  Saaledes  er  det  stundom 
med  os,  at  vi  virkelig  har  et  Kald  til  Eet  eller  Andet,  men 
vi  vil  ikke  bie,  til  Guds  Time  kommer,  men  vil  derimod  med 
Yold  og  Magt  sætte  vor  Lyst  igjennera  og  vil  strax  have 
Embedet;  og  saaledes  gaaer  det  tit  med  Ægteskaber.  Moses 
følte  paa  sig  selv,  at  han  var  kaldet  til  at  frelse  sit  Folk; 
men  han  traadte  for  tidligt  op ;  og  hans  Folk  forstod  ham 
ikke,  Apostl.  Gjern.  7,  25;  han  maatte  nu  flygte  og  vogte 
Faar  i  40  Aar  i  Ørknen ;  og  først  efter  disse  lange  Aar  gav 
Gud  ham  Embedet.  —  Følgen  af,  at  vi  selv  vælger  vor  Vel 

og  gaaer,  inden  Gud  kalder  os,  er  1.  at  vi  niaa  mangle  Guds 
Velsignelse  paa  Veien ,  2.  at  vi  frister  Gud  til  at  slipjie  og 
til  at  forlade  os,  som  det  gik  med  begge  Vaulundurs  Brødre. 
Kuu  den  Tro,  at  Gud  har  sendt  mig  og  sat  mig,  hvor  jeg 
staaer  og  gaaer,  giver  mig  Mod  og  Kraft  til  at  overvinde  de 
Besværligheder,  som  møder  os  i  enhver  Livsstilling.  Derfor 
skal  Du  troe,  at  Gud  har  givet  Dig  det  Embede  at  være 
Feilbergs  Medhjælp,  saa  kunde  det  gjerne  være,  at  Vorherre 
ogsaa  gav  Dig  Forstand  til  at  regne  og  til  at  lægge  sammen; 
thi  det  er  en  stor  Hjælp  for  en  Mand,  naar  Konen  kan 
gjerame  Pengene  og  holde  rigtig  Regnskab  ^). 

Satan  lover  dernæst  Vorherre  alle  Verdens  Herligheder; 
og  saaledes  forholder  det  sig  med  de  Vantroendes  Gavmild- 
hed; de  giver  tit  Meget  bort,  men  saa  forlanger  de  ogsaa, 
at  de,  som  modtager  deres  Gaver,  skal  være  deres  Hunde- 
drenge; derfor  skal  man  vogte  sig  for  at  tage  Noget  af  dem; 
thi  de  kræve  høie  Renter. 

I  Fredags  var  vi  hos  Dronningen  (som  spurgte  til  Dig 
og  hilser  Dig),  Carlsens,  Halls  og  vi.  Det  var  fornøieligt. 
Dronningen  var  munter  og  talte  meget,  saa  hun  var  i  sit  Es. 

Carlsen  var  her  igaar  til  Alters,  og  jeg  troer,  han  var 
til  Fornøielse  for  Bønderne;  de  saae  paa  ham,  jeg  troer, 
fordi  han  er  tykkere  end  nogen  af  dem.  Carlsen  er  ellers 
meget  fornøiet  i  Vinter;  det  muntrer  ham  at  være  i  Rigs- 
raadet,  og  efter  sin  Natur  er  han  skikket  til  at  være  blandt 
Regjeringsfolket.  Han  har  iøvrigt  faaet  Respect  for  Hall. 
Næste  Søndag,  vil  Gud,  skal  Hall  og  han  spise  hos  os  —  halvt 
Familieselskab  ;  thi  Fru  Aagaard  og  Charlotte  kommer  med  — 
halvt  politisk;  thi  Hall  og  Carlsen  har  Sands  for  hin- 
anden.  —   — 

Lev  vel,  Gud  bevare  og  velsigne  Eder.  Imorgen ,  vil 
Gud,  tager  vi  til  Helsingøer. 


^)  Denne  ,,Nutzanweudung"  (som  de  gamle  tjdske  Tbeologer  sagde) 
er  et  godt  Exempel  paa,    hvorledes  P.  Rørdam  —  ogsaa  i  sine 

Enkedronning  C.  A .  til  P.  Rørdam. 

2,  April,  Langfredag  [1858]. 

Idag  for  57  Aar  staaer  levende 
for  min  Sjæl. 
Kjære  Rørdam! 

Gud  velsigne  denne  Paaske  Tid  i  alle  Maader  for  Dem! 
Jeg  hørte  idag  en  deilig  Præken  af  Blædel  om  Korset  paa 
Golgatha,  det  lille  Bjerg,  der  har  baaret  det  raeest  Betyd- 
ningsfulde, der  var  skeet  baade  paa  Jorden,  i  Himlen  og 
under  Jorden,  det  største  Forsonings  Offer,  som  der  var  bragt; 
og  saa  om  Christi  sidste  Ord :  Det  er  fuldbragt ,  hvis  høie 
Betydning  han  lagde  saa  skjønt  ud.  Det  er  deiligt  nu  over- 
alt at  kunne  høre  Guds  Ord  præke  saaledes.  Ogsaa  Pauli 
holdt  en  deilig  Skriftetale .  den  alvorligste  jeg  endnu  har 
hørt,  hvor  magtpaaliggende  det  var  for  os  Alle  stadigen  at 
arbeide  til  vores  Helliggjørelse. 

Idag  er  det  Menneskehedens  Fødselsdag  til  det  evige 
Liv;  lad  os  ønske,  at  ret  mange  paa  den  Dag  idag  maa 
fødes  dertil,  at  ret  mange  maa  gribe  det  store  Forsonings- 
offer!     Den  Hellige  Aand  begeistre  dertil! 

Enkedronning  C.  A.  til  P.  Rørdam. 

Deu  14.  April  1858. 
Hvor  var  De  i  Aftes?  Boisen  fortalte  mig,  De  havde 
ikke  været  ved  Præstemødet  hos  Hammerich  ^.).  Dette  skal 
have  været  saare  interessant.  Der  taledes  om  vor  Tids  Aand. 
Friheden  giver  det  Gode  større  Raaderum,  men  tillige  ogsaa 
det  Onde!  Et  af  vor  Tids  største  Goder  i  Kirken  er  den 
større  Begjorlighed  hos  Menneskene  efter  at  høre  Guds  Ord. 
Hos  Nogle  kuns  Begjerlighed    efter   at   høre  noget  Nyt:    hos 


Prædikener  —  forstod  at  give  de  abstrakte  Lærdomme  konkret 
Anvendelse. 
^)  Det  ovfr.  (S.  42)  omtalte  Præstekouveut. 

Andre  virkelig  Opvækkelse;  hos  Færre  sand  Omvendelse.  Men 
at  nu  sand  Omvendelse  maa  komme  hos  Flere  og  Flere,  dertil 
hjælpe  Gud  Sit  Ords  Forkyndere;  dette  være  deres  Alles 
utrettelige  Omsorg!   —  — 

I  politisk  Henseende  var  der  ved  Præstemødet  opkommet 
det  Spørgsmaal :  Hvorledes  vil  det  gaae,  naar  Baandet  i 
Frankrig,  der  nu  strammes  saa  rædsomt  haardt,  brister? 
Hvilken  frygtelig  Revolution  i  alle  Lande!  Da  vil  maaske 
Danmark  og  Eugeland  med  deres  frie  Forfatninger  staae  dem 
best  og  derved  vise,  hvad  Friheden  duer  til.  Gud  give,  det 
var  saa  vel.  —  — 

P.  Rørdam   til  s  hi   Hustru. 

Tirsdag-  Aften  [.  .  .  .  1858]. 

Idag  er  jeg  i  Lyderslev,  hvor  jeg  ogsaa  er  truffen  sam- 
men med  Severine  Gasse  og  hendes  Døttre,  som  alt  har  for- 
ladt Byen  og  paa  en  Maade  drager  omkring  for  at  tage  Af- 
sked ,  inden  de  begynde  paa  Reisen.  Vinteren  tænker  de  at 
tilbringe  i  Nizza,  og  de  glæder  dem  ret  til  at  komme  ud  og 
see  de  blaa  Bjerge,  i  hvilken  Deel  jeg  ei  kan  stemme  med 
dem;  thi  saa  meget  jeg  holder  af  at  reise,  saa  er  det  dog 
især  det  blaa  Hav  omkring  Sjellands  Bøgeskov,  jeg  holder  af 
at  reise  efter,  da  jeg  ellers  synes,  vi  boer  paa  den  aller- 
skjønueste  Plet  i  hele  Verden,  ligesom  jeg  ogsaa  finder,  at 
jeg  har  faaet  den  allerbedste  Hustru  —  —  Det  er  mig  en 
Fryd  at  høre  Din  sindige  og  sunde  Tale. 

Onkel  er  ellers  gammel  ^) ,  og  hele  Huset  vidner  om ,  at 
her  boer  gamle  Folk.  Menneskets  Herlighed  er  som  Mar- 
kens Blomst;  men  iøvrigt  gaaer  Onkel  endnu  omkring  og  be- 
søger de  Syge,  har  god  Helbred,  og  er  bange  for,  at  vi 
(Grundtvigianerne)  arbeider  Catholikerue  i  Hænderne. 


^)  Det  var,  da  P.Rørdam  besøgte  Provst  W.  P.  Eugelbreth ,  over 
60  Aar,  siden  han  var  bleven  Sognepræst  i  Lyderslev.  Intet 
Under  derfor,  at  Alderen  kjendtes  paa  ham. 

Ombord  igaar  traf  jeg  en  Matros ,  jeg  har  confirmeret  i 
Mehru.  Siden  har  han  faret  Verden  rundt,  et  Aar  fra  Kjø- 
benhavn  til  Archangel  med  Baglast,  derfra  til  London  med 
Havre,  fra  London  til  Lissabon  med  Hvede,  fra  Lissabon  til 
Rio  med  Salt,  fra  Rio  til  Landscrone  med  Sukker;  og  det 
gaaer  med  Tankerne  som  med  Varerne,  de  føres  fra  Norden 
til  Syden,  fra  Syden  til  Norden. 

Jeg  spurgte  nu:  Har  Du  aldrig  seilet  med  en  troende 
Capitain  ?  Han  svarede :  Jo,  een  har  jeg  haft,  og  han  tilbød 
sig  en  Dag,  en  Søndag,  at  læse  en  Præken  for  os.  Nu,  sagde 
jeg:  Det  tog  I  vel  imod  med  Glæde.  Ja,  sagde  han,  vi  var 
to,  som  nok  vilde  høre;  men  der  var  8,  som  ikke  vilde. 
Hvad  blev  saa  Enden  ?  sagde  jeg.  Vi  sendte,  svarede  han,  Capi- 
tainen  Bud  ved  Cahytsdrengen,  at  vi  ei  kunde  blive  enige; 
og  han  bød  sig  aldrig  mere  til  at  læse  Prækner. 

Hvor  vanskeligt  at  have  sit  eget  Sind  og  at  tale  med 
sin  egen  Mund,  naar  Vind  og  Vove  gaaer  os  imod. 

Kan  Du  erindre  Avisforvalter  Christensen  fra  Iselinge? 
Han  har  nu  forpagtet  Wemmetofte.     Han  stiger  iveiret. 

Torsdag  Aften  [22.  April  1858]. 

Idag  er  jeg  paa  Iselinge;  jeg  kom  her  igaar;  i  For- 
middags har  jeg  gaaet  min  Præken  igjennem  ret  i  Ro  "og 
Fred;  mit  Værelse  er  ovenpaa  med  Udsigt  ud  over  Haven  og 
den  lille  Park  med  Svaner.  Naar  jeg  skulde  forklare,  hvorfor 
jeg  reiser,  vilde  jeg  nærmest  sige:  forat  kunne  sidde  ganske 
stille  og  see  ud  paa  Græsset  og  paa  Blomsterne,  paa  Sommer- 
fuglene og  paa  de  andre  smaa  lydelige  Fugle.  Sjelen  har 
godt  af  at  betænke,  at  Livets  Maal  er  ikke  det  at  være 
Embedsmand,  men  det  at  være  stærk  i  Herren  og  glad  i 
Herren ! 

—  —  Paa  Dampskibet  igaar  traf  jeg  Grevinde  Ahle- 
feldt, Amtmand  Bruun  og  Dr.  Strøm.  Den  sidste  er  dog  en 
meget  underholdende  Mand;  vi  kom  til  at  tale  om  „at  stævne 
Piil",  som  er  det  Samme  som  at  studse  og  afrunde,  rimeligt 

af  Stavu,  Forstavn,  som  i  gamle  Dagu  var  rund,  ligesom 
Bagstavnen  er  det  endnu.  Hvoraf  kommer  „stævne"  om  at 
reise.  Dernæst  kom  vi  til  at  tale  om  „Stævningsmænd", 
d.  8.  Mænd,  som  kalder  Folk  for  Fietten,  og  Amtmand  Bruun, 
som  kom  til  under  Samtalen,  raeeute,  at  i  gamle  Dage  havde 
Stævningen  været  indridset  paa  en  Stav,  en  Bøgestav.  Til- 
lige oplyste  Bruun,  at  den  Taleniaade  „at  bryde  Staven  over 
Een",  som  er  det  Samme  som  at  dømme  Een  til  Døde ,  kom 
deraf,  at  Dommeren,  idet  han  fældede  Dødsdommen,  virkelig 
brød  en  Stav  over  den  Dømtes  Hoved  ^). 

AV.  var  ogsaa  med;  hun  havde  været  i  Byen  til  sin 
Søns  Confirmation,  men  tog  hjem  forat  saae  og  draine,  hvor- 
imod Konen  blev  forat  gaae  til  Alters  med  Sønnen. 

Hvad  jeg  imorges  især  tænkte  paa,  var  dette,  at  den, 
som  ei  omvender  sig,  spiller  falsk  Spil  med  alle  sine  Omgi- 
velser, idet  han  indvendig  er  en  Træl,  der  gaaer  lige  den 
modsatte  Vei  af  den,  han  synes  at  gaae  eller  lader  at  gaae; 
hvorimod  vi,  uaar  vi  omvende  os,  gaaer  for  Herrens  Aasyn, 
indvendig  og  udvendig  den  samme  lige  Vei,  lige  imod  Solen, 
kjækt  og  frimodigt. 

Imorgen,  vil  Gud,  tager  Fru  Aagaard,  Charlotte  og  jeg 
til  Hammer.  —  — 

P.  Rørckan  til  sin   Hustru. 

Lørdag  d.  24de  [April  1858]. 
—  —  Vi  var  i  Hammer  igaar.  Fru  Aagaard ,  Char- 
lotte, Lovise  Aagaard  (Datter  af  Georg  Aagaard)  og  jeg.  Men 
tænk,  Christian  var  ikke  hjemme,  han  var  taget  til  Skjelby 
til  Husum,  og  kom  ei  hjem,  inden  vi  kjørte.  Derimod  traf 
vi  først  gamle  Baronesse  [Stampe] ;  hendes  Vogn  holdt  for 
Døren,  da  vi  kom;  og  da  hun  traf  Selskab,  lod  hun  spænde 
fra  og  var  meget  fornøiet;  for  det  var  altid  lidt  Munterhed; 
ellers    saae    baade    Vognen   og   Hestene  noget   vinterlige    ud. 


Den  Slags  sproglige  Undersøgelser  interesserede  altid  P.  Rørdam. 

Senere  hen  kom  Severine  Casse  og-  hendes  Børn;  derefter 
Fru  Wolif  fra  Engelholm  med  2de  Døttre.  Jeg  skal  hilse 
Dig  mange  Gauge  fra  Conradine,  Fru  Wolff  og  gamle  Baro- 
nesse. Men  Conradine  er  eudnu  meget  bedrøvet;  hun  kom 
over  til  mig  i  Christians  Værelse,  hvorhen  jeg  trak  mig  i  al 
Stilhed,  og  vi  talte  længe  sammen  om  Evigheden^).  —  — 

Paa  Søndag  —  imorgen-)  —  vil  Gud,  skal  vi  alle- 
sammen spise  paa  Nysøe.  Du  kan  jo  begribe,  at  gamle  Ba- 
ronesse greb  Leiligheden  til  at  faae  sig  en  glad  Dag.  Og 
paa  Mandag  kommer  Christians  her.  Hvor  jeg  ønsker,  at 
Du  var  her  imorgen! 

P.  Rørdam  til  sin   Hustru. 

Nysøe,  Søndag  d.  25.  [April  1858]. 

Som  jeg  kom  af  Kirke  i  Mehrn,  bragte  Fru  Aagaard 
mig  Dit  kjære  Brev;  det  var  kjønt;  blot  Forpagterne  maa 
afgjøre  deres  Sager,  inden  jeg  kommer-^). 

Ellers  har  jeg  idag  haft  en  deilig  Dag;  at  see  alle  disse 
gode  gamle  Ansigter,  og  saa  tale  Guds  Ord  til  dem,  og  at 
tale  Guds  Ord,  fordi  man  har  fornummet  dets  Kraft  til  at 
støde  Satan  bort,  og  dets  Kraft  til  at  skjenke  Livet,  det  gjør 
Hjertet  glad. 

Det  var  nu  en  heel  Festdag  for  alle  Egnens  Mænd  og 
Kvinder,  saa  jeg  fik  en  rigtig  levende  Forestilling  af,  hvad 
det  er  at  gaae  ind  under  Menneskenes  Smiil,  men  har  ogsaa 
betænkt,  at  saa  høi  Himlen  er  over  Jorden,  saa  meget  sødere 
er  det  at  gaae  ind  under  Herrens  Smiil  og  høre  ham  selv 
sige:  „I  skal  see  mig,  og  jeg  vil  see  Eder"*). 


>)  Det  var  Sorgen  over  hendes  ældste  Datters  Død,  som  min  Moder 
daarlig  kunde  forvinde. 

^)  Da  skulde  P.  Kørdam  prædike  i  sin  gamle  Menighed. 

*)  Den  Slags  Forretningssager  var  ikke  P.  Eørdams  Lyst.  For- 
modentlig har  Holstein  paa  Dyrehavegaard  drevet  Forhaudliu- 
gerne  paa  hans  Vegne. 

*)  Herved  hentydes  til  Dagens  Evangelium  (3die  Søndag  efter 
Paaske). 

Men  savnet  Dig  har  jeg,  baade  iaftes  og  idag;  for  der 
var  saa  meget,  jeg  vilde  talt  med  Dig  om;  for  Du  er  min 
Medhjælp  udi  hele  Embedets  Førelse. 

Jeg  skriver  dette  fra  Nysøe,  hvor  Jonna  M  og  jeg  har 
talt  om  Dig,  saa  Du  var  i  gode  Hænder.  Det  er  fornøieligt 
at  dreie  og  vende  et  Menneske  paa  alle  Leder  og  Kanter,  og 
altid  at  see,  hvad  der  er  Kjønt  og  Elskeligt.  —  — 


P.  Rørdam  til  Fru  Bolette  Feilberg. 

[Lyngbye]  d.  12.  Juni  [1858J. 
Kjæreste  Bolette! 

Idag,  Lørdag,  skete  den  Mærkværdighed,  at  jeg  vaag- 
nede,  da  Rasmus  ringede  til  Morgensang,  og  jeg  stod  op,  og 
nu  Kl.  3  er  jeg  færdig  med  min  Præken.  Det  er  en  stor 
Glæde  at  komme  tidligt  op,  man  bliver  saa  dygtig  og  faaer 
udrettet  saa  meget;  men  jeg  tænker,  man  vilde  blive  stor- 
agtig, dersom  det  blev  til  en  stadig  Kraft;  imidlertid  vil  jeg 
prøve  paa  det;  kanskee  bliver  jeg,  i  den  Deel,  heldigere  end 
hidtil,  skjøndt  det  er  min  Xatur  aldeles  imod. 

Vi  nyder  ellers  Livet  i  denne  yndige  Sommer.  Hvid- 
tjørnen er  sprungen  ud.  Først  kom  Bøgen  med  sin  Skjøu- 
hed,  saa  Egetræet;  nu  staaer  Hvidtjørnen  i  al  sin  Pragt; 
hele  Sletten  ved  Eremitagen  er  et  Blomsterflor.  Saa  kommer 
den  ene  Skjønhed  frem  efter  den  anden,  saaledes  som  det 
gaaer  inde  i  Sjælen,  naar  den  er  i  sin  Kraft;  og  saa  visner 
og  henveires  al  denne  Verdens  Skjønhed,  ikke  Spor  deraf 
bliver  tilbage.  Men  saaledes  gaaer  det  ei  til  med  Sjelen, 
dersom  vi  har  lukket  Hjertet  op  for  Vorherre  selv  ,  den  yn- 
digste Eose;  thi  gjennem  al  Ødelæggelsens  Vederstyggelighed, 
som  gaaer  over  os ,  raaber  han :  kom !  frygt  ikke ,  alt  er  be- 
redt, her  skal  Du  finde  Hvile. 

Vi    kjørte    igaar   gjennem   Dyrehaven ,    forbi    Eremitagen 


^)  Baron  Henrik  Stampes  Hustru. 

til  Taarbæk.  Paa  Veieu  var  vi  inde  hos  Holsteins  og  vilde 
haft  dem  med;  men  de  vare  ude.  Holstein  har  ellers  haft 
en  stor  Sorrig;  haus  Forvalter,  som  han  holdt  meget  af, 
hængte  sig,  idag  14  Dage.  Heldigviis  har  der  aldrig  været 
et  Ord  mellem  ham  og  Holstein,  eller  mellem  ham  og  Folkene; 
alt  var  fredeligt  og  godt;  det  var  af  lutter  Livets  Bekymrin- 
ger, Sorg  for  Fremtiden,  han  gjorde  den  Gjerning.  Konen 
fortalte  mig.  at  han  daglig  gik  og  sagde:  Vi  to  kommer, 
naar  vi  bliver  gamle  ,  til  at  døe  paa  Fattighuset.  De  havde 
kun  2  Børn,  som  begge  ere  voxue  og  kan  forsørge  sig  selv. 
Livets  Bekymringer  er  en  Strikke,  som  qvæler  mange  Sjele; 
kun  Troen  kan  overvinde  Verden. 

I  Onsdags  var  jeg  til  Selskab  hos  Hages,  som  boer  ved 
Stranden,  mellem  Taarbæk  og  Strandraøllen.  Det  var  i  An- 
ledning af  Valgene;  lutter  Herrer,  interesserede  i  den  fore- 
staaende  Rigsdag.  Meningen  var  egentlig  at  formaae  mig  til 
at  stille  Capitain  L.,  som  efter  Hages  Anmodning  træder  op 
som  Caudidat  i  denne  Valgkreds;  men  seer  Du,  jeg  kan  ei 
tale  om  eu  Mand,  som  jeg  ei  har  nogen  Varme  for,  og  da 
denne  Mand  er  mig  aldeles  ukjendt,  undskyldte  jeg  mig. 
Forøviigt  var  det  en  fornøielig  Dag;  Ploug,  Gjødvad,  Beutner, 
Puggaard  var  der,  saa  og  Theodor  Fenger.  De  hører  ganske 
til  Monrad-Hammerich-Halls  Kreds,  og  Damerne  er  venlige 
og  deeltagende.  Hage  betragter  sig  ellers  som  een  af 
Støtterne  i  den  Committe,  som  har  sørget  for  Rigsdagsmænd, 
og  han  har  formaaet  Blixen  til  at  stille  sig  i  Kjøbenhavn,  og 
har  ogsaa  anstræugt  sig  for  at  faae  Frijs-Frijsenborg  til  at 
stille  sig  ved  Aarhuus.  Carlsen  træder  op  i  Roeskilde,  og 
jeg  sjnes,  det  er  ganske  i  sin  Orden,  at  de  store  Eiendoras- 
besiddere  kommer  med;  kun  saaledes  faaer  Forfatningen  Rod 
i  alle  Classer  af  Folket. 

Jeg  har  jo  ogsaa  haft  et  Anfald  af  Lyst  til  at  komme 
med,  men  har  dog  boldt  mig,  da  jeg  ei  kan  lide  at  forsømme 
det  Embede,  som  er  mig  betroet,  og  som  jeg  har  Glæde  af 
—  Gud  være  lovet,  megen  Glæde,  og  Du  bidrager  ogsaa  Dit 


dertil,  fordi  Du  opmuutrer  mig  endnu,  skjøndt  Du  er  fra- 
værende, ligesom  da  Du  var  nærværende,  og  det  gjør  godt 
paa  Hjertet,  som  tit^)  er  mistrøstigt;  thi  stundom  er  det, 
som  Alt  bortveiredes,  baade  indvendigt  og  udvendigt.  Men 
det  hører  nu  med,  at  vi  maa  stole,  ikke  paa  vore  P'ornom- 
melser,  men  ene  og  alene  paa  Ordet,  som  det  lyder. 

Lammers  kommer  her  til  Kjøbenhavn  i  Sommer,  saa  vil 
der  blive  Uro  angaaende  Daabeu.  Gad  reiser  til  Bad  ved 
Helsingøer.  Kaikar  er  meget  svag;  han  hverken  spiser, 
drikker  eller  sover.  —  — 

Lev  nu  vel  elskede  Søster!  Vorherre  velsigne  Eders 
Kjærlighed,  saa  den  maa  være  et  dagligt  Gjæstebud. 

P.  Rørdam  til  Fiu  Bolette  Feilberg. 

D.  25.  Juni  [1858]. 
Kjæreste  Bolette! 

Vi  havde  Missionsmøde  igaar,  og  Gud  være  lovet,  det 
var  en  glædelig  Dag.  Frederik  Feilberg  kom  her,  og  det 
var  godt,  at  han  fik  et  levende  ludtryk  af  disse  Møder,  som 
de  er  hos  os;  og  med  Hensyn  til  de  Mange,  som  forlange 
en  Udtrædelse  af  Statskirken,  og  som,  forat  sætte  denne  Ad- 
skillelse i  Gang,  alt  ere  udtraadte,  faldt  mig  ind  idag,  „at 
Træet  kjeudes  paa  sine  Frugter".  Men  intet  Sted  i  Laudet 
har  jeg  truffet  et  bedre  Samfundsliv,  end  det  er  hos  os,  hvor- 
for jeg  for  Fremtiden  slet  ikke  vil  indlade  mig  paa  deres 
Klager  og  Grovheder,  men  kun  spørge:  hvor  er  der  en  Me- 
nighed, som  er  bedre  end  vor?  vel  skinner  vi  ikke  endnu 
som  Staden  paa  Bjerget,  og  det  kunde  være  langt  bedre 
baade  med  Troen  og  med  Kjærligheden;  men  nogen  Glæde, 
nogen  Tro,  nogen  Samfundskjærlighed  er  dog  iblandt  os,  og 
ved  Guds  Velsignelse  kan  det  blive  bedre ;  det  er  blevet  bedre 
i  Menighedens  Forsamling  i  vor  Levetid,  og  med  Guds  Hjælp 


')  I  Eanden  er   tilføjet:   Jeg  skj-lder  Sandheden  at  bekjende,  at 
det  kun  er  euffaug-  imellem. 

kan  det  blive  enduu  meget  bedre;  Suurdeigeii  skal  gjeunem- 
træuge  alt  Melet;  Frøet  skal  blive  til  et  stort  og  fagert 
Træ,  hvori  Himlens  Fugle  bygge  Rede. 

Peter  Fenger  fortalte  Ansgars  Drøm  eller  Syn,  „at  han 
døde,  og  at  han  af  Johannes  den  Døber  og  St.  Peder  blev 
ført  frem  for  Christus"  —  og  det  var  grundigt,  godt  og  kjønt. 

Kaikar  fortalte  om  Hedningerne  paa  Labrador,  Eskimoerne, 
som  Intet  vilde  høre  om  Christus,  „fordi",  sagde  de,  „vi  ere 
gode  Mennesker,  vi  behøver  ham  ikke." 

Fra  Kirken  gik  vi  hjem,  og  alle,  som  havde  Lyst  til  at 
være  med,  og  vi  holdt  saa  en  ordentlig  Forsamling.  1.  Schel- 
ler  talte  om  Vorherre,  som  bliver  ved  at  søge  det  fortabte 
Faar,  indtil  han  finder  det,  og  som  bærer  Faaret  hjem. 
2.  Jørgen  Slagter  om  Troens  store  Skat,  som  er  os  given, 
kun  at  vi  ville  bruge  den.  3.  Jeg  fortalte  om  den  unge 
Hedning,  som  Johannes  betroede  Præsten.  4.  Chr.  Heiberg 
om  Samfundskjærligheden  og  Samfundsglæden,  —  og  saa  sang 
vi,  og  det  gik  yndeligt,  en  heel  Strøm  af  Glæde  flød,  og  den 
flød  fra  alle  Kanter.  Alle  Stuerne  vare  propfulde;  Mange 
heelt  ukjendte,  men  de  fleste  af  vore  egne  stadselige  Bønder- 
koner og  gode  Borgere,  saasom  Petersen,  Olsen,  Nielsen,  var 
her.  Dr.  Fengers  Kone  og  Fru  Tuxen  kom  ogsaa,  og  en 
heel  Vogn  fuld  fra  [P.  A.]  Fengei's,  saa  det  var  et  rigtig 
blandet  og  fornøieligt  Selskab. 

Jeg  vilde  gjerne  haft  Dronningen  med;  men  bede  hende 
vilde  jeg  ei,  at  Ingen  skulde  synes,  jeg  ledte  hende  ind  i 
uvante  Forhold.  Men  hun  sagde  selv  idag,  at  hun  havde 
haft  megen  Lyst,  men  betænkte  sig  af  Frygt  for  at  tynge. 

Det  glædede  mig  ogsaa,  at  Chr.  Heiberg,  Gine  og  Geor- 
gia var  med;  de  kom  Dagen  forud  og  reiste  imorges.  Carl- 
sen var  her  ogsaa;  han  kom  fra  Sverrig,  hvor  han  havde 
været  med  Blixen,  der  ellers  boer  i  Skovshoved. 

Din  Beskrivelse  over  Valghandlingen  i  Dybel  har  moret 
os  og  Mange.  Jeg  synes  ellers,  I  lever  ganske  fornøieligt; 
for  Kirkemødet  i  Slesvig  maa  have  været  deiligt. 

Dog  blut  I  havde  været  lios  os,  det  havde  vi  heller  seet. 
Men  Sagen  er  alligevel  først  og  sidst,  at  det  evige  Livs 
Suurdeig  æltes  rigtigt  ud  i  hele  Aanden,  Sjelen  og  Legemet; 
og  det  skeer  ved  Guds  Velsignelse,  thi  han,  som  har  begyndt 
den  gode  Gjerning,  fuldkoraraer  den  til  Christi  Uag. 

I  Slutningen  af  Juli  1858  besøgte  P.  Rørdam  sin  Søster 
og  Svoger  i  Sundeved,  og  havde  megen  Glæde  af  Kejsen, 
hvad  ogsaa  fremgaar  af  følgende  Brev. 

P.  Rørdam  til  Fru  Bolette  Feilherg. 

D.  7.  August  [1858]. 
Kjæreste  Bolette ! 

Saa  skal  Du  og  Feilberg  have  saa  mange  Tak,  for  den 
Tid,  vi  boede  hos  Eder,  for  det  er  en  stor  Glæde  at  boe, 
hvor  der  er  Fred  og  Kjærlighed,  og  Vorherre  har  bøiet  Eders 
Hjerter  til  hinanden,  saa  I  er  baade  Jer  selv  indbyrdes  og 
os  andre  til  megen  Glæde.  Jeg  havde  det  saa  godt,  som 
jeg  kan  begjære  det,  og  er  kommet  hjem  med  mange  gode 
Tanker  —  —  og  den  store  Orden,  som  der  var  i  Tørve- 
huset, og  den  Fred,  hvormed  Huset  styredes,  har  jeg  taget 
i  Overveielse. 

Det  var  heller  ingen  daarlig  Præken,  jeg  tog  med  mig 
hjem;  nu  forstaaer  jeg,  at  „den  sande  Rigdom"  er  det  at 
kunne  elske  Herren !  men  den  Kraft  vinder  vi  kun  gjennem 
Lydighed,  naar  vi  har  og  holder  hans  Befalinger  i  vor  dag- 
lige Husholdning.  Holger,  som  var  her  i  Søndags,  fortalte 
jeg  om  Eders  Husholdning,  og  at  han  skulde  sige  til  sin 
Fader,  at  han  selv  skulde  reise  over  til  Eder  og  see,  hvor 
godt  I  lever.  Kjæreste  Bolette!  Vorherre  har  været  saare 
uaadig  og  barmhjertig  imod  Dig  og  alle  os  Søskende. 

Lørdagafteu  kom  Forpagteren  med  Penge  —  var  det  ei 
fornøieligt!  Det  er  saare  beroligende,  naar  vi  kan  erfare,  at 
Vorherre  har  ogsaa  Omsorg  for  os  i  saadanne  Dele. 

I  Mandags  kom  Harald  Boisen  med  Kone  og  Børn  og 
P.  Boisen,  vi  spiste  hos  Dronningen,  og  om  Aftenen  seilede 
vi  paa  den  skjønne  Søe  og  sang. 

Kaikar  er  ikke  lidt  syg,  han  skal  reise  til  et  Bad.  han 
spiser  ikke,  lever  af  Vand,  og  vil  ingen  Læge  bruge. 

Herren  græd  over  Jerusalu,  ,,da  han  kom  nær  ved"^). 
Der  er  en  stor  Forskjel  paa  at  see  et  Huus  eller  et  Menneske 
„paa  Afstand  og  nærved".  Der  er  ikke  mange  Mennesker 
eller  Huse,  som  kan  taale  at  sees  nærved;  det  kan  kun  de 
Mennesker  og  Huse,  som  holde  sig  nær  til  Herren,  som  er 
Ljset  og  Livet. 

Jødemissionæren  Moritz  var  hos  os  i  Torsdags,  han 
troede,  jeg  var  Christian,  som  han  kjeudte  fra  Frederits,  og 
kom  derved  til  mig,  og  han  udlagde  for  mig:  I.  Ezech.  Cap. 
36 — 37  om  Jødernes  Tilbagekomst  til  Jerusalem  som  endnu 
forestaaende :  IL  Zachar.  Cap.  12,  v.  13  om  deres  Omvendelse 
til  Herren.  IIL  Men  naav  Israel  har  fortrudt  sin  Svnd  og 
græder  over  sig  selv.  er  de  just  skikkede  til  at  udbrede 
Evangeliet;  derfor  siger  Herren  Es.  66,  19:  „I  skal  udbrede 
min  Herlighed  blandt  Hedningene,  thi  Jerusalem  har  jeg 
skabt":  Es.  65,  18:  „til  Fryd  og  dets  Folk  til  Glæde."  — 
Moritz  er  73  Aar,  men  en  rask  og  fornøielig  Mand. 

Lev  vel,  kjæreste  Bolette,  hils  kjærligst  Feilberg  og  hele 
Dit  Huus,  Store  og  Smaal 

P.  Rordam  til  Fru  Bolette  Feilberg. 

\.  September  [1858]. 
Kjæreste  Bolette! 
Jutta  fortalte  Dig  nok,    at  jeg  havde  holdt  Gudstjeneste 
i  Skoven    ved  Taarbæk -j.      Dronningen   havde    sagt,    at   hun 
kom,  men  kaldte  det  senere  tilbage.   —  — 

Fra  Heibergs^)  fik  jeg  i  dette  Øieblik  den  Efterretning, 


^)  Hentydning  til  Søndagens  Evaugeiium. 

')  Det  var  nok  første  Gang. 

*)  Paa  Døvstummeiustitutet.    Familiefaderen  var  meget  syg. 

at  han  har  sovet  i  2  Timer  sidste  Nat,  og-  at  hau  føler  sig 
vederqvæget  af  Søvnen.  Vorherre  bevare  ham.  Jutta  var 
der  igaar;  men  lugen  maa  see  ham;  den  dybeste  Stilhed 
gjælder  det  om,  men  først  og  sidst,  at  Vorherre  vil  i  Naade 
see  ned  til  den  store  P'lok  af  smaa  Børn;  det  er  saa  rørende 
at  see  alle  de  smaa  Stakler.  Vi  raaa  bede  for  ham,  at  Vor- 
herre, om  det  er  til  Guds  Riges  Udbredelse,  vil  opholde  ham 
og  gjøre  ham  sund  igjen. 

Vi  var  hos  Monrads^)  i  Søndags;  J.  G.  og  haus  Kone 
var  der.  Seer  Du.  hau  er  bleven  Rigsdagsmand,  er  altsaa 
brugelig. 

Det  har  moret  mig,  hvad  Du  fortæller  baade  om  Taarnet 
paa  Kirken  og  om  Træerne  paa  Kirkegaarden  ^).  Kan  Du  see, 
det  gjør  godt,  at  Qviuderne  ere  talende  og  forstandige;  thi 
en  Qvinde  sætter  stundom  i  en  Kuf  igjennem,  hvad  Mændene 
kan  gaae  og  overveie  i  lange  Tider.  Men  det  var  groft  at 
lade  Børnene  gaae  i  Skole  i  Høsten.  Nu  bar  vi  faaet  Be- 
faling fra  Ministeriet,  at  Børnene,  som  forsømme  Skolen, 
skal  mulkteres.  Jeg  har  strittet  imod  til  det  Yderste,  men 
nu  Loven  er  der,  følger  jeg  den. 

Nu  har  Du  været  gift  et  Aar;  i  Lørdags  var  det  et 
Aar  siden;  jeg  havde  Brudetalen  fremme!  Du  faaer  den  nok. 
Gud  skee  Lov,  at  Vorherre  har  forenet  Eder,  og  at  Kjærlig- 
heden har  den  Natur,  at  den  voxer,  som  Aarene  rinde! 

Tak  Feilberg  for  haus  Bemærkninger  over  Evaugeliet 
om  den  Stumme;  til  Gjengjæld  kan  Du  sige  ham,  at  jeg 
næste  Søndag  agter  at  holde  mig  til  de  Ord:  „han  vendte 
tilbage  og  prisede  Gud  med  høi  Røst";  thi  det  er  just  Op- 
reisningen,  at  det  faldne  Menueske  vender  tilbage  til  Gud, 
som  han  har  forladt,  ei  sukkende,  men  prisende  Gud  med 
høi  Røst.  —   — 


^)  Boende  paa  Hummeltofte  ved  Lyngby. 
*)  En  Begivenhed  fra  Ulderup. 


Peter  Rerdam.    III. 

P.  Rørdam  til  Fru  Bolette  Feilberg. 

17.  September  [1858]. 
Kjæreste  Bolette! 

Dine  Breve  hjælper  mig  udi  mine  Prækner.  I  Søndags 
Morges,  som  jeg  drak  Thee,  kom  Dit  Brev,  og  hvad  Du 
skrev  om  „Vantro  og  Gjerrighed"  passede,  og  jeg  hrugte  det, 
og  det  ramte;  for  det  er  soleklart,  at  Søndags-Arbeidet,  det 
kommer  hverken  af  Tro  eller  af  Barmhjertighed.  Man  løser 
sin  Oxe  og  sit  Asen,  at  det  kan  drikke,  altsaa  skal  man 
ogsaa  løse  Sjeleu,  at  den  kan  drikke  af  det  evige  Livs  Kilde- 
væld. Og  hvad  Du  skriver  om  et  heelt  Menneske  og  om  et 
halvt  Menneske,  har  jeg  isinde  at  bruge  paa  Søndag  an- 
gaaende  „Reisen  til  de  Levendes  Land";  thi  Nain  er  Van- 
dringsmændenes By,  men  alle  ere  vi  Keisende,  og  paa  denne 
Livets  Reise  seiler  vi  stundom  for  fulde  Seil,  og  det  indre 
og  ydre  Væsen  smelter  sammen,  og  vi  er  et  heelt  nyt  Men- 
neske, som  drives  af  Guds  Aand;  men  ach!  som  oftest,  eller 
dog  imellem  kommer  vi  ud  af  den  rette  Cours,  og  vi  bliver 
forslaaet  langt,  langt  bort,  og  mange  lider  Skibbrud;  og  de 
o  Klipper,  hvorpaa  saa  mange  stolte  Seilere  splintres,  hedder 
Livets  Bekymringer  og  Vellyst  og  Begjærlighed  efter  Penge. 
Men,  saa  er  der  Vorherre  Jesus  Christus,  som  har  fuldendt 
Livets  Reise,  og  han  kommer  og  trøster  dem,  som  græder, 
og  han  vækker  de  Døde,  og  han  samler  de  Adspredte,  og 
fører  os,  som  holde  os  nær  til  ham  og  hører  ham,  til  Him- 
lens trygge  Havn ;  thi ,  Gud  skee  Lov !  i  Vorherres  Stad  for 
evigt  samles  de  Hjerteuskjære. 

Igaar  kom  Grundtvig  og  hans  Kone  og  Børn,  som  vi 
sad  og  spiste.  Hvem  kommer  saa?  Carlsen  og  Emmy,  og, 
inden  vi  havde  reist  os,  Onkel  Peter  Teilmann  fra  Ormslev  ^) 
og  hans  Kone,  og  Elvira  og  Jørgen,  som  er  bleven  forlovet 
med    en  Datter   af  Pastor  Leth  i  Horne.     Og   om  Eftermid- 


>)  Se  1ste  Del,  S.  14  f. 


dagen  Dronningen  og  Fni  Hedemann,  sora  tidligere  var  Hof- 
dame hos  Prinsesse  Wilhelraine ,  samt  Frøken  Paulsen.  Det 
var  meget  livligt  og  fornøieligt.  Dronningen  var  glad.  Hun 
har  ellers  haft  en  Sorrig:  hendes  Svigerinde,  Prindsen  af 
Noers  Kone,  er  død  pludselig;  men  Du  veed,  hun  har  været 
svagelig  i  mange  Aar. 

Grundtvig  var  oprømt  og  fornøiede  sig  ved  at  gaae 
langs  med  Søen,  hvor  der  er  saare  yndigt;  han  havde  ei 
været  der  siden  1834.  Han  meente,  at  Strandveien  og  Sko- 
ven, Dyrehaven,  bidrog  til  at  bevare  Poesien  i  Hovedstadens 
Folk,  og  at  de  2  Skjønheder  var  Skyld  i.  at  en  Digter  som 
Oehlenschlæger  kunde  fødes  og  opvoxe  i  en  Hovedstad,  som, 
sagde  han,  var  usædvanligt,  da  Digterne  ellers  altid  kommer 
fra  en  eller  anden  Afkrog  i  Landet. 

Vi  talte  videre  om  Evangeliet  om  Enkens  Søn  af  Nain, 
og  han  bemærkede,  at  vi  havde  3  Opvækkelser:  1.  Jairi 
Datter,  2.  Enkens  Søn,  3.  Lazarus,  men  at  Herren  ved  de  to 
Første  gjorde  sig  Umage  for,  at  Folk  kunde  forstaae,  at  de 
vare  levende,  thi  angaaende  Datteren  befalede  han,  at  de 
skulde  give  hende  Mad,  og  Sønnen  gav  sig  til  at  tale,  men 
Heri-en  lagde  ham  i  hans  Moders  Favn.  Men  angaaende  La- 
zarus: at  det  først  skulde  blive  vitterligt,  at  han  virkelig  var 
død,  saa  Martha  siger:  han  stinker!  Han  meente  fremdeles, 
at  der  var  ingen  Grund  til  at  paastaae,  at  de  vare  døde  2de 
Gange;  thi,  sagde  han.  Gud  kan  jo  have  handlet  med  dem 
som  med  Enoch. 

I  Formiddag  har  vi,  Carlsen  og  Emmy  og  hele  Huset, 
været  i  Taarbæk,  og  omkring  i  Dyrehaven;  jeg  vilde  have 
forrettet  Gudstjeneste  i  Skoven.  Men  Badeanstaltens  Stole 
og  Bænke,  som  vi  behøver,  kunde  vi  ei  faae,  saa  vi  samles, 
vil  Gud,  i  Skolen.  Du  kan  ellers  troe,  der  er  deiligt  i 
Skoven,  Psalmerne  gaaer  saa  yndigt. 

Gud  være  hos  Eder  med  sin  Kraft  og  Kjærlighed! 


6* 

Enkedronning  C.  Å.  til  P.  Børdam. 

2.  Oktober  [1858]. 
Kjære  Rørdam! 
Her  modtager  De  de  tre  første  Biud  af  Macaulav;  de 
næste  Bind  skal  følge,  eftersom  de  udkomme.  Jeg  tænker, 
Deres  kjære  Kone  vil  forelæse  Dem  deraf  i  Vinter.  Trykken 
er  lidt  smaat;  hellere  havde  jeg  ønsket  den  større  og  med 
Gothiske  Bogstaver;  men  den  er  smukt  udstyret.  Jeg  er  stolt 
af,  at  Sligt  kan  giøres  hos  os!  Nu  er  der  kuns  den  Feil, 
at  den  burde  have  været  fix  og  færdig  6.  Mai. 

Tak  for  i  Aftes.  De  bør  aldrig  frygte,  at  [Rasmus] 
Nielsen  kan  rokke  min  Troe.  Gud  hjelpe  os  Alle  at  rette  og 
fæste  Troen  hos  ham.  Ja  dertil  give  Gud  os  Kraft,  at  vi 
med  Troen  overvinder  Alt,  hvad  der  raodstaaer  den  i  Nielsen! 

Det  følgende  Brev  antages  at  være  fra  en  Reise,  Rør- 
dam foretog  i  Oktober  1858;  men  for  øvrigt  gaar  det  med 
dette  som  med  flere  af  hans  Breve,  at  det  er  vanskeligt  med 
Sikkerhed  at  angive  Affattelsestiden ,  da  han  næsten  altid 
udelader  Aarstallet  og  som  oftest  kun  nævner  Ugedagen,  saa 
man  ogsaa  lades  i  Uvished  om,  i  hvilken  Maaned  Brevet  er 
skrevet. 

P.  Rørdam  til  sin  Hustru. 

[Iselinge]  Søndag  Aften. 
Min  egen  søde  Jutta! 
Det  har  ret  glædet  mig,  at  Du  i  denne  skjøune  Dag 
har  kunnet  kjøre  til  Byen  med  vort  lillebitte  søde  Lam  ved 
Din  Side.  Jeg  seer  Eder  for  mine  Øine  rulle  hen  ad  Veien 
og  hører,  hvorledes  I  to  ret  fører  en  forstandig  Samtale  med 
hinanden.  Det  har  jeg  altid  saa  godt  kunnet  lide  ved  Din 
Opdragelses-Methode ,  at  Du  svarer  saa  forstandigt  og  om- 
stændeligt paa  alle  hendes  mange  Spørgsmaal ;  paa  den  Maade 
føres  et  Barn  ind  i  den  virkelige  Historie. 

Fru  HciU,  Charlotte,  den  lille  norske  Pige  og  jeg  gik  til 
Kirke  imorges  og  børte  Lange ').  Der  var  meget  Kjønt  i 
hans  Præken  og  meget  Rigtigt,  saaledes  sagde  han:  der  er 
Forskjel  paa  at  troe  Noget  om  Christus,  og  at  troe  paa 
Christns,  den  samme  Forskjel,  som  der  er  mellem  Vand  og 
Viin,  mellem  Død  og  Liv.  3Ien  han  bruger  Papiret,  som  er 
en  stor  Uting;  hans  Stemme  er  af  og  til  en  fremmed,  ikke 
ubehagelig,  men  det  er  ikke  hans  egen. 

Da  vi  gik  ud  af  Kirken,  gjorde  jeg  Bekiendtskab  med 
Lægen  Jensen,  paa  Daareanstalten ,  og  hans  Kone.  Denne 
Læge  er  et  Særsyn  i  sin  Stand  derved,  at  han  skal  være  en 
troende  Mand,  og  omgaaes  især  troende  Præster;  hans  Kone 
skal  være  af  samme  Art;  saa  gaaer  han  ogsaa  i  Kirke  med 
hele  sit  Huus,  hver  Søndag. 

Senere  red  Brøndsted  og  jeg  over  til  Anstalten  og  be- 
søgte ham ,  og  vi  kom  nu  til  at  tale  sammen.  Jeg  er  af 
den  Mening,  at  Sindssygdommen  ofte  hav  sin  Eod  i  Synden. 
Dæmningen  trækkes  op ,  og  Syndfloden  bruser  over.  Men 
Jensen  betragter  Afsindigheden  især  som  en  legemlig  Syg- 
dom, en  Svaghed  i  Hjernen.  Muligviis  ligger  den  egentlige 
Sandhed  lige  i  Midten.  Baade  Jensen  og  hans  Kone  lever 
ene  og  alene  for  disse  Syge,  og  han  og  hans  2  smaa  Piger 
gaaer  imellem  dem,  som  om  der  aldeles  Intet  var  iveien. 
Juleaften  havde  de  Juletræ,  alle  tilsammen,  som  i  en  anden 
stor  Familie.  —  Iraorgen,  vil  Gud,  møder  jeg  Christian  i 
Kønnede. 

Min  egen  Jutta !  Gud  være  lovet  for  Dig !  Du  hører 
mig  til,  og  ved  Din  Side  og  ved  Din  Kjærlighed  groer  og 
blomstrer  jeg.  Jeg  haaber,  vi  skal  drikke  Viin  med  hinanden, 
bedre  og  bedre,  og  den  bedste  tilsidst.  —  — 

Følgende  udaterede  Brev  er  formodentlig  fra  en  af  de 
sidste  Dage  af  Oktober  1858,  da  Dronningens  Ophold  paa 
Sorgenfri  stundede  mod  Enden. 


M  Sognepræst  i  Vordingborg. 

Enlcedronning    C.  A.  til  P.  Rørdam. 

Kjæie  Rørdam! 

Jeg  melder  Dem  Grevinde  Holstein  ^j  —  —  til  Herreus 
Bord  paa  Søndag.  Den  kjære  Grevinde  Holstein  vilde  have 
gaaet  til  Blædel:  men  da  hun  hørte,  at  jeg  saa  snart  tog 
ind  til  Bjen,  foretrak  hun  at  komme  ud  paa  Fredag.  Jeg 
har  desuden  saa  godt  af  hendes  Omgang  og  at  forberede  mig 
til  Herrens  Bord  med  hende.  Vil  De  og  Deres  Kone  ikke 
komme  Fredag  Middag  til  os'?  Det  vil  desuden  glæde  Grev- 
inden strax  at  tale  med  Dem,  naar  hun  kommer.  Hun  skal 
fortælle  om  en  Missionsdag  i  Høve,  som  ret  har  glædet 
hendes  Hjerte. 

Idag  tager  jeg  til  Kjøbeuhavn  for  at  besøge  Wilhel- 
mine-j.  Tak  for  sidst;  det  var  en  fornøielig  Dag  med  Frue 
Hall.  Jeg  har  megen  Agtelse  for  hendes  Caracteer.  Naar 
man  taler  ene  med  hende,  fornemmer  man  ret  den  høie  Al- 
vor og  Sandhed,  hvoraf  hun  er  opfjidt.  Skade,  jeg  ei  kjendte 
hende,  medens  Kongen  levede;  hun  kunde  have  hjulpet  mig 
i  mange  Henseender,  da  han  godt  kunde  lide  hende*  ja  havde 
Fortrolighed  til  hende,  hvilket  ellers  ikke  var  Tilfældet  med 
mine  andre  Veninder,  som  mer  eller  mindre  var  af  en  Farve, 
der  ei  stod  ham  an.   —   — 

P.  Rordam  til  Fru  Bolette  Feilherg. 

D    4.  November  [1858]. 
Kjæreste  Bolette ! 
Vorherre  velsigne  Dig,  saa  Du,  som  Tiden  strider,  maa 
kunne  sige:    „min  Frelse   er  nu  nærmere,    end    da  jeg    blev 
troende;  Natten  skrider,  og  Dagen  kommer  nær.'- 


1)  Med  denne  fromme  Dame  havde  P.  Kørdam  allerede  gjort  Be- 
kjeudtskab  paa  siu  Sjælaudsreise  1837  (se  1ste  Del,  S.  102, 
108  f..  129j. 

*|  Prinsesse  W.  var  kommen  til  Kjøbeuhavn  i  Besøg.  I  et  udateret 
Brev  (fra  Okt.  1858)  til  P.  Kørdam  vtrer  Droauingeu:    „Nu  er 


Vi  kommer  i  dette  Ojeblik  fra  Dronningen,  hvor  Her- 
tuginde ^Villlelmiue  har  været  i  denne  Uge  —  det  gode 
Menneske,  som  er  forundret  og  henrykt  over  alt,  hvad  hun 
hører  og  seer  —  men  tilmed  mærkelig  videbegjærlig.  Hun 
spurgte  mig :  hvad  jeg  sagde,  da  jeg  friede,  og  om  det  skede 
skriftligt  eller  mundtligt,  samt  hvad  Jutta  svarede,  og  om 
hun  svarede  strax,  eller  forlangte  Betænkningstid;  og  Jutta 
spurgte  hun,  hvem  der  gjorde  hendes  Bryllup?  Kan  Du  for- 
staae:  det  er  nu  en  gammeldags  Maade  at  conversere  paa, 
en  Conversationsmaade,  som  ligger  paa  hiinsides  1848,  da 
Friheden  kom  og  Ideerne  ved  den  blev  løsladte. 

Dronningen  drak  Hertugindens  Skaal.  venligt  og  net.  og 
en  Stund  derefter  reiser  Hertuginden  sig  ganske  høitideligt 
og  udbringer  en  Skaal  for  Dronningen,  som  hun  lignede  ved 
Dagmar,  og  hun  gjorde  det  nydeligt,  uagtet,  som  hun  senere 
sagde  mig,  hun  nær  aldrig  var  bleven  færdig  med  sin  Tale. 
fordi  jeg  sad  ved  Siden  af  hende. 

I  Fredags  var  vi  til  Middags  hos  Halls,  i  et  Professor- 
Selskab,  lutter  Medlemmer  af  Consistoriet.  Fru  Hall  vilde 
have  Biilraauns  (Iselinge)  Broder  ansat  som  Graver  ved  Tri- 
nitatis Kirke,  og  Consistoriet  giver  Pladsen  bort.  Det  skal 
nu  ret  more  mig  at  see,  hvorledes  det  gaaer  med  den  Bestil- 
ling; for  jeg  har  arbeidet  for  Bech  i  Taarbæk,  og  har  Monrad 
og,  som  jeg  har  Grund  til  at  troe,  ogsaa  Bispen  paa  min 
Side.  Clausen  var  der  ogsaa,  og  han  var  heelt  forbauset 
over  det  Udfald,  som  Loven  om  Kirkeraadet  havde  faaet  i 
Folkethinget.  Tænk,  Landsthinget  vedtager  Loven;  men  i 
Folkethinget  ei  alene  falder  den  igjennem,  men  den  møder 
den  bestemteste  Uvillie.  skjøndt  Monrad  og  Hother  Hage 
kjæmpede  som  Løver. 

Hauch  blev  spurgt,  om  han  ei  vilde  engagere  Pepita  til 


den  kjære  Hertuginde  hos  mig  I  Det  staaer  Dem  frit  for  at  komme 
enten  til  Frokost  Kl.  12  eller  til  Middag  Kl.  5.  Lad  mig  kuub 
faae  mundtli«-  Besked." 


det  kgl.  Theater;  men  hau  afviste  Forslaget  med  den  aller- 
dybeste Foragt,  som  Noget,  der  var  Kunsten,  den  ædlere, 
aldeles  nedværdigende.  Derimod  siger  Højen,  at  hun  er  en 
classisk  Skjønhed. 

Af  „Fædrelandet"  har  Du  vel  seet  Grimdtvigs  Angreb 
paa  deu  tvske  Grammatik  i  Latinsk-Skolerne.  Hammerich, 
som  ogsaa  var  i  dette  Selskab,  sagde,  at  Grundtvig  var  Skyld 
i,  at  den  latinske  Grammatik  var  bleven  feiet  ud,  og  nu  vilde 
han  have  den  tyske  til  at  gaae  samme  Yei;  men  han  ind- 
rømmede dog,  at  da  vi  aldrig  kan  undgaae  det  tyske  Nabo- 
skab, var  det  meget  betænkeligt  at  bygge  hele  det  danske 
Sprogstudium  paa  et  Folks  Grammatik,  som  er  vort  Folk  og 
vort  Modersmaal  fjendtligt. 

Vi   levede   3  Dage,    rare    og   fornøielige,    hos  Christian. 

—  —  Paa  Iselinge  fandt  vi  Alt  ved  det  Gamle. Den 

Dag,  vi  kjørte  dertil,  var  det  Graaveir,  og  jeg  saae  først  en 
Høg  komme  ud  af  Skoven,  dernæst  2  Musvaager,  og  saa  2 
Glenter.  Kjæreste  Bolette!  saaledes  gaaer  det;  naar  det 
bliver  Graaveir  i  Sjelen,  kommer  Helvedes  Høge  og  Kavne 
og  søger  efter  Eov;  dog  ogsaa,  naar  det  er  klart  Yeir,  kom- 
mer Ulykkesfugle  og  søger  os,  saa  det  gjelder  altid  at  være 
vaagne. 

Det  var  et  fornøieligt  Missionsmøde  i  Præstøe:  den  gode 
Schaper  hilser  Dig.  Og  paa  Kønnebæksholm  havde  jeg  det 
efter  mit  Sind,  en  lille,  rolig  Stue,  hvor  jeg  skrev  min  Præ- 
ken og  læste  i  Shakespeare,  og  red,  og  hørte  Fransiska  for- 
tælle om  Nisser  og  Trolde.   —  — 


Det  Venskab,  hvormed  Rørdam  var  knyttet  til  Familien 
paa  Iselingen,  bragte  ham  til,  da  Husmoderen  i  dette  venlige 
Hjem  bortkaldtes  i  November  1858,  at  reise  derned  for  at 
tale  et  Ord  ved  hendes  Jordefærd.  Det  følgende  Brev  viser, 
at  han  er  tagen  med  „Diligencen",    som  den  Gang,    da  der 

endnu  ikke  var  nogen  Jernbane  til  Sydsjælland,  fra  Ringsted 
af  gik  Syd  paa  om  Natten,  saa  de  Keisende  først  hen  ad 
Morgenstunden  naaede  Vordingborg. 

P.  Rørdam  til  siii  Hustru. 
[Iseliiige]  Tirsdag  Aften  [23.  November  1858]. 

Gud  være  lovet,  lykkelig  og  vel  korn  jeg  hertil  imorges 
Kl.  6^2,  og  da  jeg  gik  i  Stjerneskjæret  fra  Vordingborg  til 
Iselinge,  læste  jeg  min  Morgenbøn,  og  tænkte  paa  Dig  —  — 
jeg  synes,  at  Vorherre  har  sammenføiet  Dig  og  mig,  ^^^^  at 
han  holder  os  samlede,  og  at  han  mere  og  mere  smelter 
Sjelene  sammen,  som  Aarene  rinde. 

Musiken  er  langt  tilbage  ^).  Jeg  red  til  Ørslev  Kirke 
for  at  tale  med  Skolelæreren,  Blom,  om  Psalmerne ;  men  hvor 
prisede  jeg  vor  Kirkesanger;  for  det  Første  kunde  han-)  ikke 
Melodien  til  „Christ  stod  op  af  Døde";  dernæst  meente  han, 
at  han  skulde  synge  alene  —  ikke  Forestilling  om  Menighed. 

Forøvrigt  fik  jeg  derved  en  rigtig  Ridetour;  for  jeg 
maatte  til  Egitsborg  for  at  faae  Hjælp  hos  Skolelærer  Chri- 
stensen, der  er  mere  nem  til  at  fatte  en  Melodie,  men  lige- 
saa  uvidende  som  den  Anden  om  Menigheds-Sang;  ogsaa  han 
vilde  synge  alene.  —  — 

Begravelsen  skal  være  Overmorgen,  paa  Torsdag,  Kl.  12. 

Den  Tale,  som  Rørdam  holdt  den  25.  November  1853 
over  Fru  Marie  Aagaard  f.  Koés  i  Ørslev  Kirke,  er  endnu 
at  læse  blandt  hans  „Leilighédstaler"  (Kbh.  1880).  Det  er 
et  smukt  Vidnesbyrd,  ban  her  giver  den  bortgangne  ædle 
Kvinde.  Hun  „var  det  skjønne  Baand,  som  sammenknyttede 
en  stor  Kreds  af  ældre  og  yngre  Slægtninge,  af  ældre  og 
yngre  Venner".     „Hun  var  en  flittig  og  ordentlig,  forstandig 


^)  Herved  menes  Kirkesangen. 
*)  D.  e.  Kirkesangeren  i  Ørslev. 

og  hæderlig  Moder  for  sine  mange  Børn  og  Børnebørn  og  for 
de  Børn,  hun  tidlig  traadte  i  Moders  Sted  og  elskede  som 
sit  eget  Kjød  og  Blod,  og  for  mange  Venners  Børn,  som  her 
fandt  et  venligt  Hjem."  —  —  „Det  var  de  gamle  Venner, 
vi  mødtes  med  Aar  efter  Aar,  Sommer  og  Vinter,  paa  det 
skjønne  Iselinge.  Men  hun  havde  ogsaa  Eum  for  nye  Ven- 
ner, og  hun  havde  Venner  i  alle  Klasser,  blandt  høje  og  lave, 
rige  og  fattige,  begavede  og  enfoldige".  —  —  „Hun  var 
ikke  udaf  de  lunkne  og  falske  Venner,  men  udaf  de  varme  og 
sande  Venner;  og  hun  havde  Mod  til  at  forsvare  sine  Venner, 

uaar  de  bleve  bagtalte." „Denne  Kvinde  søgte  ben  til 

Livets  Træ  midt  i  al  sin  Glæde;  derfor  blev  hun  ikke  stor- 
agtig, skjønt  hun  var  sat  over  meget;  men  hun  gav  Gud 
Æren  og  glædede  sig  ved  at  give  Gud  Æren.  Og  i  Bedrø- 
velsen søgte  hun  Ly  og  Læ  under  Livets  Træ;  derfor  blev 
hun  ikke  mistrøstig,  men  bevarede  Troen  og  Haabet  i  et 
taknemmeligt  og  kjærligt  Sind,  da  de  onde  Dage  kom;  indtil 
det  sidste  havde  hun  Kraft  til  at  glemme  sig  selv  for  at  ihu- 
komme de  fattige  og  syge.  Denne  Kvinde  holdt  ved  med  at 
høre  Guds  Ord  i  ond  Tid  og  i  god  Tid,  i  Graads  Tid  og  i 
Fryds  Tid;  at  granske  i  Skrifterne  var  hendes  Morgenarbeide; 
og  hun  troede  Guds  Ord  ganske  enfoldig,  hun  hverken  tog 
fra  eller  lagde  til.  men  forstod  at  annamme  Ordet,  som  det 
lyder,  som  en  Guds  Kraft  til  Salighed." 

Den  samme  Interesse  for  Familien  Aagaard,  som  er  ud- 
trykt i  Talen  over  Husmoderen,  har  ogsaa  fundet  et,  om  end 
forskjelligartet  Udtryk  i  følgende  Breve  fra  P.  Kørdam,  skrevne 
i  den  nærmest  følgende  Tid, 

Den  7.  Januar  [1858]. 
Kjæreste  Bolette ! 
Endelig,    omsider    er    da    Michala    bleven    forlovet    med 
Ingerslev.      Bolette!    Du  har   altsaa  tabt.     I  Onsdags  tik  jeg 
Brev,  hvori  hun  meldte,  hvad  der  var  skeet,   og  jeg  svarede 

tilbage,  at  den  sidste  Vinter,  vi  levede  i  Mehru,  var  Jeg  .saa 
vis  paa,  at  den  Blomst,  som  nu  er  sprunget  ud,  vilde  udfolde 
sig,  at  jeg,  som  vi  rullede  ud  paa  Landeveien,  vendte  mig 
om,  og  sagde:  Nu  veed  jeg,  hvad  jeg  vil  sige,  naar  vi  idag 
skal  drikke  Michalas  Skaal.  Michala  er  meget  glad,  og  der 
er  Glæde  over  al  den  Gaard. 

Men  nu  jeg  er  kommet  ind  paa  disse  skjonne  Enemær- 
ker, skal  Du  høre  Mere:  Capitain  Hansen  paa  Snertinge  er 
bleven  forlovet  med  Tekla  Berg;  han  har  tidligere  beilet  til 
hende,  og  hun  begjærede  Henstand,  da  hun  ei  kunde  blive 
enig  med  sit  eget  Hjerte,  men  nu  i  Julen  overgav  Fæstnin- 
gen sig,  til  fælles  Glæde.  Gaarden  bliver  bygget  kjønt  op, 
med  Taarne  paa. 

Der  var  en  Mand  hos  mig,  da  Michalas  Brev  kom,  og 
jeg  fortalte  ham,  at  der  nu  skulde  være  Bryllup,  hvor  jeg 
nylig  havde  været  til  Begravelse,  og  han  svarede  da:  Ja  vi 
kan  ei  holde  ud,  altid  at  leve  i  en  Slags  Luft;  Sorrig  og 
Glæde  vandrer  tilhobe,  Soelskin  og  Skyer  de  følges  ad.  Sagen 
er :  Det  gamle  og  det  nye  Menneske  skal  skilles  ad ,  og  et 
Sværd  skal  gaae  igjennem  vort  Hjerte,  at  Hjertets  Tanker 
maa  blive  aabenbare,  derfor  sender  Gud  os  baade  ond  Tid  og 
god  Tid,  Graads  Tid  og  Fryds  Tid.  —  Men  underligt  er  det, 
at  begge  Steder,  hvor  der  var  Begravelse  i  Efteraaret.  tænkes 
der  nu  paa  Bryllup. 

Angaaende  det  Stykkevise  i  Livet,  som  Du  skriver  om. 
da  er  det  vist,  at  for  vore  Øine  er  det  et  stort  Vidunder,  at 
disse  Stumper  engang  skal  samles  til  et  Heele;  men  Sagen 
er,  at  vi  ere  Lemmer,  levende  Lemmer  paa  det  hellige  Le- 
geme, som  har  Christus  til  Hoved;  thi  er  vi  kun  det,  samler 
han  os  nok,  først  Sjelen,  idet  han  drager  hele  Hjertet  og  alle 
Tankerne  op  til  sig,  og  dernæst  Legemet,  begge  Dele  efter 
sit  Billede  og  Lignelse. 

Nytaarsdag  talede  jeg  just  derom,  og  gik  ud  fra  Joh.  15, 
om  Herren,  som  er  det  sande  Viintræ,  og  om  os,  som  ere 
Grenene,    og  brugte  derom  et  Billede,    som  jeg  havde  seet  i 

Efteraaret,  og  Billedet  er  dette.  Som  jeg  en  Dag  i  Novem- 
ber kom  ud,  saae  jeg  et  stort  og  deiligt  Træ,  som  havde 
tabt  alle  sine  Blade,  der  laae  tjkt  og  tæt  paa  Jorden,  thi 
det  havde  frosset  stærkt  om  Natten.  Men  da  jeg  saae  nær- 
mere til,  sad  der  Knopper  paa  alle  Grene  og  Qviste,  og  disse 
Knopper  var  sat,  inden  Løvet  falmede  og  visnede.  Og  saa- 
ledes  gjælder  det  med  os,  at  Christus,  som  er  det  eneste 
Livets  Træ  midt  i  denne  Verden  fuld  af  Grave,  kommer  til 
at  spire  i  os,  og  til  at  grønnes  i  os,  og  til  at  sætte  Knop  i 
os,  og  til  at  bære  sin  Frugt  i  os,  inden  denne  vor  jordiske 
Hytte  falder,  og  han ,  som  er  Stammen ,  samler  saa  alle 
friske  og  sunde  Grene  om  sig  i  det  evige  Paradis,  paa  den 
store  Nytaarsmorgen ;  thi,  siger  Herren:  Jeg  lever  og  I 
skal  leve. 

Vi  var  igaar  i  Kjøbenhavn  til  Missionsmøde ;  Christian 
prækede^),  og  det  var  det  bedst«,  jeg  endnu  har  hørt  af  ham. 
Siden  var  der  en  lille  venlig  Forsamling,  og  jeg  talte  med 
Missionær  Grønning,  som  i  11  Aar  har  levet  i  Ostindien. 
Der  er  311  Missionærer  i  hele  Landet  og  150  Millioner 
Mennesker;  men  tænk  Ansgar,  han  var  i  sin  Tid  den  eneste 
Præst  i  hele  Danmark,  og  Spiren  voxede  dog  op  til  et  Træ, 
hvori  Himlens  Fugle  b3'gge  Rede,  og  det  er  vist,  fordi  det 
har  vi  oplevet,  at  1.  Troesbekjendelsen  bliver  friere  og  fastere, 
2.  Forkyndelsen  bliver  inderligere  og  kraftigere,  3.  Lovsangen 
bliver  lifligere,  saa  vi  med  disse  vore  Øine  har  seet,  at  Guds 
Rige  udbredes  omkring  os;  Spørgsmaalet  er,  om  det  ogsaa 
udbredes  i  vore  Hjerter. 

Vi  har  haft  en  glædelig  Juul  og  været  glade  i  Vor- 
herres Kjærlighed,  som  er  hver  Morgen  ny  over  os  og  varer 
evindelig.  —  Vorherre  være  med  Eder  og  skjænke  Eder  et 
livsaligt  Nytaar! 

^)  Chr.  Rørdam  var  Formand  for  det  danske  Missionsselskab. 

P.  Rørdmn   til  sin   Hustru. 

[Iselinge]  Ousdag  Aften  [12.  Jan.  1859J. 

Saa  mødtes  vi  ^)  da  ved  Valdby.  og  talte  uafbrudt  lige 
til  Ringsted,  især  om  Mændene,  som  fik  baade  læst  og  paa- 
skrevet, besynderligt  fordi  de  helst  ønskede  en  Kone  uden 
Personlighed,  hvorved  de  selv  berøve  sig  don  Udvikling,  som 
kommer  af  at  leve  med  Ligemænd.  Tillige  gjorde  Fru  H. 
den  Bemærkning,  som  mig  syntes  ganske  træffende,  at  selv 
de  3Iænd,  som  satte  Priis  paa  at  have  en  forstandig  Kone, 
syntes  ikke  synderligt  om ,  at  Konen  brugte  sin  Forstand  til 
at  bedømme  Manden,  i  al  Fald  holdt  han  ikke  af,  at  Konen 
.sagde  ham  imod  i  Andres  Nærværelse. 

I  Ringsted  drak  vi  fortræffelig  Kaffe,  og  kom  derfra, 
meest  sovende,  til  Herlufsholm,  hvor  vi  blev  vederqvæget 
med  Middagsmad  hos  den  gjestfrie  Cancellieraad  Kjær,  Stif- 
telsens Forvalter,  og  sov  saa  atter,  til  vi  uaaede  Iselinge, 
hvor  vi  blev  modtagne  med  aabne  Arme.  Du  veed,  jeg 
elsker  at  tale ,  men  ogsaa  at  tie  og  at  fordybe  mig  i  mine 
egne  Tanker,  saa  det  var  en  saare  underholdende  Reise  baade 
med  Tale  og  med  Taushod,  da  jeg  tager  mine  Øine  og  mine 
Øren  med  mig,  baade  naar  jeg  tier,  og  naar  jeg  taler.  Jeg 
saae  og  hørte  saaledes  i  min  tause  Tilstand,  at  Vorherre  har 
givet  os,  Dig  og  mig,  een  Tro  og  een  Daab,  som  vi,  efter 
fattig  Leilighed,  dog  bruger  og  holder  fast  paa;  og  jeg  saae 
tillige,  at  Vorherre  har  ladet  os,  som  han  har  forenet  i  Troen, 
komme  sammen  i  Ægtestanden,  at  vi  maa  faae  eet  Hjerte 
og  een  Sjel  og  Fællesskab  i  alle  Dele,  Herren  til  Ære  og 
Menigheden  til  Glæde ;  thi  det  er  Herrens  Ære,  at  de  Troende 
lever  tilsammen  i  den  inderligste  Kjærlighed,  og  det  glæder 
de  Troende  at  see  Ægtefolk,  som  følges  ad  i  Kjærlighed, 
Ægtefolk,  i  hvem  Samfundskj ærligheden  aabeubares. 

Selskabet    idag    er    lutter   gamle    Bekjendter.     Strøm    er 


^1  Rørdam  og-  Fru  Hall. 


94 


moersoni;  imellem  løber  han  løbsk;  men  det  gjør  Intet  til 
Sagen;  thi  der  er  Sving  i  ham.  Assessoren  og  Christian^), 
Fru  Hall,  Michala  og  Charlotte  hilse  Dig  kjærligst,  og  Chri- 
stian har  givet  mig  mange  Formaninger  Dig  angaaende,  at 
Du  endelig  maa  leve  i  fuldkommen  Stilhed.  —  — 

r.  Rørdcua  til  sin   Hustru. 

[Iselingen]  Lørdag  Aften  Kl.  12  [15.  Jan.  1859]. 

Det  er  silde  iaften;  men  jeg  vilde  dog  gjerne,  at  Du 
Mandag  Morgen  skulde  have  et  Par  Ord  fra  mig.  Assesso- 
ren kom  i  dette  Øieblik  og  bad  mig  hilse  Dig,  saa  og  Mi- 
chala og  Charlotte,  saa  det  var  Øieblikkets  Historie.  Forøv- 
rigt har  Assessoren  og  jeg  idag  talt  om  hele  hans  nærværende 
Stilling  og  om  alle  haus  Familieforhold,  og  hvor  forunderligt, 
at  mellem  saa  mange  Mennesker  er  der  ikke  Een  eneste,  som 
synes  skikket  til  at  overtage  Eiendommen.  Men  jeg  raadte 
ham  da  af  alle  Kræfter  til  ikke  at  klæde  sig  af,  før  han  gik 
i  Seng;  og  naar  jeg  tænker  paa  de  Godseiere,  som  har  trukket 
sig  tilbage  og  lever  deres  sidste  Dage  paa  en  lille  Gaard, 
synes  mig,   det  er  fattigt. 

Michala  er  glad,  og  Ingerslev  er  ogsaa  glad,  og  naar  de 
to,  som  skal  have  hinanden  og  leve  med  hinanden,  er  godt 
fornøiede,  skal  vi  Andre  ogsaa  være  fornøiede.  Søde  Jutta! 
jeg  har  baade  igaar  og  idag  mange  Gange  ønsket,  at  Du  var 
med,  og  jeg  troer,  at  Du  vilde  have  kunnet  virke  godt  ind 
paa  Fru  Hall;  for  hun  er  en  haard  Hals,  og  hendes  Ubøie- 
lighed  i  den  Eetuing  volder  Smerte.  Yi  vil  ikke  blot  selv 
være  fornøiede  med  vort  Valg;  men  vi  begjærer  ogsaa,  at  de, 
vi  hidtil  har  levet  med,  skal  være  glade  med  os.  Vi  trænger 
til  Fylde  i  Kjærlighed.  Skaar  er  stygge,  baade  i  Lerpotter 
og  i  Kjærlighed. 

Til  Assessoren  sagde  jeg  saaledes:  Skjøndt  det  er  koldt, 


' )  P.  Rørdams  Broder  fra  Hammer. 

og  det.  er  Vinter,  er  der  Knoi)i)er  i)aci  Træerne;  men  Knoj)- 
pen  betyder,  at  det  atter  bliver  Foraar,  da  Skoven  stauer 
herlig  og  grøn,  mens  alle  Fugle  sjunge!  Vorherre  give  Dem 
en  haabefuld  Fremtid!  og  han  har  tænkt  at  give  os  en 
haabefuld  Fremtid ! 

Til  Michala  sagde  jeg:  Af  de  Tanker,  jeg  for  3  Aar 
siden  havde  angaaende  Dem  og  Ingerslev,  er  der  blevet  kun 
et  Billede  tilbage,  og  Billedet  er  Colding  Fjord  i  Formiddags 
Belysning:  men  Havet  betyder  Hjertet  med  sin  Uro  og 
Længsel,  og  Solen  betyder  Kjærlighed,  som  giver  Hjeitet 
Frugtbarhed  og  Grøde!  En  Skaal  for,  at  Deres  Kjærlighed 
maa  vorde  varm  og  levende,  altid  forynget  af  Solen  fra 
Himlen! 

Christian  har  været  her  idag;  han  hilser  Dig.  Couradiue 
var  syg.  Dorph  ligger  syg  af  Betændelse  i  Brystet;  jeg  har 
seet  til  ham  idag. 

Hvad  der  ellers  har  fornøiet  mig  meget  idag,  er  den 
Tanke,  at  Vorherre  har  talt  til  os  og  givet  os  sit  Ord,  som 
er  Aand  og  Liv!  Men  seer  Du,  min  egen  Jutta!  naar  vi 
saa  holder  fast  paa  det  Ord,  groer  Guds  Kraft  og  Viisdom 
vort  Hjerte,  og  Vorherre  har,  gjennem  Ordet  i  vort  Hjerte, 
fat  paa  os,  styrer  og  regjerer  os  og  di'ager  os  stadigt  nær- 
mere og  nærmere  til  sig.  Ligesom  de  Folk,  som  staaer  paa 
Strandbredden,  kaster  en  Line  ud  til  de  Skibbrudne,  for  der- 
ved at  drage  dem  op,  har  Voi'herre  ved  sit  Ord  kastet  en 
Line  ud  til  os,  som  gaaer  i  denne  Verden,  for  derved  at 
trække  os  op  til  sig;  og  det  er  vist,  at  holder  vi  kun  fast 
paa  Eebet,  faaer  han  os  nok  til  sig,  lyslevende,  baade  med 
Sjel  og  Legeme,  op  til  sig  i  sit  himmelske  Rige.  Dit  Billede 
har  glædet  mig  meget  idag.  Igaar  saae  jeg  en  Puddelhund, 
som  kom  over  den  frosne  Jord,  og  jeg  fik  derved  et  rigtig 
friskt  Indtryk  fra  min  Barndom :  thi  vi  havde  ogsaa  en  saa- 
dan  stor  Puddelhund.  Men  uu  er  det  Slags  Hunde  meget 
sjeldne.  —  — 

Naar  jeg   betragter  Forholdene,    synes   mig,    at   vi   kan 

være  ret  fornøiede  og  taknemmelige  for  hverandre.  Jeg 
mener,  at  Yorlierre  velsigner  vor  Kjærliglied.  Du  er  mig 
baade  til  Nytte  og  Fornøielse ,  og  der  er  Grøde  i  Dig,  Du 
blomstrer ! 

Den  sidste  Ytring  i  dette  Brev  maa  forstaas  i  aaudelig 
Betydning;  thi  Fru  Jutta  Rørdam  var,  som  det  allerede  frem- 
gaar  af  den  Formaning,  hvormed  det  uæstforegaaende  Brev 
slutter,  just  ikke  stærk  af  Helbred,  skjønt  den  snigende  Syg- 
dom, som  syv  Aar  senere  skulde  lægge  hende  i  Graven,  paa 
dette  Tidspunkt  vel  endnu  ikke  havde  begyndt  at  ytre  sig.  At 
hun  var  syg  berøres  ogsaa  i  det  følgende  Brev,  der  foi'øvrigt 
mest  drejer  sig  om  et  af  de  Selskaber  af  litterære  og  kirke- 
lige Personligheder,  som  Drouuiugen  pleiede  at  samle  om  sig 
en  Gang  om  Ugen,  og  hvori  Peter  Rørdam  var  en  af  de 
stadigste  Gjæster^j. 

P.  Rørdam  til  Fru  Bolette  Feilberg. 

5.  Februar  [1859]. 
Kjæreste  Bolette! 
Vi  har  igjeu  begyndt  paa  Krigen  med  Rasmus  Nielsen, 
hos  Dronningen;  sidste  Fredag  var  Grundtvig  der.  Men  han 
vil  ikke  komme  tiere,  og  igaar  var  baade  Jutta  og  Frausiska 
syge,  saa  jeg  mødte  alene,  men  havde  da  taget  Vorherre  med, 
saa  kom  ogsaa  Hammerich  og  Boisen,  saa  vi  var  da  Nogle, 
som  holdt  sammen.  Talen  var  „om  Præsterne",  som  han 
forkaster  ganske  og  aldeles;  thi  siger  han:  „vi  er  et  præste- 
ligt Folk."    Dertil  bemærkede  Hammerich,  at  Vorherre  havde 


^)  Blandt  andre  Gjæster  i  disse  Societeter  kan  nævnes:  Kasmus 
Nielsen,  F.  C.  Sibbern,  J.  C.  Hauch,  Jerichau,  Grundtvig,  Kaikar, 
Fr.  Hammerich ,  P.  O.  Boisen ,  D.  G  Monrad.  Ogsaa  den  refor- 
merte Præst  Ratfard  og  hans  Eftermand  Krayenbiihl  kom  der 
jcvnlig.  Paa  Eaffiird  satte  Dronning  C.  A.  megen  Pris  og 
stod  i  Forbindelse  med  ham,  efter  at  han  var  draget  til  Kap- 
landet, hvor  hans  Datter  levede  som  gift. 

givet  ikke  alle  de  500  Brødre,  han  samledes  med  efter  sin 
Opstandelse,  men  enkelte  Prædike-Embedet;  og  jeg,  at  der 
staaer  udtrykkeligt,  at  det  var  de  11,  han  gav  det  Erabede 
at  gjøre  alle  Folk  til  hans  Disciider,  og  at  det  var  de  11, 
som  prædikede  paa  Pindsedagen.  Nielsen :  lad  os  heller 
tage  de  70  Discipler,  som  han  udsendte,  thi  deraf  sees  det, 
at  hele  Menigheden  har  det  præstelige  Embede,  men  tillige, 
at  den  ei  maatte  have  2  Kjorteler  o.  s.  v.  Jeg:  1.  Guds 
Rige  udbredes  hverken  ved  een  Kjortel  eller  derved,  at  vi 
gaae  barbenede ,  men  derved .  at  Guds  Ord  prækes  puurt  og 
reent,  og  Naademidlerne  rettelig  forvaltes.  2.  Gjennem  hele 
Menighedens  Historie,  ogsaa  den  apostoliske,  er  det  klart,  at 
der  har  været  en  Præstestand.  3.  et  Menneske  kan  ei  døbe 
sig  selv,  ei  heller  kan  jeg  omvende  mig  selv  eller  give  mig 
Syndsforladelse. 

Nielsen:  det  er  en  stor  Ugudelighed,  at  der  skal  træde 
et  Menneske  mellem  den  Enkelte  og  Vorherre,  jeg  behøver 
ingen  Præst. 

Dronningen:  Da  takker  jeg  Vorherre  for  en  troende 
Præst. 

Boisen:  Det  er  mig  altid  en  stor  Fornøielse  at  høre 
Professor  Nielsen,  som  er  saa  veltalende,  men  jeg  maa  sige 
Dem  reent  ud:  jeg  har  ingen  Tillid  til  Dem,  fordi  De  river 
Alting  ned  og  forhaaner  alt  Samfund. 

Nielsen:  De  kaster  en  Skygge  paa  mig!  —  Men  mere 
hørte  jeg  ei,  for  nu  vendte  jeg  mig  til  Frøken  P.,  som  med 
megen  Varme  hænger  ved  Nielsen,  og  Kl.  var  bleven  11,  saa 
jeg  gik,  da  de  Andre  vare  komne  i  Totterne  paa  hinanden. 

Hele  Landet  over  ulmer  og  brænder  Hadet  mod  Præ- 
sterne, derfor  var  jeg  igrunden  godt  fornøiet  med,  at  den  Sag 
kom  ordentlig  frem. 

Jutta  har  vel  fortalt  Dig  om  Festen  i  Lyderslev  ^).    Loke 


)  Festdagen  i  Anledning  af  Provst  Dr.  W.  F.  Engelbreths  ,, Dia- 
mantbryllup" 18.  Jan. 1859. 

Peter  Rordam.    III.  7 

kom  ikke  med,  men  baade  Christian  og  jeg  passede  paa  af 
al  Magt,  at  holde  den  Ulykkesfugl)  borte,  og  det  lykkedes; 
Alt  gik  fornøieligt.  Jeg  blev  mig  ellers  bevidst  ved  den 
Leilighed,  at  Gasse,  Holm,  Christian  o.  s.  v.  hører  til  en  ældre 
Slægt,  og  jeg  i  alt  Fald,  om  ei  til  en  yngre,  saa  dog  til  en 
R«tniug,  som  er  noget  forskjellig.  Baade  Sangene ,  jeg  fore- 
slog, og  Talerne,  jeg  holdt,  havde  et  andet  Præg.  Ovesen 
paa  Høistrup,  Skolelærer  Jensen  og  jeg,  vi  udgjorde  et  eget 
lille  [grundtvigiansk]  Selskab,  og  Jensen  og  Ovesen  var 
meget  fornøiede  over  mig. 

Jutta  var  hjemme  igaar,  og  Fransiska  laae,  saa  Haralda 
og  Emmy  og  jeg  udgjorde  Middagsselskabet,  og  det  morede 
mig  at  tale  med  2  unge  Sjele,  som  uu  begynder  at  see  paa 
den  store  brogede  Verden  og  at  fængsles  af  den;  det  er  2 
rare  Piger.  —  — 

Det  er  kjønt.  hvad  Du  siger  om  Dannelse  og  om  Opdra- 
gelse, og  at  det  er  det,  det  gjælder  om,  at  det  indre  og  ydre 
Menneske  kommer  til  at  smelte  sammen;  men  seer  Du,  det 
kan  ei  skee,  uden  at  jeg  forløses  fra  Klinten  i  mit  Bryst,  og 
derved  at  Hvedekoruet  kommer  til  at  groe  i  mig.  —  — 

P.  Rørdam  til  Fru  Bolette  Feilberg. 

Den  26.  Februar  [1859]. 
Kjæreste  Bolette ! 
Jeg  kan  ikke  tænke  bedre  om  Andre,  eud  jeg  tænker 
om  mig  selv:  men  saa  godt,  jeg  kan  tænke  om  mig  selv, 
saa  godt  kan  jeg  ogsaa  tænke  om  Andre.  Derfor  troer  jeg, 
at  vi  tvivle  om  Andres  Kjærlighed,  naar  vi  ere  uvisse  om 
vor  egen,  men  at  vi  ere  ganske  visse  paa  Andres  Kjærlighed, 
naar  vi  ere  visse  paa  vor  egen;  thi  hvad  et  Menneske  saaer, 
dette  skal  han^og  høste;  ethvert  Menneske  har  Frø  i  sig,  og 
kaster  Frø,  og  som  Frøet  er,  jeg  kaster,  saa  høster  jeg 
ogsaa.  —  — 

^)  At  herved  menes  visse  Folks  Heftighed,  kau  ikke  betvivles. 

Yi  var  i  Helsingør  i  Tirsdags,  ordentlig  indbudne  til  Sel- 
skab, som  bestod  af  Olriks  og  Enke-Fru  Steraann,  General 
Lunding  og  Frue  og  Datter,  Comniandør  Sneedorff  og  Datter, 
alle  civiliserede  og  meget  behagelige  Folk.  Dagen  efter  var 
det  Gines  Fødselsdag,  og  vi  blev  til  om  Eftermiddagen. 

Igaar  var  vi  i  Byen,  nærmest  for  at  see  til  General 
Krogh,  som  Fru  Raben-Lekkende  havde  bedt  mig  om:  tænk, 
den  skjønue  Mand  kan  kun  gaae,  ledet  og  støttet  af  en  Tje- 
ner, og  kan  kun  tale  enkelte  Ord.  Verdens  Herlighed  er  som 
Markens  Blomst,  men  Guds  Ord  varer  evindeligt;  thi  Guds 
Ord  er  Christus  selv.  Klippen,  som  Helvedes  Porte  ei  kan 
overvælde. 

Derfor  1.  Saamanden,  som  vandrer  over  Danmark  deilig 
Vang  og  Vænge,  er  den  samme  Christus,  som  fordum  van- 
drede paa  Canaans  Sletter  og  Høie.  2.  Saasæden,  Herren 
saaer  i  vore  Hjerter,  er  den  samme,  som  han  fordum  saaede 
i  Israels  Folkehjerte.  3.  Grøden  kan  ved  Guds  Velsignelse 
blive  den  samme  som  hos  Menigheden  i  Jerusalem.  Disse 
o  Punkter  har  jeg  idag  til  Evangeliet  imorgen  faaet  fat  paa, 
imod  E.  Nielsen,  som  sætter  de  første  Ghristne  saa  høit,  at  vi 
slet  ikke  kan  naae  dem. 

Grundtvigs  Stykke  '■)  har  vakt  stor  Bevægelse.  Vi  enedes 
om  at  begjære  for  Præsterne  en  Frihed,  lig  den,  som  er 
Menigheden  given  ved  Sognebaandsløsuingen ,  altsaa  Frihed 
til,  uden  at  angive  Grunde,  at  sige  Nei  til  hvem  vi  ei 
synes  om. 

Blandt  Nabopræster  var  der  næppe  nogen,  der  i  Aands- 
retning  stod  P.  Eørdam  nærmere  end  O.  C.  L.  Gad  i  Søllerød. 
P.  R.  har  derfor  vistnok  delt  den  Følelse ,  som  i  Anled- 
ning af  den  nævnte  brave  Mands  tidlige  Død  er  udtalt  i 
følgende  Brev. 


'■)  1  Dansk  Kirketidende  1859,  Xr.  6. 

Enkedronning   C.  A.  til  P.  Rørdam. 

D.  4.  Marts  [1859]. 
Hvor  smerter  det  mig,  at  vi  have  mistet  vor  troende 
Nabopræst!  Hvem  mon  vi  faae  der  igjen,  da  Monrad  ikke 
ynder,  at  Grundtvigianerne  boe  i  Klynge,  men  han  vil  sprede 
dem  over  hele  Laudet!  Han  frygter,  de  blive  ham  ellers  for 
mægtige!  Den  fromme  Gad!  det  gjør  mig  bitterlig  ondt,  at 
vi  have  mistet  ham.  For  ham  glæder  jeg  mig  usigelig;  han 
har  nu  ret  fundet,  hvad  han  saa  meget  savnede  her:  Gjen- 
kjærlighed.  Han  er  nu  hos  vor  Herre,  den  rette  Brudgom, 
som  ved  sin  Gjenkjærlighed  overvættes  stiller  alle  Savn. 

P.  Rørdam   til  Fru  Bolette  Feilherg. 

30.  Marts  [1859]. 
Kjæreste  Bolette! 

Rugen,  der  nu  groer  ude  paa  Marken,  er  kun  en  Spire, 
uden  Straa,  Ax  eller  Ejerne,  men  den  er  dog  Rug,  og  som 
Tiden  skrider,  og  Gud  giver  Væxt,  bliver  Spiren  til  Straa 
med  Ax  med  den  fuldmodne  Kjerne  —  saaledes  er  det  med 
Troens  Sæd  i  vort  Hjerte,  den  er  i  sit  Væsen  en  Gave, 
skjænket  af  Gud  ved  Daaben,  og  den  voxer  ved  Evangeliets 
Hørelse,  og  ved  den  hellige  Nadvere,  under  Bøn  og  Sang  og 
Bekjendelse,  dersom  vi,  i  Vorherres  Jesu  Navn  og  ved  hans 
Kraft,  vender  Ryggen  til  den  gamle  Slange ,  Løgnens  Fader, 
med  alle  hans  Gjerninger  og  alt  hans  Væsen.  Saa  vist  som 
som  nu  Axet  og  Kjernen  kommer  udaf  Roden,  og  ikke  om- 
vendt, saavist  kommer  Troens  Frugt,  som  er  Haabet  og  Sam- 
fundskjærligheden,  udaf  Troens  Ord,  og  ikke  omvendt. 

Naar  jeg  saa  betragter  Herrens  Levned  og  Apostlenes 
Levned,  er  der  jo  stor  Forskjel  mellem  dem  og  os,  men  for- 
medelst Troens  Ord  i  Daaben  og  Nadverens  Ord  boer  dog 
den  Christus,  som  sidder  ved  Guds  høire  Haaud,  i  vore  Hjer- 
ter,  og  han  lever  og  regjerer,    for  at  fuldkomme  sin  Kraft  i 

os,  trods  alle  vore  Skrøbeligheder,  dersom  vi  holde  os  nær 
til  ham,  forat  høre  ham.  Ja.  saa  groer  Himmeriges  Hvede- 
korn,  Christus  selv,  i  os,  og  han  bærer  i  os,  som  troer,  sin 
fuldmodne  Frugt  efter  sin  Kjærlighed,  thi  han  er  Menig- 
hedens Hoved  og  sit  Legems  Saliggjører,  uden  ham  formaae 
vi  Intet,  mindre  at  lægge  en  Alen  til  vor  Væxt. 

Buddene,  Loven,  skal  derfor  ei  være,  hvad  de  aldrig 
udgives  for,  Livets  Kildevæld,  men  kun  det  Speil,  hvori  vi 
betragter  os  selv,  forat  erfare,  hvor  smaa  vi  endnu  er,  og 
hvor  haardt  vi  trænge  til,  idelig  at  indfly  til  Christi  Barm- 
hjertighed. Jeg  bliver  ei  levende  derved,  at  jeg  sælger  mit 
Gods  og  giver  det  til  de  Fattige;  jeg  kan  gjøre  det  ud- 
vortes ,  og  dog  være  en  vissen  Pind ;  levende  bliver  jeg  kun 
ved  at  drikke  af  Livets  Kildevæld,  som  er  Daaben,  og  ved 
at  æde  af  Livets  Træ,  som  er  Nadveren.  Judas  bebreider 
Maria,  at  hun  ødte  Salven;  for,  siger  han,  de  fattige  kunde 
trænge  til  Pengene ! 

Hvad  saa  Forsagelsen  angaaer,  forstaaer  jeg  dette  Ord 
saaledes,  at  hvad  Vorherre  har  befalet  mig  at  forsage,  det 
skal  vi  slippe  og  forlade  under  alle  Omstændigheder;  men 
nu  har  Vorherre  ei  foi-laugt,  at  vi  skal  forsage  Alt,  hvad 
vi  har  Lyst  til;  thi  saa  maatte  jeg  jo  hverken  spise,  drikke 
eller  sove ;  men  saaledes  taler  Herren :  Forsager  du  Diævelen, 
med  alle  hans  Gjerninger  og  alt  hans  Væsen?  og  kun  naar 
vi  begynder  Forsagelsen  fra  den  Ende,  faaer  vi  Kraft  til  at 
bære  anden  Forsagelse,  som  Gud  efter  sin  Viisdom  sender 
os,  naar  vi  trænger  til  den  og  kan  bære  den;  men  paa  sin 
egen  Haand,  og  inden  Gud  lægger  Korset  paa  os,  selv  at 
ville  lægge  et  Kors  paa  sig,  synes  mig  er  at  friste  Gud. 

Det  faldt  mig  ind  idag,  jeg  red  til  Eaavad  og  Taarbæk 
og  glædede  mig  ret  ved  den  unge  Vaar,  at  Vaaren,  som  nu 
kommer,  angaaer  nærmest  Græsset  og  Blomsterne,  Træerne  og 
Havet,  men  egentlig  ikke  Menneskeslægten.  Menneske- 
slægtens Vaar  er  Opstandelse  fra  de  Døde;  Vaaren,  som  nu 
kommer,   giver  ei    de  Gamle  deres  svundne  Ungdom  tilbage; 

den  faar  deu  tørre  Jord  til  at  grønnes ,  og  Træerne  til  at 
springe  ud,  men  ei  det  graa  Haar  til  at  blive  gult,  eller  de 
rynkede  Kinder  til  at  blomstre  som  en  Eose.  Liflig  Vaar 
og  evig  Sommer  for  os  faaer  vi  kun  med  Christus:  men  dette 
er  os  skjenket  og  givet  i  Troen  paa  Kjødets  Opstandelse  og 
det  evige  Liv. 

Sidste  Søndag  kom  Fru  Hall  med  en  hel  Skare  unge 
Piger  her;  til  Middag  havde  vi  alle  Skolelærerne,  og  vi 
morede  os  godt;  vi  sang:  Naar  kommer  Yaaren!  og  jeg  ud- 
bragte eu  kjøn  Skaal  for  Fru  Hall,  som  er  sig  selv  liig, 
baade  naar  hun  er  oppe  og  nede,  og  er  sine  Venner  til 
Glæde  baade  Sommer  og  Vinter,  I  Onsdags  var  vi  hos 
Neergaards  tilligemed  Grundtvigs ,  Carlsens  og  Hammerichs, 
den  mellemste  Datter,  Lovise,  er  blevet  forlovet  med  Ahle- 
feldt, som  er  i  østerrigsk  Tjeneste,  han  er  Broder  til  Fru 
Boljeu,  hvis  Søster  er  Hofdame  hos  Caroline. 

Om  Formiddagen  hørte  vi  Grundtvigs  Fastepræken  over 
Korsets  Tegn  og  Korsets  Ord,  som  ikke  maa  skilles  ad. 

Lev  vel ,  kjæreste  Bolette !  Vorherre  styrke  og  glæde 
Dig! 

P.  Rørdam  til  Fru  Bolette  Feilberg. 

3.  April  [1859]. 

Nu  Sommeren  kommer,  maa  vi  tænke  paa  at  see 

hinanden.  Foreløbigt  vil  jeg  give  Eder  til  Overveielse,  om 
Feilberg  ei  kunde  have  Lyst  til  at  tage  med  til  Kirkemødet 
i  Lund,  som  rimeligviis  bliver  i  Midsommeren;  saa  kunde 
Du  og  Lovise  jo  leve  hos  Jutta,  medens  vi  var  i  Sverrig. 
Imidlertid  skal  I  nok  faae  nærmere  Underretning  om  denne 
Sag,  for  Hammerich  vil  inden  Paaske  til  Lund  til  Thoraander 
og  tale  med  ham,  om  Svenskerne  ønsker  at  see  os.  Der  er 
nemlig  tiere  Ting,  som  tyder  paa,  at  de  svenske  Præster 
skytter  ikke  stort  om  Mødet. 

Af  Kirketidenden,  som  I  jo  holder,  seer  Du,  at  Grundt- 
vigs Forslag  om  Præste-Friheden  bliver  drøftet,  og  at  Tanken, 


103 


som  ligger  i  dette  Forslag,  vinder  i  Klarhed:  dertil  kommer 
jo,  at  Fog  i  Skjold  sidder  i  eu  slem  Klemme,  da  Bladene 
forlange,  at  han  skal  vie  en  fraskilt  Kone,  hvad  han  har 
sagt  nei  til,  samt  at  hele  vort  Convent  (Du  veed  Fengerne, 
Busck  o.  s.  V.)  har  meldt  Hall,  at  vi  ere  alle  tilsammen  under 
samme  Vilkaar,  som  Fog,  at  vi  heller  ikke  kan  vie  Fraskilte, 
og  derfor  bade  ham  tage  lempeligt  paaFog;  og  Hall  svarede, 
at  det  gik  nok  godt,  samt,  at  der  fra  Ministeriets  Side  var 
ingen  Grund  til  Afsked,  da  Sagen  under  alle  Omstændig- 
heder hørte  ind  under  Provsteret  og  Landemode,  inden 
Ministeriet  kunde  have  Aarsag  til  at  skride  ind. 

En  anden  Sag  har  vor  gode  Yen  Dorph  i  Egitsborg 
faaet,  og  Sagen  er  denne:  i  Conventet  i  Baarse  Herred  faldt 
Talen  en  Dag  paa  Absolutionen  ved  Skriftemaalet ,  hvorom 
Dorph  yttrede  sig  omtrent  som  Christian,  samt  erklærede,  at 
han  havde  afskaffet  Absolutionen  ved  Skriftemaalet;  ligeledes 
Lange  i  Wordingborg ;  hvorover  Nielsen  foer  op  og  sagde, 
at  nu  var  det  virkeligt  paatide  for  Kirkens  Tilsynsmænd  at 
skride  ind.  Næste  Dag  faaer  Dorph  og  Lange  Skrivelse  fra 
Nielsen  med  Tilhold  at  følge  Ritualet.  Men  begge  bleve  de 
ved  Deres,  og  udviklede  nu  deres  Grunde,  hvorfor  de  i  denne 
Deel  ei  kunde  følge  Ritualet.  Men  Nielsen  sendte  deres 
Erklæring  ind  til  Biskoppen,  og  denne  den  videre  fort  til 
Ministeren  med  Begjæring  om,  at  begge  disse  Præster  maatte 
blive  paalagte  at  følge  Ritualet  samt  ikjendes  en  L'ette- 
sættelse,  og  dermed  staaer  det  endnu.  Sagen  ligger  i  Mini- 
steriet. Dorph  har  ellers  været  syg  den  hele  Vinter  og  har 
ikke  endnu  kunnet  forrette  sit  Embede.  Det  er  en  Guds 
Styrelse,  at  vi  just  i  denne  urolige  Tid  har  Hall  i  Ministeriet, 
for  han  tager  mildt  og  venligt  paa  alle  saadaune  Sager; 
tilmed  firer  han  ikke  for  Martensen. 

Martensen  strider  i  denne  Tid  forat  faae  Gude  til  Præst 
ved  Garnisons  Kirken ,  men  naaer  det  næppe :  Blædel  gaaer 
nok  igjennem.  I  Onsdags  var  alle  vi  Præster,  som  ere 
vante'  at   komme  hos  Dronningen ,    der  til   et   stort   Selskab, 

3Iartenseii  og  Easmus  Nielsen  med.  Meu  Modsætningerne 
vare  saa  store,  at  der  ingen  almindelig  Samtale  fandt  Sted; 
hver  talte  med  sin  Nabo,  og  det  gik  stille  af.  lige  til  Slut- 
ningen, da  Grundtvig  og  Rasmus  Nielsen  røg  sammen  an- 
gaaende  Mathematikken,  som  R.  X.  meente  var  af  stor  Nytte 
med  Hensyn  til  „det  Evige" ,  hvortil  Grundtvig  først  be- 
mærkede: Ja.  De  mener  vel  „det  Uendelige";  og  da  E.  N, 
nu  svarer:  „Ja,  det  Uendelige"!  siger  Grundtvig:  „Jeg  kunde 
nok  vide,  De  meente  det  Uendelige,  det  Øde  og  Tomme;  for 
man  kan  nok  slutte  fra  Nul  til  Nul,  men  man  kan  ei  slutte 
fra  det  Mindre  til  det  Større,  uden  der  i  det  Mindre,  man 
gaaer  ud  fi'a,  er  noget,  hvori  det  Mindre  ligner  det  Større." 
R.  N.  blev  bleg;  men  Martensen  loe,  saa  det  klukkede  i 
ham.   —  —  — 

Jeg  har  skrevet  begge  mine  Prækner  til  Paaskedagene. 
Foraaret  er  yndigt,  og  jeg  nyder  det,  naar  jeg  rider  gjennem 
Dyrehaven  til  Taarbæk,  langs  ad  Stranden.  Gud  velsigne 
Eder,  at  det  maa  være  Foraar  i  Eders  Hjerter,  Evighedens 
Vaar!  Det  er  sødt  at  leve,  naar  vi  har  Himmeriges  Konge 
hos  os. 

Som  man  saaer,  saa  høster  man,  naar  man  giver  Tid, 
og  rykker  hver  Plante,  som  den  himmelske  Fader  ei  har 
plantet,  op  med  Rode,  i  hans  Navn  og  ved  hans  Kraft,  som 
er  Klintekongens  Mester.  —  — 

I  Foraaret  1859  gjorde  P.  Rørdam  en  Rejse  til  Ondløse 
og  Islinge,  fra  hvilken  følgende  Breve  ere  bevarede: 

P.  Rørdam  til  sin  Hustru. 

[Ondløse  2.  Maj  1859]. 
Min  egen  søde  Jutta! 

Det  er  idag  Mandag,  og  jeg  har  tilbragt  en  yndig  stille 

Formiddag;  jeg  har  gaaet  i  Haven,  hvor  jeg  kjeuder  ethvert 

Træ,  og  hvor  hvert  Træ  har  en  Historie  til  mig  og  for  mig, 

og    jeg    har    hørt   Bierne    summe    med   selvsamme   Røst,    og 


105 


Skaderne  skrække  just  med  det  selvsamme  Maal,  som  da  jeg 
var  lille,  og  Smørblomsterne  seer  ud,  som  var  det  de  selv- 
samme Smørblomster,  jeg  legede  med  som  Barn.  Men  an- 
gaaende  Steder  gjelder  det  just,  at  de  har  en  Historie  for 
os;  det  Sted,  som  for  os  har  den  rigeste  Historie,  er  for  os 
det  bedste. 

Men  naar  jeg  saa  veier  Fortiden  og  Nutiden  tilsammen, 
jeg  holder  paa  Nutiden,  thi  det  forekommer  mig,  at  jeg  nu 
er  friere,  end  jeg  nogensinde  har  været,  og  at  den  sorte 
Traad,  som  gik  igjennem  mit  Liv,  er  revet  over,  med  Guds 
Hjælp,  for  evigt!  og  det  forekommer  mig,  at  jeg  nu  er 
gladere,  end  jeg  nogensinde  har  været,  thi  da  først  bliver 
Hjertet  glad,  naar  vi  ved  Vorherres  Jesu  Naade  kan  magte 
Synden ,  som  boer  i  vort  Bryst.  Yi  maa  kunne  see  Gud  og 
Menneskene  lige  i  Øinene,  forat  være  glade;  og  det  fore- 
kommer mig,  at  jeg  kan  nu. 

Og  saa  har  Vorherre  givet  mig  Dig!  og  Du  har  hjulpet 
mig  oprigtigt  og  kjærligt  til  at  blive  til  et  skikkeligt  og  et 
godt  Menneske,  og  Du  passer  til  mig,  Du  er  kaldet  og  ud- 
valgt til  at  gjøre  mit  Liv  glæderigt. 

Mit  Liv  kunde  have  været  langt  rigere.  I.  Hvad  om 
jeg  aldrig  var  bleven  fanget  i  Satans  Lænker!  IL  Hvad 
om  jeg  var  bleven  oplært  paa  Dansk ,  istedetfor  paa  Latin, 
saa  min  Sjel  havde  faaet  Føde,  som  havde  smagt,  naar  jeg 
havde  faaet  Brød,  istedetfor  Steen!  De  2  Dele  skal  Du 
tænke  over,  det  skal  vi  tale  om.  Men  naar  vi  kun  naaer 
saa  vidt,  at  vi  virkeligt  omvender  os  og  kommer  til  Troen, 
saa  vi  finder  den  eneste  ægte  Perle,  saa  har  vi  dog  ikke 
levet  forgjæves,  saa  kommer  vi  dog  til  at  glæde  os  over  vor 
Fødsel.  Eftersom  al  Guddommens  Fylde  boer  i  Christo,  saa 
faaer  vi  nok;  men  vi  kan  heller  ikke  nøies  med  Mindre.  De 
Sidste  skal  blive  de  Første. 

Den   lille   Emilie^)   blev   contirmeret  igaar;    det   var   en 


^)  Datter  af  Hans  Rørdam,  Præst  i  Ondløsø. 

skjøu  Dag.  Hans  er,  Gud  skee  Lov,  ganske  vel;  han  for- 
rettede selv  Coufirmationen.  Fru  Estrup  og  Provst  Lassen 
var  her ,  vi  fik  os  en  livlig  Samtale  om  Baronesse  X. ,  som 
blev  alvorlig  angreben  af  Fru  E.  og  Provst  L.;  men  jeg 
talede  Kjærlighedens  Sag,  og  det  saa  varmt  og  smukt,  at  jeg 
haaber,  jeg  overvandt  alle  mine  Modstandere.  Seer  Du,  jeg 
gik  ud  fra  den  Sætning,  at  Hjertet  begjærer  sin  Ret,  at 
elske  og  at  være  elsket,  og  den,  som  ei  har  faaet  sin  Hi- 
storie, haaber  at  finde  den,  om  hun  saa  bliver  100  Aar. 
Saa  kom  baade  Fru  E.  og  Provsten  med,  at  Forstanden  skal 
jo  regjere  og  styre  Følelsen;  men  dertil  sagde  jeg,  at  vi 
elsker  ikke  den  agtværdigste,  men  den,  vi  nu  synes  bedst 
om,  uafhængigt  af  alle  Betragtninger;  thi  Kjærlighed  er  i 
sit  Væsen  baade  den  fulde  Frihed  og  den  fulde  Glæde.  Men 
Du  kan  tro,  at  der  kom  Liv  i  hele  Selskabet. 

Den  gamle  Onkel  Teilmann  og  Pastor  Fyhns  fra  Nørre 
Jernløse  har  været  her  idag.  Vil  Gud,  tager  jeg  imorgen 
til  Tostrup  og  derfra  til  Iselinge.   —  — 

P.  Rørdam  til  sin   Hustru. 

[Iselingen]  Fredag  Aften   [(3.  Maj  1859]. 

Min  egen  søde  Jutta! 

Blandt  andre  gode  Tanker,  jeg  idag  har  havt  Besøg  af, 
er  der  denne,  som  har  glædet  mig  meget,  at  vi  i  vor  Ægte- 
stand aldrig  har  forsøgt  paa,  jeg  tror  ikke  engang  været 
fristet  til,  „at  undertrykke  hinanden"  eller  ,,at  ville  skabe 
hinanden  om  efter  et  eller  andet  forudfattet  Billede".  Du 
elsker  mig,  som  jeg  er,  med  alle  mine  Synder  og  med  alle 
mine  Særheder,  og  det  skjønner  jeg  paa,  og  det  gjør  mig 
godt,  lige  tilbunds. 

Saa  har  jeg  betragtet  Fuglens  Vei  i  Luften  og  Fiskens 
i  Havet;  men  saa  gaaer  det  ei  med  vor  Vei,  thi  den  kjendes, 
i  vort  eget  Hjerte  og  i  de  Sjele,  vi  lever  med.  Vi  kaster 
Frø,    og    vi    efterlader    vort    Spor,    ogsaa    naar    vi    forlader 

Verden,  gaaer  vi  igjen  i  den  Slægt,  .som  følger  efter  us.  Da 
jeg  kom  ned  forbi  Petersværfts  Skove,  fornøiede  det  luig  at 
see  det  grønne  Skjær,  som  gik  gjenneiu  Skoven;  thi  saa  gaaer 
det  med  Sjelcn:  Evighedens  Foraar  er  fra  Begyndelsen  kun 
som  et  Skjær,  en  Luftning;  men  lidt  efter  lidt  bliver  Skjæret 
til  en  Tilstand,  til  et  virkeligt  Liv,  der  overvinder  al  Vin- 
trens Mørke  og  skjuler  alle  de  raadne  og  visne  Grene,  og 
tilsidst  er  alt  det  Visne  og  Raadne  forsvundet,  for  evigt,  og 
kun  det  evigt  grønne  Træ  er  tilbage.  —    — 

F.  Rørdam  til  sin   Hustni. 

[Iselingen]  Lørdag  Aften  [7.  Maj  1859] 

Min  egen  søde  Jutta! 

Naar  Alt  er  frist,  er  Hjemmet  bedst!  Det  staaer  saa 
levende  for  mig .  at  vi  har  et  yndigt  Hjem ,  og  at  der  er 
intet  Sted  i  denne  Verden,  jeg  heller  vil  leve  end  just  ved 
Din  Side  og  i  Dit  Selskab  paa  den  lille  Plet,  hvor  vi  bygger 
og  boer.  Dertil  kommer,  at  det  hører  til  mit  Liv  og  min 
Lyst  at  leve  med  alle  Slags  Mennesker. 

Jeg  vilde  ønske ,  at  Du  var  hos  mig ,  og  at  Du  kunde 
være  med  mig  imorgen  i  Egitsborg,  for  nu  har  jeg  lugen 
at  tale  med  angaaende  Prækenen,  og  den  er  i  flere  Dele 
heel  ny,  baade  om  Ulven  og  om  Leiesvendeu,  og  jeg  har 
heller  ikke  Dit  lille  Hoved  at  see  paa,  naar  jeg  lyser  Vel- 
signelsen. 

Foraaret  er  skredet  videre  frem  end  hos  os,  Birketræet 
er  sprunget  ud,  og  det  er  saare  skjøut,  og  flere  unge  Bøge- 
træer ere  ogsaa  udsprungne.  Rugen  er  en  heel  Maaned 
videre  end  vor;  kommer  der  lidt  Regn,  skrider  den  i  Vipper, 
og  Havren  er  kommen  op  og  staaer  og  vifter. 

Fortæl  Frausiska,  at  i  et  Stykke  Favnetræ  af  ^&g  staaer 
der,  ^/2  Alen  fra  den  yderste  Bark,  klart  og  tydeligt  et  stort 
latinsk  P;  det  maa,  for  over  100  Aar  siden,  være  skaaret 
af  et   elskende   Hjerte    i  Træet,    da   det   var   ungt.      Altsaa 

Navnene,  man  skjær  i  Barken,  gaaer  ikke  ud,  men  de  trækker 
sig  kun  tilbage,  og  skjuler  sig  inderst  inde.  Det  er  kjønt, 
jeg  troer  ogsaa,  at  vi  ville  gjemme  hinandens  Navne, 
inderst  inde. 

M.  V.  —  ham  med  Karethen  —  er  bleven  forlovet  med 
Jomfru  M. ,  42  Aar,  Skolejorafru  i  V.  Frieriet  gjorde  saa 
voldsomt  Indtryk,  at  hun  besvimede  3  Gauge,  saa  Strøm 
blev  hentet.     Paa  Lørdag  skal  de  vies.  —  — 


P.  Rørdam  til  sin  Hustru. 
[Iselingen]  Søndag  Eftermiddag  [8.  Maj  1859]. 

Min  egen  søde  Jutta! 

Jeg  vil  blot  sige  Dig,  at  jeg  er  saa  glad!  jeg  kommer 
i  dette  Øieblik  fra  Egitsborg,  og  alle  gamle  Venner  traf  jeg 
der,  ligefra  Madame  Bille  til  Brolæggerens  Kone  og  gamle 
Karen  ^),  og  jeg  skal  hilse  Dig  fi-a  alle  Konerne  og  Mændene, 
og  Jutta-lille  med.  •  Havde  Du  blot  været  med,  for  Vorherre 
han  fulgte  mig,  saa  jeg  var  der  i  hans  Kraft.  Du  kan  tro, 
at  Leiesvenden  tik;  ham  har  jeg  aldrig  før  haft  fat  paa;  men 
dennegang  fandt  jeg  ham  i  mit  eget  Hjerte.  I  vort  eget 
Hjerte  boer  der  en  doven,  utro  og  feig  Svend,  som  mangen- 
gang er  flygtet,  naar  Ulven  kom,  istedetfor  at  kjæmpe  og  at 
sætte  Livet  til  for  Lammet,  som  er  vort  Hjerte,  den  eneste 
Eieudom,  vi  tager  med  udaf  Verden.  Men  Hyrdens  Omsorg 
og  Kjærlighed  imod  os  er  dog  det  Bedste  og  Vigtigste;  og 
nu  synes  mig,  at  Vorherre  har  inderlig  og  hjertelig  Omsorg 
for  os,  saa  ville  vi  ogsaa  stræbe  alvorligt,  at  Vorherre  kan 
faa  Ære  af  os. 

Jeg  indledte  en  Kone  idag,  og  jeg  talte  saaledes.  at 
Konerne,  som  stod  omkring,  kom  til  at  at  tale  med;  det  var 
ret  hyggeligt. 


')  Folk  fra  Mern,  der  vare  komne  for  at  høre  deres  gamle  Præst. 

P.  Rørdam  til  Fru  Bolette  Feilberg. 

10.  Mai  [1859]. 
Kjæreste  Bolette! 

Dette  Brev  faaer  Du  fra  Iseliiige.  Jeg  tog  herned  min 
Fødselsdag  og  fryder  mig  ret  ved  at  see  paa  det  deilige 
blaa  Hav  og  Bøgeskoven,  udentil  endnu  sort  og  graa,  men, 
ser  man  nøle  til,  kommer  det  Grønne,  der  meer  og  meer 
samler  sig,  og  tilsidst  staar  Skoven  deilig  og  grøn,  og  for- 
svundet er  Vinteren  med  al  dens  Mørke  og  Kulde. 

Seer  Du,  jeg  vilde  ret  i  Ko  studere  til  min  Præken,  om 
den  gode  H^'rde,  derfor  reiste  jeg  Fredag,  og  i  Søndags 
prækede  jeg  i  Egitsborg  (for  Dorph,  som  har  været  syg 
siden  Nytaarsdag,  men  nu  maa  begynde  at  gaae  ud)  og 
havde  alle  gode  gamle  Venner  omkring  mig.  —  —  Det  gjør 
Livet  saa  roligt ,  rigt  og  freidigt  at  være  blandt  dem ,  som 
elsker  os. 

Igaar  besøgte  jeg  Lars  Larsen.  —  —  Siden  spiste  jeg 
til  Middag  hos  Grev  N.,  og  da  Grevinden  klagede  over  Mangel 
paa  Samfund,  kom  jeg  til  at  tænke  paa,  at  den,  som  gaaer 
i  Uniform,  og  vil  træde  frem  som  Grevinde,  kan  aldrig  vække 
Samfundsfølelse  hos  Andre.  Forat  vække  Samfundsfølelse 
maa  jeg  træde  frem  som  Menueske,  og  maa  kun  ville  være 
Menneske.  Et  virkeligt  Samfund  bestaaer  kun  af  Sjele,  som 
er  af  Sandhed  og  hører  og  følger  Sandheden. 

Det  gjør  godt  i  disse  Dage,  at  ligge  herinde  i  Skoven, 
hvor  Ingen  kommer  og  spørger:  Er  Præsten  hjemme.  Gjøgen 
kukker.  Kirsebærtræerne  springe  ud,  og  i  Busken  slaaer 
Nattergalen.  Kl.  2  rider  Michala  og  jeg  en  Tour  langs 
Stranden  og  gjennem  Skoven. 

Hvad  siger  Du  ellers  om  Ministeriet?  At  Hall  er  gaaet 
bort  fra  Præsteskabet,  er  ellers  ikke  behageligt;  for  han  var 
en  fredelig  og  frisindet  Mand ,  som  i  alle  Samvittighedssager 
ikke  kom  Nogen  for  nær;  og  et  Spørgsmaal  er  det,  om 
Monrad  vil  unde  os  samme  Frihed.  Men  dersom  dette  Mini- 
sterium kan  holde  sig,    er   det   gamle   Aristokratie   knækket; 

thi  det  er,  om  man  vil,  Studeuterforeniugeu,  som  er  kommet 
til  Roret,  og  nærmest  hvad  man  kalder  Professorpartiet;  men 
eensartet  er  det;  havde  Hall  taget  f.  Ex.  2  Godseiere  ind  i 
Ministeriet  istedetfor  Fenger  og  Monrad,  var  det  blevet  til 
en  Vrikkehøne.     Nu  gaaer  det  lige,  saa  længe  det  varer. 

Halls  Broder,  Provsten  i  Karleboe,  er  indstillet  til  Garni- 
sonen, Blædel  faaer  det  ueppe;  det  er  Martensen  Skyld  i'). 

Desværre  er  der  ingen  Forbedring  med  Ferdinand  Fenger; 
han  ligger  endnu ,  og  hans  Forstand  er  ikke  altid  klar ; 
hverken  Haand  eller  Fod  kan  han  røre-).  Det  gjelder  at  være 
beredt,  naar  Vorherre  kommer;  det  gjælder  at  leve  med  Vor- 
herre altid  og  allevegne.  —  — 

P.  Rørdam  til  sin  Hustru. 

[Iselingen]  Tirsdag  [10.  Maj  1859]. 

—  —  Idag  har  jeg  skrevet  paa  min  Præken  til  Bede- 
dagen; for  seer  Du,  jeg  maa  skrive  en  Præken  for  at  faae 
rigtig  fat  paa,  hvad  der  ligger  i  Sjelen;  men  jeg  blev  ei 
færdig:  jeg  maatte  ud  at  ride  med  Michala,  og  vi  red  til 
Anstalten  for  de  Sindssyge,  og  med  Doctor  Jensen  gik  jeg 
saa  omkring  og  saae  alle  disse  usselige  Mennesker.  I  min 
Sjel  lød  det:  Ihvad  jeg  skal  i  Verden  lide,  saa  lad  mig 
dog,  o  Gud,  beholde  min  Forstand!  Thi  tænk,  det  er  Kjød 
af  vort  Kjød  og  Been  af  vore  Been,  som  ere  saa  aldeles 
nedbrudte,  og  onde  Aander  har  taget  Huset  i  Besiddelse,  og 
der  er  kun  Ødelæggelse  at  skue  i  den  Bolig  ,  som  dog  er 
skabt  til  Guds  Ære  —  og  saa  at  see  disse  ynkelige  Skab- 
ninger i  den  aller  yndigste  Natur,  med  Skov  og  Strand 
udenom,  engang  skabt  til  at  være  Jordens  Prydelse.     Doctor 


')  N.  G.  Blædel,  der  hidtil  havde  været  residerende  Kapellau  ved 
Garnisons  Kirke,  blev  dog  1859  Sognepræst  ved  samme  Kirke. 

^)  Vod  et  Konvent  i  Højetaastnips  Præstegaard,  hvor  Grundtvigs 
Præstefrihedsiurslag  ivrig  diskutteredes,  bestridt  af  Fenger, 
blev  denne  ramt  af  Apoplexi. 

Jensen  vil  paa  ingen  Maade  betragte  Galenskab  som  en  Straf 
for  Synden,  men  siger,  det  er  kun  en  legemlig  Sygdom,  lige- 
som ellers.  Men  jeg  siger:  Synden  er  Sjelens  egentlige 
Sygdom;  Vorherre  fri  og  bevare  os  fra  Synden,  saa  kan  den 
Onde  ikke  røre  os.  —  — 

[Iselingen]  Onsdag  Aften  [11.  Maj   1859]. 

Hvad  Du  liar  hørt  om  Strøm  er  rigtigt.  Det  er  tilbudt 
Strøm  at  blive  Fengers  Eftermand  ^).  Men  Læge-Embedet 
ved  Hospitalet  skal  være  forbundet  med  Professoratet  ved 
Universitetet,  og  det  Sidste  vilde  Strøm  ei  overtage,  hvorfor 
han  ogsaa  maatte  give  Afkald  paa  Hospitals-Embedet,  som 
han  ellers  uok  kunde  have  Lyst  til.  Dernæst  var  der  ogsaa 
den  Hage  ved  det  hele  Tilbud,  at  han  skulde  være  con- 
stitueret  indtil  Nytaar. 

Idag  har  vi  været  i  Egitsborg;  det  var  Fru  Dorphs 
Fødselsdag;  3  Vogne  fulde  kjørte  vi  afsted,  da  Bartholins 
hele  Familie  kom  i  Formiddags;  desuden  var  Christians  der 
og  Strøms.  Dorph  er  meget  ivrig  for  Præstefriheden  og  har 
givet  mig  en  heel  Mængde  Spørgsmaal,  som  han  ønsker  fore- 
lagt vort  Convent.  Christian  var  ikke  godt  fornøjet  med  den 
nye  Cultusminister '^j ;  han  frygter,  at  han  vil  gribe  haardt 
ind  i  Forholdene,  og  sagde:  Kan  Du  nu  see,  vi  træuger  til 
en  Kirkeforfatning,  naar  vi  ei  vil  overgives  til  en  Enkelt- 
mands Vilkaarlighed !  Det  kan  jeg  jo  nok  see ,  at  vi  er  nu 
i  een  Mands  Vold;  men  jeg  haaber,  det  nok  vil  gaae  godt; 
i  alt  Fald  bedre  end  med  en  Kirkeforfatning,  som,  fordi  den 
bestaaer  af  en  Fleerhed,  hverken  har  Samvittighed  eller 
Ansvar. 

Kimeligvis  faaer  Du  ikke  tiere  Breve  fra  mig.  Imorgen, 
vil  Grud,  tager  vi  til  Hammer,  men  kommer  sagtens  seent 
hjem.    Fredag  til  GI.  Kjøge,  og,  om  Gud  vil,  sees  vi  paa  Lørdag. 


^)  C.  E.  Fenger  var  i  Maj    1859  indtraadt   i  Ministeriet.      Strøm 

var  Læge  i  Vordingborg. 
'i  D.  G.  Mourad. 

P.  Rørdam   til  Fru  Bolette  Feilberg. 

[Lyngby]  19.  Mai  [1859]. 
Kjæreste  Bolette! 

Tak  for  Din  kjærlige  Lykønskning!  Det  er  meget  sandt. 
Vorherre  har  været  saare  uaadig  og  barmhjertig  imod  mig; 
jeg  er,  Gud  være  lovet,  glad,  og  har,  Gud  ske  Lov,  altid 
været  glad,  saa  jeg  siger:  Det  er  yndigt  at  leve,  uaar  vi 
tage  Vorherre  med  os,  og  lever  med  ham;  thi  han  er  Perlen, 
som  giver  Livet  Skjønhed  og  Fylde. 

Fra  Iselinge,  hvor  jeg  lever  ret  efter  mit  eget  Sind, 
tog  jeg  til  GL  Kjøge,  hvorfra  Carlsen  fulgte  med  til  Kjøben- 
havn.  Paa  Veieu  besøgte  jeg  F.Fenger;  han  kan  være  oppe 
et  Par  Timer  om  Dagen,  men  hverken  røre  Haand  eller 
Fod.  Vi  talte  livligt  om  alle  Dele,  dog  er  der  Noget,  som 
mangler  ham. 

Kjøbenhavn  var  i  Bevægelse  over  den  ægyptiske  Prinds; 
han  er  saa  tyk,  at  Kongen,  ved  Siden  af  ham,  er  tynd  som 
en  Spegesild;  tilmed  er  han  meget  kort,  og  har  et  stort 
Hoved,  og  ganske  hvidt  Ansigt,  Armene  ere  ogsaa  korte,  og 
staae  stift  ud  fra  Kroppen.  Udenfor  hans  Dør  ligger  hele 
Dagen   en  Morian  paa  Næsen,  til  Tegn  paa  Lydighed. 

Østerrigerne  undertrykke  Nationaliteten,  og  Napoleon 
Friheden ;  muligviis  bliver  Napoleon  brugt  til  at  befrie  Italien, 
men  saa  kommer  kanskee  Raden  til  ham  selv,  naar  han  ei 
vil  unde  sit  eget  Folk  Friheden.  Vor  Politik  bør  være, 
tilligemed  med  Englaud  (jeg  mener  Norden  og  England)  at 
holde  paa  en  bevæbnet  Neutralitet,  muligviis  at  Knud  den 
Stores  Tid  vender  tilbage,  saa  der  opstaaer  et  Nordisk  For- 
bund med  Englaud  i  Spidsen. 

—  —  Grundtvigs  Kone  er  meget  lykkelig  og  gjør  ham 
glad,  og  Huset  er  saare  fornøieligt.  Gr.  har  kjøbt  sig  et 
Landsted  ved  GL  Kongevei  til  25000  lid.,  hvor  de  nu  vil  boe  * ). 


1)  Grundtvig  var  16.  April  1858  bleven  gift  med  Fru  Asta  Reedtz, 
født  Comtesse  Krag-Jnel-Viud-Frijs. 

Dronning-en  er  kommen  herud;  vi  spiste  der  idag,  og 
det  gik  venligt  og  fornøieligt.  —  —  Jeg  har  skrevet  min 
Bededags-Præken  paa  Iselinge,  som  jeg  er  van  til,  at  jeg  ei 
skal  være  forlæsset,  naar  jeg  kommer  hjem.  Vorherre  være 
med  Eder,  at  der  maa  være  Foraar  i  Eders  Hjerte ! 

P.  Rørdam  til  Fru  Bolette  Feilherg. 

Den  22.  Juni  [1859]. 
Kjæreste  Bolette ! 

Det  har  været  en  saare  skjøn  Pindse  hos  os,  jeg  mener 
derved,  at  Vorherre  var  med  mig,  saa  jeg  prækede  ret  med 
Lyst  og  med  Glæde:  1.  om  det  hellige  Præke-Embede ,  som 
Herren  overantvordede  Apostlene  med  de  Ord:  Hvem  I  for- 
lade Syndere,  dem  ere  de  forladne.  2.  om  den  hellige  Daab, 
som  Herren  gav  Apostlene  at  forvalte,  hvorved  det  er  klart, 
at  Himmeriges  Nøgler,  som  Herren  gav  Menneskene,  har  han 
ei  betroet  Mennesker  at  bruge  efter  Lune  og  Tilbøielighed; 
thi  Daaben  er  een,  fuldkommen  og  uforanderlig,  og  Troens 
Ord  og  Forsagelsens  Ord,  som  var,  er  og  skal  være  Vilkaaret 
for  Daaben,  ere  fuldkomne  og  uforanderlige,  altsaa  Nøglerne 
ere  og  skal  være  altid  de  .  samme ,  hverken  større  eller 
mindre.  3.  om  den  Hellig- Aaud,  som  gjennem  Evangeliets 
Præken  og  Daaben  levendegjør  Menneskene  til  at  høre,  troe 
og  bekjende.  Paa  Pindsedageu  bragte  den  Hellig-Aand  nu 
Liv  i  Præke -Embedet  og  derved  i  Tilhørerne.  Men  at 
Evangeliet  prækes  iblandt  os  paa  vort  Modersmaal,  at  det 
hellige  Præke-Embede,  Herren  overantvordede  Apostlene,  er 
iblandt  os,  at  det  ei  er  forsvundent,  er  den  Hellig- Aands 
Pindse-Gjerniug  blandt  os,  og  det  er  vist,  at  Evangeliet 
prædikes  fyldigere  og  mere  folkeligt  end  i  vor  Barndom, 
rundt  om  i  vort  Land,  og  Ordet  vender  ei  torat  tilbage. 

Naar  der  kommer  Synds-Uro  i  Sjelen,  opstaaer  Spørgs- 
maalet,  hvor  møder  vi  Christus?  Peder  sagde:  ved  Daaben: 
og  3000  af  Satans  Fanger  bleve  løste  paa  een  Dag:    thi    at 

Peter  Rørdam.    III.  o 

vi  har  Daaben,  som  Herreu  betroede  Apostlene,  iblandt  os, 
og  at  vi  ere  døbte  og  har  faaet  Syndsforladelse  og  den 
Hellig-Aands  Gave,  det  er  den  Hellig- Aands  Piudsegjerning. 
Og  det  er  vist  og  sandt:  1.  at  Troesbekjendelsen  med  For- 
sagelsens Ord  vaaguer  og  bryder  igjennem  paa  vort  Folks 
Læber.  2.  Daaben,  som  fast  var  glemt,  den  kommer  for 
Lyset,  som  den  eneste  Livets  Kilde  i  denne  Verden.  3.  de 
Folk,  som  samles  omkring  Troen  og  Daaben,  de  holdes 
sammen  og  de  faaer  eet  Tungemaal,  saa  de  forstaaer 
hinanden  og  betragte  hinanden  som  Lemmer  paa  samme 
Legeme,  saa  vi  lever  ret  paa  en  aandelig  Løvsprings-Tid;  vi 
kan  see,  at  Guds  Eige  udbredes  iblandt  os,  saa  det  er  sødt 
at  leve;  hvortil  kommer,  at  vi  ogsaa  har  faaet  skjønne  og 
liflige  Psalmer,  og  meer  Liv  er  der  kommet  i  Skolerne  trindt 
om  i  Laudet,  den  Hellig-Aand  til  Ære  og  os  til  Glæde. 

Min  Mening,  ligefrem  stadfæstet  ved  den  daglige  Er- 
faring, er  altsaa  denne:  1.  at  Evangeliet  forkyndes  klarere 
og  livligere  end  før.  2.  at  Troesbekjendelsen  bryder  igjennem; 
der  er  flere  Mødre  og  Skolelærere,  som  fremsiger  Troens  Ord 
for  Børnene,  og  indprenter  Børnene  Troen  som  et  Guds  Ord. 
o.  Daaben,  som  lugen  talte  om,  begyuder  at  betragtes  som 
Igjenfødelsens  og  Fornyelsens  Bad,  der  skeer  ved  den  Hellig- 
Aand.  4.  Eundt  om  i  Landet  er  der  større  og  mindre 
Kredse,  som  samles  om  Troen  og  Daaben,  og  de  Mennesker, 
som  samles  om  Troen  og  Daaben,  de  forstaae  hinanden. 
5.  Udaf  Livet,  som  er  vaagnet  i  Menigheden,  er  udsprunget 
bedre  Psalmer  og  en  mere  frugtbar  Underviisning  i  Skolerne, 

Du  kan  nu  tænke  over  disse  5  Punkter,  og  Du  skal 
see,  at  de  holder  Stik,  og  vi  har  selv  oplevet  denne  Op- 
vækkelse og  har  taget  Deel  i  den.  —  — 

Vore  Mandags  Møder  hos  Dronningen  gaaer  godt,  Hamme- 
rich foredrager  Kirkehistorien  og  saa  taler  vi. 

P.  Rørdam  til   Fru  Bolette    Feilberij. 

Don  (J.  Juli  [1859]. 
Kjæreste  Bolette! 

Hvad  Feilberg  siger  om  Forskjellen  mellem  Glæden,  sum 
kommer  af  Troen,  og  den  naturlige  Glæde,  forstaaer  jeg  godt, 
og  jeg  har  tænkt  mig,  hvorledes  det  vilde  gaae  mig,  om 
Vorherre  lagde  sin  Haand  tungt  paa  mig,  og  beder  derfor 
Vorherre,  han  ei  vil  lede  os  i  Fristelse,  men  fri  os  fra  det 
Onde.  Men  paa  den  anden  Side  kunde  jeg  jo  eie  meget 
mere,  end  jeg  har.  og  dog  ei  være  glad,  saa  det,  at  jeg  er 
glad  og  udbreder  Glæde,  kommer  visselig  deraf,  at  jeg  efter 
fattig  Leilighed  samler  min  hele  Kraft  om  det  Arbeide, 
Herren  har  paalagt  mig,  saa  jeg  stiler  paa  at  stride  Striden 
og  bevare  Troen ,  og  deraf  øser  jeg  alle  mine  Tanker  baade 
til  det  daglige  Huusbehov  og  til  mine  Prækner,  saa  jeg 
Ugen  igjennem  lever  i  det  Evangelium,  jeg  skal  udlægge  om 
Søndagen,  og  lægger  saa  ind  deri,  hvad  jeg  oplever.  Saaledes 
giver,  hvad  Du  fortæller  mig  om  Oprøret  i  Broager,  et  Bi- 
drag til  at  beskrive  den  Fortabelsens  Vei ,  Sjelen  vandrer 
paa,  naar  vi  bruger  mere,  end  vi  har,  eller  holder  2  Huus- 
holdninger  og  fortærer  vort  Gods  med  Skjøger;  thi  i  os  Alle 
er  der  baade  en  letsindig  og  en  storagtig  Natur. 

Men  naar  vi  troer,  at  Jesus  Christus  søger  efter  os, 
saa  kan  vi,  om  vi  end  vare  faldne  aldrig  saa  dybt,  endnu 
omvende  os,  thi  Christus  er  Satans  Mester,  og  naar  vi  troer, 
at  Hyrden  lægger  os  paa  sine  Skuldre  og  bærer  os  hjem, 
kan  vi  gladelig  sige,  jeg  troer  paa  Syndernes  Forladelse, 
Kjødets  Opstandelse  og  det  evige  Liv. 

Sagen  er  denne,  at  vi  ikke  gaaer  for  slappe  Tøiler,  men 
altid  og  allevegne  tømmer  Sjelen  op.  Du  veed ,  at  paa 
Laudeveien  lader  man  gjerne  Hestene  gaae,  som  de  vil;  men 
naar  man  kommer  gjennem  en  By,  tømmer  man  dem  op  og 
giver  dem  et  Smæk.  Men  Sjelen  skal  altid  og  allevegne  gaae 
stift  i  Tøiet,   at    der  maa  være  E  enhed  og  Sammenhæng  i 

8* 

Livet;  deraf  følger  saa,  at  man  faaer  Kraft  til  at  see  og  til 
at  benytte  alt,  hvad  der  foregaaer  omkring  os. 

Du  veed,  at  en  Høne,  som  har  udruget  Ællinger,  gaaer 
og  seer  paa,  at  Ællingerne  smutte  fra  hende;  saaledes  gaaer 
det  ei  blot  (som  Profeten  siger)  den,  der  samler  Penge;  men 
saaledes  gaar  det  os,  naar  vi  bruger  Tanker,  som  ei  er  ud- 
rundne af  vor  Xatur,  og  derfor  kommer  det  an  paa,  at  vi  i 
alle  Dele  overgiver  hele  vor  Natur  til  Herren,  udvikler  den 
ved  hans  Kræfter,  visse  paa,  at  han  har  sat  os  til  at  bære 
megen  Frugt. 

Grevinde  Holstein'-),  som  har  været  her,  vilde  rette  paa 
mit  Væsen,  og  vi  —  Dronningen  med  —  fik  os  derved  en 
lang  og  fornøielig  Samtale  om  denne  Sag;  thi  Grevinden 
meente,  at  der  hørte  et  vist  Væsen  til  en  Præst,  og  et  vist 
Væsen  til  en  Grevinde.  Men  saa  spurgte  jeg :  er  det  Kjernen, 
som  skaber  Skallen,  eller  Skallen,  som  danner  Kjernen?  og 
saa  sagde  Dronningen  til  Grevinden:  „Gode!  De  og  jeg  har 
endnu  noget  af  den  tvdske  Habitus."  Men  visselig  er  det 
Kjernen,  som  danner  Skallen. 

Jeg  vil  ellers  fortælle  Dig,  hvad  jeg  i  Søndags  bragte, 
for  det  fornøier  mig  selv  meget.  Jeg  talte  om  Menneskets 
Frihed  til  at  vælge  og  til  at  forskyde  Christum,  og  fortalte 
saa  om  Valgdagen  i  Jerusalem,  da  Morderen  fik  alle  Stem- 
merne. Dog  Vorherre  fik  een  Stemme.  Vi  synes  saa  tit. 
at  een  Stemme  er  ingen  Ting,  saa  tier  vi  istedetfor  at  tale. 
Nu  Røveren  stemte  ogsaa,  og  han  gik  imod  Strømmen;  thi 
mens  alle  Stemmerne  faldt  paa  Morderen  Barrabas,  gav  han 
Christus  sin  Stemme  og  valgte  ham.  Og  han,  den  enkelte 
Sjel,  fik  Glæde  af  sin  Stemme  og  af  sit  Valg;  thi  da  han 
stemte  paa  Christus,  stemte  Christus  paa  ham  igjen  og 
svarede  tilbage:  endnu  idag  er  der  Rum  og  Plads  for  Dig 
baade  i  mit  Hjerte  og  i  min  Himmel !    kom,  endnu  er  alting 


')  En  bekjendt  gudfrygtig  Dame,  Enke  efter  Grev  F.  A.  Holstein 
til  Holsteinborg.     (Se  Iste  Del.  S.  102  o.  fl.j 

beredt  for  Dig,  idag  skal  Du  være  mod  mig  i  Paradis.  Thi 
det  er  Din  enkelte  Stemme,  det  gjælder  om,  om  Du  vil  være 
salig.  Naar  vi  stemmer  paa  Herren,  stemmer  han  igjen 
paa  os. 

Det  har  ret  glædet  os  at  høre  om  Christians  Ophold 
hos  Eder;  den  gode  Christian  har  Gaver  til  at  være  glad,  og 
jeg  kan  see,  han  har  haft  det  inderlig  godt.  Det  er  tak- 
nemmeligt at  gjøre  Noget  forat  glæde  ham. 

Brandt  (Udgiveren)  foredrager  i  denne  Tid  om  vore 
Psalmer,  som  han  deler  i  Psalmer  (Davids),  Hymner,  der  be- 
gyndte med  Englenes  Sang,  og  aandelige  Viser.  Det  skal 
jeg  nærmere  forklare  en  anden  Gang. 

Hils  nu  Feilberg  kjærligst,  Vorherre  styrke  ham,  at  han 
maae  blive  glad  igjen,  som  han  var  det  i  sin  Ungdom,  og 
atter  slaae  Harpens  gyldne  Strenge. 

Gud  velsigne  Jer  og  Eders  Kjærlighed! 

P.  Rørdam  til  Fru  Bolette  Feilberg. 

29.  Juli  [1859]. 
Kjæreste  Bolette! 

laftes  havde  vi  en  rigtig  grundig  Underholdning  hos 
Dronningen.  Du  veed,  at  Kastnus  Nielsen  boer  her  i  Lyngby, 
og  da  nu  Biskop  Kierkegaard  just  kom  her,  fik  Dronningen 
den  gode  Tanke  at  indbyde  begge  disse  Mænd  tilligemed  det 
sædvanlige  Mandagsselskab,  forat  høre,  hvad  der  kunde  siges 
contra  og  pro  Søren  Kierkegaard.  Du  erindrer  jo,  at  Rasmus 
Nielsen  er  Søren  Kierkegaards  ivrige  Beundrer, 

Biskop  Kierkegaard  sagde  da ,  at  Søren  Kierkegaard 
havde  Uret: 

1.  naar  han  sagde:  Troen  er  en  Dumhed.  Du  kan 
lade  Feilberg  oversætte  for  Dig:  Credo,  qvia  absurdum.  Thi 
Vorherre  giver  Grunde,  og  han  beraaber  sig  paa  sine  Gjer- 
ninger og  paa  Spaadommene  og  paa  sit  Levnet. 

2.  naar  han  sagde:  Troen  er  en  Existents:  thi  Troen 
er    et    Liv    fra    Spire    til    Ax    med    den    fuldmodne    Kjerne. 

Abraham  var  troende,  læuge  før  han  var  villig  til  at  otfre 
sin  Søn.  Han  var  ogsaa  troende,  men  svagt  troende,  da 
han  var  i  Ægypten  og  nægtede,  at  Sara  var  hans  Hustru. 

3.  naar  han  vendte  sig  til  den  Enkelte ,  og  nægtede 
Menighedens  Tilværelse.  Loven  vender  sig  til  den  Enkelte 
og  siger:  Du!  Men  Evangeliet  vender  sig  til  Alle,  og  siger: 
I!     Kommer  hid  til  mig  alle  I,  som  ere  besværede. 

II.  Søren  har  Uret,  naar  han  siger:  Christendomraen 
er  en  Lidelse. 

Der  er  3  Slags  Lidelser:  1.  De,  som  ere  fælles  for 
Alle,  for  troende  og  ikke  troende.  Fattigdom  og  Sygdom: 
2.  at  korsfæste  Kjødet  med  Lyster  og  Begjæringerne,  som 
er  særegent  for  den  Christne.  3.  at  lide  og  blive  forfulgt 
for  Christi  Skyld,  hvilket  ogsaa  er  Lidelser,  der  kun  falder 
paa  de  Christne.  Men  Christendommen  er  ei  blot  Lidelse, 
men  tillige  „den  store  Glæde",  som  Englen  sagde  til  Hyr- 
derne, og  som  Herren  gjentager,  naar  han  siger:  „Himmeriges 
Eige  lignes  ved  en  Konge,  som  gjorde  sin  Søns  Bryllup." 

III.  Søren  har  Uret,  naar  han  taler  om  Idealet;  thi 
Idealet  er  hverken  Peder  eller  Paulus;  ogsaa  de  maatte,  saa- 
længe  de  vare  tilhuse  i  denne  Verden,  bede,  som  de  aller- 
yngste Guds  Børn :  Forlad  os  vor  Skyld.  Idealet  er  kun 
Christus,  i  hvem  al  Guddommens  Fylde  boer  legemlig,  og 
Troen  er  en  Haand,  som  griber  ikke  i  den  tomme  Luft. 
Troen  har  et  bestemt  Indhold;  thi  Troen  griber  Christus  med 
al  sin  Naade. 

Da  Kierkegaard  havde  talt,  taug  alle  Munde,  Nielsen 
med,  og  da  jeg  opfordrede  ham  til  at  svare,  sagde  han:  Nei, 
Biskoppen  ønsker  det  ikke.  Men  da  Kierkegaard,  paa  mit 
Spørgsmaal,  om  han  havde  noget  imod  at  høre  Andre,  som 
var  af  modsat  Mening,  svarede:  Jeg  har  talt  ogsaa  forat  høre 
Andre,  maatte  Rasmus  Nielsen  frem,  og  han  indrømmede  nu, 
at  Alt,  hvad  Biskoppen  havde  sagt,  var  rigtigt,  men  nægtede, 
at  Søren  havde  sagt,    hvad  Broderen    tillagde   ham,    og  paa- 

stod,  at  luin  (Biskoppen)  havde  misforstaaet  sin  Brodei-  fra 
Først  til  Sidst,  og  derved  blev  det. 

Men  idag  kom  Kasmus  Nielsen  ganske  spag  ind  til  os 
og  tilstod,  at  vort  Partie  var  det  eneste,  der  var  Liv  i,  samt. 
at  han  var  villig  til  at  enes  med  os,  kun  at  vi  vilde  gjøre 
ham  nogle  Indrømmelser  angaaende  Søren,  hvad  vi  imidlertid 
ikke  vil. 

P.  Boisen  er  indstillet  til  Capellaniet  ved  Garnisonen^). 
Kongen  er  reist  til  Stockholm,  fordi  han  ei  vilde  tage  til 
Skydebanens  Gilde,  da  han  ei  kimde  faae  Grevinden  med: 
han  gaaer  ei  i  Land,  men  modtager  sin  Ven  ombord  i 
„Falken".  Du  har  vel  seet,  at  alle  Prindser  og  Prindsesser 
vare  paa  Skydebanen,  Dronningen  med,  hvor  Prinds  Ferdinand 
holdt  en  skjøn  Tale  til  Brødrene. 

Den  Fogske  Sag  angaaende  den  fraskilte  Kone  er  af- 
gjort-).    Andreesen  har  viet  Folkene. 

Dorph  og  Lange  er  det  betydet,  at  det  staar  dem  frit 
for,  at  forelægge  Comraunikanterne  Spørgsmaal,  ligesom  jeg 
i  Begyndelsen  gjorde  i  Mehrn,  inden  der  meddeles  dem 
Absolution.  —  — 

P.  Rørdam  til  Fru  Bolette  Feilberg. 

Den  22.  Aug.  [1859]. 
Kjæreste  Bolette! 

Frøken  Gad  kom  her  idag  og  sagde,  at  der  blev  oplagt 
onde  Eaad  imod  mig  i  Søllerød  Præstegaard.  Sagen  er 
denne:  en  fraskilt  Mand  af  Virum,  som  jeg  ei  vil  vie,  har 
raadført  sig  med  den  nye  Præst  i  Søllerød. 

Det  gjør  Indtryk,  naar  man  hører,  at  der  oplægges  onde 
Kaad  imod  eu  Selv ;  men  nu  hænder  det  just  saaledes ,  at 
Evangeliet  til  paa  Søndag  handler  om  Jerusalems  Øde- 
læggelse,   og  derved  kom  jeg  til  at  tænke  paa,  hvorledes  det 


^)  Dette  Embede  tik  ban  dog  ikke. 
2)  Se  foran,  S.  103. 

har  sig  med  vore  Modstandere,  og  det  er  dette,  at  vi  gaaer 
aldrig  tilgrunde,  men  bliver  tvertimod  frelst  fra  alt  Ondt, 
naar  vi  kun  har  vore  Fjendor  udenfor  os,  og  Voi'herre  indeni 
os,  thi  Jerusalem  gik  tilgrunde,  ikke  ved  de  udvortes  Fjender, 
men  fordi  de  havde  valgt  Morderen  Barrabas,  og  korsfæstet 
Vorherre,  saa  de  havde  Vorherre  til  Fjende,  og  naar  han 
strider  imod  os,  saa  bliver  vi  ødelagte,  thi  han  er  den 
stærkeste.  —  — 

Vi  havde  ellers  en  yndig  Dag  igaar,  jeg  holdt  Skov- 
prædiken i  Taarbæk,  jeg  var  ret  i  mit  Es;  det  var  om  den 
utro  Huusfoged,  og  angaaer  egentlig  Menneskeslægtens  Hi- 
storie; thi  Adam  var  betroet  en  stor  Huusholdning,  indvortes 
Guds  Billede,  udvortes  hele  Paradiis;  men  Vorherre  kom  og 
sagde:  Hvad  hører  jeg  om  Dig,  Du  kan  ei  længer  forestaae 
Huset,  og  han  blev  afsat. 

Men  Christus,  Guds  Herligheds  Glands  og  hans  Væsens 
udtrykte  Billede,  er  betroet  enhver  af  os,  og  en  Part  til  af 
den  timelige,  uægte  Mammon,  saa  meget  som  enhver  af  os 
behøver,  og  der  gjælder  det  ret  at  betænke,  at  Huushold- 
uingeu  er  os  givet  af  Vorherre,  som  veed,  hvor  meget  Olie 
vi  behøver  i  vort  Kruus,  og  hvor  meget  Meel  vi  trænger 
til  i  vor  Krukke,  ellers  blive  vi  misfornøiede  med  Huushold- 
ningen,  eller  vi  misunder  vor  Næste  den  Huusholdning,  han 
har  faaet.  Men  naar  vi  ikke  kan  gjøre  Regnskab ,  maa  vi 
ei  forandre  Tallene,  for  det  gaaer  ei;  thi  Herren  er  baade 
Dommer  og  Vidne. 

Kjæreste  Bolette!  det  letter  betydeligt,  at  vi  tager  hele 
vor  Huusholdning  med  alle  Besværligheder,  store  og  smaa, 
som  et  Embede,  der  er  givet  af  Vorherre,  som  gjør  alle  sine 
Gjerninger  viselig,  aldrig  frister  os  over  Evne,  men  giver 
hvert  Lem  paa  sit  Legeme  Viisdora  og  Forstand  til  at  passe 
sin  Deel  af  Huusholdningen,  Herren  til  Ære.  —  — 

Christians  Brev  er  fuldt  af  Lovtaler  over  Eder.  Gud  i 
Vold !     Vorherre  glæde  og  velsigne  Eder. 


121 

P.  Rørdam  til  Fru  Bolette  Feilberg. 

8.  September  [1859]. 
Kjæreste  Bolette! 

Desværre  er  Jutta  sjg.  —  —  Jeg  skriver  dette  under 
Indtrykket  af,  at  det  er  en  usigelig  stor  Velgjerning  at  være 
rask,  en  Velgjerning,  vi  sjeldeut  skjønne  paa.  —  —  Men  ved 
den  Leilighed  er  jeg  ogsaa  kommen  til  at  overveie  For- 
skjellen  mellem  Lykken  og  Saligheden.  Lykken  er  en  Sol, 
som  skinner  udvendigt,  med  Sundhed  og  Velstand  og  gode 
Dage;  men  Saligheden  er  en  Sol,  som  skinner  indvendigt,  i 
Sjelen,  og  som  kaster  sin  Glands  udover  det  fattige,  øde  og 
tomme  Hjerte,  med  Naadegaver,  Syndsforladelse,  den  Hellig- 
Aands  Gave  og  Guds  Fred.  Lykkens  Sol  faaer  ofte  Hjertet 
til  at  visne;  i  gode  Dage  gaaer  det  ofte  Sjelen  som  Kaal- 
raberne  i  denne  Sommer,  den  visner.  Men  Salighedens  Sol 
gaaer  ei  ned,  fordi  Lykken  daler.  Det  var  under  Trængseler, 
Menigheden  i  Jerusalem  lærte  at  holde  sammen,  saa  de  fik 
eet  Hjerte  og  een  Sjel.  Lykkens  Sol  daler  engang;  men 
Salighedens  Sol  staaer  just  op  i  al  sin  Skjønhed,  naar  denne 
Verdens  Lys  slukkes,  og  den  staaer  op  for  aldrig  at  dale,  og 
den  bringer  den  evige  Lykke  med  sig. 

Jeg  kom  da  ei  til  Lund ;  men  alle ,  som  har  været  der, 
siger:  det  var  mageløst.  Kaikar  udbragte  Grundtvigs  Skaal 
saaledes:  Gjennem  al  den  engelske  Marines  Tougværk  gaaer 
der  en  rød  Snor.  Den  røde  Snor  i  Nordens  Udvikling  er 
Grundtvig ! 

Thomander  havde  hele  Forsamlingen,  over  150  Menne- 
sker, hos  sig  til  Aften  2  Dage  efter  hinanden;  de  drak 
Champagne  og  Rhinsk- Viin  af  store  Krystal-Kummer!  Han 
boer  som  en  Fyrste.  Conrad  Rothe,  Fog  og  Rudelbach  stod 
hart  mod  Friheden,  sluttet  Geled  mod  vore  Venner;  men 
vore  Folk  tilskrev  sig  iøvrigt  Seiren.  De  svenske  Præster 
reiste  bort,  skjøndt  de  Dagen  forud  havde  været  samlede  i 
Lund,  men  efterlod  en  Taler,  Lundbergson,  som  skulde  føre 
deres     Sag    imod    Religionsfriheden.    —    —    Bonden    Peter 

Larsson  Skræppenborg  var  ogsaa  med.  Men  fornøieligt  er 
det  dog,  at  det  er  vort  Partie,  som  sætter  Liv  i  For- 
samlingerne baade  hjemme  og  ude. 

Monrad  forestillede  i  Søndags  sin  Kone  og  Datter  for 
Dronningen.  De  vare  godt  fornøiede  med  Modtagelsen,  og 
de  har  Lyst  til  at  være  med.  Det  kan  jeg  godt  lide.  En 
Mand  skal  tage  sin  Kone  med;  hvor  hun  ei  er  velkommen, 
skal  han  ei  komme ;  de  har  fælles  Historie. 

Frederik  ønsker  jeg  en  god  TaalmodighedM;  jeg  troer 
^og,  jeg  heller  vil  præke  paa  Valg  end  strippe  op  og  ned 
ad  Trapper,  som  her,  for  at  søge.  Man  lærer  altid  Noget 
af  at  præke,  men  ei  af  at  staae  i  et  Forgemak. 

„Blomstre  som  en  Rosengaard  skal  de  øde  Vange",  den 
skal  vi  have  til  paa  Søndag  efter  Rungs  skjønne  Melodie. 

Holstein  tog  Manden'-)  med  til  Kjøbenhavn,  gik  op  til 
Nielsen^),  fik  lyst  for  ham,  var  selv  Forlover  og  betalte 
baade  Præst  og  Degn. 

Vorherre  velsigne  og  bevare  Eder  og  Eders  Huus! 

Din 
P. 

P.  Rørdam  til  Fru  Bolette  Feilherg. 

D.  29.  September  [1859]. 
Kjæreste  Bolette! 
Livets  Bekymringer  er  en  fæl  Torn,  der  prikker  og 
stikker,  og  samler  derved  alle  Tankerne  paa  eet  Punkt,  men 
samler  kun  forat  fortære  og  at  ødelægge,  eftersom  den  er 
plantet,  ikke  af  den  Saamand,  som  kommer  fra  Himlen,  men 
af  den  Saamand,  som  kommer  fra  Helvede.    I  denne  Sommer, 


^)  1  et  tidligere  Brev  var  det  omtalt,  at  Feilbergs  ældste  Søn 
(Frederik  F.)  havde  prædiket  i)aa  Valg  i  Slesvig,  men  luleii  at 
blive  valgt. 

*)  Den  ovf.  S.  119  omtalte  fraskilte,  som  vikle  vies  paany. 

^j  Præst  ved  Trinitatis  Kirke  i  Kbhvn. 

forresten  yndig  og  skjøn ,  har  jeg  selv  følt  noget  til  (k-nne 
Torn;  men  saa  tog  vi  os  for  at  leve  ganske  stille,  uden  Sel- 
skaber og  Keiser,  og  saa  bad  jeg  Vorherre,  at  han  vilde  lægge 
sin  Velsignelse  i  hvad  han  undte  os,  og  nu  synes  jeg.  det 
begynder  at  blive  lysere ,  og  det  maa  jeg  bekjende  til  Guds 
Ære,  at  Tornen  var  trukket  ud,  længe  før  vi  hk  Penge,  og 
jeg  glemte  aldeles,  at  vi  ingen  Penge  havde,  og  det  gik 
meget  godt. 

Sagen  er,  at  vi  kommer  ihu,  at  Vorherre  siger  med 
guddommelig  Myndighed:  Sørger  ikke,  men  vær  frimodig  og 
stærk,  jeg  er  med  dig. 

Sidste  Søndag  havde  vi  Selskab  med  Monrads,  Rasmus 
Nielsens,  Neergaards  og  Holsteins.  Det  var  meget  fornøie- 
ligt;  vi  sang  og  var  glade.     Mourads  er  fornøielige  Folk. 

Du  har  vel  ellers  seet,  at  Ministeriet  har  haft  en  urolig 
Tid.  Berliug  skal  have  forsøgt ,  i  Forbund  med  Scheele ,  at 
vippe  det;  men  jeg  veed  ingen  rigtig  Besked;  og  nu  er 
Uveiret  trukket  over. 

Jeg  er  færdig  med  min  Præken  til  Confirmationen,  over: 
„Ingen  kan  tjene  to  Herrer".  Hvorfor  vi  maa  vælge  vort 
Partie  1.  mellem  de  to  Herrer ;  2.  mellem  de  to  Veie ,  den 
smalle  og  den  brede;  3.  mellem  de  to  Slags  Selskaber  eller 
Vandringsmænd,  dem  som  gaaer  til  Himlen,  og  dem  som 
gaacr  til  Helvede ;  4.  mellem  de  tvende  Huse .  det  som 
staaer,  naar  Havet  og  Vandbølgerne  bruse,  og  det  hvor 
Aadselet  er,  og  hvor  Ørnene  sankes.  Confirmationen  er  en 
Valgdag;  men  den  egentlige  Valgdag  ei-  Fristolsens  Stund, 
naar  de  to  Herrer  og  de  to  Veie  o.  s.  v.  mødes  —  i  vort 
eget  Hjerte. 

Jeg  viede  Tekla  Berg  og  Capitain  Hansen  sidste  Fredag: 
jeg  talte  om  „Isak  og  Kebekka,  som  boede  ved  den  Levendes 
Kilde,  som  seer  mig,  velsignede  af  Gud,  og  Isak  elskede  sin 
Hustru''.  Saa  sagde  jeg:  Hun  giver  Dig  et  heelt  Hjerte, 
ikke  et  deelt  eller  udparcelleret  Hjerte;  for  seer  Du:  ligesom 
Jorden    kan    udparcelleres    mellem    flere    Lodseiere,    saaledes 

kan  vi  ogsaa  prøve  paa  at  udstykke  Hjertet;  men  det 
gaaer  ikke. 

Du  har  vel  seet  Patentet  angaaende  Holsteen!  Mig 
synes.  Hall  har  handlet  snildt,  saaledes  at  udskille  Holsteen 
fra  Danmai'k-Slesvig. 

Vi  glæder  os  til,  nu  efter  Confirmationen ,  at  gjøre  vor 
vante  Keise  til  Rønnebæksholm,  Hammer  og  Iselinge.  —  — 

Hils  Peilberg  kjærligst.     Vorherre  velsigne  Jer! 

P.  Rørdam  til  Fru  Bolette  Feilberg. 

D.  29.  October  [1859]. 
Kjæreste  Bolette! 

laftes  var  der  stort  Selskab  hos  Dronningen,  200  Per- 
soner, med  Pyrværkerie.  Det  var  Prindsesse  Carolines 
Fødselsdag.  Jutta  var  med  og  vi  morede  os  rigtigt  godt  fra 
Begyndelsen  til  Enden;  for  der  er  ædle  Mennesker  der,  som 
overalt,  med  hvem  man  kan  tale  forstandigt.  Der  er  nu  Fru 
Boljeu,  Fru  Lindholm,  to  troende  Fruer,  og  Frøken  B.  Den 
sidste  læser  Kirkehistorien  i  Vinter ,  og  hun  spurgte  mig : 
hvorledes  det  kunde  være,  at  i  den  første  Christenhed  var 
der  saa  Mange ,  som  opsatte  Daaben  til  det  Sidste ,  og  vi 
kom  derved  til  at  tale  om  Forskjellen  mellem  dengang  og 
nu;  thi  nu  er  der  Mange,  som  opsætter  Nadveren  til  det 
Yderste.  Frøken  B.  er  confirmeret  af  Blædel,  men  er  kommen 
til  os  i  Sommer  med  Neergaards  (Enken  efter  Amtmanden 
paa  Lindersvold).  Saa  gjorde  jeg  den  Bemærkning,  at  Blædels 
Tilhørere  er,  forsaavidt  jeg  er  truffen  paa  dem,  virkelig 
gudfrygtige  Mennesker.     Men  Træet  kjendes  paa  sine  Frugter. 

Hele  Ministeriet  var  der,  og  Monrad  havde  sin  Kone  og 
Datter  med.  Dronningen  talte  længe  baade  med  Monrad  og 
med  hans  Kone.  Forøvrigt  vare  de  ukjendte  for  det  øvrige 
kongelige  Huus.  Men  nu  vil  de  gaae  Raden  rundt;  thi 
Monrad  vil  ei  komme,  uden  Konen  følger  med,  og  det  er 
rigtigt;  jeg  gik  ikke  af  Flekken,  dersom  Jutta  ei  blev 
bedt  med. 

Men  deu  storo  Flok  af  Herionie,  som  Vcar  der,  hørte  til 
Oppositiouen,  og  den  er,  hvad  Tallet  angaaer,  ikke  lille,  men 
i  mine  Øine  visne  Pinde,  som  gaaer  deres  egen  Opløsning 
imøde,  men  kan  naturligvis  gjøre  den  nærværende  Regjering 
adskillige  Bryderier. 

Kongen  kom  der  ogsaa,  men  ganske  stille.  Tramp  V) 
stod  udenfor  paa  Hovedtrappen  og  ventede,  imidlertid  var 
Kongen  kommet  og  steget  af  ved  Damebygningen  —  Du 
veed  —  midt  paa,  og  kom  ind  ad  samme  Dør  som  de  øvrige. 

Hertuginde  Wilhelmine  var  der  ogsaa  med  hendes 
Hertug.  —  — 

Meu  Kongen  var ,  efter  hvad  Blixen  sagde ,  vred  paa 
Ministrene,  fordi  Berling  var  indkaldt  til  at  møde  for  Politi- 
Retten  angaaende  Telegraf-Sagen,  uden  at  Ministrene  havde 
underrettet  Kongen  om  det.  Meu  Sagen  var  nok  (thi  jeg 
har  min  Underretning  fra  Blixen,  og  han  er  i  denne  Tid 
ildesindet  mod  Ministrene),  at  Ministeriet  var  nødt  til  at  lade 
lægge  Sag  an  mod  Berling,  Kongen  uafvidende,  da  de 
frygtede  for,  at  Kongeu,  om  han  havde  vidst  det,  vilde  for- 
purre det  Hele. 

Forøvrigt  var  Kongeu  mild  og  venlig  mod  Selskabet, 
talte  ogsaa  med  Hall;  om  han  talte  med  Wilhelmine,  veed 
jeg  ei.  Caroline  og  jeg,  vi  taler  om  Kjærlighed,  gamle 
Prinds  Ferdinand  til  stor  Glæde,  da  hun  (Pr.  Caroline)  har 
ypperlige  Begreber  om  en  Kones  Pligter,  og  siger  reent  ud, 
at  hun  ei  forstaaer  sig  paa  den  Kones  Kjærlighed,  som  vil 
formene  sin  Mand  i  at  gifte  sig  igjen,  naar  hun  er  død  og 
og  borte;  og  gi.  Pr,  F\  seer  ganske  mild  ud,  som  om  det 
er  Noget,  han  billiger. 

Der  er  Mennesker,  som  seer  Alt  sort,  og  hvad  de  seer, 
det  er  idel  Ondskab  og  Lumskhed;   men  det  maa  være  grue- 


^)  Enkedronningens  Hofchef. 

=*)  Med  denne  mærkelige  Personlighed  var  P.  R.   —   formodentlig 

gjennem   sin   Svoger    Carlsen    —    allerede    flere    Aar    tidligere 

kommen  i  en  vis,  ret  venskabelig  Forbindelse. 

ligt  at  have  saadanno  øine.  Jeg  seer  allevegne  yndige 
Mennesker  og  fornøielige  Mennesker;  vi  kom  rigtigt  glade 
hjem;  men  skrupsulten  var  jeg,  for  Maden,  jeg  havde  sat 
i  et  Vindue,  medens  jeg  talte,  var  fløiten,  da  jeg  vilde 
have  den.  —  — 

Dersom  Brevet  ei  var  blevet  saa  langt,  havde  Du  hørt 
om  Evangeliet  til  iniorgen:  1.  om  Herrens  egen  Stad;  2.  om 
de  Lægedomsgjerninger,  Herren  udøver  i  sin  egen  Stad,  imod 
Byens  egne  Folk ;  men  vi  forvente  en  ny  Himmel  og  en  ny 
Jord,  da  alt  det  gamle  er  forsvundet,  og  Alt  er  bleven  nyt 
og  saa  godt  som  i  Tidernes  Morgen,  og  i  den  By  kommer 
intet  Ureent. 

Vorherre  velsigne  Eder! 

P.  Rørdam  til  Fru  Bolette  Feilberg. 

D.  9.  November  [1859]. 
Kjæreste  Bolette! 

Vorherre  give  Dig  Lykke  og  Velsignelse  til  at  iføre  Dig 
Guds  fulde  Rustning,  at  Du,  som  Aarene  skride,  maa  blive 
stærk  i  Herren  og  glad  i  Herren.  Men,  naar  Du  selv  er 
stærk,  kan  Du  styrke  Andre;  naar  Du  selv  er  glad,  kan  Du 
glæde  Feilberg  og  hele  Dit  Huus.  —  — 

I  Lørdags  spiste  vi  hos  Dronningen.  Hertuginde  Wil- 
helmine  med  Hertugen  var  der  ogsaa,  samt  Grevinde  Danne- 
mand^). Talen  faldt  paa  Krigen,  og  Grevinde  D.  gav  Hertugen 
det  glatte  Lag.  Søren  [Heiberg]  var  der  ogsaa;  men  han 
var  heelt  fortørnet  over,  at  et  Fruentimmer  turde  tale  saa- 
ledes;  han  kan  ei  lide,  at  Qvinder  taler. 

Det  seer  ellers  noget  broget  ud  for  Ministeriet,  og 
Stormen  kommer  fra  2  Sider:  1.  fra  Kongen,  som  er  bleven 
rasende  over,  at  man  har  villet  fordrive  Berling,  der  tilligemed 
Scheele  puster  til  Ilden ;  2.  fra  det  Forslag,  der  nu  er  sendt 


')  Født  Schulin,  en  meget  frimodig  Dame. 

til  Forbiiiidsdagon  om  at  lade  Udvalgte  af  Kigsraadet  og-  de 
liolsteeuske  Stænder  træde  sammen;  thi  Kigsraadet  —  det 
vil  sige  de  Nationale  —  vil  ei  stemme;  thi,  siger  de:  det  er 
upassende  for  Kigsraadet,  som  er  Blomsten  af  Folket,  at 
møde  med  Deputerede  fra  en  Landsdeel;  det  vilde  være,  som 
at  Sogneforstanderskabet  traadte  sammen  med  Kigsdagsmænd. 
—  Forslaget  er  ellers  kommet  fra  Monrad. 

Han  havde  ellers  været  saa  glad,  og  syntes,  det  gik 
godt.  Men  paa  eengang  reiser  Stormen  sig.  Scheele  bliver 
maaskee  Levetzaus  Eftermand  ^)  —  det  siges  der  —  forøvrigt 
er  der  Mange,  som  beiler  til  den  Post. 

Frøken  Anna  Neergaard,  den  ældste  Datter  af  Amt- 
manden [paa  Lindersvold] ,  er  bleven  forlovet  med  Kahrs. 
Kan  Du  huske  ham;  han  har  været  Huuslærer  der. 

Brandt  holdt  i  Mandags  Foredrag''^)  om  Kingo,  Brorson 
og  Grundtvig;  og  sagde:  Kingo  er  bibelhistorisk;  Brorson 
sjælehistorisk;  Grundtvig  kirkehistorisk.  Kingos  Grundbillede 
er  Solen,  „som  den  gyldne  Sol  oprinder";  Brorsons  er 
Blomsten,  „den  yndigste  Eose";  Grundtvigs  er  l'uglen, 
„Palmefuglen".  —  — 

P.  Rørdam  til  Fru  Bolette  Feilberg. 

D.  ?,.  December  [1859]. 
Kjæreste  Bolette ! 

Naar  Du  faaer  dette  Brev,  har  Du  muligviis  alt  seet  af 
Aviserne ,  at  vort  Ministerium  er  falden !  Saa  underligt 
Lykken  hun  falder;  hun  vender  sig  saa  ofte  —  rundt  om- 
kring. 

Igaar  var  jeg  hos  Monrads,  der  var  Graaveir  over  det 
hele  Huus,  over  Store  og  Smaa. 

Det  er  ogsaa  kjedsommeligt,  især  da  Monrad  har  staaet 
aldeles   udenfor  Sagen  med  Berling.      Det    var   Krieger,   som 


*)  Som  Overhofmarskal. 

'•')  I  Aftensamlingen  hos  Dronningen. 

især  trængte  paa,  og  tilsidst  blev  de  enige  om  at  følges  ad. 
og  allesammeu  bad  de  om  Afsked .  og  fik  den ! ! !  Hall  og 
Monrad  havde  naturligviis  slet  ikke  undret  dem,  om  der  var 
blevet  skikket  Bud  efter  dem;  men  der  kom  intet  Brev.  og 
imidlertid  danner  Eotwitt,  Amtmand  i  Frederiksborg,  et  nyt 
Ministerium,  meget  ordentligt  at  see  til,  og  de  Gamle  — 
lægges  tilside  som  opslidte  Klæder,  man  ei  længer  gaaer 
med,  og  de  træder  atter  ned  i  det  almindelige  private  Liv. 
Bolette!  det  maa  være  meget  svært!  Hall  var  igaar  ikke 
hjemme,  ei  heller  hans  Kone.  Men  Konen  vil  finde  sig  godt 
i  det!  Fru  Monrad  havde  just  i  dette  Efteraar  ladet  sig 
præsentere  ved  Hoffet. 

Sagen  er,  at  vi  altid  søger  hele  vor  Lykke  og  al  vor 
Deel  og  al  vor  Glæde  hos  Herren,  saa  dumper  vi  ikke  ned. 
men  gaaer  altid  stadigt  fremad. 

Hvad  Du  fortæller  om  Skolelæreren  fra  Jellinge  [Semi- 
narium] fornøiede  mig  meget.  Det  grundtvigske  Præg  fører 
altid  Livet  med  sig:  og  en  saadan  Skolelærer  er  til  usigelig 
Velsignelse  baade  for  Børnene  og  for  Præsten. 

Imorgen  har  vi  om  Tegnene,  som  gaaer  forud  for  Her- 
rens Dag.  1.  Sygdomme  i  Naturen,  med  Hunger  og  Jord- 
skjælv.  2.  Sygdomme  i  Folkenaturen;  thi  Folk  staaer  op 
mod  Folk.  Eige  mod  Kige.  3.  Sygdomme  i  de  Troendes 
Selskab,  med  falske  Profeter  og  det  store  Frafald.  Men  alle 
Troende  forstaaer  denne  Herrens  Tale  om  de  udvortes  Tegn, 
som  gaaer  forud  for  Herrens  Aabenbarelse ;  thi  inden  Herren 
kan  komme  ind  i  Hjertet  og  der  aabenbare  sin  Herlighed, 
skeer  der  Tegn  inden  i  Hjertet:  1.  Dette  Tegn  med  Hunger 
og  Tørst  efter  Retfærdighed,  mens  Hjertet  skjælver,  fordi 
Samvittigheden  siger:  Du  er  en  Synder,  som  ei  kan  bestaae 
for  Levendes  og  Dødes  Dommer.  2.  Dette  Tegn ,  Mørkets 
Fyrste  reiser  sig  mod  Lysets  Fyrste;  thi  Djævelen  vil  be- 
holde sit  Bytte.  3.  Dette  Tegn,  den  falske  Profet  siger: 
Dine  Synder  ere  større,  end  de  kan  tilgives.  Da  gjælder 
det  at  see  op,    og   at    opløfte    sit  Hoved  i  Troens  fulde  For- 


129 


visning,  at  vor  Forløsning  stunder  til,  og  at  Guds  Rige  er 
nær.  Det  gjør  saa  godt,  naar  man  kan  faae  de  store  og 
mægtige  Tegn,  Herren  omtaler,  saa  nær,  at  man  af  egen 
Erfaring  kan  tale  med  om  dem. 

Fra  Dronningen  har  vi  haft  Brev  fra  Frankfurt.  Hun 
havde  det  godt;  hun  var  oprømt  paa  Reisen,  som  der  staaer 
om  Kong  Olaf. 

Jeg  holder  Bibellæsning  baade  i  Virum,  Lvngbye  og 
Taarbæk. 

Det  ovenfor  omtalte  Brev  fra  Dronningen  er  dateret 
25.  November  og  indeholder  en  ret  udførlig  Beretning  om 
Begyndelsen  af  den  Rejse,  hun  havde  tiltraadt,  i  den  Hensigt 
at  tilbringe  Vinteren  i  Syden.  Under  denne  Rejse  skrev 
Hds.  Majestæt  ret  hyppig  til  P.  Rørdam,  som  stadig  holdt 
hende  underrettet  om  Begivenhederne  i  Hjemmet,  hvor  der 
siden  Ministerskiftet  2.  December  herskede  et  stærkt  Røre, 
som  forstærkedes  ved  Frederiksborg  Slots  Brand.  Igjennem 
Dronningens  Breve  høres  en  Gjenlyd  af  de  Meddelelser, 
Rørdam  sendte  hende.  Adskillige  af  disse  Breve  skulle  derfor 
her  meddeles. 

Enkedronning  C.  A.  til  P.  Rørdam. 

Nizza  d.  13.  December  [1859]. 
Fuldendt  d.  14. 
Kjære  Rørdam! 
Igaar   overraskedes  jeg   ved  Deres  to  Breve,    fra   2.    og 
4.  December.      Jeg  begyndte  alt  at  undre  mig  over,    at   mit 
Brev  af  25.  November   ikke  var  besvaret.      Men   nu   forstaar 
jeg   godt   Aarsagen   af   denne    Sinkeise:    De    vilde    med   Be- 
stemthed   kunne   nævne  mig  de  nye  Ministre!     Hvilken  Sorg 
det   er   mig,    at   Blomsten    af  Intelligentsen  nu    har    forladt 
Roret,    og   vi   kastes  ud  i  det  vilde  Hav  uden  Gompas  og  et 
Bytte  for  alle  Vinde !     Men  Gud  være  lovet ,    ogsaa  jeg   kan 
sige:    Herren  er  min  Styrke,    Herren   er  min  Glæde;    og  til 

Peter  Rerdam.    III.  Q 

den  hele  skjøune  Slutuiug  paa  Deres  Brev  af  4.  December 
siger  jeg:  Amen! 

Jeg  var  i  Søndags  i  den  reformerte  Kirke  og  hørte  en 
fransk  Præst,  som  hedder  Pilat,  som  jeg  syntes  meget  godt 
om.  Prækuen  var  rigtignok  meget  for  lang;  den  varede  i 
1^2  Time;  men  det  frapperede  mig,  at  han  lagde  saa  megen 
Vægt  paa  det  Legemlige  og  paa  Fællesskabet,  lige  som 
Grundtvig.  Han  har  holdt  en  heel  Række  Prækener  over 
Fadervor,  og  var  nu  kommet  til:  „giv  os  idag  vort  daglige 
Brød!" 

Jeg  glædede  mig  ret  over  ogsaa  i  Xizza  at  høre  de 
samme  Toner ,  jeg  kjendte  fra  Hjemmet ,  og  at  erkjende ,  at 
Guds  Børn  findes  allevegne.  Jeg  glæder  mig  til  at  tale  med 
denne  Mand;  han  har  meldt  sig,  og  jeg  har  bedt  harp 
komme  til  mig  imorgen. 

Ellers,  naar  jeg  undtager  Ester  og  Nobby  Browne  med 
deres  Fader  ^),  har  jeg  endnu  slet  ingen  Bekjendtskaber.  Igaar 
forlod  min  Broder  fra  Paris  os  med  sine  Børn;  de  vil  gaa 
til  Palermo  og  bereise  Sicilien.  Han  vil  endelig,  at  jeg  i 
Marts  skal  møde  ham  i  Neapel,  og  vi  da  kunne  tilbringe 
Paasken  i  Eom.  Jeg  vil  see,  hvor  vidt  Pengene  række.  Han 
er  endnu  livligere  og  elskværdigere  end  før,  et  uhyre  godt 
Menneske,  som  ret  vilde  gefalle  Dem ;  jeg  savner  meget  hans 
oplivende  Omgang.  Min  kjære  ældre  Broder  er  mere  alvorlig, 
men  ogsaa  sindigere  og.  Gud  være  lovet,  bedre  af  Befindende, 
end  jeg  havde  turdet  haabe.  Vi  tilbringe  Aftnerne  altid 
sammen  enten  hos  mig  eller  hos  min  Broder.  Det  vilde  ret 
glæde  Dem ,  kjæreste  Rørdam ,  at  see ,  hvor  meget  de  alle 
holde  af  mig.  Min  gode  Svigerinde  er  ret  en  dansk  Qviude, 
saa  usigelig  kjærlig  og  deeltagende;  og  med  mine  Niecer 
har  jeg  havt  nogle  Samtaler,  hvorved  jeg  seer,  at  de  Alle 
voxe   i   det   ene  Nødvendige.      Især   har   dette   frapperet   mig 


')  Den  i  1ste  Del  oftere  omtalte  engelske  Legatiouasekretær.  hvis 
Hustru  hørte  til  deu  <'rimdtvigsko  Kreds. 

hos  min  kjære  Svigerinde,    som   jeg    finder   noget   ældet  især 

af  Figur;    hun    lider   stedse   i   Ryggen,    og   er   derfor   meget 

sammenbøiet,  hvilket  giver  et  ældre  Udseende;    af  Ansigt  er 

hun  uforandret.      Min  Villa   ligger    noget  langt  fra  Stranden, 

og  af  denne  øines  kun  lidt  herfra.     Igaar  ledsagede  jeg  min 

yngste  Broder   et  Stykke   paa  Veien   til   Genua.      Jeg   fulgte 

ham,    indtil    hvor   man   fra  Høiden    af  Bjergene    kan  see  ned 

til  Villa  franca.    den    af  Russerne   aqvirerede    Havn.      Denne 

Udsigt  er  meget  imponerende. 

Fru  Browne   er   endnu   i   Engeland   og   ventes   først   om 

14r  Dage.    Nu  lev  vel,  kjære  gode  Rørdam,  hils  Deres  kjære 

Kone  og  lille  Jutta  fra  mig;  tak  hende,   fordi  hun  har  Villie 

til  at  ville  savne  mig. 

Gud  befalet! 

Deres  troe  Veninde 

Caroline  Amalie. 

Enkedronning  C.  A.  til  P.  Rørdam. 

[Nizza]  den  28.  December  [1859]. 
Kjære  Rørdam! 
Først  igaar,  altsaa  efter  10  Dage,  modtog  jeg  Deres 
3die  Brev,  det  fra  17de.  Desværre  havde  De  dengang  endnu 
ei  modtaget  mit  første  Brev  fra  Nizza.  Nu  vil  De  have 
modtaget  det,  og  kjender  min  Mening  og  Sorg  over  Professor- 
partiets Nederlag.  En  Forudfølelse  af  noget  Sørgeligt,  som 
forestod,  havde  jeg,  inden  jeg  forlod  Fædrenelandet.  Jeg  er 
sammenvoxet  med  det  danske  Folk!  Gud  forbarme  sig  over 
os  og  lede  os  paa  Sine  Veie.  Frederiksborgs  Slots  Brand 
har  ogsaa  dybt  bedrøvet  mig;  hvad  De  skriver  mig  om 
Kongens  Mod  og  dybe  Bekymring  glæder  mig,  og  han  har 
vist  truffet  det  Rette  ved  strax  at  tage  til  Hovedstaden,  hvor 
Deltagelsen  over  Ulykken  stemte  alle  Hjerter  for  ham.  Den 
store  Interesse  for  Bøghs  Stykke,   der  opføres  i  Casino^),  er 


„Grevinden  og  hendes  Sødskeudebarn". 

9* 

atter  et  Beviis  paa  det  blandede  i  vor  Caracteer,  paa  den 
ene  Side  en  moralsk  Følelse,  der  afskyer  det  Slette,  paa  den 
anden  Side  en  let  Maade  at  hævne  sig  paa,  uden  at  vi  selv 
komme  til  at  lide  noget  derved.  Dette  er  Øieblikket  for  alle 
christelige  Præster  at  tale  ret  alvorlig,  indtrængende  og 
kjærlig,  for  med  det  Gode  at  overvinde  det  Onde.  Hvor  tit 
længes  jeg  efter  at  tale  med  Dem!  Hvad  siger  da  Grundtvig 
til  den  stive  Latiner,  til  Cultusministeren *)?  Hils  ham 
hjertelig  fra  mig. 

Den  1.  Januar  1860. 

Her  standsedes  jeg  sidst,  og  for  ikke  at  lade  Dem 
vente  for  længe  paa  min  Tak  for  to  Breve  vil  jeg  helst 
sende  disse  Dinier  strax  ledsaget  af  de  varmeste  Ønsker  for 
Dem  og  Deres  ved  Aarets  Begyndelse.  Tak  ogsaa  kjære 
Eørdam  for  Alt,  hvad  De  var  mig  hidindtil  og  bevar  mig 
Deres  dyrebare  Venskab  indtil  Enden.  Dog  igrunden  er  dette 
kuns  en  Talemaade,  jeg  behøver  egentlig  ikke  at  bede  herom, 
thi  jeg  tvivler  ei  paa,  at  det  vil  skee! 

Lev  vel,  lev  vel!     Hils  Juttaerne  kjærligt  fra 
Deres  troe  Veninde 

Caroline  Amalie. 

Enkedronning  C.  A.  til  P.  Rørdam. 

[Nizza]  den  9.  Januar  1860. 

—  —  Frue  Browne  er  nu  omsider  kommen  for  8  Dage 
siden  med  Denis^).  Hun  har  alt  flere  Gange  været  hos  mig, 
og  sidst  besøgte  jeg  hende,  hvor  jeg  tilbragte  nogle  meget 
underholdende  Timer  med  hele  Familien.  Børnene  ere  saa 
vante  til  at  discuttere,  og  jeg  holder  saa  meget  af  at  tale 
med  dem  alle.  Desuden  sang  de  for  mig;  de  har  smukke 
Stemmer  og  synge  i  den  italienske  Smag. 


')  V.  A.  Borgen. 
')  Hendes  Søn. 

Hor  er  almindelig  stor  Glæde  over  Vestmagternes  for- 
nyede Sammenhold,  hvilket  ogsaa  glæder  mig  personlig 
iisigeligen.  Det  vil  være  til  sand  Fordeel  for  Danmark,  naar 
Engeland  og  Frankrig  holde  sammon.  Især  glæde  Italienerne 
sig  over,  at  Napoleon  vil  trække  sine  Tropper  ud  af  Italien 
og  overlade  Legationerne  og  P'yrstendømmerne  til  Italienernes 
eget  Forgodtbefindende.  (Meget  bedre  at  lade  dem  selv  sørge 
for  deres  eget  Land.)  Man  troer  almindelig,  at  Pavemagten 
derved  kommer  til  at  synge  paa  det  sidste  Vers.  Paven  er 
almindelig  ringeagtet  blandt  Italienerne ,  og  de  ønske  at 
sende  den  hellige  Fader  til  Jerusalem,  hvor  han  egentlig 
hører  hen,  sige  de!  —  —  Endnu  har  jeg  ikke  været  i  den 
catholske  Kirke  ;  jeg  vilde  opsætte  det  indtil  den  stille  Uge 
i  Kom;  men  nu  har  Omstændighederne  gestaltet  sig  saa,  at 
jeg  dog  ikke  kommer  der  hen,  saa  det  vil  være  bedst  at 
studere  Daabeu  og  Nadveren  hos  Catholikerne  i  Nizza. 

Fortæl  mig  om  vore  Tilstande.  Nu  synes  Alt  mere 
roligt.  Mange  Hilsener  til  alle  gode  Venner  og  Bekjendtere, 
navnlig  til  mine  Undergivne  i  Sorgenfri,  til  Murers  og 
Sprechelsen  og  Frue  Ibsen. 

Gud  velsigne  Dem  og  Deres! 

Enkedronning  C.  A.  til  P.  Rørdam 

Nizza  den  17.  Januar  1860. 

Jeg  har  nu  gjort  Bekjeudtskab  med  den  6.  Præst 

her.  Den  første  Geistlige ,  jeg  saae  hos  mig  i  Nizza ,  var 
Biskoppen,  en  godmodig,  artig  Mand,  Monseigneur  Sola;  han 
kom  med  sin  Secretair  eller  Famulus,  en  jovialsk,  tyk  Munk. 
Nr.  3  var  Herr  Pilat^),  Nr.  4  den  Lutherske  Præst,  meget 
ung,  men  han  skal  være  velsignet;  min  Svigerinde  og  mine 
Niecer   gaae    immer   i    hans    Kirke.      ^q^   hørte    ham    endnu 


')  Af  dennes  Prædikener  giver  Dronningen    flere  Referater  i  sine 
Breve. 

ikke.  Hans  Navn  er  Mader,  og  paa  Torsdag  kommer  han 
til  mig  og  holder  den  første  Bibelforklaring,  hvilken  da  fort- 
sættes hver  Torsdag.  Den  5.  var  den  kjære  Missionær 
Hebich,  og  den  6.  den  engelske  Præst  Mr.  Childern,  en 
meget  net  og  anseet  Mand.  Jeg  har  ogsaa  gjort  Bekjendt- 
skab  med  nogle  levende  Christne,  Baron  UxkuU  og  især  hans 
unge  Kone,  en  meget  alvorlig  Christen,  der  har  øvet  stor 
Indflydelse  paa  sin  meget  ældre  Mand.  —  —  Jeg  vilde 
ønske,  at  der  ingen  Forskjel  mere  var  mellem  Lutheraner, 
Eeforraerte  og  de  øvrige  protestantiske  Partier.  Den  Dag 
vil  komme;  dog  hører  det  nok  til  Vor  Herres  Regimente,  at 
enhver  Retning  udvikler  en  særegen  Sandhed ,  indtil  Tidens 
Fylde  forklarer  disse  Brudstykker  til  en  eneste  fuldstændig 
Sandhed,  og  vi  Alle  hedde  Guds  Børn,  som  Herren,  Brud- 
gommen, henter  til  Sig.  —  Der  er  meget  christeligt  Røre  i 
Italien.     En  anden  Gang  mere  derom.  —  — 

Hils  alle  Venner.  —  —  Det  glæder  mig  saa  meget  at 
høre  Deres  billige  og  lidenskabsløse  Opfattelse  af  Tiderne. 
Vor  Horre  bevare  os  vor  Fiihed,  der  har  været  til  stor  Gavn 
for  det  danske  Folk! 

Jeg  skulde  ønske,  at  Boisen  fik  Directeurposteu  ^),  for 
at  den  kunde  blive  i  christelige  Hænder.  Men  hvad  bliver 
der  saa  af  min  Skole?     Ingen  for  ung  bør  bestyre  den. 

Deres  trofaste  Veninde 

Caroline  Amalie. 

Naar  Dronningen  fremhæver  P.  Rørdams  billige  og  liden- 
skabsløse Dom  over  de  nye  Regjeringsforhold,  da  hænger  det 
sammen  med,  at  Grundtvig  og  hans  Venner  mere  og  mere 
fandt  sig  vel  tilrette  med  disse.  De  ukjendte  Muligheder 
hos  den  ny  Udenrigsminister,  Blixen-Finecke,  gav  Næring  for 
Haabet    og   Ønsket    om    at   komme    ud    af  de    endeløse   For- 


ij  P.  O.  Boiseu  har  altsaa  attraaet  denne  Post,  der  var  ledig  ved 
Borgens  Indtrædelse  i  Ministeriet.     Han  fik  don  dog  ikke. 

viklinger  med  Tydskland ,  og  det  nj  Ministeriuras  mere 
demokratiske  Farve  havde  intet  frastødende  for  Grundtvigs 
Venner.  For  disse  havde  „Grevinden"  ganske  vist  intet  til- 
talende ;  men  man  søgte  at  tage  denne  ubehagelige  Faktor  i 
den  daværende  Tilstand  som  et  nødvendigt  Onde.  Følgende 
Breve  yde  Oplysning  om,  hvorledes  P.  Kørdam  opfattede  disse 
Forhold. 

P.  Rørdam  til  Fru  Bolette  Feilberg. 

14.  Januar  [1860]. 
—  —  Det  er  ellers  en  urolig  og  ophidset  Tid,  vi 
leve  i;  to  Nætter  i  Rad  var  der  Opløb  og  Ildebrand;  og 
selv  forstandige  Folk  er  som  rasende  paa  Grevinden;  ja  de 
har  endog  forlangt  af  Kongen,  at  han  skal  sende  hende  bort : 
og  de  paastaaer,  at  Kongen  er  afsindig.  Men  dertil  svarer 
jeg  saaledes: 

1.  Vel  er  det  saare  ydmygende  for  vort  Folk,  at  Kongen 
har  saa  daarlig  en  Smag ,  at  han  kunde  vælge  hende ;  men 
naar  han  nu  har  saa  daarlig  en  Smag,  hvad  nyttede  det  saa, 
at  hun  kom  bort;  om  8  Dage  tog  han  Een  igjen,  som  maaskee 
var  meget  værre. 

2.  Ikke  en  eneste  Embedsbesættelse  kan  paavises, 
Ildenfor  selve  Kongens  Huusfolk,  som  er  bleven  besat  med  et 
Menneske,  som  der  kan  klages  over,  fra  den  Side. 

o.  Hun  var  Skyld  i ,  at  det  forrige  Ministerium  faldt : 
men  hun  var  ogsaa  Skyld  i ,  at  Ministeriet  Ørsted  faldt, 
hvilket  skaffede  Hall  og  de  Øvrige  ind  i  Regjeringen;  men 
dengang  var  der  Ingen,  som  klagede. 

4.  Det  er  m  u  1  i  g  t ,  at  det  kan  gaae  meget  godt  med 
det  nærværende  Ministerium,  endnu  er  intet  Ondt  skeet. 

-5.  Summa  Summarum,  alle  disse  Optøier  er  Vand  paa 
Tyskernes  Mølle;  alle  Hjemmetyskere  leer;  jo  galere  det 
bliver,  desmere  fristes  Kongen  til  at  nedlægge  Regjeringen: 
og  hvad  saa?  —  — 

Christian  var  her  i  Mandags,  og  han  var  glad;  vi  havde 

et  fornøieligt  Selskab,  Kalkars,  Søreu  og  Emma,  Holsteins  og 
Murers,  Skat  og  Holger  og  Sprechelsen.  ■ 

Det  gaaer  alle  Præster  som  Fred.  F. ,  det  er  meget 
lettere  at  tale  om  Stefanus,  end  om  Hyrderne;  men  det  for- 
staaer  sig,  for  mig  er  det  altid  saare  svært  at  skrive,  jeg 
slider  endnu  som  før;  igaar  blev  jeg  først  færdig  Kl.  7. 

Hils  Feilberg  og  Børnene  kjærligst.  Vorherre  være  med 
Eder! 

Enkedronning  C.  A.  til  P.Rørdam. 

[Nizza]  den  23.  Januar  [1860]. 
Kjære  Eørdam! 

Deres  Brev  af  14.  modtog  jeg  i  dette  Øieblik  og  iler 
med  strax  at  besvare  det.  Hvor  har  det  glædet  og  interesseret 
mig!  Først  lad  mig  takke  derfor  paa  det  aller  hjerteligste, 
og  dernæst  fordi  jeg  saa  vcnligen  erindredes  af  Busck  og 
hele  Præste-Conventet.  Peter  Fenger  er  en  Mand,  jeg  agter 
for  at  være  en  af  den  danske  Kirkes  stærkeste  Piller;  kan 
han  glæde  sig  ved  Mandags  Sammenkomsterne,  da  er  han 
mere  end  gjerne  for  Fremtiden  indbuden  til  disse. 

Hvor  maa  det  være  interessant  at  være  i  Kjøbenhavn  i 
dette  Øieblik,  og  dog  erkjender  jeg  Guds  naadige  Styrelse  i 
for  Tiden  at  have  fjærnet  mig  derfra.  —  —  I  dette 
Nu  erfarer  jeg,  at  man  ønsker  at  faae  van  Dockum  til 
Marineminister,  et  fortræffeligt  Valg,  denne  ærlige,  gode 
danske  Mand.  Det  er  mig  grumme  kjært,  at  Vaabenbrødrene 
og  Arbeiderforeningen  har  sendt  Kongen  Hengivenheds- 
Adresser.  —  — 

At  Grundtvig  er  saa  oprømt  og  enig  med  sine  to 
Svogre  ^),  er  mig  en  sand  Fryd.  Mig  levnes  kun  Tid  til  at 
sige  Dem  et  hjerteligt  Levvel,  og  at  forsikre  Dem  om,  at 
mit  Venskab  aldrig  vil  kunne  rokkes. 

Deres  trofaste  Veninde 

Caroline  Amalie. 

*)  Carlsen  og  P.  Rørdam. 

Enkedronning   C.  A.  til  P.  Rørdam. 

Nizza  ti.  31.  Januar  [18tiO]. 
Kjære  Køidam! 

Deres  Brev  fra  20.  Januar  har  voldet  mig  stor  Glæde 
ved  den  Klarhed ,  hvormed  det  belyser  vor  indre  politiske 
Stilling.  —  —  Hvor  lærerig  er  dog  vor  Tid;  man  sanker 
Menneskekundskab.  De  bittreste  Modstandere  forene  sig  i  et 
fælles  endnu  bittrere  Had  end  det,  der  tidligere  skilte  dem 
ad.  Det  er  gavnligt,  at  det  kommer  til  en  Forstaaelse 
mellem  Professor-Partiet  og  Mændene  af  den  gamle,  absolute 
Leir.  Maatte  nu  Blixen  erkjende  Landets  sande  Vel  og  Folke- 
Aandens  Fordringer.  Maatte  den  fortræffelige  Carlsen  dog 
virke  kraftigeu  paa  ham.  Jeg  kan  tænke,  hvor  Grrundtvig 
maa  være  glad  ved  disse  politiske  Forhold ;  han  sværmede 
aldrig  for  Professor-Partiet!  Igaar  modtog  jeg  Syv-Stjernen, 
og  glæder  mig  til  at  læse  den;  men  om  jeg  forstaaer  den, 
er  en  anden  Sag. 

I  Søndags  var  jeg  hos  Mader  i  den  lutherske  Kirke. 
Denne  Mand  indtager  mig  ved  hans  Simpelhed;  forstaa  mig 
ret,  jeg  mener  dette  i  aandelig  Forstand.  Han  præker  meget 
indtrængende  og  bestemt:  Enten,  Eller.  Hver  Torsdag  fra 
2^/2  til  4  holder  han  hos  mig  en  Bibelforklaring  for  mig, 
min  Svigerinde  og  Niecer  og  Damerne.  Han  har  begyndt 
med  Christi  Lidelses  Historie.  Han  siger,  han  finder,  at 
den  Historie  virker  meest  paa  det  menneskelige  Hjerte.  Pilat 
klarer  Ens  Forstand,  Ens  Theologie,  og  Mader  virker  paa 
Hjertet.  Skade,  at  de  Begge  præke  paa  een  og  samme  Tid, 
Kl.  11,  hver  Søndag;  gjærne  hørte  jeg  dem  begge.  Med  vor 
gode  Frue  Browne  læser  jeg  ogsaa  en  fortreffelig  Bog:  Christ 
et  le  Siecle,  4  Taler  af  Bungener.  De  seer,  at  jeg  har 
aandelig  Føde  nok ;  maatte  det  fremme  mig  i  Lydighed  mod 
vor  Herre  foruden  i  alt  Godt! 

I  Forgaars  døde  her  Storhertuginden  af  Baden,  en  adoptiv 
Datter  af  Napoleon  I.,  en  aandrig,  meget  levende  Kone,  som 

jeg  havde  fattet  Godhed  for  de  faa  Gange,  jeg  besøgte  hende. 
Napoleon  III. s  Indblandning  i  Pavens  Affairer  har  egentligt 
fremskj'ndet  hendes  Død.  Hun  fortalte  mig,  at  hun,  der 
elskede  Napoleon  III.  høit,  havde  selv  skrevet  til  ham:  „Min 
kjære  Neveu,  jeg  ønskede  eller  vilde  give  meget  til,  at  De 
ikke  havde  blandet  Dem  i  den  Sag."  „Thi,"  sagde  hun  til 
mig,  „Protestanterne  kjender  intet  til  Kirken;  naar  man  rører 
ved  den,  spruder  den  Ild!"  Jeg  for  min  Part  ønsker  intet 
mere,  end  at  man  lader  Italienerne  raade  sig  selv.  De  fleste 
Catholiker  ere  ganske  uvidende  i  alt,  hvad  Religionen  an- 
gaaer,  og  altsaa  aldeles  uden  Eeligion.  Der  danner  sig 
derfor,  da  Trangen  dog  gjør  sig  gjeldende  hos  Somme,  flere 
smaae  evangeliske  Frimenigheder  rundt  om  i  Italien.  Især  i 
I'Torentz  gjør  Evangeliet  stor  Fremgang;  ogsaa  i  Genua  er 
der  en  Italiener ,  der  præker  henrivende.  Den  bekjendte 
Grev  Quijardini  har  saaledes  dannet  en  Brødre-Menighed  her. 
De  har  ingen  særskilt  Præst,  men  enhver,  der  føler  sig  op- 
lagt, forklarer  forskjellige  Steder  af  Biblen;  Fruentimmerne 
tier.  Sacrameut«t  tager  de  hver  Søndag;  de  skjænker  dem 
selv  af  en  Flaske  og  drikker,  og  bryder  ligeledes  selv  Brødet, 
og  rækker  det,  den  Ene  til  den  Anden.  En  catholsk  Dame 
sagde  til  Frue  Browne:  „Protestanterne  ere  de  egentlige 
Christne,  Catholikerne  have  ingen  Religion.  Vore  Præster 
sige  mum,  mum,  mum,  og  lade  os  løbe  dermed." 

De  stakkels  Folk!  maatte  vor  Herre  sprænge  det  gruelige 
Mørke,  hvori  Hierarkiet  holder  dem.  —  — 

Mange  Hilsner  til  deres  Nærmeste  og  alle  gode  Lyngbyer. 

Deres  trofaste  Veninde 

Caroline  Amalie. 

Hvorledes  har  Kaikar  det?  Hils  ham  og  hans  Familie 
hjertelig,  ogsaa  den  kjære  Boisen. 

P.  Rardahl   til  Fru  Bolette   Feilherif. 

4.  Fobniar  [1800]. 
Kjæieste  Bolette ! 

Det  er  ganske  rigtigt,  „ligesom  en  fornem  Frue  veed 
at  skatte  sig  Plads,  og  ligesom  eu  fornem  Frue,  naar  huu 
har  sat  sig,  breder  sig,  saaledes  veed  Livets  Bekymringer 
vel  at  skafi"e  sig  Plads  inde  i  Sjelen,  og  de  breder  sig  raeer 
og  meer,  saa  der  bliver  slet  ingen  Plads,  hverken  for  Troen 
eller  for  Haabet  eller  for  Kjærligheden."  Denne  Verden  tager 
hele  Hjertet,  og  det  bliver  ganske  koldt  og  haardt  som  en 
Steen;  men  saaledes  skal  det  ikke  gaae,  derfor  nævner  jeg 
altid  Livets  Bekymringer  mellem  Diævelens  Gjerninger,  og 
siger  saa :  i  Vorherres  Jesu  Navn  forsager  jeg  Eder  alle,  og 
bliver  ved  dermed,  og  siger:  Du  Herre  omvend  mig,  og  før 
min  Sjel  tilbage  til  Dig,  thi  Du  har  jo  kaldet  mig  ei  til  at 
„frygte,  men  til  at  troe";  og  naar  jeg  blot  bliver  bestandig, 
hjælper  det,  og  alle  Sraaablomsterne,  med  Fred  og  Glæde, 
kommer  igjen,  og  det  bliver  baade  varmt  og  lyst  inde  i 
Sjelen,  Vorherre  til  Ære,  som  er  kommet  for  at  afskatte  alle 
Diævelens  Gjerninger. 

Ligesaa  bærer  jeg  mig  ad  med  Vrede  og  med  Heftighed, 
thi  vi  ere  kaldede  til  at  overvinde  det  Onde,  ved  Herren, 
Herren,  som  er  Satans  Mester  og  vor  Frelser.  I  lange 
Tider  kan  jeg  leve  rigtig  yndigt,  fra  Morgen  til  Aften,  og 
være  glad  som  en  Fugl;  men  saa  er  det,  som  gaaer  der  en 
Storm  gjennem  det  hele  Huus,  den  ene  Dør  smækker  den 
anden  op,  og  det  er,  som  skulde  man  forgaae  under  Stormen. 
Men  „det  er  kun  List,  han  øver  mod  Helved  og  dets  Hær, 
det  er  kun  Tro,  han  prøver  hos  dem,  han  haver  kjær;  det 
koster  kun  et  Ord,  da  Storm  og  Bølger  stærke,  de  faae  til- 
gavns at  mærke,  vi  Herren  har  ombord." 

Men  det  gjælder  daglig  og  altid  at  stride  Striden  og 
bevare  Troen !  og  det  er  aldrig  saa  luunt,  at  jo  Stormen  kan 
reise  sig. 

Du  har  maaskee  seet,  at  P'olkethinget  har  tænkt  paa  at 

sætte  Præsterne  paa  fast  Gage!  Jeg  for  min  Part  er  ikke 
misfornøiet  dermed;  thi  saa  veed  man,  hvad  man  bar,  og 
hvad  man  faaer,  og  bliver  derved  end  mere  opfordret  til  at 
sætte  Tæring  efter  Næring. 

Dronningen  er  selv  tilfreds  med,  at  hun  er  fraværende 
i  Vinter;  det  er  en  sand  Styrelse  af  Vorherre,  at  hun  er 
borte  i  denne  urolige  Tid.  Forøvrigt  maae  man  sige,  at 
alle  Optøierne  var  vor  Natur  saa  fremmede,  at  de  vare  ud- 
klækkede og  udførte  af  Hjerametyskere ;  thi  os  ligner  det  ei 
at  gaa  og  raabe  og  huie  ved  Nattetid,  mindst  Nytaarsnat. 

Grundtvigs  besøgte  jeg  i  Onsdags;  hans  Kone  har  haft 
Mæslinger,  saa  og  Børnene.  Da  Fredrik  blev  syg,  gik  det 
Grundtvig  saa  nær,  at  han  „hverken  spiste  eller  drak." 

Jeg  har  ei  talt  med  Grundtvig  i  længere  Tid,  og  fornam 
nu ,  at  vi  var  aldeles  forskjellige  angaaende  Frederiksborg, 
som  han  ei  vil  skal  bygges  op;  hvorimod  vi  holder  fast  paa, 
at  vi  bør  glæde  Kongen,  og  give  ham  et  Huus  igjeu,  da 
han  har  givet  os  Friheden.  Busck ,  som  ogsaa  var  der, 
rasede  ogsaa  imod  alle  dem ,  som  ønsker  at  see  et  nyt 
Fredriksborg;  men  jeg  mener:  heller  at  lade  Folk  give  lidt, 
som  de  har  Lyst  til,  end  slet  ikke  at  give  noget. 

Saa  besøgte  jeg  ogsaa  Fru  Hall;  hun  har  ligget  paa 
Iselinge  siden  først  i  December;  forøvrigt  holder  hun  sig 
tappert,  og  er  sig  selv  lig;  det  Hele  har  saa  godt  som  intet 
Indtryk  gjort  paa  hende;  men  hun  siger,  at  den  hele  Om- 
væltning er  Monrad  Skyld  i.  Fenger  mødte  jeg  i  forrige 
Uge;  ham  gjør  det  mig  ondt  for. 

Du  forstaaer  da,  at  det  intelligente  Aristokratie  er  gaaet 
tilgrunde,  og  nu  siger  dette  Aristokratie  om  Bondevennernes 
Ministerium,  ligesom  Ministeriet  Biuhme  og  Tillisch  om  Pro- 
fessorpartiet :  Hvad  forstaaer  de  dem  paa  at  regjere !  Imid- 
lertid skrider  Tiden,  det  gaaer  nu  som  før;  thi  der  hører 
ikke  saa  meget  til  at  regjere  Land  og  Rige;  men  svært  er 
det  at  regjere  sig  selv. 

Deu  stigende  Interesse,  hvormed  P.  Rørdam  havde  fnlsrt 
det  rotwittske  Ministerium,  bar  vistnok,  trods  hans  Hen- 
givenhed for  flere  af  det  nationalliberale  Partis  Førere,  ladet 
ham  føle  det  som  en  Skuffelse,  da  Ministeriet  sprængtes  efter 
Chefens  pludselige  Død  8.  Februar  1860.  Vi  høre  maaske 
tildels  en  Gjeuklang  af  hans  Tanker,  naar  Enkedronningen 
d.  21.  Februar  skriver  til  ham  fra  Nizza: 

„Det  er  klart  at  Vorherre  taler  til  det  danske  Folk. 
Maatte  vi  alle  \ille  forstaae  Ham.  Fra  2.  December  indtil 
9.  Februar  tik  de .  der  besidde  Jorden ,  Magten.  Han  viste 
os  den  solideste  Grund,  hvorpaa  vores  Constitution  skal 
bygges.  Men  da  vor  Bondestand  tildeels  endnu  er  politisk 
lidet  udviklet,  kunde  den,  ved  ene  at  have  Magten,  let 
komme  paa  Afveie,  og  Eotwitts  pludselige  Død  forhindrede 
dette.  Men  det  er  alt  et  stort  Skridt,  at  Mange,  ligesom 
De,  har  faaet  Øinene  op  over,  at  Grund-Eiendom  er  en 
væsenlig  Betingelse  for  at  faae  den  afgjørende  Stemme  i  et 
Land.  Xu  gjelder  det  at  virke  til  Grundeiernes  sande  Op- 
lysning. —  —  Professor-Partiet  og  Embeds-Klassen  kan 
ogsaa  have  lært  en  heel  Deel  i  disse  2  Maaneder.  Maatte 
det  nu  lykkes  Mourad  at  faae  et  fornuftigt  Ministerium 
dannet,  og  derved  vise,  at  han  heller  ikke  har  staaet  stille 
fra  November  til  Februar,  men  nytter  den  Lære,  han  fik  for 
2  Maaneder  siden." 

Da  et  nyt  Ministerium  var  dannet,  aflagde  Eørdam 
samme  Dag  Eapport  til  sin  Søster  i  Slesvig: 

P.  Rørdam  til  Fru  Bolette  Feilberg. 

Fredag  24.  Febr.  [1860]. 
laften   kommer  jeg  fra  Byen.    —   —   Ministeriet   er   nu 
paa  det  nærmeste  ordnet:   Hall  Udenrigsminister,  Fenger  for 
Finantserne,     Monrad    for    Underviisningsvæsenet    og    indtil 

videre  Indenrigsminister,  Gasse  Justitsminister  —  hvad  siger 
Du  til  det!  han  har  i  sin  Tid  dømt  Monrad  til  Christiansøe 
paa  o  Aar^),  Bille  for  Marinen,  Thestrup  for  Krigen,  Wolf- 
hagen  til  Jer;  med  Holsteen  er  det  ei  paa  det  Rene  endnu-). 
Desværre  var"  Monrad  hos  Kongen,  saa  jeg  fik  ham  ei  itale. 
Det  gjør  mig  ondt,  at  Blixen  manglede  Mod  til  at  danne  et 
Ministerium;  thi  i  ham  var  der  Sving;  alle  disse  er  udaf 
samme  Suurdeig,  og  lidt  Forandring  gjør  godt;  men  dette  er 
lutter  Professorer.  Men  paa  den  anden  Side  maa  man  til- 
staae,  at  det  er  de  Eneste,  som  har  haft  Mod  til  at  overtage 
Regjeringen. 

Du  kan  da  ellers  begribe,  at  Grundtvigs  Tale  over 
Rotwitt,  hvori  han  ligner  Professorpartiet  med  „Pharisæerne", 
har  til  det  yderste  oprørt  hele  den  lærde  Verden.  Jeg  hørte 
den,  og  den  var  jo  grov;  men  der  er  Ingen,  som  har  Skade 
af  at  see  sig  selv  afmalet.  Bondevennerne  kom  og  bad 
Grundtvig  holde  Talen,  og  da  han  havde  Lyst  til  at  give 
Professorpartiet  det  glatte  Lag,  sagde  han  strax  ja,  og  han 
var  i  sit  Es.  Men  det  var  ingen  Ligprædiken,  men  en  Rigs- 
dagstale,  eller,  om  Du  vil,  en  borgerlig  Lovtale,  og  det  maa 
han  nu  selv  om;  for  der  var  jo  ellers  en  god  Leilighed  til 
at  have  holdt  en  ordentlig  Opvækkelsestale,  og  det  kunde 
de  vist  trængt  godt  til.  —  — 

Angaaende  de  politiske  Forhold  skriver  P.  Rørdam 
9.  Marts  1860  til  Søsteren: 

„Vi  var  igaar  hos  Halls;  Monrad  var  der  ogsaa;  hans 
Familie     er    endnu    i    Paris    og    kommer    først    til    Sommer. 

M  Denne  Notits  maa  staa  for  P.  Rørdams  egen  Regning.  Det 
maa  vel  have  været  1839,  da  Monrad  vod  Artikler  i  sine 
„Flyvende  politiske  Blade"'  paadrog  sig  eu  Tiltale  af  det 
offentlige  og  dømtes  —  dog  ikke  til  Christiansø  —  men  til  at 
staa  under  Censur.  Casse  var  den  Gang,  som  Assessor  i 
Landsoverretten,  en  af  hans  Dommere. 

^)  RaasløfF  blev  Minister  for  Holsten. 


143 


Mourad  har  ellers  en  haard  Stand;  thi  Thingene  tage  haardt 
paa  hara;  han  taler  ei  som  den,  der  er  sikker  paa  velvillige 
øren,  men  sora  den,  der  veed,  at  ban  bliver  beskuet  med 
skarpe  Øine/' 

At  Rørdam  har  givet  Enkedronningen  meget  omstændelige 
Efterretninger  om  de  hjemlige  Begivenheder ,  ses  af  Hds. 
Majestæts  Svar,  der  tillige  indeholder  hendes  Iagttagelser  an- 
gaaende  forskjellige  religiøse  Forhold. 


Enkedrotuiing    C.  A.  til  P.  Rørdam. 

Nizza  d.  11.  Marts  1860. 
Kjære,  gode  Rørdam ! 

Do  har  længe  intet  hørt  fra  mig  og  intet  Svar  faaet 
paa  Deres  2  sidste  Breve:  Det  første  med  Beskrivelsen  over 
Grundtvigs  Ligtale  over  Rotwitt  og  Characteristiken  over 
Ministrene^),  det  andet  om  Ministeriets  Sammensætning.  Jeg 
haaber  dog,  at  Monrad  har  havt  megen  Nytte  af  sin  Pariser- 
Reise,  og  Hall  af  sine  2  Maaneders  Otium.  Vi  leve  saa 
hurtig  i  vore  Dage,  at  Ministeriet,  der  gik  af  2.  December 
og  kom  til  Roret  igjen  24.  Februar,  maae  have  fundet  Situa- 
tionen i  Februar  aldeles  forskjellig  fra  den  i  December.  Jeg 
har  glædet  mig  paa  Monrads  Vegne,  at  han  har  havt  den 
Selvfornægtelse  at  cedere  Hall  Conseilpræsidentskabet.  Vor 
Herre  hjelpe  til  at  bevare  Enighed  imellem  disse  to  Mænd; 
jeg  beder  stadig  derom  og  glæder  mig,  naar  jeg  kommer 
hjem,  til  ogsaa  at  bidrage  min  Skjærv  til  at  faae  alle  Partier 
til  at  slutte  sig  kjærligen  sammen  for  det  elskede  Fædrene- 
land. — 

Hertil  kom  jeg  imorges,  inden  jeg  tog  i  Kirke  og  hørte 
om  den  cananæiske  Qvinde.  Og  nu  har  jeg  modtaget  Deres 
Brev  fra  4.  Marts,  hvori  jeg  finder  Gjenklangen  af  min  egen 


De  atijaaede. 

Tauke  paa  forreste  Side,  nemlig:  at  meget  hos  os  har  for- 
andret sig  siden  2.  December.  Jeg  kan  slet  ikke  beskrive, 
hvor  inderlig  jeg  længes  efter  at  have  vel  overstaaet  den 
trættende  Tilbagereise ,  og  hvor  inderlig  jeg  glæder  mig  til 
mit  kjære  Hjem  og  alle  mine  kjære  Venner  hjemme,  først  og 
fremmest  til  at  see  Dem,  kjære  Kørdam,  og  at  skifte  Tanker 
med  Dem.  Tilstanden  der  hjemme  har  hele  Vinteren  be- 
skjæftiget  mig  meget,  og  jeg  finder  Alt  hos  os  saa  interes- 
sandt,  at  jeg  igruuden  kuns  har  Øine  og  Øren  for  Danmark. 
Et  Folk  [endnu]  interesserer  jeg  mig  dog  for;  det  er  det  i 
dybeste  Uvidenhed  hensimkne  Italienske  Folk.  Gud  give,  man 
kunde  hjelpe  til,  at  det  fik  en  ordentlig  og  sand  christelig 
Oplysning.  Det  catholske  Kirkeregiment  er  dog  den  største 
Forbryder,  at  holde  hele  Folket  saaledes  i  Bibeluvidenhed! 
De  verdslig  Oplyste  have  derved  slet  ingen  Religion,'  og 
Almuen  har  sin  Maria-Dyrkelse.  I  disse  Dage  skal  Savoien 
og  Nizza  overgives  til  Frankrig.  Der  er  to  Partier  her. 
Mange  af  de  Fornemme  vil  gjerne  gaae  over  til  Frankrig, 
ogsaa  Kjøbmandsstanden  holder  det  for  fordelagtigt  at  blive 
fransk:  men  Advocater,  og  Ungdommen  i  det  hele,  vil  hellere 
blive  ved  Sardinien  og  nyde  dennes  frie  Forfatning.  Der 
var  idag  tilsagt  en  Messe  Kl.  11  for  at  bede  Vorherre  ikke 
at  tillade,  at  Nizza  blev  taget  af  Frankrig.  Jeg  kjørte  netoji 
forbi  den  Kirke ,  som  ligger  langt  inde  [i  Byen]  og  har  en 
stor  Plads  udenfor;  denne  var  fyldt  med  Mennesker,  der  alle 
strømmede  til  Kirken.  Den  Sardiniske  Garnison  marcherer 
daglig,  Regiment  efter  Regiment,  til  Turin,  og  om  nogle 
Dage,  maaskee  alt  imorgen,  ventes  franske  Tropper  her  til! 
Det  hele  synes  at  gaa  stiltiende  af  og  er  en  aftalt  Sag 
imellem  Kongen  af  Sardinien  og  Napoleon ;  dog  siges  der,  at 
den  25.  skal  der  være  en  almindelig  Stemmeopraabning ,  og 
Flertallet  bestemme  enten  for  Frankrig  eller  for  Sardinien. 
Idag  hørte  jeg,  at  baade  Victor  Emanuel  og  Cavour  vare 
excomraunicerede. 

Den  12.  Marts  1860. 

Grundtvig  er  altsaa  ikke  tilfreds  med  det  Monradske 
Ministerium.  Hvad  de  tre  nye  Elementer  angaaer,  har  ogsaa 
jeg  forskrækket  mig  over  et  saadant  Valg;  men  det  var 
vanskeligt  at  finde  Ministre ,  og  Ministeriet  skulde  dannes. 
Dog  har  Monrad  dermed  viist  Høimodighed  ved  at  vælge 
Gasse,  der  i  Tiden  dømte  ham!  Der  er  mange  forskjellige 
Elementer  i  Monrad;  maatte  Christendommen  seire  i  ham  og 
bringe  alt  i  Harmouie.  Hall  er  ikke  en  saa  corapliceret 
Caracteer,  skjønt  Troen  ei  er  saa  bevidst  i  ham,  som  i 
Monrad. 

Deres  kjære  sidste  Breve  give  mig  saa  meget  Stof  til 
Eftertanke;  men  naar  jeg  betragter  den  Hob  Breve,  jeg  har 
at  besvare,  maae  jeg  afbryde  her,  i  det  jeg  inderlig  hilser 
Dem  og  Juttaerne,  og  nævner  mig 

Deres  trofaste  Veninde 

Caroline  Amalie. 

Enkedronning   C.  A.  til  P.  Rørdam. 

[Nizza]  den  25.  Marts  1860. 
Kjære,  gode  Rørdam! 
Deres  Brev  fra  16.  modtog  jeg  i  Middags  og  glædede 
mig  atter  over  den  rolige  Klarhed,  hvormed  De  opfatter  alle 
Forholdene,  og  Deres  objective  Bedømmelse  af  de  forskjellige 
Caracterer.  Monrad  og  ogsaa  Hall  have  i  Debatter  an- 
gaaende  Jernbaneloven  og  Striden  med  Blixen  ei  bevaret  den 
rolige  Fatning,  som  stedse  caracteriserer  de  virkelige  Stats- 
mænd, og  dette  har  gjort  mig  ondt,  da  jeg  gjerne  vilde,  at 
de  netop  skulde  glimre.  Forresten  glæder  Striden  mig; 
den  styrker  og  skjerper  Forstanden  og  udvider  Synskredsen. 
Det  maa  ret  være  fornøieligt  i  Kjøbenhavn,  man  falder  ikke 
i  Søvn.  Jeg  forekommer  mig  i  min  levende  Glæde  over 
Mundkampen  i  Rigsdagen  som  en  Moder,  der  med  Glæde 
seer  sine  Sønner  slaaes,  fordi  de  derved  lærer  at  bruge  deres 

Peter  Rerdam.    III.  \Q 

Kræfter,  og  selv  blive  stærkere!  Vorherre  lede  og  styre 
Mourad  og  lade  det  Gode  seire  i  ham.  Jeg  lider  godt,  at 
Fru  Hall  havde  Mod  til  at  sige  ham:  hun  syntes  godt  om 
Blixen.  Imidlertid  er  det  mig  kjært,  at  min  Ven  Rørdam 
dog  ikke  ret  veed,  hvor  den  ædle,  vælige  Hest  vil  hen,  naar 
han  faaer  sin  Frihed.  Den,  der  benytter  et  hvert  Middel 
for  at  naae  Maalet,  bør  man  være  varsom  med  at  betroe  sig 
til.  Hils  Carlsen  fra  mig  og  siig  ham,  jeg  saae  ham  vel 
en  Gang  paa  Ministerbænken;  det  var  en  klog  og  tillige 
redelig  Mand !  Et  smukt  Billede  i  deres  Brev  er  ogsaa  det ; 
at  en  Ministers  Styren  bør  bestaae  i  at  samle  og  lede 
Kræfterne  til  Fædrelandets  Møllehjul.  —  — 

Tænk  hvilken  christelig  Bevægelse  i  England!  Hver 
Søndag  forkyndes  Guds  Ord  af  Lægfolk  i  alle  Londons 
Theatre.  I  Overhuset  har  man  forarget  sig  over,  at  Guds 
Ord  forkyndtes  paa  et  saa  vanhelligt  Sted;  men  jeg  troer. 
Biskoppen  af  Canterbury  svarede,  at  han  ei  turde  nægte 
Tilladelse  dertil,  da  han  saae,  hvilket  Tilløb  af  de  laveste 
Klasser  der  fandt  Sted,  og  hvilken  Begjerlighed  de  viiste 
for  at  høre  Guds  Ord.  Fru  EafPard^)  spurgte  mig  i  hendes 
sidste  Brev,  om  jeg  havde  hørt  om  en  ung  Præst  i  Paris, 
Spurgeon,  som  præker  der  siden  10  Aar  med  stort  Held  og 
stort  Tilløb.  Han  er  kuus  27  Aar,  og  har  alt  været  i 
Herrens  Tjeneste  siden  sit  17.  Aar. 

Jeg  har  opgivet  min  Reise  til  Rom  og  bliver  nok  her 
endnu  til  Slutning  af  April  og,  vil  Gud,  kommer  da  til  mit 
Hjem  i  Mai,  hvortil  jeg  glæder  mig  usigelig. 

Efter  Dronningens  Hjemkomst  til  Sorgenfri  kunde  den 
mundtlige  Samtale  afløse  den  flittige  skriftlige  Tankevexling 
mellem  hende  og  P.  Rørdam,  som  havde  fundet  Sted  under 
Rejsen.     Følgende  lille  Brev  er  fra  samme  Aar: 


Opholdt  sig  da  i  Schweitz. 

Enkedronning  (.'.  A.  til  I\  Rørdam. 

Onadug  Aften  d.  19.  September  [18(50]. 
Kjære  Kørdam! 
Kaikar  skriver  mig,  at  hans  Svigersøn  Holger  Kørdam 
er  bleven  Præst  i  Satrup  i  Anglen.  Nu  gjør  jeg  de  bedste 
Ønsker,  først  for  hans  Præstelige  Virksomhed,  og  dernæst  at 
han  tillige  raaae  gjøre  det  danske  Folk  hædret  i  Anglen. 
Slesvigerne  have  det  med  Holstenerne  tilfælles,  at  de  først 
bør  agte,  naar  de  siden  skal  elske.  Jo  mere  de  komme  til 
at  agte  Deres  Brodersøn,  des  mere  kan  han  stole  paa  deres 
Kjærlighed.  Alt  kommer  an  paa  hans  første  Optræden. 
Skulde  jeg  raade  ham,  da  holde  han  sig  for  det  første  fra 
alle  politiske  Discussioner. 

Siig  mig,  om  De  ønsker,  [Rasmus]  Nielsen  skulde  fore- 
læse noget  iraorgen  Aften?  Thi  Fredag  kjører  jeg  til  Fredens- 
borg, som  jeg  gjerne  vilde  see  igjen  efter  12  Aar.  Lad  mig 
faae  at  vide,  om  De  og  Jutta  ønsker  at  høre  ham  imorgen 
Aften,  da  sender  jeg  ham  Bud. 

Deres  trofaste  Veninde 

Caroline  Amalie. 

I  et  lidt  senere  Brev  til  P.  R.  omtaler  Dronningen ,  at 
det  den  5.  Oktober  1860  var  ., Jubilæet  foi-  vort  Bekjendt- 
skab",  og  hun  takker  Gud  „for  alt,  hvad  De  har  været  mig 
i  disse  25  Aar" ,  hvorfor  hun  gjerne  vilde  se  ham  hos  sig 
den  Dag.  Dagen  efter,  paa  Frederik  VII's  Fødselsdag,  ud- 
nævntes Rørdam  til  Ridder  af  Dannebrog. 

Saa  hyppig  P.  Rørdam  i  en  tidligere  Tid  har  skrevet 
til  Grundtvig,  saa  sjeldent  gik  det  nu  paa;  men  naar  han 
kom  til  Kjøbenhavn,  benyttede  han  gjerne  Lejligheden  til  at 
se  ind  til  sin  gamle  Ven.  Det  er  mig  fortalt,  at  P.  R.  under- 
tiden kom  til  Grundtvig  Kl.  11  om  Aftenen,  efter  først  at 
have  været  i  Selskab  hos  Dronningen,  og  da  blev  hos  ham  i 
•^n  Times  Tid,  inden  han  begav  sig  hjem  til  Lyngby.  Føl- 
gende tvende  Smaabreve  ere  bevarede: 

10* 

P.  Rørdam  til  Grundtvig. 

1.  Februar  [1861?]. 
Kjære  Pastor  Grundtvig! 

Dronningen   har   isindo    at    komme   til  Dem  paa  Tirsdag 

Kl.  12  .    og   vil   gjerne   høre  Dem  tale  om  Bønnen,    samt  om 

det  Ord  af  Herren:  „Natten  kommer,  da  Ingen  kan  arbeide". 

Dronningen  føler  sig  ikke  rask,    hiiu    længes    derfor   efter   at 

høre  Xoget  om  Evigheden. 

Hils  Deres  Kone  kjærligst  fra  Jutta. 

Deres  hengivne 

Rørdam. 

P.  Rørdam  til  Grundtvig. 

9.  Marts  [1861]. 
Kjære  Pastor  Grundtvig! 

Dronningen  melder  os  idag  den  glædelige  Tidende,  at 
hun  fra  Deres  Kone  har  faaet  den  Underretning,  at  det  er 
bedre  med  Dem,  og  at  De  endog  har  læst  med  Confir- 
manderne.  —  Gud  skee  Lov,  saa  har  Vorherre  holdt  sin 
Haand  over  Dem. 

Dronningen  ønsker  at  tale  med  Dem  angaaende  Daaben 
og  spørger,  om  det  er  Dem  beleiligt  at  modtage  Hende  paa 
Tirsdag  den  12.  Kl.  1. 

Deres  Kone  sagde  mig,  at  De  var  ikke  ret  tilfreds  med 
mine  Spørgsmaal  sidste  Aften.  Sammenhængen  er  denne: 
Jeg  har  Grund  til  at  troe,  at  der  blandt  Deres  yngre  Til- 
hørere er  dem,  som  ikke  forstaaer  Dem  rigtigt,  navnlig  dette, 
at  De  altid  forudsætter  som  afgjort,  at  vi  ere  døbte  baade 
til  Forsagelsen  og  til  Troen,  og  at,  hvem  der  lever  i  sine 
Synder,  trøster  sig  forgjæves  ved  Naaden.  —  Dette  vilde  jeg 
have  frem  ^),  og  jeg  spurgte,  [for]  at  De  kimde  have  Leilighed 
til  at  tale  derom  ^). 

')  Nemlig,  at  Gr.  selv  skulde  stadfæste  det  i  fleres  Paabør. 
')  Som  det  ogsaa  vides  af  mundtlig  Beretning,  var  R.  meget  til- 
freds med,    at   han  ved  denne  Lejlighed  havde  bragt  Gr.  til  at 

Vorherre  styrke  Dem,    at  De    maa  føle  Dem  rigtig  rask 

og  glad,  nu  den  skjøune  Tid  kommer. 

Jutta  hilser  kjærligst. 

Deres  hengivne 

liørdcon. 

Den  29.  Maj  1861  holdtes  Grundtvigs  Jubelfest,  til 
Minde  om  at  han  for  50  Aar  siden  var  viet  til  Præst.  Det 
følger  af  sig  selv,  at  P.  Kørdam  fuldt  ud  var  Deltager  i 
Dagens  Højtid,  selv  om  han  ikke  var  blandt  de  egentlige 
Ordførere.  Men  ham  skyldtes  det  vel  for  en  væsentlig  Del, 
at  Dronning  Caroline  Amalie  overtog  det  Hverv  at  være  de 
nordiske  Kvinders  Ordfører  ved  Overrækkelse  af  den  syvarmede 
Guldlysestage.  Et  Par  Smaabreve  fra  Dronningen  vedrørende 
Festen  ville  mulig  have  Interesse. 

Enkedronni)ig   C.  A.  til  P.  Rørdam. 

D.  24.  Mai  1861. 
Kjære  Kørdam! 

Den  lille  Upasselighed,  der  Natten  efter  2.  Pintsedag 
kom  flyvende  paa  mig,  nøder  mig  til  at  bede  Dem  undskylde 
mig  til  Middagen  hos  Frue  Grundtvig.  Er  det  mig  muligt, 
koraraer  jeg  et  Øieblik  for  at  overrække  Armstagen.  Hvad 
synes  De  om,  naar  jeg  derved  sagde  omtrent  som  saa: 

„Maatte  denne  Gave  minde  Dem  om  Lyset,  der  uu 
skinner  i  den  danske  Kirke ,  det  Lys ,  der  tændtes  for  et 
halvt  Seculum  [siden] ,  da  Livet  atter  vaktes  igjenuem  Deres 
Røst.  Vi  ønske  alle  af  ganske  Hjerte,  at  De  endnu  længe 
maa  glædes  ved  dette  Lys  og  opleve  saavel  dets  Lysen  fra 
Klarhed  til  Klarhed,  som  Livets  Virken  fra  Kjærlighed  til 
Kjærlighed". 


jmødegaa  en  Anskuelse ,  som  R.  misbilligede.  Men  det  lader 
just  ikke  til,  at  Gr.  selv  har  syntes  videre  om  den  ham  til- 
delte Rolle. 

Saa  saare  jeg  atter  kommer  ind  i  miu  Dagligstue,  skal 
De  faae  det  at  vide.  og  da  maae  jeg  faae  Forklaringen  over 
Pintseprækenen,  Pintsedag.     Lev  vel.  —  — 

Enkedronning    C.  A.  til  P.  Rørdam. 

30.  Mai  [1861]. 

—  —  Det  var  da  en  yndig  Dag  igaar.  Jeg  følte  mig 
saa  lykkelig  og  saa  oprømt  iblandt  alle  disse  Mennesker;  jeg 
var  aandelig  hjemme.  Der  var  desuden  en  høitidelig  Stem- 
ning, som  ikke  er  til  at  beskrive,  og  som  udgik  fra  Grundtvig 
selv.  Hans  fremragende  Personlighed  [fremtraadte]  i  en 
barnlig  ydmyg  Form.  Jeg  takker  Gud  [for]  at  have  været 
der  og  seet  ham.  Man  føler,  hvor  meget  man  skylder  ham, 
og  hvor  høit  man  elsker  ham!  Jeg  haaber  ret  snart  at  høre 
mere  om  den  øvrige  Fest.     Gud  velsigne  Dem  og  Deres! 

Deres  tro  Veninde 

Caroline  Amalie. 

I  Juli  1861  deltog  P.  Rørdam  i  det  skandinaviske  Kirke- 
møde i  Christiania,  medens  hans  Hustru  og  Datter  under 
hans  Fraværelse  opholdt  sig  paa  Gammel  Kjøgegaard.  Fra 
denne  Kejse  er  der  bevaret  nogle  Breve,  der  »vise,  at  Rørdam 
har    været    vel  tilfreds  med  Mødet  og  med  Opholdet  i  Norge. 

P.  Børdam   til  sin   Hustru. 

Onsdag  Aften  [24.  Juli  1861]. 

—  —  Jeg  har  siddet  og  seet  paa  den  klare  Himmel 
og  det  store  blaae  Hav,  smykket  med  og  omkrandset  af  Skibe, 
og  mine  Tanker  har  været  hos  Dig;  thi  Du  og  jeg,  vi  ere 
kaldede  og  beskikkede  til  at  glæde  hinanden. 

Kl.  er  10,  vi  er  midt  paa  Kattegattet;  men  jeg  er  nødt 

til  at  søge  min  Køje,  ellers  kommer  en  Anden  og  tager  den. 

Jeg   vilde    blot   sende  Dig   en  Hilsen,    som    over   Gothenborg 
kan  naa  til  Dig. 

Kierkegaard,  P.  Fenger  og  Heiberg  og  Scheller  er  om- 
bord med,  saa  og  Frits  Boisen  og  Pastor  Bager  fra  Malmøe. 
som  har  besøgt  os  paa  Sorgenfrie  M- 

Christiania  26.  Juli  [18(31]. 
Folk  her  gaae  ud  og  iud  hos  mig,   siden  imorges  tidlig. 
Jeg  havde  faaet  Værelser  øverst  oppe,    ud  til  Gaarden;    men 
da  jeg,  efterat  have  været  paa  det  frie  Hav,  ikke  syntes  om 
at  sættes  i  Buur  som  en  Fugl,  tik  jeg  med  megen  Overtalelse 
Manden    til    at   give    mig    de  2  smukkeste  Værelser,    her  er. 
paa  1.  Sal.     Men  Følgen  deraf  er,  at  alle  Mennesker  flokkes 
om    mig,   for  Udsigtens  Skyld,    som    er   meget   skjøn   ud    til 
Bjergene,    og  for  den  skjønne  og  bekvemme  Leilighed.      Men 
endelig  greb  jeg  til  det  Kaad,    at   flytte  ind  i  Sovekammeret 
og  lade  Gjæsterne  sørge  for  sig  selv,    og   paa  den  Maade  er 
jeg  endelig  omsider  kommet  til   mig   selv,    og   sidder   nu   ug 
seer  paa  Dig,    min  egen  søde  Jutta,    og    seer   det  lille  Lam 
ved   Siden    af  Dig,    saa   nu   har  jeg   det   saare    godt   og   er 
meget  glad;   thi  Vorherres   Naade  er  stor  imod  mig,    og  jeg 
stiler  dog  paa  at  bruge  den;   i    al   Fred   siger  jeg   med    god 
og   sund   Forstand:    Jeg    vil   blive    hos  Dig,    Herre;    thi   Du 
veileder  mig  med  Dit  Raad ,    holder    paa    mig  med  Din  høire 

Haand  og  optager  mig  i  Herlighed. 

laftes  Kl.  11  kom  vi  til  Christiania,  og  foreløbig  boer 
jeg  i  et  Hotel,  hvor  de  bare  Værelser  (2  kjønne  Stuer) 
koster  5  Ed.  om  Dagen,  dyrere  end  paa  noget  Badested; 
men  vi  er  3  om  dem;  ved  et  Tilfælde  er  Brødrene  Pon- 
toppidan, Præsten  fra  Frederits  og  Kjøbmanden  fra  Helsingøer, 
kommet  til  mig;  for  vi,  alle  Danske  og  Svenske,  tog  ind  i 
samme  Hotel,  og  Du  begriber  det  Mylder,  naar  70  Mennesker, 
vaade  som  drukne  Muus,  styrter  ind  i  et  Huus  og  alle  be- 
gjære  Natteleie. 

Reisen  har  ellers  været  yderst  behagelig,    det  store  Hav 


ij  Det  maa  altsaa  have  været  i  Sommeren  1856. 

med  den  skjøime  klare  Himmel  over  os,  saa  de  uhyre  Klippe- 
blokke —  tænk  Dig  Kampesteen,  større  end  Kongens  Nytorv, 
kastede  midt  i  Stranden  ganske  nøgne,  uden  eet  eneste 
Græsstraa;  det  er  det,  som  kaldes  Skjærene,  der  løber  langs 
Strandkanten.  Landsbyer  er  her  ingen  af,  kun  enkelte 
Gaarde  og  Huse.  Ned  ad  Bjergene  løbe  Elvene,  som  uatur- 
ligviis  frugtbargjør  Jorden,  og  i  disse  Dale  ligge  Gaardene, 
Stuehuset  for  sig,  og  derefter  Huse,  spredte  ad,  til  Køer,  til 
Heste,  til  Suel  og  til  Brød.  Den  dyrkede  Jord  paa  begge 
Sider  af  Elven  seer  yndig  ud,  men  Lodderne  er  saa  bitte 
smaa,  ret  som  Huuslodder  hos  os.   —  — 

I  Selskabet  er  en  meget  smuk  Svensker,  Andrén,  som 
er  Præst  for  de  udvandrede  Svenskere  i  Nord-Amerika,  og 
han  har  fortalt,  at  disse  Udvandrere,  50 — 60000  i  Tallet, 
siden  1849  har  bygget  24  Kirker ;  desuden  har  de  indrettet 
dem  et  Slags  Høiskole,  forat  faae  Præster  dannede.  — 
Svenskerne  ere  meget  behagelige. 

Jeg  har  paa  denne  Reise  studeret  Kierkegaard;  men 
det  er  en  snurrig,  næsten  sær  Mand;  det  maa  ikke  være 
moersomt  at  være  hans  Kone.  Ved  at  see  paa  ham  er  jeg 
kommet  til,  for  Modsætningens  Skyld,  at  tænke  paa  Luther, 
som  han  hænger  hjemme  i  Dagligstuen,  og  Luther  seer  ud 
ret  som  den  „gode  Samvittighed" ,  frimodig  baade  for  Gud 
og  Menneskene.  Men  i  K.s  Ansigt  er  der  noget,  der  ligner 
en  kroget,  vreden  Green,  og  det  er  vist,  at  han  billiger  og 
bifalder  Intet,  uden  først  at  have  sagt  „men"  flere  Gange, 
og  dertil  føiet  sine  grundige  Forklaringer'). 

En  Søn  af  Provst  Thygesen  2),  som  er  her  i  Byen,  kom 
ombord  iaftes,  og  han  har  været  os  Alle  til  megen  Nytte  og 
FoiTiøielse.    Det  er  rart  at  see,  at  et  ungt,  kjærligt  og  tjenst- 

')  Medens  P.  Rørdam  ikke  følte  sig  tiltalt  af  P.  C.  Kierkegaards 
Betænkeligheder,  er  det  neppe  tvivlsomt,  at  denne  blev  til- 
trukken  af  Rørdams  Umiddelbarhed  og  Frimodighed.  Jvfr. 
Iste  Del,  S.  209. 

')  Omtalt  i  Iste  Del,  S.  18. 

villigt  Menneske  kan,  blot  ved  sin  Kjærlighed,  gjøre  saa 
megen  Nytte.  Vi  er  nemlig,  saavidt  vi  kan  mærke,  kommet 
for  tidligt;  vi  var  først  ventede  paa  Søndag,  saa  der  var 
Ingen,  som  tog  os  imod.  —  I  Eftermiddag,  vil  Gud,  tager  vi 
til  Ringerige,  hvor  Aasta  og  Sigurd  Syr  levede.  —  — 

28.  Juli. 

Endelig  er  jeg  kommet  til  Ro  og  boer  nu  hos  Tre- 
schows, Fru  Halls  Søster,  lidt  udenfor  Christiania,  paa  et 
ganske  yndigt  Sted,  og  kommer  i  dette  Oieblik  hjem  fra  en 
Kjøretour  med  Fruen  (Manden  er  borte  i  Laurvig,  hvor  han 
har  sin  Eiendom),  Frøken  Brøndsted,  som  er  her  i  Huset, 
og  Pastor  Buchholtz,  som  ogsaa  boer  her. 

I  Formiddags  var  jeg  i  Kirke  og  hørte  en  Præst  M.,  thi 
Wexels  prædikede  ikke,  og  glædede  mig  inderligt  1.  ved  at 
see  den  Andagt,  som  var  udbredt  over  Forsamlingen;  thi 
Alvor  og  Andagten  var  i  den  Grad  fremtrædende,  at  jeg 
sagde  til  mig  selv :  Folket  i  Norge  er  vist  mere  gudfrygtigt 
end  i  Danmark;  og  Forsamlingen  var  saa  blandet  af  alle 
Stænder  og  alle  Aldere,  at  jeg  atter  sagde  til  mig  selv: 
Menigheden  er  et  Udvalg  af  alle  Classer,  Stammer  og  Tunge- 
maal.  Men  i  et  fremmed  Land  ret  at  fornemme  Menigheds- 
livet, og  selv  at  kunne  tage  Deel  i  det,  det  gjør  Hjertet 
godt.  2.  Det  næste,  som  i  denne  Kirke  kom  mig  venligt 
imøde,  var  det  Hjemlige,  som  kom  deraf,  at  Alterbog  og  den 
hele  Gudstjeneste  var  i  Et  og  Alt  som  vor,  selv  den  ene 
Psalme :  „Hvo  vil  med  til  Himmerige",  saa  jeg  fik  en  tydelig 
Forestilling  om  Forskjelleu,  som  der  i  den  Henseende  er 
imellem  en  Reise  i  Norge   og  i  Tydskland. 

Torsdag  Middag  tog  vi  da  afsted  til  Riugerige,  6  Vogne 
i  Rad  med  raske  smaa  Norbagger  for,  saa  det  hele  Tog 
lignede  en  Brudefærd.  Veien  gaaer,  naar  man  kommer  2 
Miil  fra  Christiania,  langs  Tyrifjord,  og  den  er  hugget  ud  i 
Klippen  og  igjennem  Klipperne;  man  kjører  et  Sted  1^/2  Miil 
stadigt  op  ad  Fjeldet,    naturligviis  i  mange  Krumninger,   der 

efter  1^/2  Miil  nedad  Fjeldet.  Da  vi  kom  til  Storøen,  som 
ligger  i  Tyrifjord,  og  hvor  der  er  Spor  af  Sigurd  Syrs  Gaard. 
fortalte  Kudsken  mig  Sagnet  om  Ingeborg  og  Frithiof;  thi 
Kong  Ring  skal  ogsaa  have  boet  paa  Storøen,  og  sagde  saa: 
„thi  Kjærligheden  er  den  stærkeste  Ild,  alle  Vande  kan  ei 
slukke  den". 

Fredag  Morgen  Kl.  4  begav  hele  Selskabet,  deels  til 
Fods,  deels  til  Hest  —  Kierkegaard  var  med  til  Hest;  men 
Du  begriber,  at  han  ei  er  født  til  at  være  Ridder  —  sig  op 
til  Krogkleven,  som  er  det  høieste  Bjerg  i  Ringeriget,  om- 
trent 3  Gange  høiere  end  Møens  Klint.  Her  fik  jeg  ogsaa 
en  Forestilling  om  Sæterlivet,  da  2  Tjenestepiger  lever  her 
borte  fra  den  hele  Verden,  ene  med  Køer  og  Faar,  den  hele 
Sommer. 

Derfra  tog  vi  til  Hønefosseu,  og  jeg  kan  godt  forestille 
mig,  at  der  boer  en  Nøkke  i  Dybet,  som  oprører  Vandene. 
Paa  Veien  var  vi  i  Kirke  i  Nordrehaug,  og  overværede  et 
Skriftemaal ;  saae  derefter  Svenske  Stuen  i  Præstegaarden, 
uforandret  den  samme,  som  i  Anna  Colbjørnsens  Dage,  Væggene 
fulde  af  Kugler,  og  Fru  Annas  Portrait,  som  mindede  mig 
meget  om  din  Søster  Maria.  Da  jeg  spurgte  P.  Fenger: 
Hvem  lignede  hun?  svarede  han:  Fru  Tofte!  I  Præstegaarden 
traf  jeg  en  Dame,  som  blev  meget  glad  ved  at  høre  mit 
Xavn,  da  hendes  Fader  var  Provst  Hertzberg,  der  var  min 
Farfaders  Eftermand  i  TJllensvang. 

Folkene  heroppe  dele  sig  i  2  Partier,  de  Kirkelige  og 
Pietisterne;  og  er  det  ei  mærkeligt,  at  de  Kirkelige  heroppe 
er,  ligesom  hos  os,  tillige  de  Folkelige,  hvorimod  Pietisterne 
hader  og  foragter  det  Folkelige  og  holder  paa  det  Fremmede. 
Dernæst,  Bønderne  er  ikke  sjældent  meest  hengivne  baade  til 
Pietismen  og  til  det  Fremmede,  og  det  i  den  Grad,  at  do 
endog  blive  vrede,  naar  Præsterne  vil  tale  til  dem,  ikke  i  et 
Bogsprog,  men  naturligt,  som  Sproget  lyder. 

See  nu  min  egen,  søde  Jutta,  har  Du  en  lille  Fore- 
stilling om,  hvorledes  din  egen  Ven  lever;  Skade  kun,  at  Du 


ikke  er  med;  thi  det  er  yndigt  at  reise,  det  forynger  Sjeleii. 
Naar  jeg  seer  paa  de  svære  Klippe-Blokke,  som  dette  Land 
bestaaer  af,  og  jeg  tænker  paa  vort  lille  Hade  Land,  skulde 
man  synes,  at  det  havde  kostet  mere  Arbeide  at  skabe  et 
saadant  stort  og  stolt  Land.  Sagen  er  dog,  vi  kan  ei  ret 
forestille  os,  at  Herren  gjør  alt,  hvad  han  vil,  uden  Møie.  — 

F.  Rørdam  til  sin   Hustru. 
[Christiania]  Onsdag  Aften  oL  Juli  [1861]. 

Vil  Grud,  kommer  jeg  til  Dig  paa  Onsdag  Aften.  —  — 
Mødet  er  endt,  og  det  har  været  fornøielige  Dage,  da  vi  er 
kommet  hinanden  nærmere.  Jeg  har  faaet  fiere  Mennesker 
kjære,  ædle,  alvorlige  og  kjærlige  Mennesker;  og  det  at 
man  kommer  ud  af  sig  selv ,  og  faaer  virkelig  Deeltagelse 
for  Andre,  gjør  Sjælen  godt^). 

Talen  har  dreiet  sig  1.  om  Grundtvig  og  hans  Betragt- 
ning af  Christendommen.  Hele  Tirsdag  og  en  stor  Deel  af 
Mandagen  blev  der  talt  kun  om  Grundtvig  og  om  det  levende 
Ord,  og  skjøndt  Kierkegaard,  just  som  han  skulde  til  at 
svare,  blev  syg,  og  ligger  endnu,  saa  Frits  Boisen  maatte 
tage  Ordet  for  ham,  er  det  gaaet  os  godt;  vor  Sag  har 
vundet;  jeg  mener,  vi  har  ei  blot  overvundet  vore  Mod- 
standere, men  jeg  troer  næsten,  vi  har  vundet  dem,  i  al  Fald 
troer  jeg  ikke,  man  taler  ilde  om  os  her  i  Christiania. 
2.  Har  vi  talt  om  Missionen,  og  Kalkai'  har  været  Ord- 
føreren i  den  Sag.  Hans  Mening  er,  at  de  sidste  Tider 
nærmer  sig,  og  at  Missionstiden  derfor  er  forhaanden,  men 
ikke  en  Missionstid  som  i  Middelalderen,  men  som  den  var  i 
den  apostoliske  Tid.  Desværre  er  ogsaa  Kaikar  blevet  syg 
og  ligger  med. 

Caspari  er  reist,  og  Lector  Johnsen  har  ikke  lukket  sin 

1)  I   Dansk   Kirketideude  for    1861 ,    S.  532  fF.    tindes    en    udførlig 
Beretuing  om  Mødet. 


156 


Mimd  op,  og  ei  heller  Di".  Zeuthen,  skjøudt  de  fra  alle 
Sider  har  været  opfordrede  dertil.  Ogsaa  her  er  et  Dansk 
Samfund  af  lutter  Grundtvigianere,  og  det  er  forunderligt, 
de  ligner  aldeles  dem  i  Kjøbenhavn,  Mænd  og  Qvinder  tilhobe. 
Imorgen  vil  Gud,  tager  vi  til  Miøseu  og  Guldbrands- 
dalen  ,  paa  Lørdag  til  Gothenborg ,  hvor  vi  tænker  at  blive 
til  Onsdag  Morgen  og  derfra,  Vorherre  give  Lykke,  lige  hjem 
til  Dig. 

Efter  Hjemkomsten  fra  Norge  arbejdede  Rørdam  paa 
en  ny  Udgave  af  Lyngby-Salmebogen,  forsynet  med  et  Tillæg. 
Et  Vidnesbvrd  herom  have  vi  i  følgende  Brev : 


P.  Rørdam  til  Grimdtvig. 

27.  Xovbr.  [1861]. 
Kjære  Biskop  Grundtvig ! 

Kunde  De  ikke  have  Lyst  til  at  skrive  en  Psalme  til 
den  Melodie  og  med  den  Begyndelse  „Det  er  saa  yndigt  at 
følges  ad". 

Angaaende  Indholdet  tænker  jeg  mig  det  omtrent  saa- 
ledes:  I  Kraft  af  Herrens  Nærværelse  i  Ordet,  at  følges  ad 
i  Tro  og  Haab  og  Kjærlighed  med  Herren  til  det  nye  Jeru- 
salem, saa  det  kom  med:  ,,Thi  Gud  skee  Lov  i  Vorherres 
Stad  for  evigt  samles  de  Hjertenskjære". 

Hvad  Længden  angaaer,  vil  jeg  helst,  at  den  er  kort, 
ikke  over  3  Vers ,  saa  den  var  nem  at  tage  med ,  naar  vi 
gik  fra  Kirke. 

Da  De  veed,  at  Bogtrykkerne  tit  blive  utaalmodige,  vil 
jeg  bede  Dem  glæde  Thaarup  (Boghandleren)  ved  at  sende 
ham  Psalmen,  saasnart  den  bliver  til;  han  maa  sætte  den 
ind,  hvor  han  vil,  kun  foran  Amen,  hvormed  Bogen  slutter^). 


*j  Der  kom   den  ogsaa  til  at  staa  som   Nr.  937   i  et  Tillæg  til 
Lyngby  Salmebog,  som  udkom  18*31. 

Det  kau  ret  fryde  mig  at  faae  en  rigtig  Meniglieds- 
Sang  til  den  yndige  Melodie. 

Vil  Gud,  har  vi  tænkt  at  gaae  til  Alters  paa  Onsdag, 
men  er  vi  ikke  komne  i  rette  Tid,  skal  De  ikke  vente,  da 
det  beroer  paa,  hvorledes  Jutta  har  det  og  Veiret  er,  for 
Juttas  Skyld, 

Kjærlig  Hilsen  ogsaa  fra  store  og  lille  Jutta,  og  vil  De 

sige  Deres  Kone  rigtig  mange  Tak  for  Præknerne,    hun    \ar 

saa  venlig  at  sende  mig. 

Deres  hengivne 

Rørdam. 

Af  Brevenes  Slutning  ses,  at  Rørdam  endnu,  ligesom 
tidligere  ^),  jevnlig  fik  Manuskriptet  til  Grrundtvigs  Prædikener 
til  Gjenuemlæsning,  som  en  Slags  Erstatning  for,  at  han  kun 
sjeldent  havde  Lejlighed  til  at  høre  sin  gamle  Ven  og  Lære- 
mester. —  Af  Rørdams  egen  pastorale  Virksomhed  indeholder 
følgende  Brev  nogle  Træk. 

P.  Rørdam  til  Fru  Bolette  Feilberg. 

5.  April  [1862]. 

I  Onsdags  blev  Fru  Holstein  ^)  begravet.  Vorherre  op- 
holdt og  bevarede  sit  Ord  i  hendes  Hjerte,  og  hendes  Hjerte 
og  Tanker  i  Troen  paa  Guds  Ord  indtil  det  sidste.  Men 
Guds  Ord  til  os,  og  Menneskehjertets  Tro  paa  Guds-Ordet, 
derpaa  kommer  det  an:  „Naar  Troen  med  Varme  om  Ordet 
slaaer  Arme,  Vorherre  vi  tage  i  Favn". 

Sidste  Gang  jeg  var  hos  hende,  fortalte  jeg  hende  om 
Englen,  som  foer  ned,  Søndag  Morgen,  ret  som  Solen  stod 
op,  og  væltede  Stenen  fra  Graven,  og  om  Englen  i  de  hvide 
Klæder,  som  sad  i  Graven  og  forkyndte  Qvinderne,  at  Herren 
var  opstanden.  Forøvrigt  gjorde  jeg  den  Erfaring,  da  jeg 
sædvanligt   kom    et  Par  Gange  om  Ugen  til  hende,    at   hvad 

1)  Se  foran,  S.  31. 

*)  Født  Modeweg,  fra  Dyrehavegaard. 

der  trøstede  hende  meest,  og  snarest  fik  hende  til  at  tale, 
var,  at  jeg  simpelthen  bekjeudte  Troen  for  hende,  og  bad 
Fadervor,  samt  sang  og  læste  en  Psalme,  een  af  dem  hun 
kjendte  og  elskede.  Sagen  er  denne :  1.  Syge  har  kun  liden 
Kraft;  men  hvad  der  er  nyt  og  ukjendt,  kræver  større  An- 
strængelse,  end  de  kan  taale.  2.  Gamle  Heste  skal  fødes 
med  den  rene  og  skjære  Kjerue^);  men  Syge  og  Svage  skal 
ogsaa  fødes  med  Guds  Ords  rene  og  skjære  Kjerue.  Men  i 
Troen  og  Fadervor  er  der  slet  ingen  Avner,  tilmed  er  det 
velbekjendt  og  derfor  let  at  fatte.  —  — 

Peter  Boisen  har  fortalt  skjønne  islandske  Sagaer  i 
denne  Vinter-).  Folkene  ligne  Landet,  udvortes  koldt  som 
lisbjerge;  men  i  Dybet  brænder  der  Ild.  —    — 

Efterfølgende  Brev  viser  os ,  at  der  i  Sommeren  1862 
har  fundet  et  øjeblikkeligt  Sammenstød  Sted  mellem  Grundtvig 
og  Rørdam,  foraarsaget  ved  den  sidstes  Heftighed.  Det  var 
imidlertid  et  Tordenvejr,  der  gik  forbi  og  ikke  efterlod 
blivende  Følger.  Af  Hensyn  til  nulevende  skal  det  ikke  her 
oplyses,  hvorom  Uenigheden  egentlig  drejede  sig;  men 
Grundtvigs  Brev ,  af  hvilket  kun  en  mindre  væsentlig  Del 
liar  maattet  udelades,  forekommer  os  saa  karakteristisk  og 
saa  hædrende  for  dets  Forfatter,  at  det  ikke  bør  udelades, 
selv  om  det  viser  en  Side  af  P.  Rørdams  Natur,  som  han 
godt  selv  kjendte,  og  som,  naar  Uvejret  i  hans  Sjæl  havde 
lagt  sig,  voldte  ham  selv  mest  Smerte. 

Grundtvig  til  P.  Rørdam. 

26.  Juni  62. 
Tak    kiære   Rørdam!    for    Deres   Aftenbrev    ft-a    i    Ons- 
dags-^), som  ikke  alene  viser  mig  min  gamle  hjertelige  Ven  i 

M  Dette    Billede   synes    maaske    mindre    smagfuldt;    men    det    er 

meget  karakteristisk  for  P.  Rørdam. 
*)  Vistnok  i  Aftensamliugorne  hos  Dronningen. 
*)  Dette  Brev  er  ikke  bevaret. 

hans  rette  Skikkelse,  raeu  ogsaa  tjener  til  at  berolige  mig 
tiver  den  virkelige  Forskrækkelse,  Deres  korte,  men  farlige 
Raseri  indgiød  mig;  thi  vel  var,  Gud  skee  Lov!  langt  over 
min  Forventning  Solen  gaaet  blidt  ned  ogsaa  i  Onsdag  Aftes; 
men  naar  jeg  tænker  paa  det  ulyksalige  Indfald ,  De  havde 
faaet,  at  ville  beherske  min  Mund,  som  jeg  ikke  engang 
selv  raader  for,  da  blev  jeg  virkelig  'bedrøvet  og  ængstelig 
for  den  Fremtid ,  der  vel  for  mig  ikke  kan  være  lang ,  men 
som  jeg  netop  derfor  maa  bruge  saa  flittig  og  anvende  saa 
frit  som  muligt.  Naar  jeg  derfor  tænkde  mig  herefter  enten 
hos  Dem,  hvor  jeg  naturligviis  i  min  Alder  ikke  kommer 
uden  for  Deres  og  Juttas  Skyld,  eller  jeg  tænkde  mig 
paa  Slottet  med  Dem,  hvor  jeg  ligesaa  vist  kun  kommer 
for  Dronningens  Skyld,  da  saae  jeg  mig  i  en  Fare,  som 
mig  syntes,  jeg  maatte  undgaae,  uden  engang  at  kunne  sige 
enten  Dronningen  eller  Dem,  hvorfor  jeg  skyede  Deres  Om- 
gang. Nu  derimod  synes  mig,  det,  med  Guds  Hjelp.  har 
ingen  Nød,  at  Fanden  skal  faae  flere  af  de  Fornøielser,  som 
let  kunde  udtømme  mine  Kræfter  før  Tiden;  thi  saalænge 
jeg  kan  røre  Tungen,  maa  jeg,  baade  efter  min  Natur  og 
efter  mit  Kald,  røre  den  frit  baade  i  Henseende  til  hvad, 
hvor  og  naar  og  med  hvem  jeg  falder  i  Samtale,  at  jeg 
ikke  af  mine  bedste  Venner  kan  taale  den  mindste  Ind- 
skrænkning efter  deres  Hoved  eller  deres  Tanker  om 
hvad  der  er  nyttigt  eller  sømmeligt,  eller  dumt,  spildt  eller 
saarende  for  dem. 

Dette,  som  jeg  altid  før  har  fundet.  De,  med  al  Deres 
Heftighed,  dog  igrunden  respekterede  og  fandt,  var  en  Frihed, 
De  selv  træugde  til,  var  det,  som  under  det  rolige  Overlæg 
forskrækkede  og  bedrøvede  mig;  men,  som  sagt,  jeg  tør 
haabe,  det  nu,  efter  denne  aabne  Udtalelse  vil  være  fore- 
bygget. 

De  seer,  jeg  lader  det  her  aldeles  staae  ved  sit  Værd, 
om  De  har  Eet  eller  Uret  i  Henseende  til  Personen  og  det 
personlige  Forhold,  som  lod  Dem  glemme  alt  andet. 

Saa  Guds  Fred !  og  hils  venligst  Deres  Jutta .  hvis  tro- 
faste   Venskab    og    elskværdige    Egenskaber   jeg    ved    denne 

Leilighed  ret  maa  skatte! 

Deres  gamle  Ven 

N.  F.  S.  Grundtvig. 

Den  21.  August  1862  døde  en  Mand,  til  hvem  P.  Eørdam 
i  en  lang  Aarrække  havde  staaet  i  det  venligste  Forhold, 
nemlig  P.  O.  Boisen,  Grundtvigs  Kapellau  ved  Vartov  og  For- 
stander for  Dronningens  Drenge-Asylskole.  Tabet  af  denne 
milde  og  elskelige  Personlighed  føltes  meget  af  Dronningen, 
hvis  Almisseuddeler  han  tillige  havde  været,  og  flere  af 
hendes  Breve  til  Rørdam  dreje  sig  derom.  Af  disse  kan 
følgende  hidsættes: 

Enkedronning  C.  A.  til  P.  Rørdam. 

Kjære  Rørdam! 

Da  jeg  kom  hjem  fra  Boisens  Begravelse  fandt  jeg  Brev 
fra  Frue  Raffard  med  Efterretningen  om  hendes  Mands  Død, 
sandsynlig  samme  Dag  som  Boisens.  Det  synes  at  gaae  Slag 
i  Slag  med  mine  Venner.  Gud  bevare  mig  dem,  jeg,  Gud 
ske  Lov.  endnu  har.  hvoriblandt  De,  kjære  Eørdam,  staar 
mit  Hjerte  nærmest,  og  hvis  Trofasthed  og  Varme  jeg  stoler 
paa!  Forunderligt,  at  Raffard  og  Boisen  skulde  forlade 
Verden  paa  samme  Dag.  De  havde  levet  saa  meget  med 
hinanden.  —  Mig  synes,  Grundtvigs  Tale  var  tilfredsstillende  ^). 
Hellere  havde  jeg  hørt  Dem  og  Busck  tale  over  vor  boii- 
gangne  Ven  end  Magister  [Lars]  Boisen.  Den  Tale  kunde 
have  gaaet  an  i  Familie-Kredsen,  men  passede  sig  ikke  i 
Kirken. 

Hjertelig  Hilsen  til  Juttaerne! 

Deres  tro  Veninde 

Caroline  Amalie. 


*j  Talen  findes  trykt  hos  Brun.  Biskop  Grundtvigs  Levnedsløb  II. 
S46  f. 

Da  Pladsen  som  Bestyrer  for  Drenge-Asylskolen  var 
bleven  ledig  ved  Boisens  Død ,  førtes  mange  Forhandlinger 
om  Skolens  fremtidige  Stilling.  Grundtvig  ønskede  den  over- 
ladt til  Tang  som  Øvelsesskole  for  hans  Seminarister^). 
medens  Dronningen  helst  vilde  have  en  troende  Seminarist 
til  Forstander  og  selv  fremdeles,  som  hidtil,  beholde  et  Tilsyn 
med  Skolen.  I  disse  Forhandlinger  inddroges  Rørdam .  og 
der  er  bevaret  en  Række  Breve  fra  Dronningen  til  ham  om 
denne  Sag.  Som  rimeligt  kan  findes,  støttede  han  Hds. 
Majestæts  Ønske  om  fremdeles  at  beholde  Skolen  under 
hendes  umiddelbare  Varetægt. 

I  et  Brev  fra  Rørdam  fra  denne  Tid  berøres,  at  Sagen 
om  Opførelse  af  et  Kapel  i  Dyrehaven,  tæt  ved  Taarbæk, 
var  i  god  Gang.  En  Koraitte,  bestaaende  af  Rørdam,  C.  Hol- 
stein, Skovrider  Ratjen  og  Fisker  Svend  Johansen,  havde 
allerede  i  flere  Aar  virket  for  Sagens  Fremme  ved  Indsam- 
ling af  frivillige  Bidrag  og  ved  Paakaldelse  af  Statens  Under- 
støttelse. Her  er  dog  ikke  Stedet  til  at  gaa  nærmere  ind 
paa  dette  Forhold;  kun  skal  det  noteres,  at  Rørdam  havde 
den  Glæde  at  se  Sagen  skride  fremad,  saa  at  han  turde 
imødese  det  Tidspunkt,  da  han  kunde  komme  til  at  forkynde 
Ordet  i  det  Kapel ,  til  hvis  Opførelse  han  i  saa  væsentlig 
Grad  havde  givet  Stødet. 

I  Efteraaret  1862  gjorde  Rørdam  sin  sædvanlige  Rejse 
til  Sydsjælland,  ledsaget  af  C.  Holstein  fra  Dyrehavegaard. 
Efter  at  have  prædiket   i  Mern,    rejste    han   til   Petersgaard. 


)  Grundtvig  gjorde  gjældende,  at  dersom  Drouniugens  Plan 
gjennemførtes,  vilde  „Skolen  for  Livet"  egentlig  være  forbi. 
Hvis  derimod  Børnene  gik  over  til  Tang,  vilde  hans  Seminarister 
have  mere  Kytte  af  at  undervise  disse  mere  opvakte  og  menne- 
skelig udviklede  Børn  end  andre  Børn  fra  Almueskolerne:  og 
naar  disse  Seminarister  udbredtes  over  Laudet  som  Skole- 
lærere, vilde  de  erhvervede  Erfaringer  om  en  friere  Undervis- 
ning komme  dem  tilgode,  og  „Skolen  for  Livet"  vedblive  at 
blomstre.  (Efter  et  Referat  af  en  Samtale  med  Grundtvig,  som 
Dronningen  16.  Kovbr.  1862  gav  P.Rørdam.) 

Peter  Rerdam.    III.  \\ 

hvor  bau  havde  gamle  Venuer.  Her  var  der  uær  tilstødt 
ham  et  alvorligt  Uheld.  I  et  Brev  til  sin  Hustru  af 
14.  Oktober  skriver  hau:  „Vi  gjorde  eu  skjøn  Kidetour  igaar. 
Jeg  var  rigtig  glad;  men  da  vi  var  kommen  næsten  lige  til 
Høvdiugsgaarden,  paa  Tilbageveien,  stj-rtede  Hesten  med  mig, 
og  jeg  gik  paa  Hovedet  ud  over  den ,  netop  paa  samme 
Maade,  som  da  jeg  red  fra  Gjentofte  den  Sommer,  Du  boede 
paa  Sorgenfrie  ^).  Men  eu  usynlig  Haand ,  jeg  tænker  den 
samme  Engel,  som  hjalp  mig  paa  Cxjentofte  Banke,  førte  mig 
ud  af  Sadlen,  et  godt  Stykke  bort  fra  Hesten,  og  jeg  reiste 
mig,  satte  mig  til  Hest  igjen  og  kom  ridende  hjem,  i  alle 
Maader  som  det  gik  paa  Gjentofte  Banke."  Det  Stød,  Rørdam 
havde  faaet,  fortog  sig  snart,  saa  at  hau  kunde  fortsætte 
Rejsen  efter  Bestemmelsen,  til  Iselingen,  Hammer  og  Rønne- 
bæksholm. I  følgende  Brev  til  sin  Søster  omtaler  han  ikke 
engang  Uheldet,    skjønt  han  ellers  i  Korthed  berører  Rejsen. 


P.  Rørdam  til  Fru  Bolette  Feilberg. 

7.  November  [18ti"2]. 
Kjæreste  Bolette! 

Erindring  og  Haab  ere  Sødskende;  som  vi  mindes,  saa 
haabe  vi;  men  baade  Erindring  og  Haab  har  deres  Rod  i 
Nutiden ,  derfor  naar  Lyset  er  i  os ,  er  det  lyst ,  baade  naar 
vi  see  frem  ogt  naar  vi  see  tilbage;  men  naar  Mørket  er  i 
os,  er  det  mørkt,  baade  bagved  og  foran.  Naar  det  sande 
Lys  regjerer  i  os,  seer  vi  Lys  bag  ved  os,  Syndernes  For- 
ladelse, og  Lys,  Evighedens  Lys,  foran  os,  Kjødets  Op- 
standelse og  det  evige  Liv,  som  Profeten  siger:  Herrens 
Retfærdighed  gaaer  foran  os,  og  Herrens  Herlighed  følger  os. 

Vorherre  give  Dig  Lykke  og  Velsignelse  til  at  elske 
Lyset  og  at  vandre  i  Lyset;  thi  det  er  yndigt  og  sødt  at 
leve,  naar  vi  tager  Vorherre  med  os  paa  alle  vore  Veie. 


»j  Altsaa  1856. 

Jeg  har  idag  tilbragt  eu  meget  fornøielig  Dag;  Grundt- 
vigs Høiskole  begymlte  idag  det  nye  Skoleaar  med  12  unge 
Karle  fra  alle  Kanter  af  Landet,  Bornholm  undtagen.  Grundtvig 
talte  om  Naturforskerne,  som  betragtede  os  som  Pattedyr, 
som  Kattekillinger,  fordi  der  var  en  Tid,  da  ogsaa  vi  pattede; 
men  udhævede  saa  Forskjellen  mellem  Pattebørn  og  Pattedyr, 
og  kom  saa  til  „Ordet",  som  er  Aandens  Klædning. 

Grove  svarede  jjaa  disse  3  Spørgsmaal ,  der  ofte  blev 
i'ettet  til  ham:  1.  hvorfor  der  ikke  blev  underviist  i  Christen- 
dom? nemlig  fordi  Christendommen  er  ingen  Skolesag,  men 
en  Hjertesag.  2.  hvorfor  dei'  ei  blev  underviist  i  Natur- 
videnskaberne? af  den  Grund,  at  hvad  Skolen  befattede  sig 
med,  var  A'idenskaben  om  Menneskenaturen,  som  gav  dem 
nok  at  bestille.  8.  om  de  unge  Mennesker  lærte  Noget? 
hvorpaa  han  svarede,  at  det  var  Noget,  som  Livet  senere 
vilde  forklare.     Grove  taler  meget  godt. 

Jeg  udlagde  Hrungners  Mythen  til  megen  Fornøielse  for 
mig  selv  og  for  Forsamlingen.  Derpaa  red  jeg  paa  min 
kjønne  Hest  —  Du  saae  den  jo  —  til  Byen  og  talte  med 
Dronningen  om  hendes  Skole,  som  vi  nu  skal  see  at  faae 
Orden  paa.  Dronningen  vil  gjerne  have  en  Seminarist  til 
at  være  Lærer  for  Drengene,  altsaa  en  rigtig  Almueskole- 
lærer, og  det  kan  ogsaa  blive  godt;  thi  jeg  har  Øie  paa  een, 
som  er  flink.  —  — 

Du  kan  ellers  troe,  at  Holstein  og  jeg  gjorde  en  for- 
nøielig Reise  til  Mehrn  og  alle  de  gamle  Venner,  efter  Con- 
llrmatiouen.  Det  var  sødt  at  præke  i  Mehrn,  og  vi  sang: 
„Herrens  Røst,  som  aldrig  brister",  og  „Op  I  Christne,  ruster^ 
Eder",  og  „Gud  har  fra  Evighed  givet  sin  Søn  os  til  Herre". 
Bilsted  gjorde  et  skjønt  Selskab  Søndag  Middag,  hvor  vi  holdt 
Taler  og  sang,  som  i  gamle  Dage.  Derpaa  drog  vi  til  Peters- 
gaard ,  hvor  A.  i  Spidsen  for  en  heel  Skare  unge  Piger 
hilsede  os.  Saa  til  Iselinge,  hvor  Ch.,  begriber  Du,  veiede 
og  maalte  Holstein;  hun  var  uvis,  hvor  hun  skulde  føre  ham 
hen.      Næste    Søndag    var   vi    i   Hammer   og   hørte   Christian 

11* 

præke.  Reiseu  sluttede  vi  paa  Rønnebæksholm,  hvor  Haralde 
og  Emmy  holdt  Huus,  og  det  et  behageligt  Huus.  —  Chri- 
stian søger  Frederiksberg^). 

Nu  lev  vel,  kjæreste  Bolette!     Hils  Feilberg  kjærligst. 

I  ovenstaaende  Brev  er  Grundtvigs  Højskole  paa  Marie- 
lyst nævnt.  For  denne  Skole,  af  hvis  Bestyrelse  P.  Rørdam 
blev  3Iedlem,  havde  han  megen  Interesse,  og  mangt  et  godt 
og  oplivende  Ord  har  han  talt  ved  de  aarlige  Aabningshøj- 
tideligheder.  Vi  behøve  her  dog  ikke  at  give  Prøver  hverken 
af  haus  Prædikener  eller  hans  Folketaler,  da  han  i  sine 
Breve  selv  har  leveret  overflødigt  Stof  til  Kjendskab  til 
begge  Dele,  og  det  i  en  koncentreret  Form.  Vi  fortsætte 
derfor  med  Brevene. 

P.  Rørdam  til  Fru  Bolette   Feilberg. 

7.  December  [1862]. 
Kjæreste  Bolette ! 

Foruden  bliver  det  baade  koldt  og  mørkt,  derfor  maa 
man  see  til  at  bevare  baade  Varmen  og  Lyset  forinden. 

Jeg  læser  i  Skolen  over  1.  Corinthier,  og  kom  derved 
til  at  tale  om  Lutheraner  og  Grundtvigianer.  Der  har  staaet 
et  ypperligt  Stykke  derom  i  „Budstikken",  og  Du  veed,  at 
i  den  corinthiske  Menighed  var  der  megen  Splid  netop  paa 
Grund  af  de  forskjellige  Lærere.  Det  gjorde  sin  Virkning. 
A^ed  samme  Leilighed  indøver  vi  ogsaa  de  nye  Melodier  i 
denne  Tid:  „Op  dog  Ziou"  af  Hartmann,  og  „Kimer  I 
Klokker"  af  Rung;  thi  vi  kommer  ikke  med  Psalmerne  i 
Kirken,  før  vi  er  en  Part,  som  kan  dem. 

Saa  studerer  jeg  ogsaa  de  gamle  Myther,  som  jeg  for- 
tæller om  Fredagen  hos  Dronningen.  Sidste  Fredag  havde 
jeg   baade  Monrad    og  Hauch   med  blandt  Tilhørerne,    saa   vi 


1)  Dette  Embede  fik  haii  dog  ikke,  da  Provst  P.  E.  Hall  blev  ham 
foretrukkeu. 

fik  os  en  ordentlig  Samtale  om  P'reyr,  som  bortgav  sit  gode 
Sværd  forat  faae  Gerda,  der  var  en  Jetteq vinde.  Men  seer 
Du,  da  Freyr  havde  givet  sit  Sværd  bort,  forat  faae  Ja  af 
Gerda ,  havde  han  ei  Aser  til  sit  Selskab ,  ei  heller  seilede 
han  meer  paa  Skibladner,  der  altid  havde  Medbør,  men  han 
kom  kjørende  ene  med  Jetteqvinden,  og  han  blev  trukken  af 
et  Sviin.  Men  naar  en  dansk  Kriger  ægter  en  slesvig- 
holsteensk  Pige,  giver  han  sit  gode  Danske  Sværd  bort,  og 
han  har  ikke  længer  Medbør.  Robert  Tulton  beilede  til  Laura, 
men  da  hun  forlangte  af  ham,  at  han  skulde  lægge  sine 
Beregninger  og  Maskiner  paa  Hylden,  trak  han  sig  tilbage, 
og  han  blev  til  Kobert  Fulton. 

Ogsaa  om  Ægteskabet  mellem  de  Troende  og  Vantroe 
faldt  der  gode  Bemærkninger,  f.  Ex.  at  det  var  først  i  denne 
Tid,  det  viste  sig,  at  der  var  Koner,  som  gik  ene  til  Alters, 
uden  at  have  Manden  med ,  men  at  det  var  ikke  mellem 
Bønder,  men  mellem  de  Intelligente. 

Halls  Sølvbryllup  var  meget  underholdende.  Alle  Halls 
gamle  Venner  var  indbudne,  og  de  kom,  paa  nær  Birchedal 
og  Fog  i  Skjold.  Jeg  drak  Fru  Halls  Skaal,  thi  først  kom 
Brudeparrets  Skaal,  saa  deelte  vi,  Monrad  og  jeg,  dem,  og 
til  Indledning  sagde  jeg,  at  Manden  var  sat  til  Regulator 
for  Konen ,  men  Konen  ogsaa  til  Regulator  for  Manden ,  der- 
efter at  Fru  Hall  var  kommet  saa  høit  iveiret,  som  hun 
rimeligviis  kom,  med  mindre  Hall  skulde  blive  enten  Konge 
eller  Keiser  eller  —  Pave;  men  at  hun  dog  ingenlunde  kunde 
være  tjent  med  den  sidste  Værdighed,  hvorimod  der  var  en 
Krone  ledig  i  Athen. 

Du  har  vel  seet,  at  Bloch  i  Kierteminde  har  tilbudt  sig 
at  gaae  til  Grækenland  som  Missionær.  Monrad  gjorde  ham 
ganske  betænkelig,  da  han  spurgte,  om  han  ei  havde  Lyst 
til  at  gaae  til  Grønland,  hvor  han  strax  kunde  blive  ansat. 

Dagen  efter  var  vi  til  Con  vent  hos  Busck ,  hvor  der 
blev  talt  om,  om  Judas  havde  været  med  til  Alters.  Slut- 
ningen blev,  at  de  3  Evangelister  sige  hverken  Ja  eller  Nei, 

hvorimod  Lucas  siger  bestemt,  at  ban  var  med,  ligesom  ogsaa 
det  engelske  Kirke -Ritual  forudsætter,  at  han  var  med. 
Men  alle  de  Opvakte  benægte  dette  paa  det  ivrigste. 

Grundtvig  er  ikke  rask,  Hævelsen  som  hidtil  har  staaet 
i  Benene,  er  slaaet  op,  og  har  naaet  Underlivet,  og  denne 
Hævelse  fører  stærk  Hede  med  sig.  Dog  præker  han ,  og 
det  med  Kraft  og  Varme. 

Dronningen  har  gjort  en  Forandring  med  sin  Skole. 
Istedetfor  de  mange  Candidater ,  som  tidligere  læste  med 
Drengene,  har  hun  nu  antaget  en  Seminarist,  .som  skal  be- 
sørge det  altsammen.  Hun  glæder  sig  over,  at  hun  nu 
endelig  har  faaet  frie  Hænder  og  Leilighed  til  at  handle 
efter  sit  eget  Sind;  thi  seer  Du,  vore  Fiender  indskrænke 
os  altid;  men  mangen  Gang  ogsaa  vore  Venner;  men  hun 
har  i  denne  Anledning  maattet  udholde  en  svær  Strid  med 
Grundtvig,  som  vilde,  hun  skulde  overdrage  Skolen  til  Tang, 
der  vilde  forene  den  med  sit  Seminarium.  —  — 

Denne  Begivenhed  gav  maaske  Anledning  til,  at  Rørdam 
fik  det  Overtilsyn  med  Dronningens  Skoler,  som  i  sin  Tid 
var  tildelt  Grundtvig  ^),  Omtrent  fra  denne  Tid  af  vides 
Rørdam  ogsaa  at  have  læst  en  Time  om  Ugen  i  Pigeskolen, 
der  lededes  af  Fru  Suzette  Mariboe  født  Dalgas. 

I  de  sidste  Dage  før  Jul  1862  døde  P.  Rørdams  Søstersøn, 
Thomas  Heiberg  (i  Familien  almindelig  kaldet:  Tom),  et  højst 
elskværdigt  ungt  Menneske.  Dronningen,  som  kjærlig  tog 
Del  i  Familiens  A^e  og  Vel,  skrev  23.  Decbr.  til  P.  Rørdam : 
„Det  var  da  et  sørgeligt  Dødsfald  hos  Heibergs;  hvor  inderlig 
deler  jeg  deres  Alles  Sorg.  Jeg  venter  Heibergs  Besøg  om 
lidt.  Den  stakkels  Fader!  Og  hvor  jeg  bedrøver  mig  for 
Emma,    der   ikke    har   kunnet   pleie   ham   og  ikke  været  ved 


»)  Se  1ste  Del.  S.  216.  I  et  Brev.  dat.  Primkeuau  3.  Okt.  1862. 
skriver  Dronningen  til  Rørdam:  „Maaske  Grundtvig  overdrog 
dem  Directionen".    Dette  var  altsaa  hendes  Ønske, 

Dødsleiet!  Det  bliver  en  vemodiy  Juel  for  Mange!"  Føl- 
gende Brev  viser,  at  P.  Rørdam  har  talt  i  Hjemmet,  paa 
Døvstummeinstitutet,  over  deu  bortgangne  Yngling. 

P.  Rørdmn   til  Fim   Bolette    Feilberg. 

14.  Januar  [I860J. 
Kjæreste  Bulotte ! 

Den,  som  er  rig  i)aa  Kjærlighed,  er  nøisom,  hvad  denne 
Verdens  Herlighed  angaaer;  den,  som  er  fattig  paa  Kjær- 
lighed, faaer  aldrig  nok,  aldrig  nok.  Den,  som  er  rig  paa 
Kjærlighed,  nøies  med  Lidt,  fordi  han  har  Glædens  Kildevæld 
i  sit  eget  Hjerte:  den,  som  er  fattig  paa  Kjærlighed,  faaer 
aldrig  nok,  fordi  han  mangler  det,  som  er  Kilden  til  den 
Glæde,  der  daglig  fornyes. 

Fordi  Thorn  var  saa  rig  paa  Kjærlighed,  derfor  var  hari 
saa  nøisom,  derfor  kunde  han  glæde  sig  ved  saa  lidt,  derfor 
var  han  saa  skjønsom  og  saa  taknemmelig.  Fordi  Thorn  var 
saa  rig  paa  Kjærlighed,  derfor  var  han  selv  saa  glad,  som 
en  Fugl,  derfor  udbredte  han  Glæde  baade  hjemme  og  ude, 
baade  blandt  Ældre  og  Yngre. 

Der  er  tidlig  moden  og  sildig  moden  Sæd.  Spørgsmaalet 
er  ikke,  om  Sæden  bliver  moden  tidlig  eller  seent;  kun  at 
Sæden  modnes  og  kommer  i  Huus.  Lang  Reise  og  kort 
Keise  er  ikke  Hovedsagen.  Spørgsmaalet  er,  om  vi  naae 
Maalet  og  komme  hjem,  hvor  der  holdes  deu  feireste  Juel! 

Thom  fandt  Trøst  hos  Vorherre,  og  Guds  Menigheds  For- 
samling var  hans  Lyst  og  hans  Glæde.  Men  hvor  salig  er 
deu  lille  Flok,  som  Jesus  kjendes  ved!  Og  saa  taler  Herren: 
Jeg  vil  opreise  Dig  paa  den  yderste  Dag,  at  leve  med  mig, 
som  jeg  lever  med  Faderen.  Men  vi  veed  ei,  naar  Husets 
Herre  kommer,  derfor  vaager.  at  Husets  Herre,  naar  han 
kommer  hastelig,  ei  skal  finde  Eder  sovende ! 

Derefter  sang  vi:  Paa  Stjernetepper  lyseblaa  skal  glade 
vi  til  Kirke  gaae!  og  Gustav  sang  for,  saa  det  var  ret 
hyggeligt. 

Jeg  har  skrevet  miu  Præken  til  paa  Søndag,  om  Brj'l- 
lupet  i  Cana,  og  siger  der,  augaaende  Vilkaareue  for  et 
lykkeligt  Ægteskab,  at  det  første,  det  gjelder  om,  er,  at  man 
faaer  den,  man  har  Lyst  til;  thi  det  er  Lysten,  som  trækker 
det  store  Læs.  Men  det  næste  er  Troens  Eenhed;  thi  kun 
een  Tro  og  een  Daab  skaber  eet  Hjerte  og  een  Sjel  og 
Fællesskab  i  alle  Dele,  og  kun  hvor  der  er  eet  Hjerte  og 
een  Sjel,  kan  Ægtefolkene  samles  med  Fryd  og  i  Hjertens 
Enfoldighed,  og  blive  et  lille  Billede  paa  de  Helliges  Sam- 
fund. Men  naar  man  saa  har  faaet  hinanden ,  gjelder  det, 
at  man  ei  vil  skabe  hinanden  om  efter  et  Billede,  man  selv 
har  lavet  sig,  men  at  man  vil  tage  tiltakke  med  hinanden 
og  elske  hinanden,  uagtet  alle  de  Skrøbeligheder,  der  findes 
paa  begge  Sider.  Naar  Du  vil  overveie  de  o  Punkter,  vil 
Du  finde,  at  de  ere  sikkre. 

Sidste  Fredag  havde  jeg  den  store  Glæde  at  fortælle 
Knud  Lavards  Historie  hos  Dronningen.  Monrads  var  der 
og  den  norske  Digter  Munch,  foruden  Flere.  Du  veed,  hvor 
jeg  elsker  Knud  Lavard,  og  med  hvilken  Fryd  jeg  taler  om 
ham.  Det  er  den  eneste  Ridder  i  hele  den  danske  Konge- 
slægt, jeg  veed  af,  med  det  danske  Folks  Tapperhed  og 
Hjertelighed,  ret  som  der  staaer  i  Skjoldet:  Løver  og  Hjerter 
i  vort  Skjold  Danmark  har  ført  fra  Hedenold;  men  tillige 
med  al  den  Ubesindighed  og  Sorgløshed,  som  hører  os  til, 
og  som  vi  saa  ofte  raaa  bøde  haardt  for. 

Fru  Grundtvig  er  syg,  meget  afkræftet;  Grundtvig  fort- 
sætter sine  kirkehistoriske  Forelæsninger,  som  er  meget 
underholdende ').  —  — 

I  et  senere  Brev  omtaler  Rørdam,  at  han  fortalte  (og 
forklarede)  Baldersmythen  hos  Dronningen.  Han  bidrog  saa- 
ledes  i  ikke  ringe  Grad  til  Oplivelse  i  den  Kreds,    der  sam- 


M  Det  er  disse  Foredrag,  afholdte  i  Grundtvigs  Hjem,  der  siden 
ere  udgivne  under  Navn  af  „Kiikespejlet"". 

ledes  om  Hds.  Majestæt.  Intet  Under  derfor,  at  der  skjønnedes 
paa  ham,  og  at  Dronningen  viste  ham  stor  Tillid  og  var 
meget  uforbeholdonde  i  sine  Udtalelser  overfor  ham.  Saa- 
ledes  skrev  hun  22.  Januar  1363  i  Anledning  af  en  Lovtale, 
som  Hall  ved  en  Fest  havde  holdt  over  Frederik  VII:  „Halls 
Skaal  til  Kongen  glædede  mig;  men  hvor  forunderligt  dog, 
naar  jeg  tænker  paa,  hvor  min  gode  Konge  sled  sig  op  for 
at  opfylde  sine  Kongepligter,  og  hvor  nemt  Frederik  VII  er 
kommen  til  al  denne  Eoes!" 

Medens  P.  Kørdara  efter  Konfirmationen  sædvanlig  plejede 
at  drage  syd  paa,  rejste  han  i  Foraaret  1863  mod  Nord. 
Hans  Maal  var  Helsingborg,  og  da  han  var  her  en  Søndag, 
studerede  han  med  Fhd  Ejendommelighederne  ved  en  svensk 
Gudstjeneste,  som  i  det  hele  var  ret  tiltalende  for  ham 
Sognepræsten.  Provst  Wit,  viste  ham  venlig  Opmærksomhed, 
og  han  fik  Lejlighed  til  at  besøge  Præsten  P.  J.  Ahnfelt^), 
der  efter  at  have  taget  sin  Afsked  levede  i  Helsingborg. 
Han  var  en  værkbruden  Mand,  men  med  en  stærk  og  levende 
Sjæl,  en  varm  Ven  af  Haabet  om  Nordens  Enhed.  I  et  Brev 
til  sin  Hustru  skriver  Kørdam  om  Besøget  hos  ham : 

„Igaar  Aftes  var  jeg  hos  Ahnfelt,  som  med  sin  Familie 
boer  her  i  Byen.  Jeg  stod  i  den  Formening,  at  A.  var  død, 
saa  jeg  blev  heelt  overrasket,  da  jeg  hørte,  han  var  her 
endnu.  Han  er  selv  en  meget  behagelig  og  dannet  Mand, 
og  hans  Kone  med;  det  giver  ogsaa  bedre  Udbytte,  naar 
man  har  Historie  tilfælles-),  om  den  end  hverken  er  lang 
eller  gammel.  Dertil  kommer,  at  A.  elsker  os  og  lever  i  os; 
thi  hans  kjære  Tanke  er,  at  vi  maa  smelte  sammen.  Derfor 
havde  jeg  rigtig  gode  Tilhørere  i  Alt,  hvad  jeg  fortalte  om 
Prindsesse  Alexandra  og  Prindsen  af  Wales;  og  da  det  for 
en   stor   Deel   er  Tilhørernes  Opmærksomhed ,    som   opvarmer 


^)  Tidligere  Præst  i  Farhult  nord  for  Helsingborg. 
'■')  Ahnfelt  havde  deltaget  i  Kirkemødet  i  Kjøbenhavn  1857  og  var 
i  det  hele  vel  kjeudt  her. 

Hjertet,  var  jeg  underholdende  for  den  hele  Kreds,  saa  jeg 
følte  mig  hjemme  og  glad." 

Af  Iagttagelser,  Eørdam  gjorde  fra  hinsides  Sundet,  kan 
følgende  anføres  ud  af  Brevet  til  Hjemmet  -. 

„Igaar  Eftermiddag  saa  jeg  Skolerne  i  Helsingborg; 
men  de  vare  simple,  hvad  Indretningen  angaaer;  thi  alle  3 
Classer  vare  i  een  Stue,  og  Du  begriber  jo,  hvilken  Støi  og 
Alarm  det  gav,  at  baade  Lærere  og  Børn  raabte  i  Munden 
pua  hverandre.  Jeg  blev  derfor  overrasket  ved  at  høre,  hvor 
godt  de  læste  i  Bog,  og  hvor  sikkert  de  svarte.  Det  gaaer 
over  min  Forstand.  Deres  Bibelhistorie  var  fuld  af  Billeder: 
det  var  ypperligt,  begriber  Du.  Fattighuset  saae  jeg  ogsaa-, 
alle  arbeidede  hver  paa  sin  Viis,  og  alle  fik  Kosten.  Capel- 
lanen  boede  der  og  var  Bestyrer." 

Rejser  og  Samtaler  med  mange  Mennesker  var  P.  Rørdam 
en  stor  Forfriskelse.  „Det  gjør  godt  at  reise",  skriver  han 
paa  hin  Tid  til  sin  Hustru,  „hvad  vi  før  har  oplevet,  bliver 
nyt  og  friskt,  naar  vi  foredrage  det  for  nye  Tilhørere  og 
seer  det  friske  Indtryk;  og  hvert  Menneske  har  sin  egen 
Historie  saavelsom  sin  egen  Røst  og  sit  eget  Ansigt!  saa  vi 
oplever  ogsaa  noget  virkeligt  Nyt,  naar  vi  har  Øie  for  det, 
som  vi  seer.  Xogle  Mennesker  faaer  deres  Indhold  ved  at 
see  udad,  Andre  ved  at  see  indad.  Jeg  maa  see  udad,  forat 
komme  til  at  see  indad." 

Ogsaa  den  Ro  og  Hvile  fra  de  daglige  Forretninger, 
som  Rejsen  ydede,  forstod  P.  Rørdam  i  fuldt  Maal  at  skjønne 
paa.  Saaledes  skriver  han  fra  Helsingør,  hvor  han  boede 
hos  sin  Søster,  Fru  Georgine  Heiberg : 

„Denne  Formiddag  har  jeg  ret  nydt;  det  regner,  saa 
det  styrter  henad  Gaden,  mens  jeg  sidder  og  læser  „Holger 
Danske",  og  der  kommer  Ingen  og  spørger:  er  Præsten 
hjemme.  Men  det  gjør  godt  lige  til  Bunden  af  Sjelen  en- 
gang imellem  rigtig  at  smage  den  udvortes  Ro;  thi  længer 
kan  vi  ei  komme  end  til  den  ydre ;  den  indvortes  Ro  drikker 
vi    kun    af   Livets   Kildevæld ;    oi;    kun    naar    der    er   Fred    i 

Hjertet,  kan  vi  skjøime  jtaa  den  udvortes  Ro;  jeg  troer 
endog,  den  udvortes  Ro  vilde  være  eu  Pine  og  Plage,  dersom 
der  var  Storm  i  Hjertet.  Naar  der  er  Foraar  i  Hjertet,  kan 
vi  glæde  os  vod  Vaaren  i  Mark  og  i  Skov,  fordi  det  ydre 
Foraar  da  er  et  Billede  paa  det  Foraar,  vi  gaaer  imøde :  og 
saaledes  er  det  med  den  ydre  Fred,  den  tilfredsstiller  kun, 
naar  den  afbilder  deu  Hjertefied,  vi  har  hos  os  inderst  inde." 

Rejsen  minder  Rørdam  om  den  store  Rejse,  som  fore- 
staar.  Da  saaledes  hans  Søster  har  modtaget  en  Lok  af  sit 
første  Barnebarns  Haar  og  ytrer,  at  hun  synes,  det  er  saa 
kort  siden,  hun  paa  samme  Maade  sendte  sin  Moder  eu  lille 
Lok,  da  hun  første  Gang  var  bleven  Moder,  saa  vækker 
denne  Udtalelse  hos  P.  R.  en  egen  Stemning:  „Tiden  gaaer. 
det  maa  jeg  bekjende.  Klokken  slaaer.  Tiden  gaaer,  skjondt 
jeg  ikke  ei'  færdig,  men  siger:  jeg  mangler  1  Time.  Det 
er  godt  at  Klokken  slaaer,  enten  vi  er  færdige  eller  ikke: 
thi  kunde  vi  standse  Tiden,  vendte  vi  op  og  ned  paa  Alt." 

Efter  et  Par  Dages  Ophold  i  Helsingør;  rejste  Rørdam 
over  Tikjøb  til  Frederiksborg.  Paa  det  førstnævnte  Sted 
gjorde  han  et  temmelig  grundigt  Studium  af  den  store  Fattig- 
anstalt, som  han  i  Breve  til  Hjemmet  udførlig  skildrede,  og 
besøgte  Præsten  Kaae,  i  hvis  Hus  han  fandt  en  meget 
sympathetisk  Modtagelse.  I  Frederiksborg  besøgte  han  en 
Aften  Hostrup,  om  hvemi  han  ytrer:  „Naar  han  taler  ^),  er 
han  underholdende  og  behagelig,  og  hans  Kone,  en  Datter 
af  Hauch,  er  elskværdig;  vi  har  siddet  og  sjunget  Psalmer 
den  hele  Aften."  E.  hørte  ogsaa  Hostrup  prædike  og  fandt 
hans  Prædiken  „ypperlig".  Om  Amtmand,  Grev  Schulin, 
hvis  Gjæst  han  var  en  Dag  under  sit  Ophold  i  Frederiks- 
borg, ytrer  han  bl.  a. :  „Schulin  er  en  aandelig  Mand  og 
meget  behagelig;  han  tiltaler  mig  i  høi  Grad;  en  usædvanlig 
elskværdig  Natur;  han  gjorde  den  Bemærkning  om  os  Danske, 


^)  Vistnok  en  Hentydning  til,  at  Hostrup  jevnlig  var  liyesum 
indsunken  i  sig  selv  og  tilsyneladende  kun  med  Overvindelse 
selv  kunde  begynde  eu  Samtale. 

at  vi  er  intet  Priucip-Folk;  det  er  rigtigt,  vi  handler  efter 
Lyst;  saalænge  man  ei  rører  ved  vore  Lyster,  gaaer  vi  gjerne 
til  Side  for  Freds  Skyld.  I  sin  Bekjendelse  er  han  christelig; 
haus  Kone  er  endog  ydm3g;  de  Mennesker  kan  jeg  lide;  vil 
Gud  besøger  jeg  dem  oftere." 

En  af  de  Billetter,  Dronningen  ved  denne  Tid  tilskrev 
Kørdam  fra  Sorgenfri ,  kan  hidsættes ,  fordi  den  bl.  a.  gjen- 
kalder  i  Erindringen  den  mærkelige  Begivenhed,  at  en  dansk 
Prins  blev  valgt  til  Konge  i  Grækenland. 

Enkedronning  C.  A.   iil  P.  Rørdam. 

D.  1.  Juni  1863. 
Kjære  Rørdam! 

Nielsen  er  forhindret  fra  at  komme  i  Aften  ^).  Jeg 
haaber,  De  holder  os  skadesløse.  Det  var  en  fortræffelig 
Præken  igaar;  jeg  ønskede,  at  den  var  trykt.  Den  var  saa 
klar  og  tydelig  og  vedligeholdt  Opmærksomheden  hele  Tiden. 
—  Det  siges  at  være  afgjort,  at  Prinds  "Wilhelm  modtager 
Kronen.  Jeg  har  endnu  Ingen  seet  fra  Bernstoiif.  Næste 
Fredag  er  det  min  første  Modtagelses  Aften '^).  Man  siger, 
alle  Grækerne  vil  komme.  Jeg  haaber  at  see  Dem  ogsaa 
ved  den  Leilighed.  Lev  vel  til  i  Aften.  Hils  Deres  søde 
Kone  og  lille  Jutta  fra 

Deres  tro  Veninde 

Caroline  Amalie. 

I  Sommeren  1863  deltog  P.  Eørdam  med  sin  Hustru  i 
en  Familiefest  hos  sin  Broder  Hans  i  Ondløse,  da  dennes 
ældste  Søn,  Thomas  Rørdam,    den  22.  Juli  havde  Bryllup^). 


')  Af  Brevene  ses,  at  Rasmus  Nielsen  ellers  har  været  uopslidelig 
til  at  holde  Oplæsninger  og  Foredrag  i  Dronningens  Kreds. 

')  Nemlig  efterat  Hds.  Majestæt  var  flyttet  ud  til  Sorgeufri. 

*)  I  et  Brev  skriver  P.  Rørdam :  „Hans  holdt  da  en  yndig  Hrude- 
tale  til  Thomas  og  Clara;  den  var  saa  rørende,  at  jeg  græd 
hele  Tiden." 

Efter  derpaa  at  liavc  ledsaget  sin  Hustru  til  Garamelkjøgegaard, 
gjorde  han  selv  en  Tur  ued  i  Sydsjælland,  hvor  han  besøgte 
sin  Broder  Christian,  der  havde  været  syg,  samt  andre  Venner 
i  samme  Egn.  Af  hans  Oplevelser  paa  denne  Rejse  maa  det 
være  nok  med  følgende  lille  Scene  efter  et  af  hans  Breve : 

„Gjennem  Mehrn  kjørte  jeg;  men  der  var  Ingen  hjemme 
i  Præstegaarden  uden  lille  L'asraus^);  vi  spadserede  sammen 
i  Haven,  og  der  stod  endnu  lille  Juttas  Bænk.  Paa  Gaden 
fik  jeg  en  heel  Skare  om  mig  af  Mænd  og  Qvinder,  saa  jeg 
var  nær  aldrig  kommen  videre.  Det  er  vederqvægende  for 
Sjelen." 

Efter  at  P.  Rørdam  havde  deltaget  i  Indbydelsen  til  et 
Møde  af  Grundtvigs  kirkelige  Venner  ved  dennes  80de  Aarsdag 
(8.  September  1863).  samledes  det  første  af  den  Art  Møder, 
som  siden  ofte  ere  afholdte,  navnlig  saa  længe  Grundtvig  var 
i  Live.  Navnet  „Vennemøde",  som  siden  blev  en  almindelig 
Betegnelse  af  disse  og  andre  Samlinger  af  kirkeligt  lige- 
sindede, var  endnu  ikke  kommet  i  Brug,  hvorfor  man  ogsaa 
ser,  at  Mødet  betegnes  som  „kirkeligt  Møde",  skjønt  det 
ikke  holdtes  i  nogei  Kirke,  men  i  Casinos  store  Sal.  Blandt 
Forhandlingsemnerne  indtog  „Præstefrihed"  en  fremragende 
Plads.  P.  Rørdam  var  blandt  de  Talere,  som  anbefalede  en 
saadan  Frihed  under  følgende  to  Synspunkter:  1.  Lærefrihed 
(for  Præsterne),  men  inden  visse  Grænser,  navnlig  saaledes 
at  Præsterne  skulle  love  at  lære  efter  den  hellige  Skrift 
efter  deres  bedste  Overbevisning.  2.  Præsten  maa  staa 
ligesaa  fri  overfor  Menigheden,  som  den  overfor  ham.  Nu 
kan  den  enkelte  gaa  fra  Præsten,  men  Præsten  ingen  afvise. 
Denne  Frihed  bestaar  altsaa  i,  at  han  kan  sige  Nej  uden 
at  angive  Grunde  —  ellers  er  den  intet  værd-).  —  For  dem, 
der  har  kjendt  P.Rørdam  nærmere,    er   det  neppe  tvivlsomt, 


^)  Vogterdiengeu  fi'a  Rørdams  Tid  i  Meru  Præstegaard.    Han  var 
vel  nu  bleven  Karl,  men  betegnedes  af  R.  med  det  gamle  Navn. 
»)  Danske  Kirketideude  1863.  Sp.  634  f. 

at  det  var  den  sidste  „Frihed",  som  laa  ham  mest  paa 
Slude.  I  et  Brev  af  30.  September  til  Søsteren  i  Sundeved 
udtaler  han  sig  om ,  hvad  der  for  ham  var  Hovedsagen  ved 
dette  og  lignende  Møder: 

„Angaaende  Kirkemødet  har  Du  vel  læst  Referatet  i 
Berlingeren.  Det  ajør  godt  at  faae  et  levende  Indtryk  af 
det  Samfund,  som  skabes  ved  den  ene  Tro  og  Daab:  thi  det 
var  det  Særegne  ved  denne  Forsamling,  at  vi,  skjøndt  vi 
var  komne  sammen  allevegnefra ,  samledes  om  Troen,  vi  ere 
døbte  til;  naturligviis  en  Enkelt  undtagen,  som  havde  for- 
vildet sig  derind." 

I  det  samme  Brev  ytrer  Rørdam:  „Vil  Gud,  tager  jeg 
nu  efter  Coufirraationen  en  lille  Tour  til  Ondløse  og  Testrup." 
Fra  denne  Rejse,  paa  hvilken  R.  besøgte  sin  gamle  Onkel, 
Konsistorialraad  J.  C.  Teilmann,  der  var  gift  med  hans  Moders 
Søster,  og  sin  Broder,  kunne  nogle  Breve  til  Fru  Jutta  Rørdam 
hidsættes: 

P.  Rørdam  til  sin  Hustru. 

1. 

Søndag  Aften  [11.  Okt.  1863]. 
Min  egen  søde  Jutta! 

Idag  har  jeg  hørt  Biilow,  Capellan  i  Tostrup,  han  talte 
om  at  være  vis  paa  Syndernes  Forladelse,  og  om  den  Prædiken 
om  Synd ,  som  Sjelen  holder  for  sig  selv ,  naar  der  kommer 
Modgang;  og  deri  kunde  jeg  høre,  at  han  talte  af  egen  Er- 
faring; thi  det  har  jeg  saa  tidt  oplevet,  at  jeg  har  sagt  til 
mig  selv :  Ja  det  har  du  fortjent  og  meget  mere  til  for  al 
den  Synd,  du  har  bedrevet. 

Biilow  er  en  christelig  Mand ,  men  ei  af  vor  Skole, 
derfor,  da  han  idag  skulde  gjøre  Rede  for,  hvor  vi  havde 
Christum,  for  af  ham  at  modtage  Syndsforladelse,  nævnte  han 
først  Skriften,  og  sagde,  at  der  havde  vi  ham  paa  hvert 
Blad,  dernæst  Daaben,  og  saa  Bønnen. 

Forsaiuliugen  bestod  for  .største  Parten  af  Bønder,  som 
fulgte  ham  med  stor  Opmærksomhed,  besynderligt  Mændene, 
og  Sangen  var  god.  Det  er  fornøieligt  at  see  en  virkelig 
Bondemenighed;  det  har  for  mig  noget  hjemligt  ved  sig. 

Onkel  og  Tante  er  80  og  79,  men  raske  og  rørige  efter 
deres  Alder,  og  fortæller  med  Liv  om  gamle  Tider,  især  om 
den  Neergaardske  Familie,  som  har  været  den  mægtigste  i 
Slægten.  Det  er  den  gammeldags  Gudsfrygt,  som  hersker 
i  dette  Huns ;  Capelianen  er  vel  noget  paavirket  af  Nutiden, 
dog  ei  mere,  end  at  det  stemmer  med  deres  Betragtning  af 
Christendommen,  hvorfoi-  der  ogsaa  er  den  bedste  Forstaaelse 
mellem  Onkel  og  ham.  At  jeg  er  noget  afvigende  fra  dem, 
forstaaer  Du;  men  da  jeg  er  af  Slægten,  siger  det  Intet; 
hvad  der  hører  til  Slægten  er  ægte,  om  ei  det  bedste  af 
hvad  der  gives.  Capelianen  vilde  have  været  en  Mand  for 
Willemoes,  saa  forstaaer  Du  Alt.  —  — 


[Tostrup]  Mandag  Aften  [12.  Okt.  lS6o]. 
—  —  Jeg  har  tilbragt  hele  Dagen,  jeg  mener  For- 
middagen, med  at  læse  Birckners  Levnetsløb,  og  er  derved 
kommen  til  at  repetere  endeel  af  min  Barndoms  og  Ungdoms 
Historie,  en  Lectie,  jeg  oftere  har  repeteret;  Billedet  af  mig 
selv  vil  jeg  gjerue  tinde  og  holde  fast  paa,  og  jeg  tinder  det 
lysere,  naar  jeg  mindes  mig  som  Barn,  snart  hos  Smeden, 
saa  hos  Dreieren,  saa  hos  Sadelmageren,  Skomageren,  Skræd- 
deren,  hvor  jeg  deels  saae  paa  deres  Arbeider,  deels  hørte 
dem  fortælle,  hvad  de  havde  oplevet.  Hvad  jeg  der  saae  og 
hørte,  gik  ind  i  mig,  jeg  var  glad,  ingen  Orm  gnavede  paa 
mig.  Men  den  gamle  Resch  paa  Kongsdal  var  ogsaa  min 
Ven  paa  en  Maade;  jeg  underholdt  ham;  saa  Du  seer,  at 
jeg  altid  har  været  folkelig.  Mennesker  er  min  Lyst,  uden 
Forskjel  paa  Stilling,  kun  at  jeg  gjennem  dem  kan  fornemme 
et  indre  Liv,  en  usynlig  Verden. 

I  Eftermiddag  har  vi  været  i  Tølløse.  Mine  Forældres 
og  Bedsteforældres  Grave  vare  kjømie:  Gud  glæde  deres 
Sjele  i  Himmerig!     Gudsfrygt  gaaer  gjeunem  bele  vor  Slægt. 

Oukel  og  Tante  hilser  Jer,  mine  egne  allerbedste  Venner! 


[Tostnip]  Onsdag  [14.  Okt.  1863]. 

I  Eftermiddag,  vil  Gud,  forlader  jeg  Tostrup  forat  tage 
til  Ondløse.  Jeg  har  levet  deilige  Dage,  siddet  den  hele 
Formiddag  ganske  ene,  overladt  til  mig  selv,  saa  jeg  har  ret 
nydt  og  fordybet  mig  i  mit  eget  Selskab.  Forunderligt,  at 
man  over  lutter  Fremmede  kan  glemme  at  leve  med  sig  selv, 
med  den  allernærmeste;  men  jeg  har  ogsaa  levet  med  Dig 
og  seet  nøie,  hvor  meget  Du  har  givet  mig,  og  hvor  meget 
Du  dagligt  giver  mig.  Jeg  har  besluttet  ret  at  leve  med 
Dig,  og  Du  skal  fortælle  mig  Alt,  hvad  Du  tænker  paa:  om 
Idealet,  der  stod  for  Dig,  da  vi  kom  sammen,  er  forsvundet 
og  bortvidsket,  eller  Du  mener  endnu,  at  det  kan  blive  til 
Noget,  at  Alt  kan  blive  godt  endnu,  og  godt  for  evigt.  Jeg 
mener,  at  vort  Hjem  og  Huus  kan  blive  et  lille  Billede  af 
Naadens  Hjem. 

Seer  Du,  Sagen  er,  at  den  Hellig-Aand  kan  med  Her- 
rens Ord,  Kjød  og  Blod  blive  Bunden  og  Grunden  i  Hjertet, 
at  Aanden  kan  blive  vor  Aand  og  skuppe  Synden  og  Sorgen 
ud,  at  Hjertet  ei  skal  være  Syndens  Kule  og  Sorgens  Bolig, 
men  Guds  Huus  og  Trøstens  Bolig;  og  det  Haab  har  jeg 
baade  om  Dig  og  mig! 

Jeg  er  idag  kommen  til  at  tænke  baade  paa  den  Dag, 
jeg  blev  indviet  til  Præst,  og  hvad  Ære  Vorherre  har  haft 
af  mig,  og  paa  den  Dag,  jeg  blev  viet  til  Dig,  og  hvad 
Glæde  Du  bar  haft  af  mig!  Min  Trøst  er,  at  Vorherre  har 
fuldbragt  Alt  for  os,  og  at  han  lever  og  regjerer  forat  fuld- 
bringe sin  Kraft  i  os. 

Saa  vil  jeg  ogsaa  gjerne  se  Broen  mellem  min  Barndom 

og  min  Nutid;  for  Spiren  til  hvad  jeg  er,  er  min  Barndom; 
derfor  glæder  jeg  mig  nu  til  at  komme  til  Ondløse,  hvor  min 
Vugge  stod,  og  [hvorj  jeg  saae  Solen  gaae  ned  bag  Pære- 
træet og  Banken,  hvorfra  jeg  meente,  jeg  kunde  gaae  lige 
ind  i  Himlen.  Gud  velsigne  Eder,  I  to  Billeder  af  mig  selv, 
min  nærmeste  og  min  kjæreste  Omgang!  —  — 

4. 
[Ondløse]  Torsdag  Aften  [15.  Okt.  1863]. 

Vi  har  siddet  i  Tusmørket,  Ilden  brænder  i  Kakkelovnen, 
og  Emilie^)  synger  og  spiller;  det  er  hyggeligt;  jeg  tænker, 
naar  jeg  kommer  hjem ,  vil  vi  ogsaa  sidde  i  Mørkningen  og 
smaasnakke,  og  lille  Jutta  kan  spille  og  synge  for  os;  det 
gjør  Sjelen  stille  og  rolig. 

Hvad  jeg  egentlig  vilde  fortælle  Dig,  er,  hvad  Du  længe 
har  vidst,  at  der  er  dog  en  svær  Blanding  af  Haardt  og 
Blødt,    af  Mørke  og  Lys  i  min  Sjel;   for  jeg   var  stille  som 

ot  Lam  og  glad  som  en  Fugl;  men  da  jeg  saa  hørte . 

vaagnede  de  onde  Kræfter.  Men,  Gud  skee  Lov,  nu  er  det 
stille  igjen ;  Stormen  har  lagt  sig. 

Dit  Liv,  søde  Jutta,  er  som  en  rolig  og  stille  Strøm, 
ved  hvis  Bred  der  voxer  allehaande  Smaablomster,  Kjær- 
minder og  Altidkjær;  men  mit  Liv,  saa  eensformigt  det  ud- 
vortes er,  saa  fuldt  er  det  af  den  indvortes  Storm  og  Ild, 
og  den  fortærer  og  ødelægger.  Sagen  er,  at  jeg  ei  river 
ned,  hvad  jeg  bygger  op,  rykker  op,  hvad  jeg  planter.  Gud 
være  lovet,  at  Du  ei  har  min  Natur,  og  at  jeg  kan  see  Dig, 
og  synes,  Du  er  meget  bedre  end  jeg,  samt  at  jeg  virkelig 
troer  paa  Syndernes  Forladelse,  at  Hjertet  skal  være  glad. 
stille  og  roligt  for  evigt,  ved  Vorherres  Kraft  i  mig! 

Jeg  seer  ud  over  Mark  og  Skov,  og  jeg  vandrer  i 
Haven,  og  min  Barndom  gaaer  frem  for  mig,    og  jeg  siger: 


»)  Se  foran,  S.  105. 

Peter  Rardara.    III.  12 

Synden  er  den  Orm,  som  gnaver  Hjertets  Blomst,  og  den 
Ild,  som  fortærer  Hjertets  Kraft.  Men  CtiuI  være  lovet,  som 
giver  Seier  ved  Vorherre  Jesus  Christus,  som  knuste  Slangens 
Hoved  og  slukker  Helvedes  Ild,  og  gjør  os  deelagtige  i  sin 
Natur,  saa  det  bliver  godt  altsammen.  —  — 

5. 

[Ondløse]  Fredag  Aften  [16.  Okt.  1863]. 

—  —  Vi  har  i  Aften  været  paa  Kongsdal,  og  mig 
synes,  vi  har  ret  opmuntret  det  stille  Huus;  det  gjør  godt 
at  see,  der  kommer  Liv  i  saadanne  stille  Mennesker.  —  — 
Forresten  har  jeg  ret  nydt  denne  Dag;  jeg  har  siddet  i  den 
lille  Stue  og  seet  ud  i  Haven,  hvor  hvert  Træ  har  sin  egen 
Historie,  som  jeg  kjender,  og  over  Haven  ud  i  Marken,  lige 
til  den  hele  Krands  af  Skove,  som  omgiver  Marken,  og  jeg 
har  forstaaet,  at  Grunden,  hvorfor  Hjemmet  er  saa  kjært  for 
os,  er  denne,  at  det  Sted  er  Skuepladsen  for  vor  Historie, 
som  hvor  lille,  kort  og  fattig  den  end  monne  være  i  Sam- 
menligning med  den  store  Verdens  Historie,  do  alligevel  er 
den  allervigtigste  for  os  selv,  da  det  er  den  Høi,  hvorfra  vi 
seer  ud  over  den  hele  vide  Verden. 

Der  er  Mennesker,  som  synes  altid  bedst  om  Andres; 
Andre,  som  altid  synes,  at  deres  Eget  er  det  bedste.  Sagen 
er:  at  være  bedst  fornøiet  med  sit  Eget,  og  saa  at  kunne 
glæde  sig  med  Andre.  —  — 

I  P.  Eørdams  Breve  nævnes  ofte  Haralda  Toft,  hans 
Hustrus  Søsterdatter.  Hun  var  i  Foraaret  1863  bleven  for- 
lovet med  Godsejer  Peter  Collet  til  Lundbygaard;  deres 
Bryllup  stod  paa  Gammel  Kjøgegaard  i  November  s.  A. 
P.  Kørdam  forrettede  Vielsen.  Om  denne  Begivenhed,  der 
faldt  sammen  med  Kong  Frederik  VII's  Død,  findes  følgende 
Brev : 

P.  Rørdam  til  Fru  Bolette  Feilbnrg. 
«. 

[Lyngby  . . .  November  1863.] 
Kjæreste  Bolette! 

Søndagen  den  14.  havde  jeg  prædiket  paa  Raavad,  om 
Troen,  forklaret  vod  Jairus,  som  strax  søgte  Herren,  og  ved 
den  blodsottige  Qvinde,  som  først  efter  12  lange  Aar,  og  da 
hun  havde  tilsat  sin  hele  Formue,  kom  til  Herren.  Om 
Middagen  spiste  jeg  hos  Eaasløtt's,  som  er  flyttet  til  Lyngby, 
og  hørte  efter  Bordet  hans  Hustru  Thora ^)  synge:  „Der 
gaaer  Dands  paa  Borgegaard."  Lidt  efterat  jeg  var  kommet 
hjem,  fik  jeg  Brev  fra  Dronningen  om  Kongens  Sygdora;  og 
da  Efterretningen  var  saa  betænkelig,  bestemte  jeg  mig  til 
om  Morgenen,  inden  jeg  kjørte  til  Gammel  Kjøge  til  Bryllup, 
at  see  til  Dronningen.  Hun  var  syg  og  sengeliggende  og 
meget  bevæget.  —  — •  Da  jeg  kjørte  nedad  Østergade,  kom 
Folk  fra  Hyldiugen,  men  alle  tause  og  taagede.  Grundtvig 
var  meget  forstemt;  de  Andre  græd. 

Kl.  5  kom  vi  til  Gildeshuset;  den  ene  Vogn  efter  den 
anden  rullede  ind,  hver  med  sine  Fortællinger  og  sine  Be- 
tragtninger. Det  er  en  stor  Lykke  at  have  faste  Punkter  at 
gaae  ud  fra,  eller  rettere,  en  fast  og  urokkelig  Grundvold  at 
staae  paa,  thi  naar  Stormen  reiser  sig  og  Vandbølgerne 
komme,  saa  gjælder  det,  at  Sjelen  har  itide  lært  at  hvile  trygt 
og  roligt  i  det  Troens  Ord,  der  staaer,  naar  Himmel  og  Jord 
forgaaer. 

Saa  kom  Bryllupsdagen,  og  i  Række  kjørte  vi  til  Kirke; 
jeg  i  Spidsen,  thi  jeg  skulde  jo  være  der  først,  med  Fru 
Collet  og  Fru  Grundtvig,  og  Du  kan  begribe,  at  Anders  var 
glad,  og  at  baade  den  Skimlede  og  den  Røde  tog  sig  ud. 
Anders  siger,  at  mellem  alle  de  Heste,  der  var,  var  vore  med 
de  kjønneste. 

Jeg  talte  over  2.  Kong.  10.  „Er  dit  Hjerte  oprigtigt 
imod  mig!    giv   mig  Din  Haand   og  sæt  Dig  saa  op  paa  min 


^)  Se  2den  Del,  S.  198. 

Vogn,  og  drag  med  luig,  og  see  min  Nidkjærhed  for 
Herren." 

Seer  Du,  deu  som  har  et  Hjerte,  begjærer  et  Hjerte; 
thi  Hjertet  kan  kun  betales  med  et  Hjerte.  Men  der  er  ei 
blot  hjerteløse  Forstands -Mennesker,  og  hjerteløse  Yillies- 
Mennesker,  men  der  er  ogsaa  hjerteløse  Følelses-Mennesker. 
Jehu  spørger  ikke:  er  Forstanden  klar  og  dialektisk,  eller 
er  Yillien  fast,  eller  er  Opdragelsen  fiin,  eller  hvor  mange 
Penge  har  du?  Men  han  spørger:  er  dit  Hjerte  oprigtigt 
imod  mig,  som  mit  er  oprigtigt  imod  dig,  og  han  spurgte  ei 
engang:  er  dit  Hjerte  varmt;  thi  Varmegrader  raader  Ingen 
af  os  for.  Jeg  talte  med  Glæde,  for  jeg  kjendte  Haralda 
godt ,  vi  har  vexlet  mange  Tanker  om  Hjertets  Natur  og 
Væsen  og  Varmegraden,  og  jeg  havde  mange  og  opmærk- 
somme Tilhørere.  Hegermann  var  ogsaa  med,  ham  holder 
jeg  af,  og  han  var  meget  fornøiet  over,  at  det  var  en  Krigs- 
mand, som  havde  spurgt  saa  forstandigt.  Carlsen  udbragte 
Brudeparrets  Skaal,  og  den  var  meget  alvorlig,  forresten 
smuk.  Hegermann  blev  munter,  da  han  havde  sidde  noget: 
han  taler  ret  godt  —  om  Du  vil,  noget  gammeldags,  jeg 
mener  høitideligt,  men  der  er  Elementer  i  den  Mand,  der 
tiltaler.  Jeg  udbragte  Brudepigernes  Skaal  saaledes:  „Der  er 
Embeder,  der  gaaer  i  Arv  baade  under  Enevoldsmagten  og 
nu,  vi  ere  et  frit  Folk:  Din  Moster  (til  Haralda)  fulgte  din 
Moder  til  Alteret,  men  Du  fulgte  din  Moster,  og  lille  Jutta 
følger  Dig".  Det  var  meget  fornøielige  Dage,  og  Du  forstaaer, 
at  der  var  Meget  at  iagttage  mellem  saa  mange  Mennesker. 
Frijs  Frijsenborg,  Scavenius,  Eabens-Lekkende,  Holstein- 
Lethraborg,  Tillisch,  Brandt,  Giersings,  Eabeus,  Anette  og 
Kikke  og  saa  Collets  Familie.  Du  skulde  seet  den  tykke 
.  Forvalter  Bech ,  hvor  han  svedte  og  tørrede  sit  store  runde 
Ansigt  med  sit  blaatærnede  Klæde. 

Bryllupsreisen  endte  vi  hos  Halls,  hvor  vi  var  bedt  til 
Middag.  Spørgsmaalet .  er  nu,  om  vi  beholder  Ministeriet: 
derom  er  der  stor  Uvished;    men   en   fiin   og  fornem  Luft  er 

der  kommet  i  vort  Land;  om  deu  vil  udbrede  sig,  og  hvor 
vidt  den  vil  gaae,  kan  man  ikke  sige  endnu;  men  jeg  haaber, 
at  vi,  med  Guds  Hjæl,  vil  holde  os  tappert;  thi  nu  er  Tiden, 
at  vi  skulle  opstaae  af  Søvne. 

Lev  vel,  kjære  Bolette !     Hils  Feilberg  kjærligst ! 

Det  var  under  truende  Varsler  for  Fædrelandet,  at  Aaret 
1863  gik  til  Ende.  Paa  Aarets  sidste  Dag  dannedes  Mini- 
steriet Monrad,  hvis  sørgelige  Historie  dog  ikke  her  skal 
fortælles.  Rørdam  kjendte  Mourad  fra  Ungdommen  af,  men 
var  dog  først  kommen  i  nærmere  Forbindelse  med  ham  som 
Præst  i  Ljngby,  da  Monrad  siden  1854  ejede  og  om  Sommeren 
beboede  Gaarden  Hummeltofte  i  Lyngby  Sogn.  Tidligere 
meddelte  Breve  vise,  at  de  jevnlig  saas,  ligesom  Monrad 
hyppig  var  Rørdams  Tilhører  i  Lyngby  Kirke.  At  denne 
har  haft  Tillid  til  Monrads  Statsmands-Evne,  synes  at  fremgaa 
af  følgende  Brev. 


F.  Rørdam  til  Fru  Bolette  Feilberg. 

8.  Jauuar  [1864]. 
Kjæreste  Bolette! 

Nytaarsdag  glædede  jeg  mig  ret  ved  at  fortælle  om 
Samuels  Bøn  og  Klippen  Ebenezer,  og  jeg  fortalte  og  udlagde 
denne  gamle  Begivenhed ,  fordi  vort  Folk  har  engang ,  i 
Nødens  Tid,  seet  sig  selv  og  Guds  faderlige  Omsorg  mod 
Danmark  i  dette  gamle  Billede. 

Dagen  efter  tog  jeg  til  Byen  forat  see  og  tale  med  alle 
de  nye  Potentater,  saavelsom  med  de  gamle,  og  havde  megen 
Fornøielse.  Seer  Du,  Cultusministeren  er  saa  lille,  at  vi 
vanskelig  kan  faae  ham  mindre;  det  skulde  da  være  Grove, 
om  Du  nogensinde  har  seet  ham;  men  han  er  tillige  meget 
værdig  og  venlig.  Skolemændene  ere  glade ;  thi  nu  mener 
de,  at  de  slipper  for  Monrads  Skoleplan.  Monrad  er  sjele- 
glad ;   thi  jo  mere  det  suser  om  ham ,    des  bedre  samler  han 

sine  Kræfter.  Jeg  har  den  Tillid  til  ham,  at  han  er  ærlig 
og  tillige,  at  hau  har  Mod.  Carlsen  kunde  hau  ikke  enes 
med,  fordi  Carlsen  vilde  have  et  Program:  men  det  var 
Monrad  ei  mueligt  under  de  nærværende  Forhold. 

Angaaende  Hall  fortalte  ilartensen  mig,  at  Kongen  vilde 
af  med  ham,  og  at  han  derfor  anmodede  Monrad  om  at  danne 
et  Ministerium:  men  Fru  Hall  (thi  jeg  har  ei  villet  spørge 
Hall  selv)  siger,  at  Kongen  forlangte  af  Hall,  at  han  skulde 
danne  Ministeriet,  men  at  han  maatte  ikke  tage  Wolfhagen 
og  Lehmann  med:  men  paa  det  Yilkaar  vilde  Hall  ikke. 
Hall  er  forøvrigt  meget  vel  tilfreds. 

Angaaende  Krigen  er  dette  nu  min  Betragtning,  at  den, 
som  erfarer,  at  Vorherre  forløser  vort  Hjerte  fra  alle  de  ind- 
vortes Fjender,  han  veed  ogsaa,  hvorfra  Hjælpen  skal  komme 
imod  alle  de  udvortes  Fjender:  men  ogsaa  kun  han:  og  fordi 
saa  mange  Mennesker  mangler  denne  indvortes  Erfaring,  er 
de  Mismodiges  Tal  saa  stort. 

Seer  Du:  jeg  tager  min  røde  Hoppe  med,  om  jesr 
kommer  ud. 

Christian  var  her  i  Onsdags,  og  jeg  svnes,  han  har  det 
ret  godt:  han  tænker  paa  at  tage  paa  Hospitalet  forat  gjennem- 
gaae  en  ordentlig  Cuur,  og  det  synes  mig  er  rigtigt;  thi 
Pleien  og  Eoligheden  —  at  komme  ud  af  alle  Forretninger  — 
gjør  godt.  —  — 

Dette  Brev  blev,  som  det  synes,  det  sidste,  Rørdam 
skrev  til  sin  Søster,  inden  Krigen  brød  ud.  Om  hendes  og 
hendes  Mands  Skjæbne  under  denne  foreligger  der  en  ud- 
førlig og  levende  Skildring  i  de  af  Pastor  N.  L.  Feilberg  ud- 
givne Breve  under  Titel:  „En  Præstegaard  i  Sundeved  under 
Krigen  1864"  *). 


*)  Tryk-t  i  Museum,  Tidsskrift  for  Historie  og  Geografi  1S90 
(ogsaa  særskilt  udgivet).  Jvfr.  "W.  F.  Besser.  Drei  Wocheu  auf 
dem  Kriegsschauplatze.    Kalle  1864.     S.  56  fi. 

Kørdams  Brev  viser  for  øvrigt,  at  han  da  allerede  havde 
besluttet  at  gaa  med  som  Feltpræst,  naar  Krigen  brød  ud, 
og  det  var  vel  netop  i  den  Anledning,  at  han  havde  atlagt 
baade  Kultusraiuisteren  (Engelstoft)  og  Biskoppen  Besøg. 
Hans  Motiv  var  Ønsket  om  at  styrke  Krigsfolket  imder  den 
haarde  Strid,  som  øjensynlig  forestod.  I  sin  Ungdom  havde 
han  selv  ønsket  at  blive  Officer;  det  kunde  jo  ikke  mere 
ske;  men  som  Feltpræst  kunde  han  dog  følge  Hæren  og 
stræbe  ved  sit  Ord  at  indgyde  Krigsmændene  den  rette  Aand. 
Den  Betænkelighed,  at  han  var  en  ældre  Mand  (snart  58  Aar 
gammel)  kunde  ikke  holde  ham  tilbage,  da  han  besad  et 
stærkt  Helbred,  naar  det  gamle  Halsonde  ikke  faldt  ham  til 
Besvær,  hvad  vel  undertiden  kunde  ske.  Mere  har  det  vistnok 
holdt  paa  ham,  at  haus  Hustru  var  svagelig;  men  da  hun  i  sin 
Kjærlighed  til  ham  ikke  gjorde  dette  gjældeude,  men  snarere 
støttede  hans  Ønske,  saa  overvandt  han  Hensynet  hertil,  da 
han  kunde  være  vis  paa,  at  hun,  om  der  skulde  tilstøde 
noget,   ikke  vilde  savne  omhyggelig  Pleje  i  hans  Fraværelse. 

At  Rørdam,  naar  han  kom  til  Hæren,  belst  vilde  have 
en  overordnet  Stilling  blandt  Feltpræsterne,  hvad  særlig  hans 
Alder  kunde  anbefale  ham  til,  fremgaar  af  følgende  Brev: 


Enkedronning   C.  A.  til  P.  Hør  dam. 

Deu  4.  Februar  18G4. 
Kjære  Rørdam! 
I  dette  Oieblik  var  Cultusministeren  hos  mig.  Jeg 
spurgte  ham ,  hvad  han  egentlig  havde  imod  Dem.  Han 
svarede,  at  han  aldrig  kunde  have  noget  mod  den  rare,  livlige 
Rørdam,  men  jeg  maatte  undskylde,  at  han  ei  tiltroede  Dem 
de  administrative  Gaver,  hvilke  hørte  til  at  være  Feltprovst. 
Jeg  svarede,  at  De  meget  let  vilde  finde  Dem  i  at  være 
Feltpræst,  naar  De  blot  maatte  komme  derover,  og  jeg  til- 
føiede  nu,  hvad  jeg  ventede  mig  af  Deres  Indflydelse  paa 
Armeen.      Ja,    svarede  han.    naar   han  vil  være  tilfreds  med 

at  være  Præst,  vil  jeg  imorgen  skrive  til  Provsten  derom  ^), 
at  Rørdam  kommer.  Jeg  bad  ham  vente  med  at  skrive,  indtil 
De  selv  havde  talt  med  ham.  Altsaa  vil  De  enten  skrive  til 
Engelstoft  eller  selv  tale  med  ham  een  af  disse  Dage.    Lev  vel ! 

Deres  troe  Veninde 

Caroline  Amalie. 

Da  det  var  Hovedsagen  for  Rørdam  at  komme  til  at 
gjøre  Gavn,  modtog  han  Konstitutionen  som  Feltpræst.  Situa- 
tionen havde  imidlertid  forandret  sig  betydelig,  siden  han 
havde  fattet  Planen  om  at  gaa  med.  Det  var  ikke  længere 
ved  Danevirke,  han  skulde  søge  den  Hærafdeling,  som  han 
skulde  betjene. 

Efterretningen  om  den  danske  Hærs  Rømning  af  Dane- 
virkestillingen  i  Natten  5 — 6.  Februar  havde  sat  Rørdam  i 
en  heftig  Bevægelse.  Det  Haab,  han  med  det  langt  over- 
vejende Flertal  af  det  danske  Folk  havde  knyttet  til,  hvad 
Hæren  kunde  udrette  i  denne  Forsvarsstilling ,  var  paa  den 
sørgeligste  og  ubegribeligste  Maade  blevet  skuffet.  Saa  snart 
han  havde  faaet  dette  Tordenbudskab,  ilede  han  derfor  til 
Kjøbenhavn.  Ledsaget  af  sin  tro  Achates,  Jægermester 
Holstein  fra  Dyrehavegaard ,  og  sin  Karl  færdedes  han  en 
Tid  lang  i  det  oprørte  Folkehav,  der  fyldte  Hovedstadens 
Gader.  Kun  ved  sine  Ledsageres  indtrængende  Forestillinger 
lod  han  sig  afholde  fra  at  staa  op  paa  en  Lygtepæl  eller 
anden  fremspringende  Gjenstand  for  at  tale  til  Mængden, 
som  omgav  ham.  Endelig  begav  han  sig  ud  til  Conseils- 
præsidenten,  Monrad,  der  boede  paa  Christianshavn.  Det  var 
sent   paa  Aftenen   da   han  kom  der,    og   Samtalen   varede   til 


^)  Her  menes  vel  E.  Høyer  Møller  (da  Sognepræst  i  Nordborg), 
som  allerede  havde  været  Feltpræst  i  den  første  slesvigske  Krig 
iii^  af  Engelstoft  var  anmodet  om  at  overtage  Funktionen  som 
Feltprovst,  hvortil  han  dog  forst  blev  konstitueret  den  12.  Febr. 
1864.  Han  var  12  Aar  yngre  end  P.  Rørdam,  men  var  vistnok 
langt  mere  oplagt  til  det  administrative  end  denne. 

henad  Kl.  :>  om  Natten.  Kørdam  gik  Monrad  svært  paa 
Klingen.  Sidstnævnte  vandrede  under  Samtalen  omkring  et 
rundt  Marmorbord ,  der  stod  midt  i  Stuen ,  idet  han  støttede 
sig  dertil.  Undertiden  greb  Fru  Monrad  ind  i  Samtalen  og 
ytrede:  „Jeg  er  enig  med  Rørdam."  Den  sidste  Ytring  af 
denne  til  Monrad  var:  „Jeg  veed  ikke,  om  du  kjender  Hyrden, 
der  satte  sit  Liv  til  for  Faarene;  for  jeg  kjender  nu  Leje- 
svenden, der  flyede  og  lod  Ulven  røve  Hjorden." 

Den  Vending,  Begivenhederne  havde  taget,  maatte 
snarere  forstærke  end  formindske  Kørdams  Ønske  om  at 
komme  til  Hæren.  Under  26.  Februar  udfærdigedes  da 
Konstitutionen  for  ham,  med  Tilføjende,  at  han  snarest  mulig 
skulde  melde  sig  hos  den  højestkommanderende  i  Nørrejyl- 
land. Præsteembedet  i  Lyngby  skulde  i  hans  Fraværelse  be- 
sørges af  Kapellanen,  Pastor  E.  Sprechelsen. 

Inden  sin  Afrejse  lod  Rørdam  et  lille  Udvalg  af  Salmer 
trykke  til  Benyttelse  ved  Feltgudstjenesten  *).  Fru  Monrad 
bekostede  Trykningen.  Senere,  da  Oplaget  var  forbrugt,  lod 
Stiftdame,  Frøken  Julie  Bielke  trykke  et  nyt  Oplag  paa 
4000,  der  stilledes  til  Rørdams  Disposition. 

Om  sin  Ankomst  til  Hæren  og  Begyndelsen  af  sin 
Virksomhed  fortæller  Rørdam  saaledes: 


P.  Røvdam  til  sin  Hustru. 

[Frederits]  Torsdag  10.  Marts  [18<M]. 

Min  egen  søde  Jutta! 
Først  vil  jeg  fortælle  Dig ,    at  jeg   er   saa  inderlig  glad 
og  saa  taknemmelig  imod  Vorherre,    fordi   han    har   løst  mig 
af  Syndens   og  Satans    Lænker,   og  skjænket   mig   Syndsfor- 
ladelse,   Kjødets  Opstandelse  og  det  evige  Liv!     Min  Sjel  er 


M  ,,Psalmer  for  Danske  Krigere".  Kbb.  1864.  12".  (78  SS.) 
ludeholder  54  Numere  (der  alle  ogsaa  tindes  i  Lyogbysalme- 
bogen). 

glad  og  saa  frimodig  i  Vorherre,  saa  jeg  kan  rigtig 
synge:  ..For  os  gaaer,  med  os  staaer  Han,  som  alleting  for- 
maaer.'-  —  — 

Vorherre  har  ogsaa  ladet  mig  finde  gode  Mennesker. 
I  disse  Dage  boer  jeg  hos  2  unge  Kjøbmænd,  Brødrene 
Bønnelyche,  der  driver  Handlen  med  deres  Moder:  men 
Moderen  og  Søstrene  og  alle  Qvinder  have  forladt  Huset. 
Imidlertid  har  vi  det  A^pperligt;  den  ene  af  Brødrene  er  nu. 
som  sædvanligt,  den  selskabelige,  der  er  til  Fornøielse,  den 
anden  er  stille  og  passer  Huusvæsenet ,  og  er  til  Nytte, 
lægger  i  Kakkelovnene,  tænder  Hd  paa  Skorstenen,  reder 
Seng,  feier  og  tor  af.  Først  ved  denne  Leilighed  er  jeg 
kommen  til  at  skjønne  paa,  hvilken  Priis  man  bør  sætte  paa 
de  Mennesker,  som  gaaer  stille  og  passer  Huset. 

Jeg  kom  her  iaftes,  i  Storm  og  Sneefog.  Tj'skerue  var 
kommet  Fæstningen  saa  nær,  at  vi  fik  Bud,  at  Skibet  kunde 
ei  løbe  ind  i  Havnen:  men  den  raske  Capitain  Lyngbye 
styrede  alligevel  ind  i  Havnen,  og  vi  kom  i  Laud,  hvor  jeg 
paa  Skibsbroen  traf  en  net  Mand,  som  jeg  bad  vise  mig  Vei 
til  Commandanten :  og  denne  fremmede  Mand,  som  hedder  Broe 
og  er  Xaalemager,  fulgte  mig  saa  fra  5^2  til  8^,2,  i  Storm 
og  Snefog,  1.  til  Dr.  Zeuthen,  2.  til  Commandanten,  3.  til 
Intendanten,  4.  til  Dr.  Clausen  (Præsten),  som  Commandanten 
viste  mig  til,  da  han  var  vis  paa,  jeg  kunde  faae  Qvarteer 
hos  ham;  og  da  Dr.  Clausen  undskyldte  sig  og  sagde,  han 
kunde  ikke,  gik  vi  tilbage  igjen,  omtrent  V4  Miil,  til  5. 
Organisten,  Dujardin,  en  Musiker  og  fornøieligt  Menneske, 
med  hvem  jeg  nu  skal  til  at  synge  vore  Psalmer.  Men  da 
Dujardin  havde  hele  sit  Huus  opfyldt  af  Soldater,  førte  han 
mig  til  Bonnelyches,  hvor  jeg  tilbragte  en  rigtig  fornøielig 
Aften ,  i  Selskab  med  skjønne  Borgere ,  Officerer  og  Menige. 
\i  endte  med  et  Glas  Punsch  og  megen  oprigtig  og  inderlig 
Deltagelse  for  hinanden,  og  jeg  gik  i  Seng  med  den  inder- 
ligste Tak  baade  til  Gud  og  Menneskene.  Jeg  begyndte  at 
forstaae,  hvad  det  vil  sige:  at  elske  Vorherre  og  min  Xæste. 

Jeg  er  inderlig  glad  ved  denne  Forandring,  at  jeg  ikke 
kora  blandt  de  Lærde,  som  leve  langt  borte  fra  Byen,  i  en 
heel  Udkant,  og  som  mig  synes  ogsaa  borte,  ja  fjernt  fra 
Folket,  som  er  dem,  jeg  søger  og  har  isinde  at  leve  iblandt. 

Du  forstaaer  altsaa,  at  jeg  fra  Korsør  gik  tilsøes,  med 
Dampskibet  Zephyr  til  Frederits.  I  Korsøer  havde  jeg  det 
ogsaa  godt  hos  Pastor  Wad,  og  med  Pastor  Schiørriug,  som 
reiser  til  sit  Kald,  Hoddc  ved  A'arde.  —  — 

Dette  Brev  er  et  godt  Exempel  paa  P.  IJørdams  For- 
tællemaade.  Han  begynder  med  hvad  han  andensteds  kalder 
„Øjeblikkets  Historie",  og  saa  gaaer  han  baglænds,  indtil 
han  slutter  paa  det  Punkt,  hvor  de  fleste  andre  vilde  be- 
gynde. Han  gik  i  dette  som  i  andet  ikke  den  slagne  Vej. 
men  fulgte  den,  som  hans  livlige  Natur  anviste  ham. 

P.  Rørdam  til  sin  Hustru. 

[Frederits  13.  Oct.  1864.] 

Det  er  Søndag  Eftermiddag;  nu  har  jeg  begyndt,  og  jeg 
talte  om  Herrens  Hærfører,  som  kom,  og  om  Josva,  der 
bøiede  sig  for  Herrens  Hærfører  — •  med  Lyst  og  med  Glæde! 
og  Løverne  og  Hjerterne  kom  med!  saaledes,  som  Du  kan 
begribe,  naar  jeg  ret  føler  mig  munter.  Naar  jeg  faaer  Tid, 
skriver  jeg  den  Tale  af  og  sender  Dig  den  til  Gjeunemsyn. 
Synes  Du  om  den,  skal  den  gaae  videre  til  Iversen  og  trykkes. 
Det  kunde,  finder  jeg,  under  nærværende  Forhold,  være  det 
retteste;  men  kun,  naar  Du,  min  egen  Censor,  siger:  lad  gaae! 

Det  er  ganske  vist,  at  Folk  kan  forstaae  mig^);  det 
kunde  jeg  baade  see  og  høre,  og  det  muntrer. 


')  I  Biskop  O.  Laubs  Levnet  II,  2,  (30  findes  i  et  Brev  fra  samme 
Tid  en  Antydning  om,  at  F.  Rørdam  ikke  ret  blev  forstaaet  af 
Soldaterne.  Begge  Dele  kunne  formodentlig  siges  med  en  vis 
Sandhed.  Der  har  der.  som  allevegne,  selvfølgelig  været  for- 
skjellig  Modtagelighed  og  forskjellig  Evne  til  Forstaaelse. 

Du  vilde  ellers  see  mig  gaae  fra  Kirke  ligesom  hjemme; 
for  jeg  føler  og  finder  mig  hjemme  overalt,  hvor  der  er 
Mennesker,  og  det  er  der  her  i  denne  By,  fra  alle  Verdens 
Kanter.  —  — 

Med  Psalmerne  er  det  gaaet  mig  saare  heldigt,  Gud  være 
lovet!  Jeg  fik  med  mig  1722  Expl. ,  saa  jeg  havde  Noget 
at  begynde  med;  Provst  Møller  besøgte  mig  i  Fredags  og 
gav  mig  Tilladelse  til  at  bruge  dem;  Seminarist  Holm  fra 
Jellinge  og  en  anden  Skolelærer  her  af  Byen  kan  Tonerne, 
og  vi  sang,  saa  det  rungede.  En  saadau  Sang  af  disse 
mange  Krigsfolk  er  ikke  før  hørt  her  i  Byen.  Baade  Offi- 
cererne og  Folkene  vare  ordentlig  taknemmelige,  fordi  de 
maatte  beholde  Bøgerne  til  Eiendom. 

Om  det  saa  er  Præsteskabet,  lader  det  til,  at  Bogen 
behager  dem;  for  Pastor  Gøtzsche,  en  Catechet,  som  prædikede 
i  Eftermiddag,  brugte  udenvidere  min  Bog,  og  Kirkekonen 
deelte  ud  af  den  til  alle  Soldaterne,  og  glad  blev  jeg,  da 
jeg  saae,  den  lille  Bog  blev  saaledes  paaskjønnet. 

Kan  Du  fornemme,  at  jeg  er  glad  og  har  det  godt;  thi 
jeg  synes,  at  en  stor  Mark  er  mig  anviist,  og  jeg  har  virkelig 
det  Haab,  at  Vorherre  vil  være  med  mig  og  velsigne  sit 
Ord  i  min  Mund,  og  at  Guds  Ord  vil  give  Sjelene  Kraft  og 
Glæde! 

Af  senere  Breve  ses,  at  Eørdam  fra  Tid  til  anden 
hjemsendte  Manuskriptet  til  saadaune  Prædikener,  som  han 
kunde  ønske  offentliggjorte,  og  at  hans  Hustru  sørgede  for, 
at  de  udkom  en  efter  anden,  ialt  24  Feltprædikeuer.  De 
give  en  god  Forestilling  om  Eørdams  Prædikemaade.  Men 
det  personlige  Liv,  hvormed  Ordet  fremførtes,  kan  det  skrevne 
og  trykte  Ord  dog  ikke,  eller  kun  i  meget  ufuldkommen 
Grad,  gjengive.  Men  den,  der  tidligere  havde  hørt  Eørdams 
Eøst,  kunde  uden  Vanskelighed  gjenkjende  den  gjennem 
disse   korte  og  paa  Øjeblikkets  Behov  beregnede  Prædikener. 

Da   han   næsten   daglig   skrev  til  sin  Hustru,    foreligger 

der  fra  hans  Fclttid  langt  flere  Breve,  end  vi  her  kuune 
benytte,  uden  at  trætte  Læseren.  Det  raaa  derfor  være  nok 
med  en  Kække  Uddrag.  Af  saa  at  sige  hvert  eneste  Brev 
fremgaar,  at  saa  dybt  han  end  følte  Fædrelandets  Nød,  var 
han  dog  glad  og  frimodig  i  den  Gjerning,  han  havde  jiaa- 
taget  sig,  og  fortrød  aldrig  et  Øjeblik,  at  han  havde  forladt 
sin  rolige  Virkekreds  for  at  underkaste  sig  de  Strabadser, 
som  Feltlivet  førte  med  sig. 

En  endnu  levende  Mand,  der  gjorde  Krigen  med  1864 
og  laa  i  Fredericia,  da  Kørdam  kom  derover  som  Feltpræst, 
har  fortalt  mig  følgende  Træk. 

Da  P.  E.  var  kommen  og  havde  talt  nogle  Gange,  sagde 
Soldaterne:  „Nu  er  der  kommet  en  Præst,  som  er  værd  at 
høre",  og  de  samledes  i  talrig  Skare,  naar  han  prædikede, 
selv  om  de  havde  en  lang  Vej  at  tilbagelægge  i  daarligt 
Vejr  og  Føre. 

En  Dag  talte  hau  i  Michaelis  Kirke  i  Fredericia.  Han 
var  i  sin  civile  Dragt  og  stod  paa  Kirkegulvet.  Han  plejede, 
som  bekjendt,  jævnlig  under  Talen  at  henkaste  Spørgsraaal. 
Soldaterne  forstod  disse  som  bestemt  rettede  til  dem,  og 
svarede  ham  derfor,  saa  det  næsten  blev  som  en  livlig 
Katekisation. 

En  Dag  kom  han  ud  til  Soldaterne,  som  laa  i  Forpost- 
kjæden  udenfor  Fæstningen.  Da  han  saae,  at  de  dukkede 
sig  for  Fjendens  Kugler,  sagde  han:  „Veed  I,  hvorfor  i 
dukker  Jer?     Fordi  vi  er  Syndere." 

En  Dag  var  der  en  Soldaterbegravelse;  et  Kompagni 
var  i  den  Anledning  tilstede,  og  Eørdam  talte  ved  Graven. 
Da  Fjenderne  vare  blevne  opmærksomme  paa,  at  et  større 
Antal  Soldater  var  samlet  paa  ét  Sted,  begyndte  de  at  rette 
deres  Kanoner  mod  dem,  og  Soldaterne,  som  mærkede  dette, 
begyndte  at  kige  efter  Kuglerne  og  dukke  sig.  Rørdam  ved- 
blev imidlertid  aldeles  uforstyrret  sin  Tale,  indtil  den  kom- 
manderende Officer  traadte  hen  til  ham  og  bad  ham  slutte 
paa  Grund  af  den  overhængende  Fare. 

Saa  vidt  disse  Smaatræk,  som  vistnok  kunde  forøges  af 
andre  Øjenvidner  til  P.  Rørdams  Færd,  medens  han  fungerede 
som  Feltpræst  i  den  belejrede  Stad,  Af  hans  Breve  til 
Hjemmet  meddeles  nu  følgende  Uddrag: 

Frederits  14.  Marts  [1864]. 

Som  vi  idag  holdt  Altergang,  skete  der  Alarm,  at 
Tyskerne  kom.  Da  vi  kom  ud  af  Kirken ,  hvor  Alt  gik  for 
sig  i  største  Orden  —  vi  blev  fuldt  færdige  —  stormede 
alle  til  Volden.  Men  jeg  gik  hjem,  klædte  mig  om,  skrev 
Brev  til  Fru  Monrad  og  meldte  hende,  at  Psalmerne,  hun 
havde  bekostet,  vare  komne  i  rette  Tid  og  paa  rette  Sted! 
Da  jeg  saa  var  færdig  og  kom  ud,  mødte  jeg  Soldaterne, 
som  vendte  hjem,  da  Tyskerne  havde  trukket  sig  tilbage. 
Vorherre  bevare  mig  fremdeles  Sjelens  fulde  Eo;  det  er  saa 
yndigt  at  være  samlet  og  fattet,  naar  det  stormer  om- 
kring os. 

Et  meget  fornøieligt  Soldaterselskab  havde  jeg  iaftes; 
7  Soldater  kom  til  mig,  da  de  havde  hørt  mig  prædike,  forat 
glæde  sig  med  mig,  da  de  havde  forstaaet,  at  jeg  var  en 
Grundtvigianer,  og  det  var  den  kirkelige  Betragtning,  de 
længtes  saa  inderligt  efter.  Feltpræst  C.  havde  de  tvistet 
meget  med;  men  tilsidst  havde  han  erklæret,  at  han  kunde 
ikke  see  Troen  i  det  Lys;  han  vilde  gjerne,  men  kunde  det  ei. 

Capitain  Hofmann  har  jeg  besøgt  idag^);  han  er  en 
meget  vakker  Mand;  det  er  ligesaa  med  alle  de  Stabs- 
officerer, som  har  været  omkring  Wilster. 

Igaar  kom  den  Efterretning  til  Byen,  at  Østerrig  har 
faaet  Krig  med  Italien.  Er  det  sandt,  kunde  det  lette 
paa  os! 

Altergangen  idag  havde  jeg  inderlig  Glæde  af;  ved 
Skrifteraaalet  kom  det  til  en  ordentlig  Samtale;  jeg  har 
aldrig  haft  Mage  til  Skriftemaal;  og  Du  skulde  hørt  Sangen! 

^)  Laa  haardt  saaret  paa  Lazaretet  i  Fredericia. 

Tirsdag  il.  15.  Marts. 

Idag  har  jeg  haft  den  første  Begravelse,  ganske  hjemligt. 
Vi  sang  før  Talen :  Naar  Liv  og  Aande  skal  forgaae !  og 
efter  Talen:  Klokken  slaaer,  Tiden  gaaer!  En  Officer  og  et 
Compagnie  følger,  og  der  bliver  fyret  3  Salver.  Min  lille 
Bog  havde  jeg  med,  jeg  mener  Psalmebogen,  saa  hver  faaer 
sin  egen  Bog.  Lieutenanten,  Du  kan  begribe  en  lille  Officeer, 
blev  først  forundret;  men  da  han  havde  hørt  Talen  og  Sangen, 
kom  han  saa  venligt  hen  og  takkede  mig!  Det  hele  var 
meget  opbyggeligt.  Idag  har  jeg  begyndt  Fortælling  af  det 
gi.  Testamente  ^),  og  vi  sang :  Vi  gaae  i  Fare,  hvor  vi  gaae ! 
og :  Op  I  Christne !  —  Jeg  kan  ei  noksom  love  og  prise 
Vorherre  for  den  Kraft  og  Varme,  han  udøser  over  mig! 
Tankerne  springe  frem  som  Blomster  i  Vaar.  Det  er,  som 
om  mit  Hjerte  rigtigt  svømmede  i  Troens  Fylde.  Jeg  er 
saa  glad!  Jeg  gik  op  og  ned  ad  Kirkegulvet,  ligesom  i 
Mehrn,  og  sang,  saa  det  rungede,  og  jeg  fremsagde  For- 
sagelsen og  Troen  og  bad  Fadervor,  ligesom  hjemme,  saa 
Du  forstaaer,  at  jeg  føler  mig  hjemme.  Jeg  finder  selv,  at 
Bibellæsningen  er  mere  levende  og  friskere  end  min  Prædiken; 
maaskee  jeg  slider  for  meget  med  mine  Prædikener.  For- 
tællingerne af   det   gi.  Testamente  gaaer  ned  som  sød  Mælk. 

De  Officerer,  som  gaae  til  Alters  hos  mig,  besøger  jeg, 
og  jeg  kommer  just  fra  en  meget  vakker  Lieutenant  H.,  som 
tidligere  har  hørt  mig  i  Taarbæk,  men  ellers  er  af  Blædels 
Tilhørere.  En  Militair,  som  holder  sig  til  Vorherre,  er  mig 
saare  elskværdig;  den  Ydmyghed  forskjønner  Kraften. 

Jeg  sagde  høit  forleden,  at  mellem  8 — 10  om  Aftenen 
var  jeg  at  træffe;  derefter  kom  et  stort  Selskab  Soldater  til 
mig  om  Aftenen ;  men  nu  iaften,  som  jeg  sidder  her,  kommer 
de  allesammen  igjen  og  har  taget  mange  flere  med  sig!    Jeg 


-)  I  et  tidligere  Brev  havde  E.  omtalt,  at  han  to  Dage  om  Ugen 
vilde  holde  „en  liden  Gudfrygtigheds-Øvelse"  med  Soldaterne 
o«;  fortælle  af  det  GI.  Testamentes  Historie. 

kan  godt  forstaae,  at  de  Stakler  glæder  sig  ved  at  komme 
i  eu  lys  og  varm  Stue;  godt,  at  min  Natur  kan  ordentlig 
forlyste  sig  ved  dette  Selskab,  som  ved  ethvert  Andet,  og 
det  morer  mig  inderligt  at  børe  dem  komme  med  deres  Be- 
tragtninger. 

[Frederits]  17.  Marts  [1864]. 

Ganske  rigtigt,  Tyskerne  kom;  men  jeg  sad  ganske 
roligt  og  læste  om  de  5  Konger,  som  drog  ud  mod  Josva, 
men  som  Vorherre  lod  falde  Forfærdelse  over,  saa  de  flygtede 
og  krob  ind  i  en  Hule!  Først  da  jeg  var  færdig  og  havde 
drukket  min  Kaffe  og  gjemt  det  lille  Kors  i  min  Lomme  og 
bragt  Halvparten  af  de  smaa  Fsalmebøger  over  i  Kirken,  gik 
jeg  ud;  men  saa  var  de  allerede  borte,  gaaet  tilbage  til 
Skoven.  En  Gaard  brænder,  men  udenfor  Byen,  og  4  Mand 
blev  saarede,  den  Ene  haardt.  Han  vendte  sig  til  mig  og 
sagde:  Mon  Vorherre  vil  være  min  Sjel  naadig?  Jeg  svarede: 
Han  er  død  for  vore  Synder,  det  Guds  Lam,  som  bar  al 
Verdens  Nod,  og  han  lever  og  regjerer  forat  give  os  Om- 
vendelse og  Syndernes  Forladelse.  Saa  sagde  han:  Vil  De 
bede  en  god  Bøn  for  mig  —  og  jeg  bad  —  og  dernæst: 
Kan  De  synge  en  Psalme !  Jeg  sang :  Naar  Liv  og  Aande 
skal  forgaae  i  Dødens  bittre  Stunde!  og  lyste  Velsignelsen 
over  ham.  Saa  kyssede  han  mig  og  sagde:  Vil  De  komme 
igjen.  Men  da  jeg  ^/a  Time  efter  kom  igjen,  var  han  uden 
Samling.     Gud  være  hans  Sjel  naadig! 

Derefter  besøgte  jeg  Coramandanten,  Lunding.  Hele  For- 
værelset var  fuldt  af  Officerer,  og  det  gaaer  til  der  som  ved 
en  Audients  hos  Kongen.  Vi  talte  heelt  fornøieligt  sammen; 
han  er  en  hjertelig  Mand. 

I  dette  Øieblik  kom  en  Artillerist  og  spurgte:  Boer 
Feltpræsten  her?  Kan  jeg  faae  en  Bønnebog?  for  jeg  har 
Kone  og  Børn,  og  ingen  Anden  at  stole  paa  end  Vorherre. 

18.  Marts  [18(34]. 

Idag  bar  jeg  holdt  Gudstjeneste  ude  paa  Marken,  hvor 
14de  Kegiment  ligger  i  Leir.  Prædikestolen  var  indrettet  af 
Toruistre  med  et  Dækken  over  og  4  Flag  omkring.  Hele 
Kegimentet  stod  i  Fiirkaut,  jeg  i  Midten. 

I  Michaelis  Kirke,  som  ogsaa  kaldes  tydsk  Kirke,  prædiker 
jeg  ellers  og  holder  Bibellæsninger.  Gud  skee  Lov,  det  gaaer 
altsammeu  let  og  levende.  Her  er  mange  Grundtvigianere 
fra  Fyen  og  Jylland,  men  ingen  fra  Sjelland;  er  det  ei 
underligt  ?  Ved  Mødet  i  Efteraaret  var  de  Fleste  nok  ogsaa 
fra  Fyen  og  Jylland. 

19.  Marts  [1864]. 

Idag  fik  jeg  Brev  om,  at  General-Commandoen  har  stillet 
en  Eidehest  til  min  Eaadighed.  H.  har  skrevet  til  mig  om 
en  Pige,  som  ønsker  at  komme  herover  forat  pleie  de  Saarede. 
Men  Sygepasserne  er  Soldater;  nogle  af  dem  er  meget  gode, 
andre  nogle  døde  Sild.  Men  et  enkelt  Fruentimmer  mellem 
alle  disse  Mandfolk,  og  det  i  Mandfolks  Xærværelse  til  alle 
Slags  Forretninger,  det  bar  sine  store  Vanskeligheder.  Ja, 
var  det  endda  en  midaldrende  Enke;  men  hun  er  kun  27 
Aar.  Jeg  vil  alligevel  tale  med  Overlæge  CoUstrup  om 
Sagen;  for  jeg  mener,  det  maa  være  en  brav  Mand,  siden 
han  saa  venligt  kom  til  mig  og  sagde,  at  det  glædede  ham, 
at  jeg  var  kommen.  Saa  indrømmede  han  ogsaa  strax,  at 
saalænge  der  er  Synd  i  Verden,  maa  der  nødvendigviis  blive 
Krig  mellem  Menneskene;  tbi  undseer  vi  os  ikke  ved  at 
gjøre  Oprør  mod  Vorherre,  skjøudt  vi  godt  veed,  at  han  er 
den  stærkeste,  og  at  ban  lader  sig  ikke  spotte,  hvorledes 
skulde  vi  da  undsee  os  ved  at  lægge  hverandre  øde ,  naar 
vi  mener,  vi  er  de  stærkeste.  Men  det  var  meget  indrømmet 
af  en  Læge.  Jeg  seer  ellers  fra  Slesvig,  at  der  bar  Qvinder 
overtaget  Lazarethet,  og  det  vilde  jo  være  sødt,  naar  disse 
usselige  Stakler  kunde  stadigt  blive  trøstede  med  Guds  Ord; 
thi  Guds  Ord  bar  Kræfter. 

Peter  Rardam.    III.  13 

Den  saarede  Karl,  jeg  fortalte  om,  døde  Natten  efter. 
Jeg  har  seet  ham  iaften;  han  seer  heelt  mandig  ud,  ret  som 
en  Kæmpe,  Xu  er  Striden  stridt,  og  ved  Vorherres  Naade 
Seiren  vundet,  den  store  og  evige  Seier. 

Idag  er  der  indbragt  9  Saarede,  deraf  2  haardt  saarede  i 
Underlivet,  og  1  Død,  Lieutenant  Christensen,  Son  af  Baltasar 
C,  Kugle  i  Tindingen,  en  deilig  Karl. 

Blot  det  kunde  blive  Skik  at  lade  nogle  Regimenter 
tage  til  Fyen  og  hvile  ud  der;  men  nu  ligger  alle  Folkene 
her  i  Bjen,  og  paa  Grund  af  den  daglige  Alarmering  maa 
alle  Folkene  stadigt  være  paa  Benene.  De  Folk,  som  kom 
fra  Forpost  imorges  Kl.  7 ,  maatte  allerede  Kl.  10  igjen  ud, 
og  har  saa  staaet  der  hele  Dagen,  og  staaer  der  endnu 
Kl.  8  Aften.  Det  gaaer  over  Kræfterne!  I  alle  Dele  gjelder 
det  om  en  ordentlig  Huusholdning ,  at  holde  Huus  med  hvad 
vi  har  under  Hænder,  det  være  sig  Tiden,  Penge  eller 
Mennesker;  ellers  gaaer  man  Fallit! 

Her  tales  ikke  om  Dannevirke ;  der  er  ligesom  kastet 
et  Dække  over  det;  men  Ingenieur-Capitainerne  E.  og  B., 
som  selv  bragte  den  Sag  paa  Tale,  er  rasende.  Idag,  ved 
Bordet,  sagde  jeg  imidlertid  min  Mening,  at  et  ordentligt 
Slag  ved  Dannevirke,  selv  om  det  havde  kostet  os  meget, 
havde  stjrket  Armeen,  saa  den,  vi  havde  haft  tilbage,  havde 
været  modig,  hvorimod  hele  Hæren  har  faaet  et  Knæk,  som 
ikke  forvindes  saa  snart  eller  saa  let.  Og  det  gik  godt! 
Det  forfriskede! 

Mandag  Morgen  21.  Marts  [1864]. 

Vorherre  har  bevaret  mig,  Gud  være  lovet!  Jeg  har 
sovet  saa  trygt  og  saa  roligt,  og  jeg  er  glad;  det  er  sødt  at 
hvile  under  Guds  Xaades  Vinger!  Men  det  er  forunderligt 
at  leve  i  saadanne  Tider  og  under  saadanne  Forhold,  da  man 
ret  kommer  til  at  erfare  Menneskenes  Ondskab  og  Folkenes 
bittre  Had.      Nu  har  jeg  smagt   den   tyske  Kjærlighed,   og 

Vorherre  lade  mig  leve,  jeg  skal  forklare  for  mit  Folk,  at 
hvad  Tvskerne  stile  paa,  er  at  rydde  os  ud  af  Verden. 

Bra  igaarraorges.  Palmesøndag,  har  de  beskudt  Byen 
fra  4  Kanter;  hvor  man  gaaer,  og  hvor  man  staaer,  suser 
Kuglerne  over  Hovedet  og  om  Ørene;  det  ene  Huus  brænder 
efter  det  andet.  Jeg  forrettede  Jordpaakastelse  Kl.  8  over 
3  Døde,  men  fik  tale  yndigt  med  den  store  Forsamling  om 
Omvendelse  og  Tro;  „thi  ved  Omvendelse  og  Rolighed  skal 
I  frelses".  Gik  saa  op  paa  Volden  og  færdedes  der  i  3 
Timer  og  talte  fornøieligt  med  de  forskjellige  Grupper. 
Naaede  saa  tilbage  til  Kirken,  hvor  vi  skulde  holde  Guds- 
tjeneste. Der  kom  kun  3;  men  vi  fik  talt  om  Palmesøndag 
og  om  Æren,  der  aldrig  visner. 

Organisten,  jeg  boede  hos,  forlod  Byen  igaar;  Alle,  som 
flygte  kan,  de  flye;  Fruen,  der  havde  lavet  vor  Mad,  ligesaa. 
Jeg  sankede  da  mit  Tøi  og  flyttede  ind  til  Ingenieurerne, 
8  Officerer,  nette  Mænd,  og  vi  lave  nu  selv  vor  Mad,  og 
har  det  meget  behageligt. 

Jeg  har  det  Haab',  at  Vorherre  fremdeles  vil  bevare 
mig.  Jeg  søgte  Herren,  og  han  bønhørte  mig,  og  han  friede 
mig  fra  al  Frygt,  saa  jeg  siger  til  alle  Sjele:  Smager  og 
seer,  at  Herren  er  god,  og  at  hans  Naade  er  ny  over  os 
hver  Morgen. 

Mandag  21.  Marts  El.  1. 

Imorges  skrev  jeg,  og  nu  skriver  jeg  igjen;  for  jeg  er 
rigtig  glad  og  veltilmode. 

Som  jeg  var  klædt  paa,  kommer  en  aug  Officeer  og 
spørger:  „Holder  De  Altergang?"  Jeg  svarede  ja!  og  vi  gik 
sammen  til  Kirken,  fulgt  af  min  Oppasser.  Vi  var  ene  3. 
Saa  siger  Oppasseren:  „Maa  jeg  .gaae  med?"  og  vi  sang:  Jeg 
raaber  fast  o  Herre !  skriftede  [over  de  Ord] :  Hvor  to  eller 
tre  er  forsamlede  i  mit  Navn,  er  jeg  selv  tilstede;  sang: 
Mæt  min  Sjel,  o  Jesu  sød!    uddeelte  Nadveren  og  sang:   Op 

13* 

I  Christne!  og  Vorherre  var  med  os,  og  styrkede  og  glædede 
os.     Skolelæreren  er  reist. 

Derfra  gik  jeg  til  Lazarethet,  som  nu  er  tlyttet  ud  til 
Castellet,  som  er  bombefrit,  og  med  alle  Grupperne  af  Sol- 
dater, jeg  traf  paa  Yeien,  talte  jeg  fornøieligt;  for,  naar 
Kuglerne  piber  om  Ørerne,  og  man  maa  dukke  sig,  mærker 
man,  at  man  staaer  paa  Grændsen  af  denne  og  hiiu  Verden, 
og  at  kun  den  almægtige  og  barmhjertige  Gud  kan  bevare 
os.  Der  er  Forskjel  paa  Mennesker;  nogle  ere  fulde  af  Haab; 
Andre  ikke.  Xaar  jeg  siger:  „Vorherre  være  med  Eder, 
Karle",  svarer  Nogle:  Ja,  det  troer  jeg  ogsaa,  at  Vorhen^e 
vil  staae  med  Dansken.  Men  andre  sige:  Ja,  gid  Vorherre 
vilde  være  med  os!  Men  der  var  Een,  som  sagde:  Ja,  nu 
idag  troer  jeg  nok,  at  Vorherre  vil  være  med  mig;  men  jeg 
veed  ei,  hvorlæuge  jeg  troer  det ;  for  sommetider  gaaer  Troen 
ud  af  Hjertet,  og  det  er  saa  tomt. 

Paa  Lazarethet  er  nu  kun  1  Saaret,  da  14  Saarede, 
som  blev  bragte  ind  i  Nat,  øieblikkelig  var  afsendte  til  et 
Lazareth,  som  er  indrettet  paa  Fyens  Kyst.  Men  alle  Lægerne 
vare  samlede,  og  vi  talte  kjønt  og  rart  om  Vorherre.  Den 
gamle  Divisions-Læge  Pape  er  rigtignok  en  Tysker,  men 
hjertelig ;  han  blev  ganske  rørt.  En  Gruppe  af  Officerer,  jeg 
gik  hen  til  og  ønskede,  at  Vorherre  vilde  holde  sin  Haand 
over  dem,  blev  glade,  og  de  takkede  mig,  da  jeg  sagde  dem, 
naar  jeg  holdt  Altergang.  Da  jeg  sagde  dem  mit  Navn, 
svarede  Een:  „Ja  det  kunde  vi  slutte  os  til,  efter  hvad  vi 
har  hørt  om  den  Mand." 

Gud  skee  Lov!  Jeg  troer  aldrig  i  mit  Liv,  jeg  har 
haft  det  saa  godt.  Vorherre  er  med  mig,  og  han  giver  mig 
Kraft  og  at  tale  hjerteligt  og  mildt. 

Da  jeg  kom  hjem,  var  Commandanten  kommen  forat 
hilse  paa  mig,  og  vi  kom  til  at  tale  om  de  slemme  Plyn- 
dringer, som  finder  Sted,  nu  alle  Husene  staae  tomme.  Han 
talte  om  at  sætte  en  Standret  ned  og  at  skyde  dem,  4  Karle, 
som  var  grebne  paa  fersk  Gjerning.      Men  jeg  svarede:    Lad 

mig  faac  fat  paa  de  Karle,  jeg  skal  nok  formane  dem  og 
tillige  huske  paa  stadigt  at  foreholde  Karlene,  at  de  opføre 
sig  ordentligt,  hvad  fremmed  Gods  angaaer.  Men  vi  blev 
tillige  enige  om,  at  Mad,  01,  Viin  og  Brændeviin,  samt 
Skjorter  og  Uldtøi,  det  maatte  de  gjerne  tage,  og  det  er 
der  Mening  i. 

22.  Marts  Kl.  12  [1864]. 

Idag,  Tirsdag  Morgen,  er  Alt  stille  og  roligt,  Fuglene 
synge,  Blomsterne  pippe  op  af  Jorden,  stille  foruden  og  stille 
forinden;  siden  iaftes  Kl.  8  har  vi  Intet  mærket  til  de  gloende 
Kugler;  men  fra  Søndag  Morgen  Kl.  5 V/2  til  Mandag  Aften 
er  der  fløiet  11^ — 1200  gloende  Granater  ind  over  Byen. 
Natten  mellem  Søndag  og  Mandag  brændte  det  paa  11  Steder 
paa  eengang,  og  Husene  stode  ganske  stille  og  faldt;  iaftes, 
jeg  gik  hjem,  brændte  der  6  Steder,  der  ligeledes  skjøttede 
sig  selv,  til  de  sank  sammen.  Gud  skee  Lov,  det  har  været 
blikstille  i  disse  Dage,  ellers  havde  hele  Byen  været  en 
Askehob.     Men  grueligt  seer  her  ud. 

Igaar  kom  en  Parlameutair ,  formodentlig  angaaende 
Fæstningens  Overgivelse,  som  blev  afslaaet;  men  saa  skulde 
Du  have  seet,  det  var,  som  om  Luften  blev  rød  af  Ild;  thi 
i  det  Mellemrum  havde  Fjenden  haft  Tid  til  at  lade. 

Begge  Præsterne  har  forladt  Byen ;  men  jeg  veed  ei, 
om  det  er  for  bestandigt,  og  Skolelæreren  sendte  mig  ogsaa 
det  Bud,  at  nu  reiste  han  med,  men  at  Graveren  havde 
Nøglen  til  Kirken.  Jeg  maatte  derfor  ud  idag  at  begrave 
et  Barn,  som  var  blevet  dræbt  af  en  Granat.  Forældrene 
vare  imidlertid  flygtede,  og  Graveren  og  jeg  var  alene;  men 
vi  sang  og  bad  som  sædvanligt,  og  derved  skete  det,  at  flere 
Soldater  kom  til,  og  saa  tog  jeg  fat,  talede  og  sang,  saa  det 
var  en  Lyst,  og  derpaa  gik  jeg  paa  Volden  og  holdt  der  en 
stor  og  deilig  Forsamling,  saa  jeg  kan  ei  noksom  prise  Vor- 
herre, fordi  han  giver  mig  denne  jevne  og  naturlige  Lige- 
fremhed,   saa  det  gaaer  af  sig  selv.     Du  kan  troe,   vi  sang: 

„Den  nærmer  sig,  deu  Time  forudsat",  og  det  Vers:  „O 
Jesus,  Du  mit  Liv  og  Lys  i  Dødens  Nat",  det  udtydede  jeg, 
ved  Vorherres  Naade,  saa  det  gjorde  sin  Virkning,  og  det 
lovede  de  at  lære  udenad,  at  de  kunde  have  Noget  at  styrke 
Sjelen  paa,  naar  de  staaer  paa  Forpost  om  Natten  og  er 
alene  med  deres  Hjerte.  Jeg  kan  prise  Vorherre  hele  Dagen 
og  hele  Natten,  for  inat  maatte  jeg  op  3  Gange  og  lukke 
Officererne  ind,  der  kom  fra  Vagt,  men  jeg  var  glad  og 
munter,  og  sov  lige  paa  Pletten  igjen,  og  er  som  en  Fugl. 
Det  er  yndigt  og  sødt  at  leve,  og  det  er  yndigt  og  sødt  at 
udbrede  Kraft,  Trøst  og  Glæde. 

Onsdag  23.  Marts  [1864]. 

Jeg  er  glad,  usigelig  glad.  Gud  være  lovet!  Vorherre 
er  mig  saa  nær,  og  han  er  saa  usigelig  naadig  og  barm- 
hjertig imod  mig,  saa  grov  en  Synder. 

Idag  holdt  jeg  Tale  over  de  18  Faldne  i  dette  fæle 
Bombardement  og  4  Døde  af  Sygdom.  Commaudanten,  Divi- 
sionschefen med  deres  Stab  o.  s.  v.  var  tilstede,  og  vi  sang 
vore  Psalmer  —  før  Talen:  Naar  Liv  og  Aande  skal  for- 
gaae;  og  efter  Talen:  Klokken  slaaer  —  og  jeg  førte  selv 
an,  for  Skolelæreren  er  reist,  og  jeg  tog  hele  Forsamlingen 
med  mig,  og  talte  saa  over  2.  Tim.  „Jeg  har  stridt  den 
gode  Strid,  bevaret  Troen";  men  augaaende  de  Døde:  I  er 
faldne  for  Fædrelandet;  Slægt  og  Venner  sørge;  men  Fædre- 
landet takker  Eder  for  Eders  Kjærlighed.  Ingen  har  større 
Kjærlighed,  end  den,  der  sætter  Livet  til  for  sine  Brodre. 

Skjærtorsdag  24.  Marts  [1864]. 

En  yndig  Gudstjeneste,  og  200  til  Alters;  men  Skole- 
læreren er  reist,  saa  jeg  maatte  selv  hjælpe  mig  i  alle  Dele ; 
men  Vorherre  stod  mig  bi,  og  det  Utrolige  gik!  Kl.  2  havde 
jeg  igjen  Altergang  for  100  Officerer  og  Menige  af  14de  Ke- 
giment.      Jeg  maa   prise  Vorherre   for   hans  store  Naade,   at 

han   giver   mig  Kraft    til    at   holde   ud  og  tilmed  til  at  være 
munter  og  frisk. 

Det  er  mest  Jyder  og  Fjenboer,  som  ligger  her,  og  de 
passer  ganske  ypperligt  til  hinanden.  Jyderne  siger:  vi  vil 
saa  gjerne  have  Fyenboere  hos  os,  det  er  saadanne  livlige 
og  pæne  Karle;  og  Fyenboerne  sige:  Jyderne  er  saadanne 
trygge  og  ordentlige  Folk.  Seer  Du,  blandet  Selskab,  det 
smager  bedst;  een  og  samme  Stand  kjeder,  de  tale  altid  om 
Eet  og  det  Samme.  Du  kan  ellers  troe,  det  smager,  nu  man 
kan  gaae  uden  at  høre  Kuglerne  hvisle,  for  de  hvisler  som 
gloende  Slanger. 

25.  Marts  [1864]. 

Kongen  havde  meldt  sig  idag,  Langfredag,  her  til  Byen 
til  Kl.  3 ,  og  vi  ventede  paa  ham  •  til  Kl.  6 ,  da  kom  der 
Afbud;  og  nu  iaften  kom  han  pludselig.  Jeg  sad  og  havde 
en  meget  fornøielig  Forsamling  med  de  troende  Soldater,  een 
af  dem  bemærkede,  at  Præsten  niaatte  jo,  naar  han  var  en 
virkelig  Tjener,  vide,  hvor  Herren  var,  naar  Folk  kom  og 
spurgte  efter  ham ,  og  kunne  sige  bestemt :  Der  faaer  I  nu 
Herren  itale:  —  ellers  var  det  ingen  rigtig  Tjener!  Det, 
synes  mig,  var  godt  sagt.  Det  er  ellers  fornøieligt  at  høre 
disse  Karle  tale,  det  er  Discipler  af  Birkedal  og  Schjørring; 
thi  de  taler  og  tænker,  som  om  det  kunde  være  os  selv. 
Sagen  er,  at  vi  har  een  og  samme  Aand,  som  er  Samfundets 
og  Kraftens  og  Kjærlighedens  Aand!  Var  samme  Aand 
levende  og  virksom  i  Hærens  Førere,  ja  saa  krøb  vi  ikke 
ind  i  et  Musehul  og  sad  og  ventede  efter,  hvad  Fjenden  vil 
tage  sig  for  med  os;  men  vi  søgte  ham  og  maalte  vore 
Kræfter  med  ham,  stolende  paa  Vorherre  og  paa  det 
Danske  Mod. 

See,  saa  veed  Du,  hvad  vi,  den  lille  Flok,  tænker  paa, 
og  taler  om,  naar  vi  er  samlede,  men  saaledes  taler  Offi- 
cererne ikke.  Dog  maae  jeg  tilstaae,  at  Ingenieurerue,  jeg 
lever  imellem,  ere  ganske  brave,  men  lovligt  meget  studerte: 

men  Brummer  er  helt  national,  og  han  er  en  virkelig  Mand, 
og  vi  to  holder  sammen;  han  er  tillige  en  d\"gtig  Militair, 
og  det  hjælper,  naar  man  forstaaer  sit  Fag,  saa  man  ei  be- 
høver at  samle  Smuler  op  under  Andres  Bord.  Jeg  har 
ellers  haft  meget  at  bestille  i  disse  2  deilige  Dage,  haft 
stort  Skriftemaal  og  Altergang,  foruden  CTudstjeneste,  saa  jeg 
bogstaveligt  talt  har  været  i  Kjolen  idag  fra  9^2  til  6 
iaften,  men  det  gaaer  ypperligt,  som  Du  kan  see,  da  jeg 
ovenikjøbet  havde  Forsamling  Kl.  7 — 9.  Men  man  kan  jo 
sagtens  leve  og  leve  godt,  naar  Vorherre  giver  Kraften  og 
Glæden  af  Arbeidet;  det  er  ubegribeligt,  at  jeg  kommer 
igjennem;  men  det  gaar  yndigt. 

2*3.  Marts  [1864]. 

Du  veed,  hvor  fri  min  Sjel  er  for  3Iistanke;  naar  jeg 
er  glad,  kan  det  klareste  Forrædderie  lægges  lige  for  mine 
Øine,  og  jeg  seer  det  ikke,  jeg  er  glad  og  seer  alting  lyst. 
Noget  saadant  hændte  mig  igaar  og  jeg  ahnede  Intet;  men 
var  det  ei  underligt,  i  Nat  vaagnede  jeg,  jeg  som  ellers 
sover  som  en  Steen,  og  sagde  ganske  høit:  „Det  var  dog 
mærkværdigt,  Commandanteu  og  Dr.  Zeuthen!"  og  saa  sagde 
jeg:  .,Gjør  Achitofels  Piaad  til  Intet",  og  det  forsvandt  alt- 
sammen som  Dug  for  Solen ^).  Men  Du  forstaaer  mig  ikke; 
for  det  er  en  lang  Historie.  Seer  Du:  Dr.  Zeuthen  reiste 
bort,  da  Bombardementet  begyndte,  og  det  undrede  mig  slet 
ikke,  da  største  Parten  af  hans  Menighed  var  draget  til 
Fyen;  men  nu  Kongen  kommer,  vender  han  tilbage.  Ved 
Audientsen  siger  Commandanteu  til  Kongen  i  min  Nærværelse 
—  jeg  stod  ved  Siden:  „Det  er  Dr.  Zeuthen,  som  har  holdt 
ud  med  os  i  disse  svære  Dage".  Derimod  om  mig  sagde 
Commandanteu  Intet,  og  jeg  havde  dog  muntret  ham  og 
hjulpet   ham   fermt  med   at  holde  Orden,   da  jeg  formanede 


^}  At  man  ikke  skal  tro  paa  Drømme,   erkjendte   P.  R.  siden   (se 
Brevet  af  30.  Marts  lier  nedenfor). 

Folkene  til  at  lade  alle  Dele  staae!  Men  hvordan  dot  saa 
gik  eller  ikke,  saa  talte  Kongen  med  mig,  og  sagde:  „Offi- 
cererne har  fortalt  mig,  at  De  gik  uforfærdet  mellem  Kuglerne, 
og  det  har  glædet  mig!"  Og  jeg  fortalte  Kongen  igjen  alle 
Dele,  der  kunde  sætte  Liv  i  ham,  saa  han  fornøiede  sig,  og 
saa  bad  Kongen  mig  til  Middag,  og  da  jeg  kom  igjen,  talte 
Kongen  atter  med  mig  og  sagde:  „Jeg  har  hørt  ora  Deres 
Tapperhed,  at  De  gik  rolig  mellem  Kuglerne,  og  at  De  nu 
er  døbt  med  Ilddaaben!"  Jeg  svarede:  „Vi  kan  alle  blive 
bange,  thi  vi  er  alle  Syndere ;  men  Vorherre  kan  sige  ind  i 
vor  Sjel:  frygt  ikke,  saa  Hjertet  bliver  roligt  og  frimodigt, 
saa  Æren  er  Vorherres!" 

Ved  Bordet  drak  Kongen  først  én  Skaal  for  3die  Division, 
dernæst  en  Skaal  for  mig.  Jeg  svarede:  „Jeg  takker  Deres 
Majestæt  for  Deres  Tillid,  at  De  sendte  mig  ud !  Jeg  takker 
Deres  Majestæt,  at  De  sendte  mig  til  3die  Division,  her  be- 
finder jeg  mig  godt!  Gud  velsigne  Kongen,  at  De  altid  maa 
finde  det  trygge  Hjem  i  det  danske  Folks  Hjerte!"  Kongen 
svarede:  „Tak,  jeg  haaber.  Deres  Nærværelse  maa  være  til 
Held  for  Divisionen!"  Jeg  svarede:  „Saa  bliver  Æren  Vor- 
herres!" —  — 

Jeg  forærede  ogsaa  Kongen  min  lille  Psalmebog,  som 
glædede  ham,  men  sagde  tillige,  at  Holstein  kom  med  et 
pænere  Exemplar.     Fortæl  Holstein  det! 

Du  kan  ellers  begribe,  at  naar  man  har  døiet  Farer  til- 
sammen ,  kommer  man  til  at  kjende  hinanden  og  til  at 
skjønne  paa  hinanden.  Nu  synes  mig  ret,  at  jeg  elsker  alle 
disse  brave  Folk;  men  bare  der  maatte  komme  Drift  i  dem, 
saa  vi  drog  ud  og  prøvede  vore  Kræfter  med  Fienden ;  thi 
altid  at  vente  paa,  hvad  han  behager  at  gjøre  ved  os,  nu 
vi  har  erfaret,  at  det  er  hans  ramme  Alvor  at  sende  os 
allesammen  udaf  denne  Verden,  det  er  mig  noget  fattigt! 

Jeg  vil  ellers  sige  Dig,  at  jeg  har  det  gode  Haab,  at 
den  Engel,  som  væltede  Stenen  fra  Vorherres  Grav,  vil  vælte 
den  tunge  Steen,   som    nu   tynger   paa  det  det  Danske  Folks 

Hjerte,  bort,  Vorherre    til  Ære  og  vort  Folk  og  Menigheden 
til  Glæde! 

2.  Paaskedag,  28.  Marts  [1864]. 

Igaar,  Paaskedag,  kom  eu  Karl  af  14de  Regiment  til 
mig  og  sagde,  at  han  havde  negtet  at  arbeide,  fordi  det  var 
Paaskedag,  og  at  det  stred  imod  hans  Samvittighed.  Jeg 
talte  saa  med  ham,  men  forstod  ham  saaledes,  at  det  kun 
var  under  Kirketjeuesteu ,  og  lovede  at  tale  med  Comman- 
danten  og  Divisionschefen.  Men  imorges  kommer  hans  Capi- 
tain,  F. ,  en  meget  skikkelig  Mand,  og  forklarer  mig,  at 
Karlen  ikke  vil  arbeide  hele  Søndagen,  ei  heller  Helligdage, 
og  at  han  udbreder  den  Mening  i  Compagniet,  saa  Capitainen 
er  i  den  største  Forlegenhed  med  ham,  da  han  erklærer,  at 
han  er  villig  til  om  Løverdagen  at  gjøre  dobbelt  Arbeide, 
naar  han  maa  være  fri  om  Søndagen,  samt  at  han  er  villig 
til  at  lide  hvilkensomhelst  verdslig  Straf,  men  at  han  for  sin 
Samvittighed  ei  tor  arbeide  om  Søndagen.  —  Vil  Du  betænke 
den  Sag,  og  sige  Din  Mening  strax,  saa  jeg  kan  have  Svar 
inden  Søndag. 

29.  Marts  [1864]. 

lafteu  havde  jeg  et  meget  fornøieligt  Møde;  den  Karl, 
jeg  skrev  om,  der  ei  vilde  arbeide  om  Søndagen,  havde  jeg 
indbudt,  at  hans  Betænkeligheder  kunde  blive  overveiede  i 
en  Kreds  af  troende  Kammerater,  men  stive  Grundtvigianere; 
thi  vi  lade  os  jo  altid  bedst  overbevise  af  vor  Lige;  og  jeg 
troer  virkelig  det  hjalp;  for  da  han  gik,  kom  han  til  mig  og 
sagde:  „Men  De  maa  dog  ei  tænke,  at  jeg  er  en  grov 
Pietist";  thi  det  var  det,  de  andre  Karle  havde  ladet  ham 
høre.  Forøvrigt  var  han  glad,  og  skjønnede  hjerteligt  paa, 
at  han  var  bleven  bedt  med. 

Dernæst  talte  vi ,  om  Christendommen  kunde  udvikles 
hos  et  Folk,  naar  Folket  blev  ødelagt  og  tabte  sit  Moders- 
maal.      Da   Jøderne    gik   tilgrunde    [som   Folk],    forplantedes 

Troen  ikke  længer  til  Israel,  men  hos  Grækerne.  Det  skal 
vi  tale  igjen  om  paa  Fredag. 

Saa  talte  vi  om  den  levende,  nærværende  Menighed,  der 
er  fuldgyldigt  Vidne  om  Herrens  Opstandelse :  1.  fordi  vi  troe 
paa  den  Opstandne,  2.  fordi  vi  troe  paa  Kjødets  Opstandelse. 

Det  gaaor  altsamraen,  ligesom  naar  vi  samles  hos  Dron- 
ningen, i  alle  Maader  smukt  og  behageligt. 

Inat  har  vi  taget  22  preussiske  Husarer,  Hestene  med; 
det  er  Capitain  Stokfleth  og  Ltnt.  Harboe,  som  med  2  Com- 
pagnier  fangede  disse  Folk;  det  er  jo  kun  en  lille  Seier, 
men  den  muntrer.  I  Forgaars  tog  vi  1  Østerriger  med  samt 
hans  Vaabeu. 

30.  Marts  [1864]. 

Dette  Brev  faaer  Du  til  Tak  for  Dit  Formaningsbrev, 
som  var  mig  baade  til  Nytte  og  Fornøielse;  thi  jeg  havde 
næsten  glemt,  at  den  Onde  gaaer  omkring  forat  gjøre  os,  der 
er  indenfor  Fæstningen,  mistænkelige  paa  hinanden,  og  derved 
splidagtige  ^) !  Men  Du  har  nu  faaet  den  Gave  at  kunne 
formane  mig,  saa  det  virker  baade  Fortrydelse  og  Om- 
vendelse. —  — 

Idag  flytter  jeg  igjen  hjem  til  Organisten ,  som  nu  er 
kommen  tilbage  og  har  ladet  Værelserne  gjøre  istand  igjen; 
thi  alle  Ruderne  sprang,  da  Bomben  faldt  i  Stuen  ved  Siden 
af  mit  Sovekammer;  men  Blomsterne  blev  staaende,  hvad  jeg 
anseer  for  et  godt  Varsel,  og  mig  synes  selv,  at  jeg  blom- 
strer: min  Sjel  er  fri  for  alle  Mørkets  Lænker,  jeg  har  faaet 
saadan  Magt  over  den  indvortes  Fiende,  og  der  kommer 
gode  Tanker  i  Hjertet;  jeg  veed,  Vorherre  lever,  og  at  han 
e»  „med  os"  og  „for  os",  at  vi  skal  blive  deelagtige  i  haus 
Natur  og  gaae  frem  fra  Kraft  til  Kraft. 

Jeg  troer  ogsaa,  at  det  er  en  Guds  Tilskikkelse,  at  jeg 
er  kommen  hertil,    da  Du  veed,   at  jeg   kan  fortælle  en  Hi- 

storie,  uaar  den  morer  mig,  100  Gauge,  altid  med  samme 
Glæde;  og  saaledes  kan  jeg,  mig  selv  til  Forundring,  tale 
hver  Dag  om  Forsagelse,  Tro  og  Daab,  hver  Dag  med  Lyst 
og  Glæde.  —  — 

Hvorledes  jeg  har  faaet  skrevet  mine  Prækner  i  alle 
Helligdagene,  da  jeg  levede  som  paa  et  Torv,  hvor  den  Ene 
gik,  og  den  Anden  kom,  forstaaer  jeg  ikke;  men  det  er  en 
Guds  Gjerning,  at  han,  naar  man  er  paa  Keiser,  lader 
Mannaen  regne  ned  fra  Himlen.  3Ien  naar  man  faaer  fast 
Bolig,  skal  man  pløie  og  saae;  ellers  har  man  Intet  at 
bestille. 

Vorherre  velsigne  sit  Ord  i  min  Mund,  saa  jeg  taler 
kraftigt  og  dog  kjærligt;  thi  i  Begyndelsen  var  jeg  haard; 
men  nu  er  jeg  ganske  mild,  og  det  er  bedst  for  mig  selv, 
og  saa  tænker  jeg  ogsaa,  det  er  bedst  for  de  Andre. 

4.  April  [1864]. 

Du  kan  ikke  troe,  hvorledes  jeg  ret  nød  Dit  kjære  Brev 
denne  Morgenstund.  Jeg  havde  haft  Skriftemaal  og  Alter- 
gang; havde  derefter  været  paa  Lazarethet,  hvor  der  var 
kommet  36  Syge  ind  siden  igaar  Morges.  Der  havde  jeg 
fortalt  dem  Søndags-Evangeliet  og  sjunget  et  Par  Psalmer 
for  dem,  bekjendt  Troen  og  bedet  Fadervor;  paa  Hjemveien 
havde  jeg  hørt  paa  Lærkerne  og  paa  *Droslen,  for  her  er  en 
lille  Plantning  mellem  Castellet  og  Fæstningen;  og  da  jeg 
saa  kom  hjem,  laae  Dit  søde  Brev  paa  Bordet,  en  frisk 
Blomst  af  Dit  varme  Hjerte,  som  Du  har  givet  mig  og  aldrig 
fortrudt,  hvad  Du  gav.  Jeg  s^nes,  jeg  lever  paa  eu  Maade 
mere  med  Dig,  tænker  mere  paa  Dig  og  beder  mere  for  Dig, 
end  da  jeg  var  hjemme.  Jeg  glæder  mig  ret  til,  at  vi  igjen 
skal  sees;  men  jeg  vilde  jo  gjerne,  at  det  skulde  skee  med 
Seier  og  Lykke;  for  jeg  har  den  meest  brændende  Lyst  til, 
at  vi  ret  skulde  baske  paa  de  Tyve  og  Køvere,  som  nu 
ligger  og  fortærer  baade  smaat  og  stort  Qvæg,  og  tilmed 
ødelægge  saa  mange  af  vore  Folk.     De  faa  Skud,   vi  fyrede 

fra    Voldeu    paa    Fiendens    Batterier,    ødelagde    dog    endeel 
Tiender,  og  vore  Folk  fortalte,  at  Preuserne  gik  og  græd. 

Jeg  kommer  nu  Kl.  9  Aften  fra  det  Danske  Møde,  som 
vi  holde  Mandag  og  Fredag  Kl.  7  paa  Eaadstuen.  Vi  har 
talt  om  Forholdene  i  Slesvig  —  —  og  om  Hjerametyskeriet, 
som  var  kommet  i  Groning  hos  os  med  Enevælden;  men  at 
Danskheden  og  Friheden  vare  Søskende,  og  at  de  kunde  ei 
skilles  ad. 

5.  April  [1864]. 

Jeg  har  haft  et  fortræffeligt  Brev  fra  Busck  idag;  han 
er  en  ypperlig  Mand,  og  han  sætter  Friis  paa  min  lille 
Prædiken;  og  seer  Du,  det  gjør  godt;  Solskin  varmer  og 
vederqvæger;  tilmed  Alt,  hvad  han  siger  om  Krigen,  er  netop 
min  egen  Tanke,  at  vi  kan  og  skal  unde  Tyskerne  alt  Godt 
i  deres  eget  Land,  ogsaa  at  de  raaa  blive  salige,  men  i 
vort  Land  under  vi  dem  ikke  en  Fodsbred  Jord ;  thi  her  er 
de  Tyve  og  Køvere. 

Jeg  kan  ellers  fortælle  Dig,  at  jeg  idag  med  en  Skipper 
—  ganske  i  gammel  Stiil  —  har  faaet  en  Kalvekølle,  12 
Flasker  Viin,  en  Oxetunge,  2  store  Franskbrød,  hvert  af 
dem  er  vist  1  Alen  langt,  samt  en  Krukke  med  Sky,  fra 
den  gode  Dronning!  Idag  har  jeg  ogsaa  været  ude  at  ride 
første  Gang!  Det  er  den  første  Dag  i  lang  Tid,  jeg  har 
haft-  en  Time  tilovers,  mens  det  har  været  Dag,  og  Solen 
har  skinnet,  saa  drivende  gaaer  det  med  alle  Dele;  men  Du 
kan  troe,  jeg  nød  den  Kidetour,  og  befinder  mig  nu  saa 
inderligt  vel;  mit  Bryst  er  saa  frit. 

Saa  har  jeg  faaet  1.  en  Oppasser,  kaldet  Ordonnants, 
det  er  en  Slesviger  fra  Satrup  i  Angel,  som  hedder  Moltzen, 
men  af  dem  fra  13de  Eegiment,  som  Yaabnene  blev  taget 
fra;  2.  en  Hestepasser,  som  heder  Peder  Jørgensen  fra 
Østeregede,  hvor  Leth  er  Præst;  3.  den  brune  Hest.  Men 
at  jeg  baade  har  Mennesker  om  mig,  og  saa  Cretur,  gjør,  at 
man  finder  sig  næsten  bosiddende. 

6.  April  [1864]. 

Xii  skal  Du  høre,  hvad  jeg  kom  til  at  betænke  imorges, 
og  det  var  dette,  at  Sagen  er,  at  man  kan  faae  Ærbødighed 
for  sig  selv;  men  det  kommer  først,  naar  vi,  i  Kraft  af  den 
hellige  Daab,  strider  den  gode  Strid  og  bevarer  Troen;  saa- 
længe  det  ei  skeer,  er  man  i  Bunden  og  i  Grunden  et 
sønderrevet  Gemyt,  sønderrevet  af  Helvedes  Ulv,  og  i  Bunden 
og  Grunden  foragter  man  sig  selv;  thi  man  maa  ideligt 
sige  sig  selv:  Du  er  udaf  de  Feige,  som  trækker  sig  tilbage 
og  flyer,  istedetfor  at  staae  og  at  stride  og  at  seire!  —  — 

Idag  spiste  vi  med  stor  Fornøielse  Dronningens  gode 
Steg,  og  drak  hendes  ypperlige  Tin,  med  det  ønske,  at  Hds. 
Majestæt  maatte  see  Holger  Danske  vaagen,  og  tillige,  at 
hans  Xutid  maatte  overstraale  hans  Fortid,  dog  —  at  han 
maatte  være  barberet. 

7.  April  [1864]. 

Idag  har  jeg  haft  Brev  fra  [Ernst]  Trier,  hvori  han 
melder,  at  Høyer  Møller  har  til  Ministeriet  andraget  paa,  at 
han  maa  blive  Feltdegn,  og  han  er  meget  glad^).  —  — 
Fortæl  mig  noget  om  Grundtvig;  jeg  har  skrevet  til  ham, 
men  intet  Svar  faaet.  Hils  Frøken  Bielke ;  hun  er  et  for- 
træffeligt Menneske,  ferm  og  kjærlig.  Fra  Fru  Lindholm  har 
jeg  idag  haft  Brev.  Hun  er  som  den  klare  Sommerdag,  der 
frembringer  Grøde  —  forat  bruge  Frøken  Braudis'  Ord-). 


^)  Kort  for  Ernst  Triers  Død  ved  Juletid  1893  havde  han  med- 
delt mig,  at  han  agtede  at  optegne  noget  om  sit  Samliv  med 
P.  Eørdam  i  Felten.  Han  kom  desværre  ikke  til  at  udfore  sin 
Plan. 

'■'}  De  nævnte  Damer  kom  hyppig  i  Lyngby  Præstegaard.  Med 
Fru  Lindholm  (gift  raed  Oberst,  Kammerherre  L.)  stod  P.  K.  i 
Brevvexling  gjennem  en  Piække  Aar;  hun  var  en  ualmindelig 
elskværdig  og  begavet  Dame,  født  Comtesse  Holck.  Frøken 
Brandis  er  Forfatterinden  Henny  B. 

8.  April  [1864]. 

Jeg  kommer  fra  hvad  jeg  vil  kalde  den  Danske  For- 
ening; Karlene  selv  indbyder,  saa  det  er  kun  deres  nærmeste 
Venner,  som  der  er  tilstede;  tog  vi  Folk  med  i  Fleng,  vilde 
det  trykke,  ikke  oplive.  Vi  talte  om  Krigen  og  een  af 
Karlene  yttrede  sig  saaledes:  „Vi  kan  jo  formærke,  at,  naar 
det  christelige  Liv  vaagner,  reiser  Fienden  sig,  forat  staae 
det  efter  Livet,  og  jeg  tænker  mig,  det  gaaer  paa  den  samme 
Maade  i  det  Folkelige,  at  nu  den  Danske  Natur  og  Tanke- 
gang vil  gjøre  sig  gjeldende,  reiser  Fienden  sig  forat  lægge 
det  Danske  øde",  og  det  kalder  jeg  en  sund  og  rigtig  Tanke- 
gang. Du  skriver:  „kun  hvor  Hjertet  faaer  sin  Frihed,  kan 
det  blomstre",  og  til  Oplysning  derom,  anfører  jeg  Flensborg. 
Intet  Sted  er  vore  Folk  modtagne  med  den  Hjertelighed, 
som  i  Flensborg;  det  er  rørende  at  høre  dem  fortælle-  om 
den  Kjærlighed,  som  der  blev  viist  imod  dem  af  Høie  og 
Lave,  alle  var  de  oppe  om  Natten,  da  de  kom  der,  og  Mænd 
og  Qvinder  og  Børn  vartede  dem  op  med  alle  Dele.  Men  i 
Flensborg  er  heller  lugen  tvungen  til  at  være  Dansk ,  der 
blev  beskikket  en  Dansk  Præst,  og  han  maatte  saa  see  at 
hjælpe  sig  selv,  og  den  Danske  Menighed,  som  slet  ikke  var 
til,  er  nu  den  største  i  Byen,  og  Skolen,  den  Danske,  som 
heller  ikke  var  til,  tæller  nu  800  Børn;  men  Alle  ere  de 
frivillige;  thi  Frihed  vil  Hjertet  have  forat  blomstre. 

Til  min  store  Forundring  nævner  Fyenboerue  Kold,  som 
Du  maaskee  har  seet  hos  Grundtvig,  som  Fader  for  Folke- 
skolen i  Fyen,  og  nævner  ham  ved  Siden  af  Grundtvig.  Der 
var  Een,  som  sagde:  ja  ligesom  vi  kan  kalde  Grundtvig  vor 
Kirkefader,  saaledes  kan  vi  kalde  Kold  vor  Skolefader.  Der 
er  16  Friskoler  i  Fyen  for  Børn  under  14  Aar,  den  største 
har  60  Børn,  og  der  er  en  ypperlig  Samvirken  mellem 
Præster  og  Skolelærere,  thi  de  ere  Alle  af  den  Grundtvigske 
Retning,  een  Tro  og  een  Aand.  Seer  Du,  dersom  jeg  var 
Eegimentskommandør,  vilde  jeg  samle  min  Afdeling  og  klart 
og  tydeligt  forklare  dem,  hvorfor  vi  føre  Krig,   samt  dernæst 

formane  dem  til  at  klemme  godt  paa;  Soldaterne  trænge  til 
at  fornemme ,  at  Førerne  har  Omsorg  for  dem ,  ellers  gaaer 
de,  som  Een  sagde,  som  Faar  uden  Hyrde.  Men  det  fore- 
kommer mig,  at  Førerne  ikke  har  Begreb  derom;  Sagen  er, 
at  dertil  hører  ikke  blot  at  være  Dansksindet,  men,  hvad  der 
er  endnu  sjelduere,  at  være  folkelig;  og  seer  Du,  det  er  en 
Naturgave,  men  som,  begribeligviis,  skal  udvikles. 

At  være  i  denne  Forsamling  er  mig  saare  forfriskende, 
jeg  dukker  mig  ned  i  Folkehavet  og  det  styrker.  Men  den 
Danske  Oplysning  er  ringe ,  endnu  i  sin  Barndom ,  og  den 
findes  næstendeels  kun  i  den  ringe  Stand;  de  Dannede  kjender 
den  ei;  hvor  de  møder  den,  seer  de  paa  den  med  onde  Øine; 
men  jeg  har  det  Haab,  at  Solen,  som  er  ved  at  staae  op,  vil 
blive  ved  at  stige,  saa  den  ei  blot  vil  skinne  over  Skoven, 
men  ind  i  alle  de  Sjele,  som  bygge  og  boe  i  vort  skjøune 
Fædreneland  mellem  Skov  og  Strand. 

Men  blandt  alle  de  Mangler,  vi  har,  er  der  een,  som  er 
bleven  mig  paafaldende  i  denne  Tid,  og  det  er  denne:  vi  kan 
ei  hitte  paa  Noget,  vi  savner  den  Gave  at  kunne  finde  paa 
noget,  som  vi  ei  ere  vante  til.  Seer  Du:  vi  mangler  her 
i  Frederits  alle  Deele,  alt  hvad  der  opregnes  kan;  Penge 
har  vi  derimod ;  men  der  skal  saamænd,  uagtet  baade  Middel- 
fart og  Bogense  ligger  os  saa  nær,  ikke  en  Fyenbo  hitte 
paa  at  komme  herover  og  handle.  Dersom  en  Mand  vilde 
lade  et  Skib  med  hvad  han  kunde  hitte  paa,  Støvler,  Sko, 
Skjorter,  Buxer,  Sæbe,  Sild,  Smør  og  Ost;  han  vilde  finde 
rivende  Afsætning:  men  see,  Ingen  kan  finde  paa  det,  skjøndt 
Fyenboerne  kan  staae  og  see  over  til  os!  Igaar  kom  en 
Jyde  fra  Kingkjøbing  hertil  med  7  Sk.  ft  Smør,  og  paa  een 
Dag  gik  det  af  altsamraen;  kan  kom  om  Morgenen  og  seilede 
om  Aftenen  tilbage  til  Aarhuus,  hvor  han  havde  ladet  sin 
Vogn  staae. 

10.  April  1 1864]. 

Idag   er   det  Søndag,    og   idag   har  jeg  rigtigt   levet  og 

været  glad. Jeg  fik  Brev  fra  den  gode  Busck  med  en 

fortræffelig  Sang  om  Dannevirke,  som  ikke  er  en  Vold  af 
Jord .  men  Hjertets  Kjærlighed  til  det  Danske  Tungemaal, 
som  er  Guds  den  almægtiges  egen  Gjerning,  og  derfor 
urokkelig. 

I  Dit  Brev  var  en  Yttring,  som  ret  har  gjort  mig  godt 
og  givet  mig  mange  Tanker,  og  det  er  denne:  „det  er  en 
vanskelig  Ting  at  sige,  at  det  er  for  det  eller  det.  at  det 
gaaer,  som  det  gaaer";  thi  det  er  jo  det,  Jobs  Venner  vilde, 
og  det  er  jo  det  samme,  som  at  sige,  at  alle  Fattige  vare 
ringere  end  alle  de  Eige,  og  alle  de  Syge  grovere  Syndere 
end  alle  de  Sunde;  i  den  Deel  har  Du  talt  fortræffeligt:  men 
det  gjør  Du  altid  '■) ! 

Jeg  prædikede  om  den  gode  Hyrde,  og  ret  med  Lyst; 
der  var  saa  fuldt  som  til  en  Forsamling,  som  er  ret  til- 
pakket-, og  250  Altergjæster;  men  det  gaaer  altsammen  let, 
hvad  der  hjemme  vilde  være  mig  uoverkommeligt. 

Saa  har  vi  altid  meget  fornøielige  Middage,  og  om  Søn- 
dagen faae  vi  Kage! 

Derpaa  var  jeg  paa  Toldboden  at  tage  Afsked  med  20de 
og  9de  Regiment,  som  pludselig  har  faaet  Ordre  at  gaae  til 
Als;  og  jeg  er  saaledes  bleven  skilt  ved,  hvad  jeg  vil  kalde 
min  bedste  Ven  her  i  Byen,  Laurs  Thomsen  fra  Hjovtsvang, 
for  ham  elsker  jeg.  Jeg  har  faaet  hans  Penge,  25  Ed.,  at 
gjemme;  falder  han,  skal  de  gives  til  Soldaterkoner.  Han 
sagde,  da  han  reiste:  „Vi  skilles  ad,  men  beholder  samme 
Fører,  og  han  fører  os  sikkert  hjem''. 


')  Skjønt  P.  Rørdam  saaledes  billigede  sin  Hustrues  forstandige 
Ytring,  turde  det  dog  uetop  være  eu  grundet  Anke  mod  ham 
selv.  at  han  stadig  vikle  sige,  hvorfor  det  gik,  som  det  gik, 
hvilket  navnlig  er  stærkt  fremtrædende  i  haus  Feltprædikener. 
I  hans  Breve  findes  saare  meget  herom,  hvilket  dog  i  dette 
Udvalg  for  det  meste  er  udeladt. 

Peter  Rordam.    III.  \^ 

En  Slesviger,  jeg  talte  med  iafteu  om  deres  forpiinte 
Land  og  derom,  at  Slesvigerne  ei  var  bleven  deelagtige  i  vor 
Frihed,  sagde:  „Ja,  Friheden  giver  Danskerne  aldrig  op!  Det 
forstaaer  jeg  godt";  og  dernæst:  „3Ien  forat  have  Gavn  af 
Friheden,  maa  man  være  et  Menneske".  Hvad  synes  Du  om 
den  Yttring!  Han  var  fra  Satrup  og  siger  om  Holger:  „Om 
ham  er  der  kun  een  Mening,  og  det  er  den,  han  er  et  eie- 
godt  Menneske  og  en  lærd  Mand!" 

11.  April  [1864]. 

Idag  har  jeg  spiist  hos  Commaudanten;  det  er  igrunden 
en  prægtig  Mand,  han  er  en  Høvding;  dagligt  spiser  med 
ham  1.  Stabschefen,  Oberst  Reich;  2.  Plads-Majoren,  Capit. 
Schmidt;  3.  Vagtmester -Lieuteu.  Kerff,  samt  4  Adjutanter, 
Lieut.  Steffensen,  Denckert,  Christensen,  Konig.  .Den  Sidste 
er  Hofchef,  øser  op  og  skjær  for  osv. 

12.  April  [1864]. 

Du  kan  troe,  at  jeg  blev  overrasket,  da  jeg  kom  hjem 
fra  Kirken  —  om  Tirsdagen  fortæller  jeg  Bibelhistorie  — 
fandt  jeg  min  Stue  fuld  af  Bønderkoner  og  Mænd  samt  4 
Børn,  som  skulde  døbes,  og  de  havde  udeuvidere  taget  begge 
mine  Værelser  i  Besiddelse,  og  to  af  dem  stod  for  Speilet 
og  gjorde  deres  Haar  tilrette,  og  min  Opvarter  gik  imellem 
dem,  ganske  fornøiet  over  dette  store  Selskab,  og  hjalp  dem. 

Sammenhængen  dermed  var  denne:  igaar  kom  en  Bonde 
fra  Landet,  fra  Veilby,  og  bad  mig  komme  ud  til  dem  og 
døbe  4  Børn.  Jeg  svarede  strax  ja;  men  da  jeg  havde  staaet 
lidt,  føiede  jeg  til:  men  jeg  maa  da  først  tale  med  Commau- 
danten, om  jeg  maa  komme  der;  thi  det  er  jo  udenfor  vore 
Forposter.  Commaudanten  svarede  nu:  Jeg  seer  det  grumme 
nødigt,  at  De  tager  derud,  da  det  er  udenfor  vor  Linie,  og 
det  kan  ei  skee,  uden  at  jeg  maa  sende  en  Afdeling  af  P'olk 
med,  som  skal  besætte  Byen,  mens  De  er  i  Kirken,  at  De 
ei  skal  blive  overfaldet.     Du  kan  jo  begribe,  at  det  hele  var 

efter  mit  Sind;  men  da  jeg  dog  fandt,  at  det  var  urimeligt, 
at  saa  mange  Folk  skulde  raarschere  den  lange  Vei  —  thi 
det  er  over  1  Miil  —  herfra  til  Veilby,  underrettede  jeg 
Manden  om,  hvad  Commandanten  havde  sagt,  og  føiede  saa 
til:  Men  I  kan  jo  komme  herind  til  Byen  med  Børnene,  det 
kan  I  faae  Lov  til. 

Saa  kom  jeg  ikke  paa  Tog  til  Veilby,  men  i  Optog  kom 
jeg  dog;  thi  i  Spidsen  for  alle  Qvinderne  og  Børnene  og 
Mændene  gik  jeg  til  Kirke,  til  Fornøielse  for  alle,  da  der 
ingen  Qvinder  er  seet  her  i  lang  Tid.  Vi  sang:  „Løgnens 
Fader  vi  forsage",  hvorpaa  jeg  holdt  en  lille  Tale  om  Daaben, 
forrettede  Daaben,  og  sang  saa:  „Lad  vaie  høit  vort  Konge- 
flag", mens  de  offrede  (thi  offre  vilde  de),  lyste  Velsignelsen, 
og  til  Slutning  sang  vi:  „Kjærligheds  og  Sandheds  Aand". 
Hver  af  dem  forærede  jeg  den  lille  Psalmebog,  som  glædede 
dem  meget. 

13.  April  [1864]. 

Kan  Du  erindre,  at  vi  den  Sommer,  vi  besøgte  Bolette, 
ogsaa  var  i  Varnæs  hos  Pastor  Roth?  og  at  vi  der.  paa 
Kirkegaarden  eller  udenfor  Kirkegaardsmuren ,  saae  et  Træ, 
ved  hvis  Fod  der  var  en  Kilde,  samt  at  vi  om  den  Kilde 
hørte  en  Fortælling  om  en  Ridder  Vig  og  Jomfru  Ide?  Idag, 
jeg  gaaer  paa  Lazarethet,  træffer  jeg  paa  en  Mand,  der  saae 
mere  død  end  levende  ud;  imidlertid  var  han  levende.  Jeg 
spurgte  ham  nu,  hvorfra  han  var?  og  han  sagde:  „fra  Var- 
næs", men  uden  at  vende  sig  til  mig.  „Varnæs",  svarede 
jeg,  „i  den  By  er  en  Kilde!"  Ja,  sagde  Manden  og  vendte 
sig  om  til  mig.  „Og  ved  den  Kilde  staaer  der  et  Træ!" 
Ja,  sagde  Manden,  og  reiste  sig  op.  „Og  under  det  Træ 
ligger  der  en  Jomfru  begravet!"  Ja,  sagde  Manden,  og  be- 
gyndte nu,  saa  syg  som  han  var,  at  fortælle  om  Ridder  Vig 
og  Jomfru  Ide,  og  han  fortalte  saa  levende,  at  alle  de  Syge 
reiste  sig  op  og  lyttede  dertil.  Og  da  han  kom  dertil,  at 
Ridder  Vig    —    saasnart    han   havde    drukket   af   den    Kilde, 

14* 


212 


som  var  oprundet  og  udrundet,  hvor  hans  Hjertens  Kjære 
hvilede  —  faldt  om  og  døde.  gik  der  et  Suk  gjennem 
Alle ,  saa  inderligt  fortalte  han ;  det  var ,  som  om  de  for- 
stod,  at  Livets  Maal  er  vundet,  uaar  Hjertet  finder,  hvad 
det  søger. 

Men  det  er  mærkeligt  at  see,  hvad  Virkning  det  har 
paa  et  dødssygt  Menneske  at  træffe  paa  Noget,  som  berører 
Hjertet.  Grunden  er,  at  Hjertet  er  Livets  Kilde.  Var  der 
ingen  Livskilde  i  Hjertet,  kunde  Vorherre,  som  er  Livet,  ikke 
fødes  i  OS;  men  fordi  der  er  en  lille  Livskilde  i  Hjertet, 
skjøndt  nærved  at  udtørres,  derfor  kan  han  fødes  i  os,  og 
faae  et  Kildevæld  til  det  evige  Liv  til  at  springe  i  os.  Og 
seer  Du,  det  er  det,  jeg  idag  har  haft  saadan  en  dyb  Følelse 
af;  thi  i  2  Timer  gik  jeg  paa  Lazarethet,  efterat  jeg  havde 
haft  Skriftemaal  og  Altergang,  fra  Stue  til  Stue,  og  jeg  for- 
talte dem  om  den  gode  Hyrde,  der  satte  Livet  til  for  Faarene ; 
men  i  hver  Stue  Nyt  og  Friskt,  og  jeg  sang  for  dem  og  bad 
for  dem.  Det  var  mig,  som  Livets  Kildevæld  ret  strømmede 
igjennem  mig,  og  at  levende  Vandstrømme  gik  ud  fra  mig, 
til  Trøst  og  Grlæde  for  de  Syge  og  Sorrigfulde,  A'orherre  til 
Ære,  og  mig  selv  til  Gavn;  thi  veed  Du,  hvad  jeg  ret  kom 
til  at  forstaae  idag:  1.  at  en  Ulv  og  en  Hyrde  aldrig  kan 
enes  om  et  Lam,  og  at  et  Lam,  som  vil  holde  baade  med 
Ulven  og  med  Hyrden,  maa  gaae  til  Gmnde;  2.  at  den 
Psalme  „Kjærligheds  og  Sandheds  Aand"  er  vidunderlig  op- 
vækkende og  trøstende. 

Kan  Du  forstaae  mig :  Jeg  lærer  mere,  faaer  tiere  Tanker, 
naar  jeg  taler  med  Bønder,  med  disse  Karle,  end  naar  jeg 
taler  med  mange  af  Befalingsmændene;  det  forekommer  mig, 
at  jeg  kan  de  Sidste  næsten  udenad;  men  i  de  Andre  er  der 
Tanker,  som  befi"ugter  mig.  I  Keglen  maa  jeg  sige:  Ustu- 
deerte  Folk  og  Qvinder,  det  er  dem,  det  morer  mig  at  tale 
med.  Du  maa  ikke  fortælle  det,  men  det  er  vist:  det  fore- 
kommer mig,  at  studeerte  Folk  saa  ofte  misbruge  deres  Gaver 
til    at  gjøre  Kunster    eller   til    at    smutte    bort    fra    det.    det 

gjælder  om;  eller  at  de  studeerte  Folk  saa  sjeldent  har  Mod 
til  at  regue  Hjertets  Følelse  for  noget  Virkeligt,  og  derfor 
heller  ikke  har  Mod  til  at  stole  paa  dem. 

22.  April  [18641. 
Idag  prædikede  jeg  Kl.  2  i  Kirken,  og  naar  Du  paa 
Onsdag  faaer  den  Prædiken,  vil  Du  glæde  Dig,  om  ikke  over 
Indholdet,  saa  over  Frimodigheden.  Jeg  takker  Vorherre,  at 
han  giver  mig  dette  Sind,  saa  jeg  siger  lige  Alt,  hvad  jeg 
vil,  men,  Gud  skee  Lov!  aldrig  i  Ondskab,  men  fordi  jeg  har 

Øie  for  den  Synd,  som  gaaer  i  Svang. Derefter  holdt 

jeg  Gudstjeneste  Kl.  5  i  den  befæstede  Lejr,  og  kom  i  Optog: 
Moltzen,  Sørensen  ^)  og  Dujardin^)  og  Præstekjolen  kom 
kjørende,  jeg  ridende.  Majoren  havde  ordentlig  ordnet  alt 
endnu  skjønnere  end  sidst,  med  store  Skandsekurve  med 
2  Flag  i  hver,  Baggrunden  et  stort  Flag,  omgivet  med  alle 
Slags  Vaaben,  tilligemed  Basuner  og  Trompeter.  Vi  sang: 
Jeg  raaber  fast,  o  Herre!  og:  Op  I  Christne,  ruster  eder! 
.Jeg  kan  godt  lide  saaledes  at  leve  hos  et  enkelt  Kegiment, 
det  er  som  een  Familie,  een  stor  Huusholdning !  og  de  glæder 
dem  over,  at  jeg  kommer  til  dem  i  deres  Udlændighed.  Det 
er  14de  Regiment. 

Den  Prædiken,  hvortil  der  ovenfor  hentydes,  er  den, 
Kørdam  holdt  paa  Store  Bededag,  kort  efter  Dybbøls  Fald; 
den  tindes  blandt  hans  Feltprædikener  som  Nr.  VII,  og  er 
uden  Tvivl  en  af  de  mest  karakteristiske  i  hele  Samlingen. 
Vi  kunne  ikke  her  gjengive  den  hele;  men  nogle  Brudstykker 
fortjene  dog  Meddelelse: 

„Vi  forlode  Dannevirke,  den  Smerte  bar  saa  beske  og 
bittre  Frugter,  thi  den  Smerte  avlede  Forknythed,  Raadvild- 


')  Rordams  Oppassere. 

'\  Forsangeren  eller   Feltdegnen,    eu   Broder    til    Organisten   ved 
Michaelis  Kirke,  som  Rørdam  boede  hos. 

hed,  Misliaab  og-  Mistillid:  meu  Forknythed ,  Kaadvildhed, 
Mishaab  og  Mistillid  ere  onde  Aander,  som  ødelægge  Laud 
og  Rige. 

Men  ved  Dybbøl!  undte  Vorherre  os  efter  sin  Viisdom 
ikke  Seirens  Glands  og  Seirens  Glæde,  saa  undte  og  gav  han 
dog  de  danske  Mænd  Mod  og  Kraft  til  at  kæmpe  for  Konge 
og  Folk,  og  han  gav  dem  Mod  og  Kraft  til  at  kæmpe,  saa 
de  skal  kaldes  Fædrenes  værdige  Sønner;  thi  vore  Brødre 
have  stridt  som  Løver,  men  glemte  ikke  Barmhjertigheden 
hverken  imod  deres  Døde  eller  imod  deres  Sa årede,  meu  tog 
baade  deres  Døde  og  Saarede  med  sig.  Saa  har  vi  atter  seet 
Danmarks  gamle  Vaabenskjold  forklaret,  thi:  „Hjerter  og 
Løver  i  sit  Skjold  Danmark  har  ført  fra  Hedenold".  Og  det 
skal  hele  den  menige  Hær  fryde  sig  over,  at  de,  som  vare 
satte  til  Høvdinger  og  Førere  for  Hæren,  holdt  sig  ikke  til- 
bage, men  som  det  egner  og  anstaaer  dem,  der  er  stillet 
høit,  gik  de  forrest  og  fremmerst  i  Striden,  hele  den  menige 
Hær  til  et  følgeværdigt  Exempel,  heller  at  falde  med  Ære 
end  med  Skam  at  vige.  Træet  kjendes  paa  sine  Frugter: 
meu  den  gloende  Ovn,  som  vore  kjærlige,  trofaste  og  tappre 
Brødre  stod  i  gjennem  Uger  lange,  og  vore  Brødres  Blod, 
som  randt  for  os,  rører  det  danske  Hjerte  og  føder  og  nærer 
baade  vor  Kjærlighed  og  vor  Taknemmelighed.  „Ingen  har 
større  Kjærlighed  end  den,  som  sætter  Livet  til  for  sine 
Venner";  men  Kjærlighed  føder  Kjærlighed,  men  Kjærlighed 
og  Taknemmelighed  giver  et  Folk  Kraft  og  Mod.  Og  den 
gloende  Ovn,  som  voie  tappre  og  kjærlige  Brødre  stode  i 
gjennem  Uger  lange,  og  vore  Brødres  Blod,  som  er  ruudet 
for  os,  raaber  til  os!  Gjennem  Ild,  gjennem  Blod  raabe  vore 
faldne  Brødre  til  os:  værer  mandige,  værer  stærke  til  dansk 
og  til  stor  og  til  herlig  Daad,  til  Danmarks  Ære  og  til  Dan- 
marks Frelse !  Det  er  sødt  at  leve  foi-  Danmark !  Det  er 
sødt  at  døe  for  Danmark!  men  i  den  store  Konges  Navn; 
thi  kun  han  er  Glæden  og  Kraften;  men  han  er  ogsaa  baade 
Glæden  og  Kraften,    der  varer  evindelig,  Opstandelsen  og  det 

evige  Liv  baade  for  Sjæl  og  Legeme;  „hvo.  soiu  troer  paa 
mig,  om  han  end  døer,  skal  han  leve",  saa  taler  Herren! 

Naar  vi  saa  har  takket  Vorherre,  thi  det  er  Vorherre, 
som  gav  vore  Brødre  Mod  og  Kraft  til  at  sætte  Livet  til  for 
Fædrelandet,  og  det  er  Vorherre,  som  ved  disse  vore  Brødre 
har  faaet  den  gamle  Kjærlighed  til  at  brænde  i  vore  Hjerter, 
taler  jeg  videre  saaledes:  Kjære  Venner,  lader  os  ydmyge 
os  under  Guds  vældige  Haand!  jeg  siger  ikke  blot:  Lader 
os  ydmyge  os;  naar  Kraften  gaaer  fra  et  Menneske,  er  han 
nødt  til  at  bøie  det  stolte  Hoved,  men  det  er  derfor  ikke 
sagt,  at  han  bøier  det  stolte  Hjerte;  mange  Mennesker  blive 
netop  gjenstridige  og  trodsige  paa  den  onde  Dag.  Men  i  al 
Lidelse  gjælder  det  just,  at  vi  lære  Lydighed  af  det,  vi  lide: 
derfor  siger  jeg  ikke  blot:  Lader  os  ydmyge  os;  men  lader 
os  ydmyge  os  under  Guds  vældige  Haand,  at  vi  maae  lære 
Lydighed  imod  Gud  af  det,  vi  lide. 

Men  dette  er  at  ydmyge  sig  under  Guds  vældige  Haand. 
at  vi  skrifte  og  bekjende  vore  Synder:  at  vi  ikke  har  søgt 
Vorherre,  som  vi  kunde  og  burde,  men  at  vi  tidt  og  ofte  har 
søgt  vor  Kraft  og  vor  Glæde  i  Jord  og  i  Creatur,  i  Penge 
og  Gods,  maaske  ogsaa  i  Drik  og  Hoer,  og  i  al  Slags  Ond- 
skab og  Storagtighed,  thi  saa  følelige  og  bøielige  vi  ere  udad 
imod  Fremmede,  saa  storagtige,  saa  tvære,  saa  krakilske  ere 
vi  tidt  indad  imod  hverandre  indbyrdes.  Og  lader  os  skrifte 
og  bekjende  vore  Synder,  at  vi  tidt  og  ofte  har  foragtet  Guds 
Ord  over  denne  Verdens  dumme  Snak  om  en  Jernvillie  — 
om  Sjælens  Smidighed  —  om  et  vittigt  Hoveds  Almagt,  som 
om  Alt  dette  nu  kunde  frelse  os  fra  Tyskerne,  endsige  Dii\ 
egen  Sjæl  fra  Helvede.  Og  lader  os  skrifte  og  bekjende  vore 
Synder,  at  selv  naar  vi  hørte  og  forstod  Guds  Ord,  har  vi 
mange  Gange  glemt  at  lyde  Vorherre,  men  derimod  sam- 
tykket, naar  Synden  lokkede,  eller  Verden  truede.  Og  lader 
os  skrifte  og  bekjende  vore  Synder,  at  vi  i  lange  Tider  har 
bolet  med  den  tyske  Fornemhed  og  med  den  tyske  Dannelse 
og  med  det  tyske  Tungemaal,   og  derover  forsømt  og  foragtet 

Guds  Skabning,  Orduiug  og  Velsignelse  for  os,  som  er  vor 
egen  danske  Tankegang,  vort  eget  danske  Tuugemaal,  vor 
egen  jevne  danske  Folkenatur-'. 

Den  sidste  Tauke,  „at  vi  saa  ydmygeligeu  har  krummet 
os  for  Tyskerne  gjennem  lauge  Tider",  kommer  Rørdam  idelig 
tilbage  til  i  sine  Feltprædikener,  idet  han  deri  søger  Hoved- 
grunden til  den  Ulykke,  der  ramte  os. 

Ikke  mange  Dage  efter,  at  han  havde  holdt  ovenstaaende 
Prædiken,  kom  den  tunge  Stund,  da  Fredericia  maatte  for- 
lades.    Herom  skrev  han: 

Bogense  28.  April  [1864]. 

Igaar,  Onsdag  Morgen,  kom  en  Adjutant  og  bad  mig 
møde  hos  Commaudanteu.  Denne  meldte  mig  nu,  at  han 
havde  faaet  Ordre  at  rømme  Fæstningen,  og  at  det  skulde 
skee  saa  hurtigt  som  muligt,  og  jeg  derfor  havde  at  melde 
mig  i  Middelfart  ved  3die  Division,  Caroc,  da  hans  Tid  nu 
var  forbi  i  Frederits. 

Luuding  er  en  Helt,  han  elsker  Fæstningsværkerne,  og 
havde  sat  sin  Kraft  derpaa:  han  var  stærkt  bevæget.  Min 
egen  Sjel!  jeg  havde  iforveieu  betænkt  at  gaa  til  Alters  for 
at  blive  stærk  i  Herren  og  hans  Vældes  Kraft  til  hvad  der 
forestod;  men  at  det,  der  forestod,  var  at  rømme,  havde  jeg 
aldrig  drømt  om.  Jeg  gik  fi'a  Commaudanteu  hjem  og  til 
Kirke,  og,  Vorherres  Kjærlighed  og  Trofasthed  til  Ære,  min 
Sjel  er  rolig  og  stille.  —  —  Luuding  tog  alle  sine  Mænd 
med  sig  ombord  imorges;  jeg  havde  en  lang  Samtale  med 
ham  imorges;  den  Mand  tiltaler  mig:  for  han  er  en  Mand. 

Naar  jeg  har  besøgt  Lazaretherne  her  i  Bogense  og  paa 
Gyldensteen,  tager  jeg,  vil  Gud,  i  Eftermiddag  til  Middelfart 
tilligemed  min  Feltdegn,  Dujardin,  min  Oppasser  og  min 
brune  Hest. 

Alle  de  troende  Karle,  som  kom  til  mig  i  Dagens  Løb, 
var  saa  bedrøvede.     Een    sagde:    det  er  saa  anstødeligt;    og 

Artilleristeriie ,    som   skulde   forlade  Kanonerne,    var   saa  be- 
drøvede. 

[Middelfart]  Fredag  Aaen  [29.  April  18(i4]. 

Igaar,  jeg  var  i  Bogense,  besøgte  jeg  Lazarethet  der  og 
paa  Gyldensteen ;  alle  Patienterne  havde  tidligere  levet  i 
Prederits  og  ligget  paa  Lazarethet  der,  saa  vi  var  heelt  for- 
nøiede  over  at  sees  igjen.  Der  var  en  Karl,  som  sagde-. 
England  skal  jo  være  i  Svogerskab  med  os,  og  det  er  jo  et 
meget  fermt  Fruentimmer,  de  tik  fra  os,  og  de  er  jo  godt 
foruøiede  med  hende,  saa  man  skulde  jo  troe,  England  vilde 
hjælpe  os.  Karlen  var  fra  Lekkende,  og  Broder  til  den  lille 
Hans  fra  Kindvig,  om  hvem  Du  maaskee  kan  erindre,  at 
Pleiefaderen  svarede  mig.  da  jeg  vilde,  han  skulde  til  Rød- 
ding Høiskole:    Ja,  vil  Præsten  betale  det! 

Der  var  ellers  stor  Forfærdelse  allevegne  over,  at  vi 
havde  rømmet  Fæstningen ;  mulig  var  Forholdsreglen  rigtig, 
jeg  veed  det  ei;  men  vist  er  det,  at  den  blev  tagen  i  Utide; 
det  havde  været  bedre ,  om  vi  aldrig  havde  begyndt  med  at 
befæste,  end,  naar  der  var  befæstet,  og  Arbeidet  var  saa  vidt 
fremmet,  da  at  forlade  den.  Der  var  en  Karl,  som  sagde: 
Det  var  bedre ,  om  vi  Alle  var  blevne  slagtede ,  end  at  vi 
skulde  komme  bort  paa  den  Maade. 

Til  Middelfart  kom  jeg  iaftes,  og  boer  foreløbig  hos 
Provst  Fønss,  en  god  Mand,  venlig  Familie.  Jeg  glæder 
mig  til  at  prædike  paa  Søndag,  odie  Division  er  nu  udbredt 
over  hele  det  nordlige  Fy  en,  mellem  3Iiddelfart  og  Bogense; 
Menigheden  er  saaledes  meget  spredt,  og  min  Virksomhed 
bliver  anderledes,  end  den  har  været;  hvorledes,  har  jeg 
endnu  ingen  Forestilling  om;  men  kommer  Tid,  kommer  vel 
Kaad  og  Forstand. 

Hils  alle  mine  kjære  dyrebare  Venner!  Nu  for-staaer 
jeg,  at  der,  i  Lyngbye,  er  godt  at  være! 

[Middelfart]  80.  AprU  [1864]. 

Idag-  har  jeg  skrevet  luin  Prædiken  til  imorgen:  Du 
veed,  at  det  Arbeide  glæder  mig;  det  er  en  usigelig  Lykke 
at  have  Noget  at  bestille,  og  saa  et  Arbeide,  som  vi  elske! 
Gud  skee  Lov,  Vorherre  hjalp  mig,  saa  det  gik  let  og 
levende.  Det  fornøier  mig  ret,  at  Du  faaer  mine  Prædikener, 
saa  har  Du  da  eu  Forestilling  om,  hvad  der  lever  og  rører 
sig  i  mig.  —  —  Men  det  er  en  ond  Tid;  vi  see  saa  megen 
Usselhed  og  Feighed,  Eaadvildhed  og  Forsagthed,  og  saa 
denne  Stræben  og  Stilen  paa  at  betragte  det  Hele  som  Spøg 
og  Leg:  forunderligt  at  høre  dem,  som  ere  satte  til  at  føre 
an,  selv  nu ,  da  Ørnene  flakke  om  os  og  forjage  os ,  saa  vi 
maa  søge  Ly  paa  den  anden  Side  af  Vandet,  at  lade,  som 
om  det  var  en  Ubetydelighed,  skjøndt  de  see  deres  Kraft 
udtømt  og  al  deres  usselige  Forstand  og  Kløgt  henveiret. 
Xei,  da  var  Lunding  dog  en  alvorlig  Mand,  som  var  fast 
besluttet  paa  at  falde  eller  at  seire.  Seer  Du:  Folk  og 
Land  opoffres  forat  frelse  Hæren!  som  om  Folk  og  Land  var 
til  for  Hærens  Skyld;  jeg  har  hidindtil  troet,  at  Hæren  var 
til  forat  frelse  Land  og  Rige!  Hvad  nyttede  det  os,  at  hele 
Hæren,  hver  og  een,  blev  ilive,  naar  Tyskerne  tager  os! 

3die  Division,  Caroc,  kan  (vil)  ikke  modtage  mig,  før 
der  kommer  en  Dagsbefaling  desangaaende ;  jeg  har  derfor 
skrevet  til  Provsten  og  meldt  ham,  at  jeg  ligger  her  i  Mid- 
delfart indtil  videre,  med  Degn,  Hest  og  Oppasser,  men  at 
jeg  fremdeles  holder  Gudstjeneste  og  besøger  Lazaretherne. 
Commandanten  sagde:  Nu  har  De  at  melde  Dem  ved  Divi- 
sionen i  Middelfart,  og  De  tager  Degnen  med.  Men  igaar 
fik  jeg  Skrivelse  fra  Divisionen,  at  jeg  ei  hørte  til  Staben, 
og  at  Oplysning  maa  søges  om,  hvorhen  jeg  hører. 

[Middelfart]  1.  Mai  [18(34]. 

Idag  har  jeg  prædiket  i  Middelfart.  Psalmerne  gik 
godt,  jeg  var  varm  og  glad.  og  jeg  er  glad.     De  Karle,  som 

figge  hor,  hvoraf  endeel  havde  kjendt  mig  i  Frederits.  var 
godt  fornøiede  med  at  mødes  med  mig,  og  jeg  med  dem; 
bekjeudte  Ansigter  vederqvæger.  Jeg  havde  talt  om  Stor- 
magterue  af  denne  \'erdeu  og  de  3  i  Himlen.  Herom  yttrede 
Een  af  Karlene:  Man  skal  følge  den  Høistkommanderende, 
ellers  gaaer  det  galt. 

Hestepasseren  hjælper  mig  nu;  da  han  skulde  binde 
Pibekraven,  sagde  han:  Det  er  nok  det  bedste,  jeg  smider 
Trøien ,  og  han  smed  Trøien ;  men  jeg  havde  ogsaa  sagt : 
See  at  binde  Kraven  godt,  det  er  det  sværeste.  Da  han  saa 
var  færdig,  sagde  han:  Det  gik  dog!  Han  tog  forleden,  da 
jeg  havde  børstet  mit  Haar,  Børsten ,  stillede  sig  lige  for 
Speilet  og  begyndte  at  pynte  paa  sig  selv. 

Jeg  har  talt  om  Glæden  i  Herren;  for  jeg  har  prædiket 
for  mig  selv,  forat  trøste  mig  selv,  og  jeg  er  glad  i  Vor- 
herre, som  er  nær  og  elsker  os  indtil  Enden. 

[Middelfart]  3.  Mai  [18*M]. 
Om  Rømningen  af  Frederits  siger  jeg  saaledes :  Det  er 
ikke  nok,  at  en  Forholdsregel  er  rigtig  i  sig  selv;  den  skal 
ogsaa  tages  i  rette  Tid,  og  det  er  umenneskeligt  at  forlange, 
at  vi  skal  sætte  al  vor  Kraft  paa  et  Arbeide,  og  saa,  naar 
Arbeidet  er  færdigt,  inden  det  er  prøvet,  at  forlange,  at  man 
skal  gaae  bort  fra  Arbeidet  og  —  overlade  Arbeidet  til  vore 
Fiender.  Det  er  at  ødelægge  Mennesker;  men  det  kaldes  at 
spare  Mennesker.  Det  kommer  sig  deraf,  at  Livet  stilles  op 
som  det  høiesteGode;  men  man  kan  jo  baade  spise  og  drikke, 
og  dog  være  steendød.  Rømningen  foregik  ellers,  efter  Om- 
stændighederne, i  ret  god  Orden;  og  i  den  befæstede  Leir, 
der  var  som  en  Forstad  til  Frederits,  blev  der  ryddet  op,  alt 
Gammelt  brændt.  Jorden  revet,  Nøglerne  til  Barakkerne  hængt 
paa  deres  Sted,  og  med  store  Bogstavei-  skrevet  paa  en  Dør: 
„Du  skal  ikke  begjære  din  Næstes  Huus".  Hvem  der  hittede 
paa  det,  om  det  var  en  Menig  eller  en  Officeer,  veed  jeg  ei. 
Det  var   en  Officeer,    som    sendte  mig  det  Bud ,    at  saaledes 

havde  de  baaiet  dem  ad;  thi  4  Compagnier,  deels  af  14de 
deels  af  7de  Regiment,  blev  liggende  i  den  befæstede  Leir, 
efterat  vi  var  tagne  bort  Torsdag  Morgen;  de  kom  først  her- 
over Natten  mellem  Torsdag  og  Fredag. 

Det  er  rart,  naar  den  Taage,  som  har  hvilet  over  Sjelen, 
begynder  at  lette  og  at  spredes;  nu  synes  mig,  det  begynder 
at  lysne;  jeg  mener,  naar  vi  see  op  ad:  at  Vorherre  kommer 
nok  og  feier  vore  Fjender  bort;  bare  vi  ikke  er  for  hidsige 
ved  Conferentsen  og  lader  os  narre!  thi  Vorherre  troer  Kr. 
næppe  paa,  og  Troen  paa  Danmark  forslaaer  ikke,  vi  maa 
tro  baade  paa  Vorherre  og  paa  Danmark  som  Guds  Skabning, 
naar  man  skal  øine  Morgenrøden;  men  har  vi  den  Tro,  har 
vi  gode  Udsigter,  og  tillige  den  Udsigt,  at  meget,  som  hidtil 
har  gaaet  og  gjældt  for  Viisdom,  bliver  feiet  ud,  fordi  det  i 
Trængselens  Dage  er  bleven  veiet  og  fundet  for  let. 

[Middelfart]  6.  Mai  [1864]. 
Ganske  stille  og  eensomt  har  jeg  levet  idag^),  men 
inderligt  tilfreds,  og  rigtig  godt  fornøiet  baade  med  Vorherre 
og  med  Menneskene.  Først  tog  jeg  mig  rigtig  god  Tid  til 
at  gjøre  min' Morgenbøn,  og  jeg  synes,  jeg  tør  sige,  at  jeg 
hverken  foragter  Guds  Naade,  ei  heller  tager  jeg  den  for- 
gjæves,  men  bruger  den  virkelig  til  at  magte  min  egen  Synd 
og  til  at  styrke  min  Sjel  i  Herren,  Guds  Kraft  og  Guds 
Viisdom  til  Salighed!  —  —  Saa  fik  jeg  Brev  fra  Felt- 
provsten; han  er  en  meget  agtværdig  og  elskværdig  Mand, 
der  melder  mig,  at  jeg  foreløbig  er  ansat  ved  3die  Division, 
saa  at  jeg  nu  altsaa  har  min  hele  ]\Ienighed  mellem  Middel- 
fart og  Bogense.  Imorgen  Aften,  vil  Gud,  rider  jeg  til 
General  Caroc,  som  ligger  et  Par  Miil  herfra,  forat  erfare, 
i  hvilke  Byer  Afdelingerne  ligge,  for  derefter  at  overveie, 
hvor  jeg  skal  vælge  min  Bolig.  Men  indtil  videre  er  jeg  i 
Middelfart,  hvor  jeg  i  alle  Maader  har  det  godt  og  efter  mit 

Sind;  her  boer  ogsaa  Lægen  Blicher,  og  i  Nærheden  Melbye 
i  Asperup  og  andre  brave  Folk. 

[Middelfart]  8.  "Mai  [1864]. 

Jeg  er  saa  glad;  det  er  en  Strøm  af  Glæde,  Vorherre 
udbreder  over  mig,  i  mig  og  og  ved  mig.  Jeg  kommer  lige 
af  Kirke,  hvor  jeg  ret  har  prædiket  med  Liv  og  Lyst,  med 
fuld  Overbeviisning,  og  mig  synes  i  den  Hellig  Aand  og  med 
Kraft.  En  Bonde,  Nielsen,  kom  til  mig  for  et  Par  Dage 
siden  og  fortalte  mig ,  at  hau  havde  den  Sorrig ,  at  een  af 
hans  kjæreste  Venner,  en  ægte  Mand  ud  af  vor  Skole,  var 
nu,  da  han  var  kommen  tilbage  fra  Dybbøl,  aldeles  falden 
fra;  han  havde  opgivet  alt  Haab  om  Vorherres  Omsorg  for 
Danskhed  og  Frihed,  og  meente,  at  det  Eneste,  der  var  at 
gjøre ,  var  at  slutte  Fred  for  enhver  Priis ,  da  det  var  ude 
med  Danmark.  Men  idag,  jeg  gik  af  Kirke,  kom  den  samme 
Mand  til  mig  og  var  saa  inderlig  bevæget,  kaldte  mig  heu 
til  en  Side  og  sagde:  „Nu  har  jeg  vundet  min  Ven  igjeu! 
Da  jeg  kom  udenfor,  kom  han  (Vennen,  en  Fyenbo,  der  er 
Soldat,  og  som  ogsaa  havde  været  i  Kirke)  til  mig,  kyssede 
mig  og  sagde:  nu  er  jeg  bleven  omvendt,  den  Prædiken 
hjalp  mig,  nu  er  vi  atter  enige!"  Seer  Du,  det  gjør  den 
Hellig  Aand,  og  Du  skal  see,  naar  Du  nu  faaer  den  Prædi- 
ken, at  den  er  ganske  simpel  og  eenfoldig;  men  jeg  var  i 
min  Kraft,  saa  de  fik  baade  til  Høire  og  til  Venstre.  ■ —  — 

Jeg  kom  ikke  til  Generalen  iaftes;  thi  Capitain  The- 
strup, Søn  af  den  forrige  Krigsminister,  kom  til  mig  og  bad 
mig  tage  ud  til  Skandsen  ved  Kongebroen  og  til  Vasnæs- 
skandsen  og  tale  med  Artilleristerne.  Sagen  var  denne :  de 
havde  faaet  Ordre  at  gaae  tilbage  til  Als ,  hvorfra  de  vare 
komne  efter  Slaget  ved  Dybbøl;  men  de  vilde  ikke  gaae 
(dette  mellem  os),  og  nu  var  hans  Begjæring,  at  jeg  vilde 
tale  med  dem  og  bevæge  dem  til  at  gaae  med  det  Gode. 
Du  kan  forstaae,  at  jeg  kom  i  mit  Element,  lod  General 
være  General,  red  paa  min  brune  Ganger  den  yndigste  Tour 

gjenuem  Hindsgavls  Skove,  holdt  pæut  Forsamlinger  ved  I 
begge  Skandser,  fortalte  dem  om  Vorherres  Himmelfart,  om 
Troen  og  Daaben,  og  lærte  dem  det  lille  Vers:  „hvor  Gud 
mig  sender,  gaaer  jeg  glad".  Men  3  af  Karlene  sukkede 
saa  dybt;  det  var,  som  de  ahnede,  hvorfor  jeg  var  kommen; 
og  fortalte  dem  om  Høvidsmanden,  som  sagde:  „gak",  „kom" 
og  „gjør  det":  tillige,  at  man  gaaer  allersikkrest  paa  det 
farligste  Sted,  uaar  Vorherre  har  kaldt  os;  sikkrere  end 
hjemme  i  vor  Stue!  Kan  Du  forstaae,  at  en  saadan  lille 
Expedition,  den  morer  mig,  og  det  gaaer  ganske  naturligt 
og  let. 

[Middelfart]  11.  Mai  [1864]. 

Igaar  tog  jeg  ud  til  Xørre-Aaby,  hvor  General  Caroc 
boer  med  Staben:  han  var  ikke  hjemme,  da  jeg  kom,  men 
Stabschefen,  Capitain  Fog,  som  maatte  vise  mig,  at  der  i 
Dagsbefalingen  fra  Overkommandoen  stod:  „Feltpræst  E.  for- 
bliver ved  odie  Division",  saa  han  maatte  selv  erkjende, 
at  da  jeg  meldte  mig  ved  Divisionen,  var  jeg  i  min  Ret. 
Jeg  spurgte,  om  Generalen  havde  noget  Ønske  m.  H.  til  mit 
Ophold,  eller  jeg  kunde  vælge  det  efter  Behag;  han  sagde 
nej;  hvorpaa  jeg  svarede:  saa  bliver  jeg  indtil  videre  i 
Middelfart,  hvor  den  stør.ste  Part  af  Dinsionen  er  samlet; 
her  ligger  en  Brigade,'  Worishoffer,  samt  af  Artilleriet  Oberst- 
lieut.  Holm,  som  laa  i  Frederits,  og  4de  Dragonregiment. 

Tillige  fik  jeg  fi-emstillet  Feltdegnen,  Oppasseren  og 
Hesten,  saa  nu  er  Alt  i  Orden;  jeg  betaler  forud  [for]  mine 
Mænd  og  min  Hest,  hvad  der  gaaer  med,  og  2  Gange  om 
Maaneden  indgiver  jeg  Regning. 

Derefter  drak  jeg  Thee  hos  Holberg,  Præsten  i  N.  Aaby, 
som  jeg  kjender  fra  Eoeskilde;  han  er  gift  med  en  Søster  til 
Prof.  Worsaae ,  en  hyggelig  Kone ,  mild  og  net.  Siden  om 
Aftenen  hilsede  jeg  paa  Caroc,  da  han  var  kommet  hjem; 
men  sagde  blot,  at  jeg  var  kommet  forat  see  ham,  da  jeg 
havde  afgjort  Forretningerne  med  Stabschefen. 

Hos  Holberg  traf  jeg  Melbye  og  hans  Hustru;  jeg  bliver 
altid  foruøiet,  uaar  jeg  seer  Melbye;  han  leer  saa  hjerteligt. 
Holberg  og  han  stemmer  ikke;  men  de  morer  hinanden  og 
søge  hinanden;  det  kan  jeg  nu  godt  forstaae. 

Det  ene  Rygte  efter  det  andet  om  Vaabensti Istand 
krydser  idag  gjennem  Byen,  saa  der  maa  vist  være  Noget 
deri.  Jeg  synes,  det  er  sørgeligt;  thi  enten  ender  saa  Krigen 
med  den  Fred,  vore  Fjender  vil  unde  os,  og  den  bliver 
simpel;  eller  vi  maa  begynde  igjen,  hvor  vi  slap,  og  det  er 
værre  end  at  blive  i  det.  Mou  vi  elsker  Friiieden  og  Dansk- 
heden saa  varmt,  at  vi  er  modne  til  at  lide,  til  at  døie  Ondt 
for  vor  Kjærlighed":'  Hvem  der  ingen  Kjærlighed  har  til 
Friheden  og  Danskheden,  han  falder  fra  i  Fristelsens  Stund! 

[Middelfart]  12.  Mai  [1864]. 

laftes  kom  Efterretningen  om  Vaabenhvilen  paa  1  Maaued. 
Jeg  tog  derfor  Provst  Boisens  Brev  [hvori  han  meddelte  om 
en  forestaaende  Bispevisitats  i  Lyngby]  og  sendte  det  lige 
til  Feltprovsten  med  Begjæring ,  at  han  vil  sige  mig  sin 
Mening,  om  jeg  kan  komme  hjem  til  Bispevisitatsen;  samt 
om  han  kan  give  mig  Orlov;  saa  kunde  Capellet  ogsaa  blive 
indviet.  Jeg  kan  altsaa  ikke  give  Provst  Boisen  Svar,  før 
jeg  hører  fra  Feltprovsteu. 

Foraudringen  i  Ministeriet  maa  jo  gaae  i  Dansk  Ret- 
ning, og  tilmed  i  vor  Retning,  siden  Svoger  skal  være  med; 
bare  han  nu  ikke  betænker  sig  og  trækker  sig  tilbage!  Jeg 
vil  i  alt  Fald  see  ham  udnævnt,  iudon  jeg  fæster  Lid  dertil; 
thi  han  elsker  sin  Frihed,  og  den  maa  han  give  Slip  paa. 
Men  Krigsministeren ,  hvad  gaaer  der  af  ham ,  siden  han 
ogsaa  træder  af;  og  Gasse  ^)  og  Nutzhoru,  hvorfor  gaae  de 
tilbage?  Kan  Monrad  forliges  med  Din  Broder,  maatte  de 
jo    meget    snarere    kunne    det.       Sig    mig,    hvad    Du    veed, 


M  Denue  gik  dog  ikke  af  før  seuere  (11.  Juli  1864)  med  hele  dot 
monradske  Ministerium. 

eller   hvad  Du   tænker   om  den  Foraudring:    thi  jeg  forstaaer 
den  ikke. 

Jeg  hører  nu  om  den  liden  Seier.  vi  skal  have  vundet 
tilsøes!  Kauskee  Vorherre  vil  see  ned  til  os  i  Naade  og 
Barmhjertighed,   saa  vi  kan  ende  [med]  Seier  og  med  Fred! 

[Middelfart]  13.  Mai  [1864]. 

Det  foruøier  mig  idag  at  se,  at  Svoger  har  taget  Mod 
til  sig,  og  at  han  er  kommen  med  ombord  paa  Statens  Skib. 
at  styre  det  i  Havn.  Vorherre  styrke  ham,  at  han  raaa  have 
Glæde  og  Ære  af  sit  Arbeide.  Men  jeg  synes,  der  er  Tegn 
paa,  at  vi  begynde  at  dreie  om  i  en  rigtig  Gade;  thi  mere 
afgjort  Dansk  Mand  har  vi  endnu  ikke  haft  i  Ministeriet. 
Dersom  Krigsministeren  vilde  gaae  med ,  og  vi  i  hans  Sted 
kunde  faae  Major  af  Artilleriet  Jonquieres,  som  er  baade  en 
Dansk  Mand  og  en  gudfrygtig  Mand ,  var  det  ogsaa  en 
Fordeel. 

[Middelfart]  17.  Mai  [1864J. 

Igaar  Eftermiddags  tog  jeg  en  Yogn  til  Vesterdal .  til 
en  Bonde,  Nielsen.  Blichers  var  med.  Der  var  3  værdige 
Bønder  bedte  med  og  saa  en  heel  Skare  troende  Soldater. 
Vi  talte  om  den  Mening,  som  er  saa  udbredt  i  Hæren,  og 
ved  Hæreu  nu  kommer  til  at  gaae  over  hele  Landet,  at 
Tyskerne  har  i  denne  Krig  Ret,  men  vi  Uret.  Er  det  ei 
forunderligt,  at  Djævelen  har  faaet  en  saadan  Magt  hos  vort 
Folk,  at  de  ei  kan  skjelne  Hvidt  fra  Sort,  eller  Godt  fra 
Ondt.  eller  Ket  fra  Uret.  Disse  3  Bønder  fortalte,  at  det 
var  derom,  der  taltes  allevegne  ogsaa  i  Fyen.  Denne  Mening 
var  ogsaa  meget  udbredt  i  Frederits  hos  Jyderne,  og  jeg 
arbeidede  derimod  paa  Kraft,  og  mig  syntes  ikke  forgjæves; 
men  jeg  blev  forbauset,  da  jeg  hørte,  at  den  samme  Tale 
hørtes  nu  omkrius'  i  Bverue  i  Fven. 

[Middelfart]  18.  Mai  [1864]. 

Lad  mig-  see,  Du  faaer  Holstein  gjort  varm  for,  at 
Capellet  kunde  blive  snart  istand,  saa  det  kunde  blive  ind- 
viet paa  samme  Tid,  Biskoppen  kom  at  visitere.  Men  kan 
det  nu  ikke  skee,  var  det  jo  bedre,  at  baade  Visitats  og  Ind- 
vielse blev  udsat,  til  jeg  kom  rigtig  hjem.  Det  vilde  fornøie 
mig  at  modtage  Martensen;  for  han  har  handlet  ærligt  og 
smukt  imod  mig.  Det  fornøier  mig,  naar  jeg  kan  elske 
Menneskene;  det  har  jeg  raeest  Lyst  til;  min  Natur  er  slet 
ikke  til  at  have  Noget  udestaaende  med  Nogen,  hverken  med 
Vorherre  eller  med  Menneskene;  en  god  Samvittighed  for  Gud 
og  Menneskene  elsker  jeg,  og  det  strider  jeg  for  at  kunne 
eie,  besidde  og  nyde;  thi  det  er  en  stor  Nydelse. 

Idag  rykker  den  Brigade  op,  som  ligger  her  i  Middelfart 
og  flytter  længere  op  imod  Bogense;  jeg  kommer  derfor  ogsaa 
til  at  flytte.  Men  før  næste  Uge,  naar  jeg  faaer  rigtig 
Underretning  om ,  hvor  Tropperne  cantouere ,  og  om  Lazare- 
therne,  forlader  jeg  næppe  denne  By. 

Brigadechefen,  Oberst  Wørrishøffer,  holder  jeg  af.  Han 
er  en  født  Holstener,  men  en  folkelig  Mand  og  tillige  en 
gudfrygtig  Mand,  og  dertil  en  meget  tapper  Officeer.  Det 
smerter  ham,  at  Sydslesvigerne  er  blevet  afvæbnede,  og  han 
siger,  at  den  Mistillid,  vi  har  behandlet  dem  med,  har  øde- 
lagt dem,  men  at  Feilen  var,  at  vi  fra  Begyndelsen  blandede 
dem  med  de  Danske,  som  naturligvis  uglesaae  dem.  Vi 
stemme,  som  Du  forstaaer,  ikke  i  det  Nationale,  men  i  det 
Folkelige,  og  hvad  Tapperhed  angaaer;  og  tillige  har  han 
megen  Ærbødighed  for  Guds  Ord.  Vi  besøge  hinanden  og 
har  Fornøielse  af  at  tale  sammen. 

[Middelfart]  22.  Mai  [1864]. 

Hermed  sender  jeg  Dig  Provst  Boisens  Brev,  hvoraf  Du 
seer,  at  Biskoppen  udsætter  Visitatsen,  men  at  han  vil,  at 
jeg  skal  prædike,  naar  Capellet  er  indviet.  Dette  er  jeg 
meget  godt  fornøiet  med. 

Peter  Rerdam.    III.  25 

25.  Mai  [1864]. 

Idag  tager  jeg  til  General  Caroc  paa  Erholm  for  at  tale 
med  ham,  eller  rettere  for  at  see  ham.  Maaskee  tager  jeg 
ogsaa  til  Assens:  jeg  mener  for  at  blive  der  en  Stund;  der 
ligger  fiere  Tropper  der  end  i  Bogense,  og  der  er  ogsaa 
Laurs  Thomsen;  det  kunde  ret  fryde  mig  at  sarales  med  ham. 

[Middelfart]  26.  Mai  [1864]. 

Igaar  sendte  jeg  Brev  fra  Erholm,  hvorhen  jeg  var  tagen 
for  at  hilse  paa  General  Caroc;  engang  imellem  viser  jeg  mig, 
for  en  god  Ordens  og  Høfligheds  Skyld  .  .  .  Paa  Veien  der- 
hen havde  jeg  et  deiligt  Møde  med  endeel  af  14de  Kegiment; 
vi  blev  saa  glade,  da  vi  saaes;  de  havde  min  lille  Psalme- 
bog  med,  og  havde  siddet  og  sjunget  den  hele  Dag  af  den; 
men  de  havde  glemt  Tonen  til  „Hil  Dig  vor  Fane".  Vort 
Møde  var  baade  fornøieligt  og  rørende. 

Idag  Kl.  1,  vil  Gud,  flytter  jeg  til  Assens. 

Assens  27.  Mai  [1864]. 

Igaar  Aftes  kom  jeg  hertil,  og  jeg  har  faaet  Qvavteer 
hos  Kjøbmand  Waidtløvs,  et  Par  unge,  vakre  Folk.  Præsten, 
Organisten  og  Skolelæreren  har  jeg  besøgt  og  talt  med ,  saa 
jeg,  vil  Gud,  paa  Søndag  Kl.  2  begynder  at  forkynde  Guds 
Ord  i  denne  By.  Præsten  hedder  Schaldemose,  Søn  af  den 
Gamle  i  Ondløse. 

[Assens]  28.  Mai  [1864]. 

Den  Tanke  angaaende  en  Deling  af  Slesvig  synes  jeg 
om,  og  der  kan  jeg  være  med;  kun  at  vi  faae  Dannevirke 
med ;  thi ,  at  vi  aldrig  mere  skulde  kunne  synge  „Danmarks 
deiligst  Vang  og  Vænge",  det  vilde  være  mig  en  Hjertesorg; 
men  ellers  lad  gaae,  hvad  Tysk  er,  naar  vi  beholde  det 
Danske,  saa  der  aldrig  mere  bliver  Tale,  fia  Ilegeringens  Side, 
om  Tysk  og  Dansk,  men  ene  og  alene  om  Dansk.     Derimod, 

vil  de  selv  have  Tyske  Præster,  Skoler  o.  s.  v. ,  dot,  bliver 
deres  egen  Stig,  ligesom  den  tyske  Menighed  i  Kjøbenhavn 
har  det  for  sin  egen  Regning.  Kun  at  det  bliver  klart,  at 
Tyskere,  som  ville  boe  hos  os,  er  adopterede  Børn,  men  ikke 
Landets  egne  Børn. 

Det  er  igrunden  en  prægtig  Tid;  thi  den  rydder  op  i 
alle  gamle  Kroge;  og  det  gjør  saa  godt,  at  der  bliver  feiet 
ned  og  støvet  af  og  vasket  Gulv;  kun  at  det  var  over- 
staaet ! 

Jeg  har  det  meget  godt  i  alle  Maader;  igaar  besøgte 
jeg  det  ene  Lazareth,  her  er  3,  med  150,  mest  Saarede,  og 
der  er  jeg  til  Opvækkelse  og  til  Trøst,  synes  mig. 

[Assens]  29.  Mai  [1864]. 

Om  en  halv  Time  skal  jeg  i  Kirke.  Det  er  ganske  liv- 
ligt saaledes  at  drage  om  fra  Sted  til  Sted,  altid  i  samme 
gode  Ærinde;  thi  den,  som  bringer  et  godt  Budskab,  banker 
dristigt  paa.  Jeg  er  Præst  ved  odie  Divission ,  og  den  er 
spredt  fra  Assens  til  Bogense;  men  jeg  bevæger  mig  frit 
efter  mit  eget  Sind.  Tillige  er  jeg  bleven  underrettet  om, 
at  Geistligheden  skal  have  deres  Gage,  ikke  ved  Divisionen 
som  hidindtil,  men  af  Feltprovsten;  og  saaledes  er  det  oeko- 
nomiske  Baand  nu  løst,  skjøudt  det  har  aldrig  været  mig  til 
Byrde :  tvertimod  saadan  liden  Forhandling  med  verdslige 
Folk  morer  mig. 

[Assens]  1.  Juni  [1864]. 

Idag  har  jeg  haft  460  til  Alters  af  22de  Regiment; 
Præsten  her  i  Byen,  Schaldemose,  hjalp  mig,  og  da  han 
skulde  gaae  Kl.  12 ,  kom  Catecheten  Erlandsen.  Vorherre 
hjalp  mig  ogsaa  baade  til  at  tale  og  til  at  holde  ud,  saa 
det  gik  Altsammen  rart  og  godt. 

Igaar  gjorde  jeg  en  lang  Ridetour,  ialt  5  Miil  frem  og 
tilbage ,  besøgte  først  Oberst  Scharffeuberg  paa  Billesskov, 
dernæst  Major  Nørager   paa  Kjerlingebjerg   inde  blandt  Ban- 

kerne,  en  lang  Bankerygj  henved  1  Miil  lang,  mellem  Middel- 
fart og  Assens. 

Det  gjør  mig  rigtig  godt  at  ride  saadan  en  Tour,  baade 
Hoved  og  Hals,  Bryst  og  alle  Lemmer  er  saa  friske  efter 
saadan  et  Ridt.  Paa  Tilbageveien  besøgte  jeg  Pastor  Løwe 
i  Sandager.  Han  kom  ind  til  Assens  i  Søndags  for  at  høre 
mig,  og  bad  mig  dernæst  besøge  sig;  derfor  kom  jeg. 

T.  skrev  mig  til,  at  Biskoppen  vilde  indvie  Capellet 
Søndag  d.  19de  eller  d.  26de,  men  at  han,  T.,  vilde  see,  at 
det  blev  den  26de,  forat  Forstvæsenet  kunde  faae  Tid  til  at 
planere  Jorden  omkring  Capellet. 

[Assensj  2.  Juni  [1864]. 

Imorgen  skal  jeg,  vil  Gud,  holde  Altergang  for  20de 
Regiment  i  Vedtofte  Kirke,  IV2  Miil  herfra.  Commandøren 
er  de  Plane,  er  rigtig  Major;  det  var  ham,  som  byggede 
Prædikestolen  for  mig  i  den  befæstede  Leir,  thi  da  stod  han 
ved  14de  Regiment;  men  efter  Slaget  ved  Dybbøl  er  alle 
Officerer  rykkede  op.  Han  blev  glad,  da  jeg  igaar  kom  og 
meldte ,  at  jeg  vilde  komme  derud  imorgen ,  fortalte  mig,  at 
han  havde  iaftes  siddet  og  læst  i  mine  Feltprædikener,  og  at 
han  vilde  selv  gaa  til  Alters;  men  føiede  til:  „Det  skal  vel 
være  frit,  Ingen  commanderer!"  „Naturligvis",  svarede  jeg, 
„kun  for  hvem,  som  har  Lyst!"  „Ja  naturligvis,  ganske  frit, 
Ingen  commanderer,  Ingen  commanderer!"  gjentog  Majoren. 
Han  boer  paa  Brahesholm,  som  Grev  Rantzau  eier. 

Holstein,  den  tykke  Lieutenant,  bad  mig  igaar,  at  jeg 
vilde  spise  hos  ham,  naar  vi  kom  fra  Kirke,  og  jeg  sagde 
ja ;  og  imorges  kom  Laurs  Thomsen  ^)  her  til  Assens,  forat 
kjøbe  Krandsekage,  Sardiner  og  Fisk  til  Middag;  men  iaften 
fik  jeg  Brev,  at  da  han  tog  til  Majoren,  for  at  bede  ham 
med ,  mødte  han  Majoren  som  sagde ,  det  gik  ei ,  for  han 
vilde  selv  have  Præsten,  men  om  han  (Holstein)  vilde  komme 


1}  Det  er  den  Soldat  som  omtales  ovf.  S.  209  og  226. 

med.      Holstein  er  et  eiegodt  Menneske ,   af  samme  Art   som 
hans  OnkeP);  og  alle  hans  Soldater  elsker  ham! 

[Assens]  5.  Juni  [186-1]. 

Det  er  idag  rigtig  Skjærsommer,  indvendigt  og  udvendigt; 
for  jeg  skal  nu  Kl.  12  til  Vedtofte  for  at  holde  Gudstjeneste 
for  20de  Regiment,  og  derefter  spise  til  Middag  med  Office- 
rerne hos  den  gode  Holstein ,  den  Tjkke ;  Du  husker  ham 
nok;  og  ham  er  jeg  ret  kommen  til  at  synes  om.  Et  lille 
Træk  skal  Du  høre  om  ham:  Forleden  Aften  kom  jeg  til 
ham  forat  gjøre  ham  en  Undskyldning,  fordi  jeg  havde  ladet 
ham  vente  paa  mig,  paa  en  Tour  til  General  Caroc,  en  Onkel 
af  ham ,  men  som  jeg  var  bleven  forhindret  fra  at  udføre. 
Han  og  nogle  andre  Officerer  sad  og  spiste  til  Aften,  og  een 
af  Officererne  spurgte,  om  han  maatte  lave  mig  et  Glas  Toddy, 
som  jeg  sagde  ja  til,  da  jeg  var  saa  varm.  Han  tog  nu  en 
Flaske,  hvis  Indhold  han  roste  meget,  og  jeg  svarede:  meget 
vel.  Men  da  vendte  Holstein  sig  stille  og  sagte  til  mig  og 
sagde:  men  det  er  gammel  Rom!  Tak  svarede  jeg,  det  skal 
jeg  ikke  have  Noget  af;  giv  mig  Rødviin !  Seer  Du,  det 
lignede  Onkelen. 

Jeg  har  været  i  Kirke  og  hørt  Feltprovsten;  det  er  meget 
ordentligt,  og  jeg  kan  huske  endeel  af,  hvad  jeg  hørte  ;  men 
det  er  underligt,  naai'  Prædikanten  mangler  vor  Grundbetragt- 
ning, kommer  der  ingen  rigtig  Sammenhæng  i  Talen;  jeg 
mener,  man  maa  selv  sætte  det  sammen,  som  man  hører. 
Men  han  kom  baade  med  Forsagelsen  og  med  Troen,  men 
mere  som  Xoget,  han  havde  hørt  og  vedkjendte  sig,  end  som 
den  egentlige  Livskilde,  hvoraf  han  øste. 

Han  bruger  det  lille  Tillæg,  han  har  taget  af  min 
Psalmebog;  han  fik  10  af  mine  Psalmer,  saa  det  var  vore 
egne  Psalmer,  vi  sang.  Det  var  nu  meget  godt.  Provsten  er 
en  brav  Mand,   der    elsker  Frihed  for  sin  Person,    og   under 


')  C.  Holstein  til  Djrehavegaard. 

Andre   den    samme;   og    det   er   store    Ting   i   denne  Verden; 
saadanne  Mennesker  skal  man  prise. 

Kuode  lille  J.  blot  være  med  mig  idag,  saa  skulde  hun 
see  min  Ven,  Major  de  Plane;  thi  det  er  en  rigtig  Major, 
som  tager  sig  i  Skjæget  baade  til  Høire  og  til  Venstre,  og 
som  sparker  ud  med  begge  Benene;  men  et  hjertensgodt 
Menneske,  som  siger:  „Jeg  hylder  samme  gode  Aand,  som 
Pastoren  repræsenterer  og  fører  med  Dem". 

[Assens  5.  Juni  1864]. 

Da  jeg  imorgen.  Mandag,  skal  skrive  min  Prædiken  af  ^), 
vil  jeg  allerede  iaften.  Søndag,  fortælle  Dig,  hvorledes  jeg  har 
haft  det  idag.  Da  jeg  gik  fra  Kirke  i  Assens'^),  kom  Cate- 
cheten  Erlandsen  til  mig  og  spurgte ,  om  han  og  hans  Kone 
raaatte  kjøre  med  mig,  da  de  gjerne  vilde  høre  mig;  og  vi 
fulgtes  saa  ad  til  Vedtofte,  hvor  Trier  stødte  til  mig,  og  bad, 
om  han  maatte  føre  Sangen  an,  hvortil  jeg  svarede  ja.  Men 
derefter  kom  Sognets  Skolelærer  og  bemærkede,  at  det  ei  gik, 
at  vi  sang  af  min  Psalmebog,  da  Stedets  Menighed  brugte 
den  gamle  Evangeliske.  Jeg  vendte  mig  nu  til  Præsten  ^) 
og  spurgte,  om  han  tillod,  at  vi,  som  sædvanligt,  sang  af 
min  Bog,  da  vi  havde  Exemplarer  med  til  Alle,  og  tilføiede, 
at  jeg  formodede,  at  baade  Psalmerue  og  Tonerne  vilde  ogsaa 
tiltale  Sognets  Folk;  og  Præsten  svarede:  Ja,  med  Fornøielse! 
Men  nu  blev  Skolelæreren  vred  og  sagde:  Dette  er  ulovligt; 
jeg  vil  ikke  have  Lod  og  Deel  i  Sligt,  og  han  tog  sin  Hat 
og  gik.     Præsten    har    siden  fortalt  mig ,    at  Skolelæreren  er 


M  P.  Rørdam  renskrev  hver  Mandag  den  Prædiken,  han  havde 
holdt  Dagen  forud,  og  sendte  den  til  sin  Hustru,  som  saa,  da 
E.'s  Haand  ikke  var  let  at  læse,  atter  afskrev  Prædiken,  for  at 
sonde  den  til  Bogtrykkeren. 

^)  Hvor  R.  havde  hørt  Hø^er  Møller  (se  ovf). 

^)  Theodor  Rohde  i  Søllestod  og  Vedtofte,  som  P.  R.  tidligere 
havde  besøgt,  for  at  faa  Tilladelse  til  at  benytte  Kirken.  Rør- 
dam havde  i  sin  Tid  undervist  Rohdes  Hustru  i  Døtreskolen  i 
Kjøbenhavn. 


231 


Hader  baade  af  den  nye  Psalmebog  og  af  de  nye  Toner,  og 
at  Sognets  Folk,  rimeligviis  paavirkede  af  Skolelæreren,  hid- 
indtil har  været  imod  den  nye  Psaliucbog. 

Saa  sang  vi  da,  som  vi  pleie:  „Hil  dig  vor  Fane  o.  s.  v." 
og  Lu  skulde  hørt  og  seet  Trier;  thi  han  gjør  virkelig  sine 
Sager  ordentligt,  saa  det  er  en  Fornøielse.  Majoren  bemær- 
kede, da  vi  kom  hjem,  at,  naar  man  havde  saadan  en  Degn, 
gik  det  bedre  end  med  Orgel.  Eohde,  Præsten,  var  inderlig 
taknemmelig,  da  han  havde  hørt  min  Prædiken;  men,  sagde 
han  tillige,  at  han  var  ganske  forundret  ved  at  høre  mig; 
thi,  sagde  han,  naar  jeg  skulde  være  Grundtvigianer,  var  han 
det  jo  med,  og  det  havde  han  hidindtil  ei  anseet  sig  selv 
for,  da  han  aldrig  kunde  komme  ud  af  det  med  Melbye,  som 
var  den  eneste  Grundtvigianer,  han  havde  truffet  paa.  Det 
samme  var  ogsaa  Tilfældet  med  Provst  Fønss  i  Middelfart; 
han  var  meget  taknemmelig  ved  at  have  mig  hos  sig,  og 
glad  ved  at  høre  mig;  men  med  Melbye  kunde  han  ei  enes. 
Det  fornøier  mig,  at  jeg  udgiver  mine  Prædikener;  thi  nu 
kan  jo  alle  Partier  høre,  hvad  jeg  taler  om,  og  hvorledes  jeg 
taler;   de  kan  jo  saa  sige  til,  om  de  har  Noget  at  indvende. 

Holstein  havde  gjort  sig  al  mulig  Umage,  og  Maden 
var  udmærket.  Selskabet  bestod  af  Commandøren,  Major  de 
Plane,  samt  endeel  Officerer.  Vi  holdt  Taler  og  drak  Skaaler, 
Alt  i  god  Dansk  Aand,  som  det  sømmer  sig  Sønner  af  et 
frit  Folk.  Lieutn.  X.  kom  engang  med  en  Tvetydighed;  men 
jeg  klappede  ham  paa  Skulderen  og  sagde:  Ja,  vi  har  jo 
vor  Frihed,  men  skal  dog  erindre,  at  den  Synd,  vi  bedrive, 
blive  vi  overgivne  til  og  straffede  med;  thi  hvad  et  Menneske 
saaer,  skal  han  høste !  og  dermed  var  den  Sag  afgjort. 

Paa  Onsdag  Eftermiddag,  vil  Gud,  reiser  jeg  til  Asperup 
forat  holde  Altergang  for  4de  Dragonregiment;  og  Torsdag 
den  9de  til  Bogense,  hvor  17de  Eegiment  ligger.  I  Bogense 
tænker  jeg  saa  at  blive. 

[Assens]  7.  Juni  [1864]. 

Jeg  kan  see  af  Dit  Brev,  at  Din  Broder  har  været  i  et 
sort  Humør,  og  at  det  seer  farligt  ud  for  os;  men  seer  Du, 
i  hvor  meget  vi  har  lidt,  og  hvor  djbt  vi  ere  ydmygede;  der 
er  endnu  en  uhyre  Ligegyldighed  udbredt  over  vort  Folk;  vi 
føle  ikke  Nøden.  Vorherre  har  virkelig  brugt  den  Stav,  som 
hedder  „Smerte";  men  vi  føle  det  ei;  vi  maa  føle  cg  for- 
nemme, at  Herren  tugter  os;  og  vi  maa  indflye  til  hans 
Barmhjertighed,  før  han  hjælper  os.  Derfor  troer  jeg,  vi 
har  endnu  Meget  at  gjennemgaae,  før  det  bliver  godt.  Men, 
at  det  bliver  godt,  ja  meget  bedre,  end  vi  har  haft  det,  det 
haaber  jeg,  1.  fordi  Herren  har  besøgt  sit  Folk,  sin  Menig- 
hed udaf  det  Danske  Folk ;  2.  fordi  Vorherre  har  jo  selv 
vakt  den  Danske  Folke-Aand  op;  men  Vorherre  pleier  altid 
at  lade  følge  Sommer  efter  Vaaren;  selv  om  Maien  er  kold, 
kommer  der  Sommer;  han  gjenføder  os  ikke  til  at  døe,  men 
til  at  leve. 

[Assens]  8.  Juni  [1864]. 

Provsten  reiser  idag  sydpaa,  og  jeg  østerpaa,  saa  nu 
bliver  Assens  heelt  blottet  for  Feltgeistlighed.  Jeg  glæder 
mig  ellers  til  at  komme  til  Bogense;  den  By  har  jeg  Godhed 
for,  raaaskee  fordi  det  var  den,  vi  kom  til,  da  vi  forlod 
Frederits,  saa  Sjelen  der  vederqvægedes  ved  at  see,  paa  en 
Maade,  en  ny  Verden,  efterat  man  havde  været  indesluttet 
saa  længe. 

Bogense  10.  Juui  [1864]. 

laftes  kom  jeg  til  Bogense.  Præsten  her  i  Byen  er  den 
saakaldte  tykke  Jiirgensen,  ogsaa  kaldet  Jurgensen  og  Spang, 
gift  med  en  Datter  af  General  Michaelsen,  inderlig  gode 
Mennesker,  som  med  Vold  og  Magt  vil,  at  jeg  skal  boe  hos 
dem ;  men  da  jeg  nu  ikke  vil  det ,  fordi  jeg  elsker  min  Fri- 
hed, og  vil  gjerne  betale  forat  bevare  den,  vil  de,  jeg  skal 
komme  og  spise  der;  og  idag  har  jeg  spist  der,  og  har  lovet 

at  spise  der  paa  Søndag;  men  saa  siger  jeg  Stop;  for  det  er 
formeget  at  see  de  samme  Mennesker  saa  ofte.  Og  han  be- 
væger sig  stadigt  i  Fortællinger  fra  Studenterdagene,  som 
han  betragter  som  Livets  Blomst ;  og  det ,  veed  Du ,  er  ikke 
min  Natur. 

Det  var  ellers  ikke  fornøieligt,  at  mens  jeg  reiste  til 
Bogense,  er  alle  Tropperne  rykkede  op  og  har  samlet  sig 
omkring  Middelfart,  i  Tilfælde  at  Tyskerne  vilde  begynde 
Krigen  igaar  den  9de,  Middag  Kl.  12,  og  prøve  paa  at  gjøre 
Landgang  i  Fyen.  Reise  efter  dem  vilde  jeg  ei ,  fordi  det 
var  en  bestemt  Aftale  mellem  Provsten  og  mig,  at  jeg  skulde 
gaae  til  Bogense  og  blive  der,  til  jeg  hørte  fra  ham;  men 
efter  mit  Sind  havde  det  jo  været  foruøieligere  at  leve  midt 
i  Hæren  i  disse  Dage. 

Det  er  mærkværdigt,  saa  stille  og  eeusomt  Melbyes  lever; 
Dr.  Blicher  i  Middelfart  er  deres  eneste  Omgang.  Nei,  da 
priser  jeg  det  frie,  friske  Menneskeliv;  vi  er  ikke  endnu 
kommen  saa  vidt,  at  vi  kau  nøies  med  os  selv;  vi  maa  som 
Sommerfuglen  søge  vor  Næring  af  alle  Markens  Blomster. 

[Bogense]  IL  .Juni  [1864]. 

laftes  besøgte  jeg  General  Lunding,  som  boer  her  ved 
Bogense.  Han  blev  saa  glad,  da  han  saae  mig  og  indbød 
mig  til  imorgen  til  Middag  og  til  at  kjøre  til  Langesøe.  Men 
jeg  har  jo  lovet  Præsten  at  komme;  det  blev  saa  opsat  til 
Mandag;  men  tænk  Dig:  Mandag  Morgen  Kl.  7.  Men  han 
var  saa  glad  ved  at  see  mig,  saa  jeg  nænnede  ikke  at  sige: 
Nei.  Han  synes  ellers,  det  gaaer  daarligt  med  Krigen,  og 
mener,  det  vil  ei  gaae  bedre,  før  vi  faae  bedre  Førere,  og 
at  bedre  Førere  vil  vi  ei  faae,  før  vi  forlade  det  gamle  An- 
ciennitets System  og  vælge  de  dueligste. 

Capitain  Schmidt,  Plads-Majoren  fra  Frederits,  har  idag 
besøgt  mig;  han  er  det  elskværdigste  Menneske,  jeg  er  truffen 
paa  under   hele  Krigen ;   idel  Opmærksomhed  og  Tjenstagtig- 

hed!    Der   var   ikke  deu  Deel,   jeg   hittede   paa  og  forlangte, 
han  sørgede  jo  for  det;  og  altid  var  han  mild  og  venlig. 

[Bogense]  12.  Juni  [1864]. 

Fra  Sprechelsen,  det  gode  Menneske,  faaer  jeg  idag  Brev, 
at  Holstein  har  meldt  ham ,  at  Capellet  vil  blive  færdigt  til 
den  26de,  samt  at  Holstein  med  Comraitteen  tager  ind  og 
melder  Biskoppen  dette;  samt  at  Biskoppen  ved  Visitatsen  i 
Søllerød  havde  sagt  til  Sprechelsen,  at  han  kunde  foretage 
Indvielsen  den  26de,  men  at  skete  det  ei  den  Dag,  vilde  der 
hengaae  meget  lang  Tid,  før  han  kunde  komme.  Som  Følge 
deraf  skriver  jeg  nu  min  Ansøgning  om  Orlov  fra  Torsdag 
den  23de. 

Jeg  har  prædiket  idag.  Du  kan  troe,  de  blev  skruppet 
af,  jeg  selv  med;  og  det  gjør  godt.  Det  er  nu  efter  min 
Natur,  men  ikke  efter  Melbyes;  han  er  lutter  Mildhed;  men 
det  er  vi  ikke  skikkede  til  endnu;  jeg  maa  høvles  ordentlig 
af  engang  imellem,  saa  retter  jeg  mig. 

Forresten  gjør  det  godt  paa  mig  at  høre  en  Mand,  som 
tager  Sagen  paa  en  anden  Maade  end  jeg.  Jeg  forlanger 
kun,  at  jeg  maa  have  min  Frihed  til  at  følge  mit  eget  Sind 
efter  min  Natur.  Og  seer  Du:  øiet  virker  paa  sin  Maade, 
Haanden  paa  sin  Maade.  Der  er  jo  baade  Torden  og  Storm, 
og  saa  de  allerblideste  Sommerdage,  da  Alt  er  Havblik. 

Moersomt  ellers:  hver  har  sit  Publicum,  som  man  staaer 
kongeligt  imellem.  Melbye  staaer  som  en  Konge  mellem  Dr 
Blicher  i  Middelfart,  Fru  Fønss  paa  Hindsgavl  og  Landind- 
spektør  Ring  i  Bogense;  saa  Du  seer,  hans  Rige  er  stort  i 
Udstrækning,  men  ikke  i  Folketal. 

Nu  idag  er  Folkene  kommet  tilbage,  saa  det  var  godt, 
jeg  tog  til  Bogense;  og  det  er  morsorat  at  leve  her.  Jeg 
har  idag  spist  hos  Præstens;  det  er  inderlig  gode  Mennesker, 
og  vi  taler  om  gamle  Tider  og  faaer  god  Mad. 

[Bogense]  14.  Juni  [18<i4J. 

Det  var  jo  rigtig  fornøieligt,  at  Din  Broder  vil  komme 
med  [til  Kapellets  Indvielse].  Med  Guds  Hjælp  kan  vi  faae 
en  velsignet  Dag  i  Tro  og  Samfundskjærlighed.  —  —  Min 
Sjel  er  saa  klar  og  l^'s;  alle  sorte  Skyer  er  borte;  jeg  har 
det  Haab  at  blive  blandt  dem,  som  ei  løbe  forgjæves  eller 
fægte  i  Luften ,  men  som  naae  Maalet ,  at  faae  Plads  hos 
Guds  Throne.  —  — 

Med  Lunding  var  jeg  da  igaar  paa  den  gruelige  Morgen- 
tour, Jeg  magtede  mig  selv  og  var  oppe  Kl.  4V2  og  færdig 
Kl.  7.  Med  Adjutant,  Kusk  og  Tjener  blev  jeg  hentet  til  den 
lille  Gaard  udenfor  Bogense,  Christianslund ,  hvor  Generalen 
boer,  og  vi  drog  afsted,  Lunding,  Pladsmajoren,  Capt.  Schmidt, 
Adjutant  Denckert  og  jeg.  Yi  kom  først  til  Eugaard,  som 
Enkefru  Simonsen ,  Moder  til  Kjøbmand  AVaidtløvs  Kone  i 
Assens,  hvor  jeg  var  indqvarteret,  eier,  men  bestyres  af  den 
ældste  Søn,  som  Eier,  og  af  den  Yngste,  som  Forvalter,  2 
nette,  jevne  unge  Landmænd.  Indqvarteringen  her  var  Oberst 
Wørishøffer  og  hans  Frue  og  tvende  Døttre.  Gaarden  er 
gammel.  Familiens  Farfader,  der  hed  Simon  Amager,  fordi 
han  var  fra  Amager,  og  altid  red  paa  en  lille  guul  Hoppe, 
kjøbte  Gaarden  og  byggede  den  op.  Her  spiste  vi  Frokost, 
og  jeg  havde  den  gamle  Frue,  som  fra  Datteren  i  Assens 
allerede  holdt  af  mig,  til  Bords,  og  vi  talte  om  Vorherre. 

Lidt  før  vi  kom  til  Rugaard,  kom  vi  forbi  en  stor  og 
meget  anseelig  Bondegaard,  ved  Navn  Ventelykke  ^) ,  og  paa 
Veigrøften  staaer  en  stor  Hvidtjørn ,  som  een  af  dem  ved 
Eremitagen,  der  kaldes  Vendetornen,  fordi  Bønderne,  den  Tid 
de  kjørte  for  Kongen,  maatte  holde  og  vente  der. 

Fra  Eugaard  tog  vi  til  Langesøe-Kro,  hvor  Generalen 
havde    bestilt    varm    Frokost,    saa   det   var    2den   Gang.     Da 


•)  Ora  Ejerinden  af  denne  Gaard  fortæller  R.  en  lang  Historie, 
han  havde  hørt,  ofs;  som  maa  have  interesseret  hani  ved  de 
karakteristiske  Træk  af  Livet,  den  indeholder. 

Barou  Holsteeu  paa  Laiigesøe  havde  hørt,  at  Geueral  Lunding 
kom,  sendte  hau  siu  Tjener  og  indbød  os  Alle  til  Middag 
Kl,  5,  Ved  Bordet  kom  vi  til  at  tale  om  Nutiden ,  som  jeg 
prisede,  og  om  Frederik  den  7des  Tid,  som  jeg  kaldte  en 
yndig  Tid,  Frihedens  Morgenrøde.  Derover  opkom  en  vældig 
Strid;  jeg  var  ene  ved  Begyndelsen,  men  fik,  inden  vi  slut- 
tede, en  Allieret  i  Oberstlieut.  Holm  af  Artilleriet,  der  er 
indqvarteret  paa  Gaarden.  Pladsmajoren  og  Adjutanten  taug: 
jeg  tænker,  fordi  de  ei  kunde  holde  raed  Lunding,  og  at  sige 
ham  imod,  dertil  var  de  for  vel  afrettede.  —  Langesøe  er 
ellers  et  deiligt  Sted,  med  en  udmærket  Have,  der  gaaer 
langs  med  Søen,  hvoraf  Gaarden  har  Xavn. 

Det  var  en  saare  foruøielig  Tour;  Lunding  er  en  meget 
underholdende  Mand;  han  vil  gjerne  være  glad;  og  vi  vare 
Alle  glade;  hvor  vi  kom  frem,  førte  vi  Munterhed  med  os. 

[Bogense]  15.  Juul  [1864]. 

Idag  skal  jeg,  vil  Gud,  ud  til  Haarslev,  1  Miil  herfra, 
og  tage  endeel  af  17de  Eegiment  til  Alters.  Igaar  Efter- 
middag var  jeg  paa  Lazarethet,  der  er  paa  Gyldensteeu.  Jeg 
samler  alle  dem,  der  kan  gaae  og  staae,  i  en  stor  Stue,  hvor 
der  ligger  Patienter,  og  de  faae  saa  hver  en  lille  Psalmebog, 
og  vi  synger:  og  jeg  fortæller  dem  saa  Evangeliet,  vi  har 
haft  om  Søndagen,  men  ganske  jevnt,  saa  vi  almindeligviis 
kommer  til  at  tale,  ogsaa  om  hvad  de  har  gjennemgaaet 
baade  i  Krigen  og  paa  Sygestuen,  og  hvorledes  de  har  det 
hjemme ;  og  saa  synger  vi  igjen,  men  samme  Psalme,  vi  be- 
gyndte med,  at  de  kan  lære  den  ordentlig. 

Lazarethet  forestaaes  af  de  unge  Læger  S.  og  G.,  to 
usædvanligt  nette  unge  Mennesker,  ivrige  for  deres  Kald, 
omhyggelig  for  de  Syge,  og  brændende  Skandinaver.  Jeg 
drak  Thee  hos  dem,  og  det  fornøiede  dem  at  have  mig  hos 
sig.  Unge,  elskværdige,  flittige  Mennesker  har  for  mig  noget 
saare  velgjørende  ved  sig. 

[Bogense]  16.  Juni  [1864]. 

Min  Mening  er,  at,  naar  Coraiuitteen  nu  gjerne  [ved 
Indvielsen  af  Kapellet  ved  Taarbæk]  vil  have  en  Psalme  af 
Richardt  med  Musik  af  Siboni,  har  jeg  Intet  at  bemærke. 
Det  Hele  er,  at  Psalmen  ikke  vil  gaae;  men  det  bliver  jo 
deres  Sag.  Angaaende  Pladserne  er  Meningen  den,  at  Kort 
gives  til  1.  officielle  Personer,  2.  dem,  som  bar  bidraget, 
3.  Fiskerne;   i  hvilken  Deel  jeg  Intet  har  at  bemærke. 

Fru  Bielke  og  Frøken  Bielke  giver  Kalk  og  Disk  til 
Taarbæk  Kirke.  Det  er  smukt.  Bispen  vil,  at  der  fremdeles 
skal  holdes  Gudstjeneste  baade  paa  Raavad  og  i  Taarbæk; 
jeg  synes,  det  er  urimeligt.  Sprechelsen  foreslaaer  at  indgive 
en  ordentlig  Begjæring  til  Ministeriet  om,  at  det  maa  blive 
i  Taarbæk  hver  Søndag. 

Idag  har  jeg  været  i  Haarslev;  Balslevs,  rigtigt  gammel- 
dags værdige  Præstefolk,  er  der,  og  jeg  holdt  Altergang  for  en 
Part  af  17de  Regiment;  Capitain  Møller,  Broder  til  Præsten 
i  Borbjerg,  var  til  Alters  med,  en  smuk  og  behagelig  Mand. 
Derefter  spiste  jeg  til  Middag  hos  Nielsen  paa  Lykkesborg  — 
Du  husker  ham  jo  nok  fra  Vennemødet  —  og  talte  med  den 
lille  Pige,  som  havde  drømt  om  Vorherre,  der  kom  ridende 
og  pustede,  saa  Tyskerne  fløi  ud  over  Eideren^). 

[Bogense]  17.  Juni  [1864]. 

Jeg  siger:  Ene  staae  vi,  og  vi  er  de  smaae;  men  jeg 
tænker,  at  Vorherre  just  har  ladet  os  staae  saa  alene,  at  vi 
skal  see,  vi  er  hjælpeløse;  og  dernæst  forat  bevæge  os  til  at 
sige:  Herre,  forbarm  dig  over  os  efter  din  gamle  Kjærlighed, 
du  som  hidindtil  gjennem  mange  hundrede  Aar  har  hjulpot  os, 
saa  vi  er  blevet  et  gammelt  Folk  ved  din  Barmhjertighed! 
Men  naar  vi  bede  saaledes,  svarer  Herren:  „Ved  Omvendelse 
og  ved   Rolighed   skal   I   frelses;    i    Stilhed   og   i  Tillid   skal 


')  Se  Dansk  Kirketidende  1864,  Xr.  7, 

eders  Styrke  være!"  Det  Svar  kan  vi  stole  paa;  thi  det  er 
fra  Stormagten ,  som  gjør ,  hvad  han  siger ,  og  stadfæster, 
hvad  han  taler. 

Igaar  spiste  jeg  hos  Pastor  Sidenius  i  Brænderup;  han 
er  2den  Gang  Enkemand,  sidder  med  9  Børn.  De  to  ældste 
Døttre,  17 — 18  Aar,  styrer  Huset;  det  var  meget  net.  Unge 
Officerer  laae  der,  de  spillede  Ring  og  morede  sig  godt,  alt- 
sammen venligt  og  med  Anstand.  I  Eftermiddag  skal  jeg 
atter  ud  med  Luuding;  vi  underholde  hverandre. 

[Bogense]  18.  Juul  [1864]. 

Du  veed,  jeg  har  Skræk  for  Gjeld;  denne  strækker  sig 
ogsaa  til  Brev-Gjeld;  derfor  svarede  jeg  Sprechelsen,  at  han, 
i  Forening  med  Provsten  gjerne  kunde  indgive  et  Andragende 
til  Ministeriet  om,  at  der  maatte  holdes  Gudstjeneste  hver 
Søndag  i  Taarhæk,  og  at  Gudstjenesten  i  Raavad  maatte  op- 
høre. Men  nu,  da  Din  Overveielse  af  Sagen  ligger  for  mig, 
seer  jeg,  at  Du  ogsaa  i  denne  Deel  har  fuldkommen  Ret,  og 
at  Raavaderne  vilde  tage  mig  den  Sag  fortrydelig  op.  Gjort 
Gjerning  staaer  imidlertid  ikke  til  at  ændre;  hvad  jeg  skrev 
er  gaaet  af;  dog  har  jeg  skrevet  om  igjen  idag  og  bedt 
Sprechelsen  lade  Sagen  beroe,  til  jeg  kom.  Bare  han  nu  ikke 
har  været  ivrig,  forat  Sagen  kunde  være  i  Orden  til  Ind- 
vielsen ^). 

En  forunderlig  Bog  har  jeg  læst  af  Otto  Muller,  Assessor 
i  Høieste-Ret.  Han  er  enig  med  Major  Dinesen,  og  udtaler 
nu  paa  Prent,  hvad  alle  Hjemmetyskerne  snakke  om.  Man 
forbauses  over,  at  en  saadan  stille  og  ellers  agtværdig  Mand 
kan  skrive  en  saadan  Bog,  og  man  spørger:  hvem  vil  han 
hjælpe  med  sin  Bog.  Man  fristes  til  at  tænke ,  at  han  vil 
være  Minister.  Men  det  er  svært,  at  en  Mand  i  hans  Stil- 
ling udtaler  sig  som  han.    Bogen  hedder:  Det  Hall-Monradske 


Det  blev  saaledes,  at  Prædikenen  i  Raavad  Skole  bortfaldt, 
medens  der  hver  Søndag  blev  Gudstjeneste  i  Taarbæk  Kapel, 
hvortil  Beboerne  af  Raavad  henvistes. 

Ministeriura.  Han  siger,  der  er  kun  een  Mand  i  Landet,  som 
kan  frelse  os! 

Landing  og  hans  Stab  —  thi  endnu  har  han  Adjutanter 
og  Husarer  o.  s.  v.  —  og  jeg  gjorde  en  skjøn  Tour  igaar  til 
Baaringvig  Strand.  Ved  Skibsbroen  laae  endnu  store  Rester 
af  Tømmer  og  andre  Dele ,  som  vare  bestemte  til  Frederits. 
Lunding  og  jeg  kan  ret  reise  sammen  med  Fornøielse;  vi  to 
tale  hele  Tiden,  de  Andre  lyde  derpaa. 

Nu  flytter  man  fra  Bogense  Havre  og  alle  Slags  Mun- 
deringsstykker;  de  flyttede  Havre  hele  denne  Nat  og  forrige 
Nat.  Lunding  forstaaer  det  ei;  jeg  ikke  heller;  men  Peter ^) 
svarer:  De  sige  Alle,  at  Tyskerne  komme  herover;  derfor 
rømmer  vi  nu  denne  By,  ligesom  vi  gjorde  i  Frederits. 

[Bogense]  19.  Juni  [1864]. 

Imorges  kom  Svaret  angaaende  min  Reise.  Den  lyder 
paa  6  Dage  (24 — 29de).  Det  er  jo  kun  lidt;  men  jeg  holder, 
som  Du  veed,  ei  af  selv  at  vælge  min  Vei;  derfor  vilde  jeg 
ei  komme  med  mine  Betragtninger  i  min  Ansøgning,  men 
bad  blot  om  at  maatte  reise  hjem  til  at  prædike  ved  Ind- 
vielsen. Nu  vil  jeg  foreslaae  Dig,  at  vi  skjøune  paa  Lidt, 
takke  for  Lidt  og  bruge  Lidt,  saa  kan  det  Lidet  blive  til 
Meget  og  til  evig  Velsignelse.  Gud  skee  Lov,  jeg  er  sikker 
paa  Guds  Barmhjertighed,  og  har  det  Haab,  at  den  skal  følge 
os  alle  vort  Livs  Dage,  gjennem  Evigheders  Evighed;  derfor 
er  min  Sjel  glad. 

Efter  Bestemmelsen  rejste  P.  Rørdam  da  hjem  den 
24.  Juni,  og  den  26.,  paa  5te  Søndag  efter  Trinitatis,  fore- 
gik Indvielsen  af  Taarbæk  Kapel.  Om  denne  Begivenhed 
findes  følgende  Beretning  i  „Berlingske  Tidende": 

„Deres  Majestæter,  Kongen  og  Dronningen,  overværede 
i  Søndags,  tilligemed  D.  kgl.  H.  Kronprindsen  og  Prindsesse 

*)  Rordams  Oppasser. 

Dagmar,  Indvielsen  af  Skovkapellet  ved  Taarbæk.  Blandt  de 
Tilstedeværende  bemærkedes  D.  Exe.  Konseilspræsidenten  og 
Indenrigsministeren.  Indvielsen  foretoges  af  Hs.  Høiærv.  Biskop 
Martensen,  hvorpaa  Pastor  Rørdam  holdt  en  Tale.  Senere 
var  der  et  mindre  Taffel  paa  Bernstorff,  hvortil,  foruden  de 
fornævnte  Herrer,  tillige  Grosserer  Suhr  og  Direkteur  for 
Privatbanken  Tietgen  vare  tilsagte.  Hs.  Maj.  Kongen  behagede 
at  udnævne  Grosserer  Suhr  til  Etatsraad  og  Direkteur  Tietgen 
til  Ridder  af  Dannebroge  som  en  Anerkjendelse  af  den  store 
Interesse,  de  havde  udviist  for  Opførelsen  af  Kapellet". 

Den  Prædiken,  Rørdam  holdt  paa  Indvielsesdagen ,  blev 
siden  trvkt  og  findes  føjet  til  hans  Feltprædikener,  og  det 
med  Rette ;  thi  den  er  af  samme  Støbning  som  disse ,  helt 
igjennem  mærket  af  hans  Opfattelse  af  og  Dora  over  Tidsbe- 
givenhederne,  og  den  indeholder  en  kraftig  Opfordring  til  at 
holde  ud  i  Troen,  selv  om  Udsigterne  for  menneskelige  Øjne 
kun  vare  ringe.  Men  Nederlagenes  og  Ydmygelsernes  Maal 
var  endnu  ikke  naaet.  Da  Rordam  rejste  tilbage  til  Hæren 
efter  det  korte  Ophold  i  Hjemmet,  mødte  en  ny  Hjobspost 
ham.     Herom  skriver  han: 

Bogense  30.  Juni  [1864]. 

Da  jeg  kom  til  Korsøer,  mødte  mig  den  bedrøvelige 
Tidende  om  Fiendens  Overgang  til  Als.  Vorherre  ydmyger 
os  djbt!  Lader  os  tage  Smerten  af  hans  Haand;  thi  vi  er 
ikke  i  vore  Fienders  Haand,  men  i  hans  Haand,  som  har 
talt  alle  Haar  paa  vort  Hoved,  og  som  har  Riget  og  Magten, 
saa  der  falder  ikke  en  Spurv,  end  sige  et  Menneske,  til  Jorden 
uden  hans  Yillie.  —  — 

Jeg  tog  til  Bogense  og  blev  inderlig  godt  modtaget. 
—  —  Divisionen  er  samlet  om  Middelfart.  Caroc  er  kaldt 
tilbage,  og  Wørishøffer  har  faaet  hans  Plads  foreløbig.  Min 
Tanke  er,  imorgen  at  tage  til  denne;  rimeligviis  opslaaer  jeg 
min  Bolig  i  en  eller  anden  Bondeby,  nær  Gamborg  eller 
Middelfart. 

[Gamborg]  2.  Juli  [1864]. 
Saa  flyttede  jeg  da  igaar  fra  Bogense  til  Gamborg. 
Landinspektør  Kiug  fulgte  mig  fra  Bogense,  og  paa  Veien 
besøgte  vi  >'  Ibye.  I  Gamborg  Præstegaard  ligger  Divisionen, 
det  vil  sige  Stabschefen  med  Contoret;  Oberst  Wørishøffer 
boer  hos  Skolelæreren.  Præsten  hedder  Brorson,  og  han  er 
en  mild  og  vonlig  Mand,  noget  over  de  60,  Konen  lidt  yngre; 
der  er  2  Døttre  paa  en  Snees  Aar  og  2  unge  Piger  til, 
Flygtninge  fra  Middelfart;  thi  Byen  or  nu  øde  og  tom,  kun 
Soldater  leve  der;  alle  Indvaanerne  har  forladt  Byen.  Jeg 
har  faaet  Qvarteer  hos  en  Bonde,  Hans  Jørgensen;  der  spiser 
jeg  ogsaa,  og  Manden  eller  Konen  sidder  og  holder  mig  ved 
Selskab,  saa  det  gaaer  meget  godt. 

laftes  havde  jeg  en  lang  Samtale  med  Oberst  W.  og  Stabs- 
chefen angaaende  Krigen  og  Aarsageu  til  Krigen.  De  meente.  at 
Slesvig-Holsteen  i  Personalunion  med  Danmark  var  det  natur- 
lige og  bedste,  samt  at  der  ingen  Fare  var  for  Danskheden, 
og  at  det  var  en  daarlig  Danskhed,  der  lod  sig  ødelægge. 
Jeg  svarede:  Danskheden  er  bleven  ødelagt  af  Tyskerne  i 
Slesvig,  og  vilde  blive  det  endnu  mere,  uaar  Kongen  var 
afhængig  af  Forbundet;  men  de  kan  ei  forstaae  det. 

1  [Gamborg]  8.  Juli  [1864]. 

Jeg  har  idag  holdt  Gudstjeneste  i  Gamborg,  og  min  Sjel 
er  glad  og  frimodig  i  Herren;  jeg  har  det  saa  godt  i  alle 
Dele,  men  det  er  jo  en  svær  Smerte  og  en  gruelig  Ydmygelse, 
der  er  kommen  over  vort  Folk.  Vore  Fiender  leire  sig  trindt 
omkring  os  for  at  lægge  os  plat  øde,  og  vore  saakaldte  Venner 
vil  ikke  hjælpe  os,  før  Kongen  er  fangen,  og  Kjøbenhavn  er 
i  Fare.     Det  kan  man  kalde  den  Ilte  Time. 

Men  det  er  sikkert,  at  vi,  som  har  Troen  tilfælles,  har 
hidindtil  haft  det  forunderligt  godt;  af  alle  de  troende  Karle, 
har  jeg  kun  truffet  een,  som  havde  tabt  Modet  og  Haabet, 
ham  jeg  skrev  om  fra  Middelfart;  og  det  varede  kun  et  Par 
Dage,  saa  var  han  igjen  paa  Benene,  flink  og  freidig. 

Peter  Uerdam.    III.  l(j 

Igaar  Eftermiddag  gjorde  jeg  en  Rundreise  og  besøgte 
endeel  Officerer;  men  saaledes  talte  disse  Førere,  at  man 
maa  sige:  det  er  umuligt,  at  vi  kan  frelses,  naar  Førerne 
sige  reent  ud,  at  „vi  slaaes  for  Ingenting",  og  at  „vi  slagtes 
for  Ingeuting".  Er  da  vort  Modersmaal  og  vor  Frihed  Ingen- 
ting ? 

Paa  min  Vei  traf  jeg  en  Flok  Soldater,  som  jeg  talte 
med.  Een  af  dem  spurgte :  er  det  tilladt  at  føre  Krig?  Jeg 
svarede:  Øvrigheden  er  Guds  Tjener,  hvem  Vorherre  har 
overantvordet  Sværdet,  ei  til  at  bruge  det  forgiæves,  men  til 
dermed  at  stratte  dem,  som  gjør  ondt.  En  Anden  sagde: 
Jeg  vilde  saa  gjerne  leve  lidt  endnu,  men  jeg  seer,  jeg  maa 
døe,  naar  vi  komme  i  Slag,  thi  vi  ere  de  smaae.  Jeg 
svarede:  befal  Sjel  og  Legeme  i  Guds  Haand,  at  vi  maa 
høre  ham  til,  enten  vi  leve  eller  vi  døe.  En  Tredie  fulgte 
med  mig ,  løbende  med  Hesten ,  og  sagde :  De  har  været  i 
Eibye,  kjender  De  min  Fader,  han  er  af  de  Troende ,  og  jeg 
har  ingen  større  Glæde  end  at  høre  Guds  Ord  og  at  tjene 
Vorherre.  En  Anden  sagde:  Jeg  hører  ikke  til  de  Troende, 
heller  ikke  til  de  Vantro,  men  jeg  husker  paa  min  Børne- 
lærdom og  stræber  at  leve  derefter;  men  det  kan  jeg  ei,  det 
kan  ingen  Soldat!  Jeg  svarede:  af  vor  egen  Kraft  formaae 
vi  Intet,  men  ved  Vorherre  Jesum,  som  gjør  os  stærke ,  for- 
maae vi  baade  at  forsage  Djævelen  og  at  troe  paa  Gud  Fader 
og  paa  Gud  Søn  og  paa  den  Helligaand;  hold  dig  til  ham, 
saa  bliver  du  stærk. 

Der  er  noget  forunderligt  rørende  ved  vore  Menige;  i 
dem  er  der  en  god  Grund !     De  fortjente  bedre  Førere ! 

[4.  Juli  1864]. 

Igaar  havde  jeg  en  rigtig  frydefuld  Dag.  Efterat  jeg 
havde  skrevet  til  Dig,  tog  jeg  til  Middelfart  og  prædikede 
for  17.  Eegiment.  De  kom  til  Kirke  med  fuld  Oppakning, 
øverst  paa  Tornystret  laae  Brødet,  og  de  stod  under  Vaaben. 

Under  Tjenesten    blev  Comiuaudøren    kaldt   ud;    der    kom    en 
Parlementair  med  Brev  til  Generalen. 

Derfra  tog  vi  ud  til  Rolf  Krake,  som  laae  mellem  Fænøe 
og  Hindsgavl.  Rothe  og  de  øvrige  Officerer  blev  meget  glade. 
Esbern  Snares  Folk  og  Folkene  fra  Kanonbaaden  Hauch  kom 
til.  Kl.  8  Aften  holdt  vi  en  yndig  Gudstjeneste,  og  vi  sang, 
saa  det  var  frydefuldt.  Skorstensfeier  Wævers  Søn  var  om- 
bord, og  en  Mand  fra  Præstø^).  De  bleve  meget  glade  ved 
at  see  mig.  Og  der  er  en  lille  Tømmerdreng  paa  11  Aar, 
klædt  som  Matros;  han  kaldtes  Skibets  Barn. 

[Gamborg]  5.  .Juli  [1864]. 

Angaaende  Tyskerne ,  om  de  kan  komme  over  til  Øerne, 
da  har  de  jo  ingen  Flaade  heroppe  endnu;  men  faaer  de  en 
Flaade,  og  det  var  jo  dog  muligt,  bliver  de  sagtens  ved  at 
gaae  frem.  Men  seer  Du,  det  er  igrunden  ikke  det,  jeg  tænker 
paa;  maaskee  er  det  Dorskhed,  at  jeg  ei  har  taget  den  Sag 
op  i  min  Betragtning;  maaskee  er  det  en  Styrelse,  at  mine 
Tanker  ikke  gaae  ad  den  Kant;  men  hvad  jeg  derimod  tænker 
paa  for  Alvor,  og  sætter  min  Kraft  paa,  det  er,  at  den  ind- 
vortes Fiende,  hvortil  jeg,  foruden  alt  andet  Diævelskab, 
ogsaa  regner  Frygt,  ingen  Fremgang  skal  faae  i  dette  Hjerte, 
men  at  jeg  maa  have  Lykke  og  Velsignelse  til  at  jage  ham 
ganske  og  aldeles  ud  af  Sjelen. 

Der  var  meget  fornøieligt  paa  Rolf  Krake;  jeg  blev  saa 
godt  modtaget  af  Alle ,  ret  hjerteligt.  laftes  besøgte  jeg 
Major  Klingsey,  Comraandøren  for  13de  Regiment,  og  traf 
hos  ham  Capitain  Bierregaard  og  Lieut.  Miilertz,  alle  tre  gode 
Danske  Mænd,  modige  og  uforfærdede.  Det  gjør  saa  godt  at 
fornemme,  at  der  dog  hist  og  her  er  en  god  Aand;  jeg  lovede 
at  holde  Gudstjeneste  for  Regimentet  i  Hindsgavl  Skov  imor- 
gen,  Onsdag,  Kl.  3. 


^)  Kjendte  Folk;  den  førstnævnte  var  fra  Lyngby. 

16* 

Schrøder  fra  Eøddiug  Hiaiskole  er  kommet  hertil;  hau 
følger  mig,  og  en  Lærer  Tybjerg  fra  Middelfart. 

[Gamborg]  6.  Juli  [1864]. 

Det  er  saa  rigtigt ,  hvad  Du  siger  om  Tyve ;  Vorherre 
siger  jo:  Du  maa  ei  stjæle:  altsaa  har  jeg  ogsaa  Guds  Kraft 
og  Tilladelse  til  at  jage  en  Tyv  ud !  og  ligesaa  med  Tyskerne, 
som  ^"il  røve  vor  Frihed  og  vort  Laud.  Men  angaaende 
Modersmaalet  mener  Du  jo,  at  vi  kan  baade  komme  til  Troen 
og  bevare  Troen,  om  vi  blev  berøvede  det;  men  det  siger 
Hans  Jørgen,  jeg  boer  hos,  nej  til;  for,  siger  han,  jeg  kan 
kun  eet  Sprog,  døer  det  ud,  saa  jeg  ei  kan  høre  Guds  Ord 
paa  Dansk,  døer  ogsaa  Troen  ud  hos  mig.  Tænk  over  det! 
Hvorledes  vilde  det  vel  gaae  Per  og  Poul,  Jens  og  Christen, 
Ane  og  Maren  og  Mette,  om  Dansken  døde  ud! 

Det  er  idag  6.  Juli.  For  15  Aar  siden  gav  Vorherre  os 
Seier  og  Lykke.  Han  lever  endnu;  hans  Magt  og  Kjærlighed 
er  ei  bleven  svagere,  den  varer  fra  Slægt  til  Slægt  over  dem, 
der  bevare  Pagten!  og  han  ræddes  ei  for  Fieudernes  Mang- 
foldighed, ei  heller  for  deres  langtrækkende  Skyts;  men  hau 
siger:  Giv  mig  dit  Hjerte,  thi  mig  hører  du  til!  O  Gud 
skee  Lov! 

[Gamborg]  7.  Juli  [1864]. 

\V(ørishøffer)  og  jeg  er  jo  grunduenige  angaaende  det 
Nationale;  han  er  en  forsigtig  Mand,  saa  han  udtaler  sig  jo 
ei  skarpt,  men  han  mener,  det  er  en  daarlig  Danskhed,  som 
ei  kan  holde  sig  ligeoverfor  Tyskheden.  Derimod  angaaende 
Krigen  er  han  baade  en  modig  Mand  og  en  folkelig  Mand; 
han  er  tilmed  en  værdig  Mand,  som  ærer  sig  selv  og  sin 
Stilling;  og  derhos  en  ydmyg  Mand,  som  siger:  „Alt  slaaer 
i  Guds  Faderhaand".  Du  kan  nu  nok  forstaae  mig  og  sætte 
disse  Dele  sammen,  saa  Du  faaer  et  Menneske  samlet,  men 
med  Modsigelser,  som  der  er  i  os  Alle,  flere  eller  færre. 

Igaar,  tUe  Juli,  havde  jeg  en  deilig  Gudstjeneste  for 
l'3de  Reg.  i  Hindsgavl  Skov.  Prædikestolen  var  bygget  af 
Grønt;  hele  Regimentet  laae  i  Hytter  i  Skoven,  Løvhytter, 
gode  nok  i  Tørveir,  men  utætte,  naar  Regnen  falder.  Det 
Regiment  kjender  jeg  fra  Frederits  og  har  der  levet  sammen 
med  Officererne,  saa  det  var  meget  venligt;  de  vare  Alle  saa 
taknemmelige.  Derfra  drog  jeg  til  P'ænøe  til  Ilte  Regiment. 
Fænøe  kaldes  af  Soldaterne  Uriasposten,  fordi  man  venter,  at 
Tyskerne  ville  gaae  over  til  den  Øe  fra  Stenderup  paa  Sles- 
vigs Kyst.  Prædikestolen  her  var  en  Vogn,  men  smykket 
med  Grønt,  saa  den  saae  godt  ud,  og  Folkene  sad  op  ad  en 
stor  Halmstak,  saa  de  kunde  Alle  høre  hvert  et  Ord,  og 
Sangen  gik  udmærket.  Jeg  prædikede  over  Jeremias  14,7 — 10. 
Du  kan  forstaae,  at  det  er  efter  mit  Sind  saaledes  at  færdes 
i  det  Frie. 

Steinmann  anseer  den  Sag,  han  strider  for,  for  uret- 
færdig; men  han  skal  være  en  tapper  Mand;  bedre  var  det, 
om  han  ansaae  Sagen  for  retfærdig,  og  dernæst  forlod  sig 
paa  Guds  Naade. 

Brummer  er  kommet  hertil;  Du  veed,  jeg  synes  meget 
godt  om  ham;  vi  ride  sammen.  Imorgen  flytter  Staben  til 
Skrillinge,  V4  Miil  herfra;  det  er  Steinmanus  Ordre,  at  den 
skal  være  Stillingen  nærmere. 

[Gamborg]  8.  Juli  [1864]. 

Nu  har  jeg  skrevet  min  Prædiken  til  paa  Søndag,  og 
jeg  er  glad ;  det  er  en  stor  Guds  Velsignelse ,  at  have  et 
Arbeide,  som,  hvor  besværligt  det  end  mangen  Gang  kan 
være,  dog  hører  med  til  vor  Natur,  og  som  vor  Natur  derfor 
elsker  og  sanker  sine  Kræfter  om. 

Den  er  om  de  7  Brød  og  de  faa  Fiske;  dem  velsignede 
Vorherre,  og  der  blev  nok,  saa  at  alle  bleve  mætte.  Han 
kan,  thi  han  er  den  levende  og  evige  Velsignelse,  som  vel- 
signer den  lille  Danske  Hær,  saa  den  kan  blive  tilstrækkelig 

stor  nok  og  stærk  uok  til  at  forsvare  Land  og  Hige,  Qviuder 
og  Børn  med,  og  til  at  tage  Hevn  over  dem,  som  gjøre  Ondt. 
Men,  vil  Vorherre  velsigne  Hæren?  Mig  synes,  det  er  det 
Samme,  som  at  spørge:  vil  Vorherre  velsigne  Dig  og  mig? 
og  jeg  svarer :  ja  visselig  vil  han  det,  thi  han  er  jo  personlig 
kommen  til  os,  netop  forat  velsigne  os,  men  kan  kun  udrette 
sin  Gjerning  i  os,  naar  vi,  i  hans  Navn  og  paa  haus  Ord, 
slippe  og  forlade  Synden,  som  fører  Guds  Forbandelse  med 
sig,  og  lukker  op  for  ham,  som  personlig  er  den  evige  Vel- 
signelse. 

Det  gjør  altid  godt ,  at  see  Sagen  i  det  Enkelte ;  thi 
der  gjelder  de  samme  Love  for  det  Hele  og  Store  som  i  det 
Smaa,  i  et  Huus  og  i  vort  Hjerte.  Jeg  tror,  Vorherre  vel- 
signer ogsaa  os  tre,  saa  vi  komme  til  at  leve  tilsammen  i 
Kjærlighed,  i  evig  Kjærlighed,  og  blive  mætte  med  Glæde  for 
Guds  Aasyn. 

laftes  reed  Brummer  og  jeg  en  lang  Tour  sammen,  vi 
besøgte  først  Oberstlieutenant  Junghans  i  Eoenæs  Præste- 
gaard;  Kirken  hedder  TJdbye,  men  Præsten  boer  i  Roenæs, 
og  han  hedder  Bork  og  er  gift  med  en  Søster  til  Melbye. 
Han  gik  høitideligt  og  stift  op  og  ned  ad  Gulvet  mellem 
Militaire  og  Damer.  Det  maa  være  frygteligt  at  gaae  saa- 
ledes;  jeg  vilde  leve  i  alle  Maader  som  ellers  og  passe  mine 
Ting,  kun  komme  ind  til  Spisetiderne;  men  disse  Mennesker 
gaae  op  og  ned  hele  Dagen,  altid  rede  til  at  underholde 
Gjæsterne.  Junghans  blev  saa  glad;  han  er  Commandør  for 
14de  Regiment;  vi  holde  af  hinanden  fra  Frederits,  fra  den 
befæstede  Leir.  Vi  drak  Portviin  hos  ham;  Kassen,  hvori 
han  havde  Vinen,  kalder  han  sin  Medicin-Kasse;  kan  Du 
høre:  en  rigtig  Militair.  Derpaa  besøgte  vi  Capitain  Gandil, 
Ingerslevs  Svigersøn;  han  har  været  hos  os.  Derefter  Frede 
Boisen,  Adjutant  ved  17de  Regiment,  han  seer  meget  godt 
ud,  stolt  ud.  Derpaa  Major  du  Plat,  et  godt  Hoved;  men  det 
var   ham,    der,   medens  Hæren  stod  ved  Dannevirke,    sagde: 

„om  14  Dage   er  vi   paa  Yeieu  til  Jylland   eller   til  Himme- 
rige eller  til  Helvede"  M. 

[Gamborg]  I'.  Juli  [1S64J. 

Ministeriet  er  jo  gaaet  af!  Hvorledes  gaaer  det  til? 
Fortæl  mig,  hvad  Du  veed.  Idag  er  det  fortalt  mig,  at  en 
Parlementair .  som  igaar  Middags  mødtes  med  Wørishøffer  i 
Middelfart,  blandt  Andet  sagde:  Det  er  et  deiligt  Laud,  De 
boer  i,  som  en  Have;  hvortil  W.  svarede:  Jeg  beklager,  at 
Forholdene  ere  saadanne,  at  jeg  ei  kan  gjøre  Dem  bekjendt 
med  Landet!  Men  Tyskeren  svarede  igjen:  Det  bliver  snart 
godt  imellem  os;  thi  Ministeriet  er  faldent.  Dette  var  den 
første  Efterretning,  vi  fik  om  den  Sag! 

[Gamborg]  10.  Juli  [1864]. 

Saa  kjørte  jeg  da  ud  Kl.  11 V2  med  Schrøder,  Du  veed 
Forstanderen  fra  Rødding  Høiskole,  som  er  landflygtig  og 
som  lever  hos  Gaardmand  Morten  Nielsen  paa  Westerdal.  den 
Bonde,  som  gjorde  Selskabet  2den  Pintsedag,  jeg  har  fortalt 
Dig  om.  Og  vi  kjørte  med  Lieutenant  [Adolf]  Knudsen, 
Cantor  paa  Valløe,  til  Hindsgavls  Skov,  hvor  jeg  holdt  Guds- 
tjeneste for  17de  Regiment.  Du  Plat  er  Commandøren,  og 
der  er  flere  flinke  Officerer,  Capitain  Møller,  Broder  til 
Præsten  i  Borbjerg,  Capitain  Gandil  og  en  heel  Deel  nette 
Aspiranter.  Det  var  over  de  Ord:  „Mig  ynkes  inderlig  over 
Folket,  som  har  tøvet  hos  mig",  jeg  talte,  og  talte,  saa  jeg 
blev  selv  glad.  Sangen  gik  godt;  Schrøder  ønskede  at  følge 
med  som  Feltdegn;  han  stiver  ogsaa  op  paa  Sangen.  Det 
vilde  fornøie  lille  J.  at  see  alle  Hestene  bundne  ved  Træerne, 
men  med  Muleposer  paa,  saa  de  levede  meget  godt. 


M  Du  Plat  boede  sideu  som  afgaaet  General  i  Taarbæk  om  Som- 
meren, hvor  han  og  hans  Hustru  hørte  til  de  flittigste  Kirke- 
gjængere. 

Der  var  eu  heel  Bunke  Karle,  som  kom  og  talede  med 
mig,  da  Prædiken  var  endt,  saa  det  var  heelt  fornøieligt. 

Derpaa  tog  vi  ud  til  Kolf  Krake;  du  veed  jo,  at  Skor- 
steensfeier  Wævers  Søn  er  ombord  der;  han  kan  nu  alle 
Psalmerne  udenad ,  og  han  er  Dujardins  Assistent.  Efter 
Gudstjenesten  spiste  vi  til  Middag  ombord,  l'oruden  Skibenes 
(Esberu  Snare,  Hauch  o.  s.  v.)  Officerer  var  der  Forpost- 
Commandøren,  Capitain  Schøller,  og  Oberstlieut.  Wolle,  Com- 
mandør  ved  16.  Eeg.  Yed  Bordet  fik  vi  en  ordentlig  Sara- 
tale om  Dagens  brændende  Spørgsraaal,  og  det  sjnes  mig 
rigtignok,  at  de  Danske  vandt,  og  det  fuldt  og  religt. 

[Gamborg]  12.  Juli  [1864]. 

I  denne  Tid  staaer  odie  Division  paa  Forpost;  Regimen- 
terne skifte  ideligt,  frem  og  tilbage,  fra  Kauslunde  til  Hinds- 
gavls Odde  og  Fænøe,  og  jeg  prædiker  derfor  for  dem  enkelt- 
viis,  og  har,  forat  det  kan  fortne,  begj'ndt  at  prædike  ogsaa 
hver  Onsdag,  og  jeg  tager  mine  Texter  af  Jeremias,  som  jeg 
elsker,  saa  det  gaaer  ganske  let  ^). 

Oberstlieut.  Junghans,  Pastor  Brorson  (Præsten  i  Gam- 
borg) og  jeg  har  i  Eftermiddag  været  i  Balslev,  hvor  der  boer 
Enken  efter  Pastor  Selchier  med  2  Døttre,  en  vakker  Familie 
Paa  Yeien  kom  Pastor  Brorson,  eu  Sønnesøns  Søn  af  Psalme- 
digteren,  og  jeg  til  at  tale  rart  sammen.  Han  begyndte  med 
at  sige:  ,Ja  om  Vorherre  er  vi  enige;  men  De  er  vilkaarlig", 
og  anførte  saa  den  Prædiken,  jeg  har  holdt  i  Middelfart  5.  S. 
e.  Paasken  om  Bønnen ,  og  min  Forklaring  over  Fadervor. 
Men  jeg  maa  tilstaae,  villigere  Tilhører  og  billigere  Mod- 
stauder har  jeg  ikke  længe  haft.  Men  dejnæst  kom  han 
med  stort  Klagemaal  over  Melbye,  som,  istedetfor  Grunde, 
blot  siger:  Ja,  men  saaledes  siger  Grundtvig.  Der  er  mig 
ubegribeligt,  at  Melbye  kan  have  uoget  hidsende  og  tirrende 

')  En  Prøve  paa  Rørdams  Anvendelse  af  disse  gammel- testament- 
lige  Texter  findes  i  Brevet  af  17.  Juli  (s.  ndf.). 

ved  sig-,    men   det   raaa  han  dog  alligevel  have;    thi  Føuss  i 
Middelfait  blev  ogsaa  ilter,  naar  han  nævnede  Melbye. 

Det  gjør  mig  meget  ondt,  at  Kjøbenhavnerne  er  blevet 
saa  bange;  de  er  baade  trodsige  og  letsindige,  derfor  tabe  de 
Modet,  naar  Faren  kommer.  Du  skal  overveie,  hvad  jeg  i 
den  Prædiken,  du  fik  idag,  siger  om  „Kiget  i  Hjertet";  det 
er  trøsteligt,  og  naar  saa  dertil  føies,  at  dette  Rige  har  tit 
og  ofte  været  paa  Knæerne,  men  er  dog  kommet  tilrette 
igjen,  saa  vi  kan  fryde  og  glæde  os  i  Herren,  skjøndt  Tiderne 
er  trange,  kan  vi  ret  see,  at  Vorherre  er  nær,  og  at  han 
forsvarer  hvad  der  er  smaat  og  ringe  for  Verdens  Øine. 

[GamborgJ   17.  Juli  [1864]. 

Min  Tankegang  angaaende  Krigen  er  følgende:  Vor- 
herre hjemsøger  os  for  vore  Synder;  vi  Alle  tilhobe  har  hver 
sin  Part  af  Skylden  at  bære  paa  ^). 

Pharisæerne  raabe:  det  er  Kjøbenhavnerne,  eller  Bille, 
eller  Ploug,  som  er  Skyld  i  Krigen.  Jeg  svarer :  Nei ,  vore 
Synder  er  Skyld  i  Krigen;  Landet  er  fuldt  af  Vantro,  af 
Hoer  og  af  Gjerrighed!  men  Synd  er  Krig  mod  Gud,  og  Vor- 
herre straffer  Krig  med  Krig.  „Naar  I  villigen  lyde,  skal  I 
fortære  Landets  Afgrøde ;  men  er  I  gjenstridige  og  opsætsige, 
skal  Sværdet  fortære  Eder";  saaledes  taler  Herren. 

Det  gjør  godt,  at  vi  Alle  bekjende,  at  vi  har  Part  i 
Brøden;  det  sanker!  Men  naar  jeg  siger  til  mig  selv:  du  er 
Manden,  ogsaa  du  er  Skyld  i  Krigen,  bliver  jeg  ydmyg,  og 
det  er  det  første  Skridt  til  J'orbedring,  at  jeg  ydmyger  mig 
for  Herren.  —  — 

Igaar  prædikede  jeg  atter  i  Hindsgavls  Skov;  det  var 
for  16de  Regiment.  En  lille  Lieut.  Bretton  havde  pyntet 
Prædikestolen,  og  det  var  smukt  gjort.  Oberstlieut.  Wolle, 
med  een  Arm,  den  anden  mistede  han  forrige  Gang  ved 
Frederits,    er   Commandøren,   og   en    elskværdig   Mand.     Jeg 


M  Til  deune  Tanke  kommer  R.  idelig  tilbage  i  sine  Breve. 

syntes  saa  godt  om  ham,  at  jeg  rider  hen  til  ham  igjen 
iaften.  Der  var  ogsaa  mange  Menige  i  dette  Regiment,  som 
kom  hen  til  mig,  da  jeg  var  færdig.  Selv  Dujardin  sagde, 
da  vi  kjørte  hjem:  „Det  var  et  Regiment,  som  det  var  værdt 
at  komme  til". 

[Gamborg]  18.  Juli  [1864]. 

At  Kjøbenhavuerne  er  kommet  til  at  aabenbare  deres 
virkelige  Armod,  kan  blive  godt  for  dem  selv;  men  sørgeligt 
er  det.  Maaskee  P.  nu  kan  blive  bevæget  til  at  forstaae.  at 
der  skal  mere  end  Intelligents  til  at  holde  ud. 

Igaar  havda  jeg  en  meget  glædelig  Dag,  ret  en  Søndag 
med  Lyst  og  Glæde.  Først  prædikede  jeg  Kl.  2  i  Stavreby 
for  12te  Regiment.  Major  Arentz  havde  sendt  sin  Musik- 
direktør til  mig  for  at  faae  Noderne  til  Psalmerne,  og  Horn- 
musik spillede  „Jeg  gaaer  i  Fare",  og  „Hil  dig  vor  Fane"; 
det  var  kjønt.  Oveupaa  talte  vi  meget  om  Frederiksborg, 
hvor  vi  tidligere  havde  kjendt  hinanden;  og  i  den  Deel  under- 
holdt vi  hinanden  godt.  Kl.  4  prædikede  jeg  i  Hindsgavl 
Skov  for  13de  Regiment.  Det  var  foruøieligt;  thi  det  er 
mine  kjære  og  gode  Venner. 

Derfra  tog  jeg  med  min  Stab ,  Schrøder ,  Dujardin  og 
Peter  (thi  ham  havde  jeg  taget  med,  at  han  kunde  faae  sig 
en  glad  Dag)  til  Middelfart,  hvor  vi  spiste  til  Middag;  thi 
13de  Regiment  rykkede  op,  ret  som  vi  var  færdige. 

I  Middelfart  saae  vi  en  Parlementair  gaae  ud  fra  os  til 
Fienden;  det  var  en  lille  Lieut.  C.  med  et  Telegram,  og 
med  en  Trompeter,  som  blæste,  og  hvidt  Flag.  Ved  Lan- 
dingen kommer  en  Officeer  ud,  som  binder  Parlementairen  et 
Tørklæde  for  Øiet.  —  — 

[Gamborg]  21.  Juli  [18(i4|. 

Paa  Grund  af  Vaabenhvileu  er  Divisionen  rykket  op; 
Generalen  —  thi  AVørishøtter  er  nu  blevet  General  —  er 
flyttet  til  Erholm,  og  alle  Regimenterne  er  spredte  hele  Fyeu 

over.  Jeg  boer  dog  eudiiu  i  Gamborg;  men  Feltpostcoutoret 
er  flyttet  til  Gribsvad,  over  2  Mile  herfra,  og  dertil  er  Peter 
seudt  denne  Morgen  for  at  hente  Dit  Brev. 

Augaaende  Krigen  staaer  det  fast,  at  det  er  en  Straf 
for  vore  Synder«  Skyld.  Men  Du  har  Ret  deri ,  at  fordi 
Tyskerne  vinde,  og  vi  tabe,  derfor  maa  vi  ikke  sige,  at 
Tyskerne  har  større  Ret  end  vi.  Tyskernes  Tid  kommer  nok; 
thi  Gjengjeldelsens  Lov  gaaer  igjenuem  hele  Historien;  men 
Vorherre  er  langmodig,  og  derfor,  fordi  han  giver  Tid,  seer 
vi  ikke  altid,  iiaar  Gjengjeldelsen  kommer. 

[Gamborg]  23.  Juli  [1864]. 

Jeg  troer,  at  det  gaaer  denne  Gang,  som  sidste  Gang  vi 
havde  Vaabenhvile  og  ventede  Fred,  men  vi  fik  Krig,  og 
Tyskerne  tog  Als.  Blot  det  nu  ikke  skal  gaae  os  ligedan, 
at  vi,  som  vente  I'red,  faae  Krig,  og  Fienden  tager  Fyen. 
Thi  Fred  kan  jeg  igrunden  ikke  tænke  mig,  saalænge  Alt  er 
saa  blandet,  at  man  neppe  kan  skjelne  Høire  fra  Venstre. 
Jeg  mener  nemlig,  skjøndt  Ingen  kjender  Herrens  Sind  eller 
var  hans  Raadgiver,  at  det  er  Vorherres  Villie,  at  gjøre 
Skilsmisse  mellem  Dansk  og  Tysk ,  at  vi  maa  komme  til  at 
leve  vort  eget  Liv,  i  Fred  og  Frihed!  Men  det  kan  jo  ei 
skee  imod  vor  Villie,  men  først  naar  vi  selv  ønske  det  og 
begjære  det.  Men  i  den  Deel  seer  det  jo  heelt  mørkt  ud; 
thi  Størsteparten  af  vort  Folk  er  nu  jo  nærved  at  ville  gaae 
op  i  Tyskland.  Dog  kan  der  jo  i  den  Deel  snart  komme  et 
Omslag.  Vorherre  vil  jo  altid  hjælpe  os,  efter  sin  Godhed; 
men  han  vil  tillige  kjendes  i  sin  Godhed,  og  det  kan  han  jo 
ei  komme  til,  før  vi  holde  os  til  ham,  christeligt  og  folkeligt. 

[Gamborg]  24.  Juli  [1864]. 

Det  er  Søndag,  og  jeg  har  haft  Gudstjeneste  i  Stavreby 
Krat  nord  for  Middelfart,  paa  den  yndige  Kyst  ligeoverfor 
Frederits,   og   dernæst   paa   Rolf  Krake   i  Fænøe-Sund.     Min 

Sjel  er  saa  stille  og  rolig;  der  er  Havblik  i  Hjertet,  og  Alt 
er  saa  lyst  omkring  mig  og  i  mig;  og  det  er  Guds  Gjerning, 
at  alle  sorte  Skyer  forsvinde,  og  at  det  levende  Lys  faaer 
Magten;  thi  vi  kan  ei  befale  Mørket  at  fare  hen,  hverken 
det  udvortes  eller  det  indvortes.  Vorherre,  som  hersker  i  den 
indvoites  Verden,  han  hersker  jo  ogsaa  i  den  udvortes  Verden. 
Lader  os  haabe  paa  ham  og  bie  paa  ham!  maaskee  vil  han 
see  ned  til  os  i  Naade  og  i  Barmhjertighed,  saa  bliver  det 
atter  Dag  i  Dannemarks  Laud  fra  Eideren  til  Skagen,  fra 
Vesterstrand  til  Øresund. 

Jeg  kom  til  Stavreby  Krat,  hvor  Fæstnings-Artilleriet 
har  Batterierne  Nr.  7  og  8,  Kl.  lO^'s,  V2  Time  før  vi  skulde 
begynde,  og  Du  kan  troe,  det  var  fornøieligt  at  see  alle  disse 
stille  og  alvorlige  Karle  ifærd  med  at  binde  Blomsterkrandse 
til  Prædikestolen;  og  da  jeg  sagde,  at  Krandsene  vare  smukke, 
blev  de  heelt  undseelige  og  svarede:  „men  dog  ikke  saa 
kjønne,  som  de  skulde  være".  Prædikestolen  var  bygget  ovenr 
over  Sandsække,  for,  sagde  de,  at  den  skulde  staae  fast,  og 
Opgangen  var  belagt  med  hvide  Tæpper.  Een  af  Capitaineme, 
Bahnson,  havde  sin  Kone,  som  i  denne  Tid  er  hos  ham,  med. 
Artilleriet  udgjør  en  lille  Verden  for  sig. 

Derfra  tog  vi  —  thi  Schrøder  følger  mig  —  til  Fænøe- 
Suud  til  Rolf  Krake;  og  mens  vi  stod  paa  Landet,  var  det 
fornøieligt  at  see  alle  Jollerne  fra  alle  Kanonbaadene ,  fulde 
af  Mennesker,  ile  hen  over  det  skjønne  Sund  til  Rolf  Krake, 
der  ligger  der  som  en  Dronning  mellem  alle  sine  Terner. 
Man  maa  ellers  sige  om  Marinen,  at  skjøndt  de  leve  paa 
Havet,  har  de  Deres  paa  det  Tørre;  thi  der  er  rigtignok 
Forskjel  paa  den  Bolig  og  de  Bekvemmeligheder,  som  en 
Orlogscapitain  har  og  en  Oberst.  Alle  Søe-Officererne  er 
stadigt  tilstede,  naar  der  holdes  Gudstjeneste,  og  de  er  i  det 
Hele  meget  nette  Mennesker. 

Den  følgende  Tid,  saa  længe  P.  Rørdam  var  ved  Hæren, 
gik  omtrent  paa  samme  Maade,  som  foranstaaende  Breve  vise. 

Naar  han  arbejdede  i  sit  Kald,  var  hau  glad;  men  ellers 
kunde  Skyer  nok  af  og  til  bedække  Himlen.  Ikke  blot  gav 
hans  Hustrus  skrøbelige  Helbredstilstand  ham  stadig  Anled- 
ning til  Bekymring,  thi  skjøut  huu  var  under  de  bedste  Om- 
givelser, da  hun  tilbragte  hele  Foraaret  og  Sommeren  paa 
Gammel  Kjøgegaard,  var  det  dog  kjeudeligt,  at  Kræfterne 
svandt.  Ikke  mindre  nedtrykkende  for  ham  var  det  mørke 
Skydække,  der  hvilede  over  Fædrelandets  Himmel  og  gjorde 
Fremtidsudsigterne  saa  ulystelige.  Kun  hans  stærke  Tro  paa 
Guds  Barmhjertighed  satte  ham  i  Stand  til  at  holde  Haabet 
om  bedre  Tider  fast. 

Paa  sine  Rejser  omkring  i  Nordfyn,  hvor  han  fremdeles 
havde  sin  Virkekreds,  naar  hau  prædikede  for  de  forskjellige 
Regimenter,  havde  hau  sædvanlig  Ludvig  Schrøder  til  Led- 
sager. „Han  er  mig  baade  til  Nytte  og  Fornøjelse",  ytrede 
Røi'dam  i  et  af  sine  Breve. 

Den  sidste  af  Rørdams  trykte  Feltprædikeuer  er  holdt  i 
Middelfart  10de  Søndag  efter  Trinitatis  1864.  Hans  sidste 
Brev  fra  Felten  er  skrevet  den  10de  August  fra  Gamborg, 
hvor  han  indtil  det  sidste  havde  sit  Standkvarter.  Om  sin  Virk- 
somhed som  Feltpræst  ytrer  hau,  da  deu  stundede  mod  Enden: 

„Naar  jeg  overskuer  mit  Liv,  siden  jeg  reiste,  kan  jeg 
sige:  Gud  være  lovet,  Vorherre  har  været  med  mig!  jeg 
har  ei  taget  Guds  Naade  forgjæves;  jeg  sj'ues,  vor  Frelse  er 
kommet  nærmere,  jeg  har  ei  fægtet  i  Luften,  jeg  har  ei  løbet 
forgiæves!  og  min  Sjel  er  voxet  i  Kjerlighed  til  Dig  og  til 
lille  Jutta;  det,  synes  mig,  staaer  fast;  men  det  er  Guds 
Gjerning". 

„Vorherre  har  ogsaa  været  med  mig  i  Embedet:  med 
Kraft  og  med  Myndighed  og  i  fuld  Overbeviisning  har  jeg 
vidnet  om  Vorherres  Nærværelse  og  om  Vorherres  Kjærlighed: 
og  der  er  dem.  som  har  hørt  efter;  jeg  har  vundet  mig 
Venner  trindt  om  i  Landet  ved  Guds  Ord;  thi  Guds  Ord  er 
den  rette  Mammon,  som  er  os  betroet,  at  vi  derved  skal 
vinde  os  Venner  i  de  evige  Boliger,  som  annamme  os.  naar 
vi  skilles  herfra''. 


254 


„Og  jeg  vender  tilbage  til  Lyngby,  med  inderlig  Glæde, 
for  at  tale  Guds  Ord  efter  det  Lys  og  den  Erfaring,  jeg  har 
vundet;  og  jeg  har  det  Haab,  at  Vorherre  vil  følge  med  os, 
at  vi  maa  leve  tilsammen  og  glædes  tilho])e,  under  Herrens 
Naades  og  Almagts  Vinger." 

I  sit  sidste  Brev  fi'a  Fyn  ytrede  Eørdam:  „Jeg  søger 
ikke  min  Afsked,  men  bliver  staaende,  til  den  bliver  givet". 
Hans  Bortgang  fra  Hæren  skete  derfor  under  Form  af  en 
Permission  paa  begrændset  Tid.  „Maaskee  kunde  jeg  fra 
Lyugbye  tage  til  Sorø  og  prædike  for  10de  Kegiment  eller 
til  Eingsted  til  16de  Regiment" ,  siger  han  i  det  omtalte 
Brev.  Noget  saadant  skete  dog  ikke,  og  Rørdams  Virksomhed 
som  Feltpræst  var  saaledes  endt.  Efter  at  have  hvilet  et 
Par  Dage  paa  Gammel  -  Kjøgegaard ,  vendte  han  med  sin 
Hustru  og  Datter  tilbage  til  Lyngby  og  optog  her  sin  gamle 
Gjeruiug.  Senere  modtog  han  følgende  Skrivelse  fra  3die 
Division : 

Odeuse  deu  10.  October  1864. 

Deres  Velærværdighed! 

Divisionen  har  erholdt  Meddelelse  om,  at  De  er  afgaaet 
fra  Deres  Stilling  som  Feltpræst,  i  hvilken  De  ikke  blot  har 
søgt  at  yde  Landets  Krigere  religiøs  Bistand  og  Opbyggelse, 
men  tillige  har  givet  Mange  et  smukt  og  opmuntrende  Exempel, 
idet  De  i  Farens  Stund  med  mandig  Rolighed  og  Mod  røgtede 
Deres  skjønne  Kald. 

Divisionen  beder  Dem  derfor  i  disse  Linier  at  modtage, 
tilligemed  et  hjerteligt  Farvel,  sammes  Anerkjendelse  og  Paa- 
skjønnelse  af  Deres  nidkjære  Virksomhed  ved  de  Troppeafde- 
linger,  der  have  været  underlagte  den  3die  Armee-Division  i 

Fredericia  og  paa  Fyen. 

J.  A.  P.  F.  Wørishøffer, 

Generalmajor, 

Commandeur  for  3die  Armee-Division. 

Velærværdige  Hr.  Pastor  Rørdam, 
Ridder  af  Dannebroge. 


Livet  i  Felten  havde  for  P.  Kørdam  været  eu  Forfriskelse, 
saa  han  efter  sin  Hjemkomst  kunde  optage  sin  vante  Gjerning 
med  ny  Kraft.  Paa  Koskilde  Præstekonveuts  Efteraarsmøde 
1864  holdt  hau  et  Foredrag,  hvori  han  fremstillede  sin  Be- 
tragtning af  den  nys  førte  ulykkelige  Krig.  Det  var  de 
samme  Tanker,  han  i  sine  Feltprædikencr  og  i  sine  Breve 
atter  og  atter  var  kommen  tilbage  til,  som  han  nu  meddelte 
sine  Embedsbrødre :  „Den  nærværende  Tid  er  en  Dommens 
Tid;  Fædrenes  Misgjerninger  hjemsøges  paa  Børnene.  I  for- 
rige Krig  gav  Gud  os  Seier  og  Lykke;  midt  under  Krigen 
gav  han  os  Friheden,  og  dertil  gav  han  os  frugtbare  Aar. 
Og  i  al  denne  Tid  er  Guds  Ord  bleven  prædiket  purt  og 
rent  iblandt  os,  og  Guds  Menighed  er  vaagnet.  Men  Folket 
har  ikke  kjendt  sin  Besøgelses-Tid.  Vort  Land  er  fuldt  af 
Vantro ,  af  Hoerkarle  og  af  Folk ,  som  paakalde  Diævelen. 
Og  Synden  er  Folkenes  Fordærvelse.  Den  ene  Part  skyder 
Skylden  paa  den  anden;  men  splidagtige  Riger  forgaae.  — 
—  Lader  os  omvende  os  christeligt  og  folkeligt,  folkeligt  og 
christeligt.     Ved.  Omvendelse  og  Kolighed  skal  I  frelses"^). 

Fra  Tiden  ikke  længe  efter  Eørdams  Hjemkomst  er  føl- 
gende Brev  til  ham  fra  en  Mand,  til  hvem  han  følte  sig 
særlig  knyttet  baade  i  folkelig  og  kristelig  Henseende : 

Præsten  Gunni  Busck  til  P.  Rørdam. 

Brøndbyvester  26.  Sept.  1864. 
Ved  vor  sidste  Samtale  lovede  jeg  min  gamle  kjære 
Peter  af  Ondløse,  Tølløse  og  Lyngby  at  anføre  det  Sted  af 
Luther,  hvor  han  bekjender,  at  uden  daglig  at  bede  Troen 
og  Fadervor  og  betragte  Daabens  og  Nadverens  Ord,  kan  han 
ikke  bestaae  i  Striden  imod  det  Onde,  men  bliver  selv  ond. 
De  findes  anførte  i  Dansk  Kirketidende  for  1861,  Nr.  47, 
Pag.  752,  og  lyde  saaledes:  „Jeg  vil  tale  om  mig  selv.    Jeg 


^)  Dansk  Kirketidende  1865,  Sp.  163—4. 

er  eu  Docter  i  den  hellige  Skiivt,  og  dog,  jo  mere  jeg  be- 
tragter Barnetroen,  Fadervor,  Daaben  og  Nadveren,  desmere 
smager  det  mig.  Jeg  kunde  vel  ogsaa  med  de  overmætte 
Aander  sige :  jeg  kan  Troen,  Fadervor,  Daabeus  og  Nadverens 
Ord,  Psalteret  o.  s.  v.;  men  jeg  erfarer  det  daglig  og  maa  be- 
kjeude,  at  naar  jeg  idag  bar  bedet  Troen,  fremsagt  Fadervor 
og  betragtet  Daabens  og  Nadverens  Ord,  og  jeg  imorgen  ikke 
gjeutager  dem  Stykke  for  Stykke ,  saa  bliver  min  Sjel  kold 
og  ond;  siger  jeg  dem  saa  heller  ikke  tredie  Dag,  saa  bliver 
jeg  endnu  koldere  og  mere  ond,  indtil  jeg  næsten  foragter 
dem!" 

Selv  havde  jeg  ikke  læst  disse  Ord  før  her  i  Kirke- 
tidenden;  men  da  jeg  gjennem  mange,  mange  Aar  havde 
efter  min  Katechismus  gjort  det  Samme  og  faaet  en  lignende 
Erfaring,  blev  jeg  naturligviis  sjeleglad  ved  at  høre  den  gamle 
Luther  bekjeude  det  Samme. 

„En  Mand  gaaer  ikke  fra  sit  Ord"  ,  og  da  allermindst 
Manden  over  alle  Mænd,  Jesus  Christus  Vorherre,  Gud  og 
Mand,  høilovet  i  Evighed,  og  derfor  gaaer  han  aldrig  fra  det 
Ord ,  han  tiltaler  os  med  i  vor  Daab ,  men  er  som  Paulus 
skriver,  Kom.  10,  altid  hos  os  og  saa  nær,  som  det  Troens 
Ord  er  i  vor  Mund  og  i  vort  Hjerte.  Om  haus  gode  Aand. 
Helligaandeu,  just  altid  vil  give  mig  Andagt  og  Kraft  ved 
at  betragte  det,  maaskee  allerdeiligste  Ord  i  Skrivten:  Saa 
elskede  Gud  Verden  o.  s.  v.,  veed  jeg  ikke ;  men  gaae  selv  fra 
sit  Ord,  som  Han  i  min  Daab  har  talt  til  mig  og  lade  mig 
sidde  alene  med  Ordlyden  i  min  Mund,  som  en  Skal  uden 
Kjerne,  det  gjør  Ordet  af  Begyndelsen,  ved  hvilket  Alt  er 
blevet  til.  Ordet,  som  blev  Kjød,  Jesus  Christus,  i  Evighed 
aldrig,  og  derfor  beder  vi  trøstig  med  de  gamle  Biskopper 
Kingo  og  Grundtvig: 

O  hør  os,  Jesu  milde, 
og  dan  vort  Hjerfe  saa. 
At  aarle  det  og  silde 
Dit  Tempel  være  maa. 

Hvor  du  er  selv  tilstede 
I  Ordet  af  din  Mimd 
Med  Liv  og  Fred  og  Glæde 
Nu  og  i  allenstund!    Amen! 

Det  blev  jo  nu  næsten  en  lille  skrivtlig  Prædiken  for 
min  kjære  Rørdam,  raeu  derfor  haaber  jeg  ogsaa,  at  han  giver 
mig  en  god  mundtlig  i  Skovkapellet  paa  Søndag;  kan  min 
lille  Bøn  til  Gud  bjelpe  lidt  til  paa  den,  skal  den  visselig 
ikke  udeblive;  men  et  Ord  om  Tiden,  og  hvor  jeg  kan  faae 
en  Siddeplads  —  thi  mine  Undersaatter  ville  i  disse  urolige 
Tider  ei  staae  saalænge  —  faaer  jeg  vel  til  Strandlyst  pr. 
Vedbek. 

Og  nu  med  hjertelig  Hilsen  og  Tak  for  Sidst  til  Dem 
og  Huustro  og  Barn 

venligst 

G.  Busck. 

Følgende  Indbydelse,  der  i  Udkast  findes  blandt  Rørdams 
Papirer  og  skrevet  med  hans  Haand,  hører  vel  til  Begyndelsen 
af  Aaret  1865  og  viser  vistnok,  at  Planen  til  at  glæde  Enke- 
dronningen ved  at  skjænke  hende  en  egen  Bygning  for  hendes 
Asyl  og  Pigeasylskole  er  udgaaet  fra  ham. 

Den  ....  Mai  1865  er  det  50  Aar,  siden  Hendes  Maje- 
stæt Enkedronningen  Caroline  Amalie  kom  her  over  til  os. 

Hendes  Liv  har  været  til  Velsignelse  for  det  Danske 
Folk.  Vi  kan  med  Glæde  og  med  Stolthed  see  op  til  Hende; 
„Hun  kommer  uden  Tynge,  Hun  kommer  med  Fred". 

De  Danske  Børn  nævne  Caroline  Amalie  med  Taknem- 
melighed; .  .  .  ere  udgaaede  af  Dronningens  Asyl,  og  .  .  . 
af  Dronningens  Skole. 

Baade  Rige  og  Fattige,  Høie  og  Lave  kan  med  Sandhed 
sige:    „Hos  Hende  findes  Kjærlighed  og  Troskab". 

For  nu  at  glæde  Enkedronningen,  „hvis  Lyst  er  al 
Dannemarks  Glæde" ,    har   vi   tænkt  at    ville    bygge  et  Huus 

Peter  Rardam.    III.  ]^7 

for  Hendes  Skole  og  Asyl;  og  at  dette  Huus  skulde  bære 
Caroline  Amalies  Xavn. 

Overslaget  er  beregnet  til  15000  Ed.  ^) 

Vi  opfordre  Danske  Mænd  og  Qvinder  til  med  os  at  tage 
fat  paa  Værket. 

Bidragene  bedes  tilsendte  X.  X.,  som  har  overtaget  Kasserer- 
forretningen. 

Blandt  Indbyderne  kau ,  foruden  P.  Rørdam ,  nævnes 
Justitsraad,  Borgmester  G-ammeltoft,  Bankdirektør  Tietgen, 
(xrevinde  Dannemand  og  Konferensraadinde  Saxtorph.  Ind- 
samlingen havde  saa  god  Fremgang,  at  Grrundstenen  til  Byg- 
ningen kunde  lægges  15.  Juli  1865,  Paa  denne  Dag,  Kl.  2, 
samledes  Komitteens  Medlemmer  paa  den  til  Bygningen  er- 
hvervede Plads,  paa  Hjørnet  af  Eigens-  og  Meriansgaden, 
hvor  et  med  Grønt  og  Blomster  smykket  Telt  var  rejst.  Kort 
efter  kom  Enkedronningen  med  sit  Følge.  Efter  at  en  Sang 
af  Pastor  C.  J.  Brandt  var  afsungeu  af  Børnene  i  Hds.  Maje- 
stæts Asyl  og  Skole,  talte  Bankdirektør  Tietgen  til  Enke- 
dronningen og  fremhævede  hendes  store  Fortjeneste  af  Asylerne 
og  Børneopdragelsen.  For  hele  sit  Folk  havde  Hds.  Majestæt 
været  en  Moder,  og  det  havde  i  hende  haft  en  ivrig  Be- 
fordrer af  alt,  hvad  der  var  nationalt  og  gudfrygtigt.  Man 
kunde  med  Eette  kalde  Enkedronning  Caroline  Amalie  Asylernes 
Moder;  thi  navnlig  Børnene  og  de  trængende  havde  i  hende 
haft  en  kraftig  Støtte.  Sluttelig  bad  han  Hds.  Majestæt  at 
lægge  Gruudstenen  til  Bygningen. 

Enkedronningen  takkede  og  udtalte  det  Haab,  at  det 
Værk,  hvortil  hun  nu  vilde  lægge  Grundstenen,  maatte  blive 
til  Glæde  og  Velsignelse,  og  sluttede  med  at  bede  Herren 
velsigne  denne  Gjerning.  Hun  nedlagde  en  hende  overrakt 
Sølvplade  med  følgende  Indskrift:  Den  15de  Juli  1865  lagde 
Enkedronning  Caroline  Amalie  Grundstenen  til  denne  Bygning, 


M  I  et  andet,  næsten  ligelydeude  Udkast,  ogsaa  skrevet  med  Rør- 
dams Haand,  staar  paa  dette  Sted:   25000  Rbd. 

som  af  danske  Mænd  og  Kvinder  rejses  til  kjæriigt  Minde 
om  Caroline  Amalies  moderlige  Omlui  for  Danmarks  Ungdom. 
Efter  at  Grundstenen  var  lagt,  talte  llørdam  og  nedbad 
Herrens  Velsignelse  over  Værket.  Endnu  blev  en  Sang 
sunget,  hvorpaa  Hds.  Majestæt  tog  Afsked.  Saavel  ved  An- 
komsten som  ved  Bortkjørselen  hilsedes  hun  med  levende 
Hurraraab  af  den  forsamlede  Mængde  ^). 

Til  denne  Skole  vedblev  P.  Kørdam  siden  hele  sin  Leve- 
tid at  staa  i  det  venligste  Forhold,  og  i  mange  Aar  under- 
viste han  Børnene  her  en  Gang  om  Ugen,  naar  han  (sæd- 
vanlig om  Tirsdagen)  kom  til  Kjøbenhavn. 

I  Aaret  1865  gjorde  P.  Eørdam  sine  sædvanlige  Rejser  til 
Sydsjælland,  og  der  er  da  ogsaa  fra  dette  Aar  opbevaret  en 
Række  Breve  til  hans  Hustru,  som  paa  Grund  af  sin  Svaghed 
maatte  føre  et  meget  tilbagetrukket  Liv  i  Hjemmet.  Det 
var  Iselingen ,  Hammer  og  Rønnebæksholm ,  han  besøgte ,  og 
han  følte  sig  vel  i  Vennekredsene  paa  disse  Steder.  Den 
gamle  Assessor  Aagaard,  der  nu  var  svag,  oplivedes  synlig 
ved  hans  Komme  og  vilde  nødig  give  Slip  paa  ham  igjen. 
Det  stærke  Trosliv  hos  P.  Rørdam  var  for  den  gamle,  der 
saa'  sin  Afskedsstund  imøde,  til  Bestyrkelse  og  Trøst 2).  Om 
sit  Besøg  hos  Broderen  i  Hammer  ytrer  P.  R.  i  et  Brev  fra 
samme  Tid : 

„Jeg  har  idag  hørt  Christian;  der  er  Noget  veemodigt  i 
haus  Tale;  det  er,  som  om  han  laae  i  idelig  Strid  med  sit 
Hjerte  og  aldrig  kunde  stige  høit,  saa  høit,  at  han  i  Christo 
Jesu  Vorherre  kunde  see,  at  vi  har  stridt  Striden  og  vundet 


M  Berl.  Tid.  for  15.  Juli  1865. 

')  Da  Assessor  Holger  Halling  Aagaard  døde  Aaret  efter,  holdt 
P.  Rørdam  Ligtalen  over  ham  (11.  Juul  1866)  og  har  deri  givet 
et  saare  smukt  Billede  af  den  gamle  Hædersmand.  (Leiligheds- 
taler  S.  23  ff.) 

17*' 

Seireu!  Meu  jeg  havde  ellers  Nytte  af  hvad  han  sagde,  fol- 
det var  om  ..Kjærlighed  til  Næsten",  og  det  kan  man  altid 
trænge  til  at  høre :  thi  der  kommer  jo  let  en  Kurre  paa 
Traaden,  baade  med  dem,  som  staae  os  nærmere,  og  med  dem, 
som  staae  os  fjernere". 

„Det  er  en  stor  Velsignelse  at  eie  den  Oplysning  om 
Ordet,  thi  den  bevarer  os  fra  at  komme  til  at  gjentage  os 
selv,  at  ende,  hvor  man  skal  begynde,  og  begynde,  hvor  man 
skal  ende;  men  Oplysningen  er  dog  ikke  Livet;  og  mulig  er 
det  nye  Liv  stærkere  hos  mangen  een,  der  mangler  den  Op- 
lysning, end  hos  dem,  der  har  det  Lys". 

Naar  P.  Eørdam  her  siger,  at  den  grundtvigske  Oplys- 
ning om  „Ordet"  sikrer  en  Prædikant  mod  at  komme  til  at 
gjentage  sig  selv ,  saa  vil  denne  Bemærknings  Rigtighed 
næppe  være  indlysende  for  alle.  Mange  ville  netop  have 
fundet ,  at  han  selv  i  hver  Prædiken  gjentog  det  samme. 
Altsaa  er  det  vel  ikke  „Oplysningen  om  Ordet" ,  der  sikrer 
Prædikanten  mod  Gjeutagelsens  Trivialitet,  men  den  Overbe- 
visningens Kraft  og  den  Livfuldhed ,  hvormed  Vidnesbyrdet 
fremføres,  der  holder  baade  Taleren  og  Tilhørerne  vaagne  og 
fordriver  Kjedsomheden ,  som  den  idelige  Gjentagelse  af  det 
samme,  selv  om  det  er  nok  saa  godt  og  nok  saa  rigtigt, 
ellers  let  vækker. 

For  øvrigt  antyder  Brevet  den  Forskjel,  der  var  mellem 
de  to  Brødre,  Christian  og  Peter  Rørdam.  Medens  den  yngre 
helt  og  holdent  havde  sluttet  sig  til  den  grundtvigske  Oi»- 
fattelse,  saa  stod  den  ældre  ganske  paa  gammel-luthersk 
Grund,  dog  med  Anerkjendelse  af  Grundtvigs  vækkende  Be- 
tydning, og  uden  Spor  af  Bitterhed  over  for  Mændene  af 
grundtvigsk  Retning.  I  ..Kjærlighed  til  Gud"  stod  de  to 
Brødre  hinanden  lige:  men  i  „Kjærlighed  til  Næsten"  havde 
den  ældre  Broder  utvivlsomt  Fortrinnet.  Han  havde  ikke  den 
yngre  Broders  Originalitet;  men  det  i  høj  Grad  tillidvækkende 
ved  hans  Personlighed  har  ladet  hans  Gjerning  være  til  Be- 

styrkelse  og  Velsignelse  for  mauge.  Frisindet  i  Ordets  bedste 
Betydning  var  han,  og  blev  det  med  Aarene  bestandig  more; 
enhver  Bestræbelse  for  Menneskevel,  aandeligt  eller  materielt, 
fra  hvad  Side  Initiativet  end  udgik,  havde  hans  dybeste  Sym- 
pathi ;  medens  den  yngre  Broder ,  praktisk  set ,  mere  satte 
Frihedsidealet  i  at  følge  sin  egen  Genius.  I  de  to  Brødres 
ydre  Fremtræden  var  der  en  iøjnefaldende  Forskjel.  Medens 
den  yngre  nemlig  altid  førte  Glæden  med  sig,  var  den  ældres 
Fremtræden  langt  mere  stilfærdig;  men  han  havde  dog,  som 
Broderen  engang  sagde  om  ham  ,  en  vederkvægende  Evne  til 
at  være  glad,  en  Gave,  der  ofte  kastede  Solblink  over  hans 
Omgivelsers  Liv,  og  som  sikkert  vilde  være  traadt  mere  frem, 
hvis  en  mangeaarig  legemlig  Svaghed  og  anden  Sorg  ikke 
havde  øvet  sin  kuende  Magt  over  den  naturlige  Livsglæde. 
Under  alle  Forhold  blev  hans  Trofasthed  mod  gamle  Veimer 
og  gamle  Forbindelser  den  samme.  Christian  og  Peter  Rør- 
dam kunde  vel  af  og  til  tørne  sammen ;  thi  i  naturlig  Kraft 
lignede  de  to  Brødre  hinanden ;  men  den  broderlige  Kjærlig- 
hed vandt  dog  altid  Sejer. 

I  et  Brev  fra  Rønnebæksholm  ytrer  P.  K. : 
„Paa  Veien  herhen  [fra  Hammer]  var  jeg  oppe  og  saae 
paa  Støtten,  som  blev  reist  for  Marie  ^)  4.  August  1854.  Slut- 
ningen af  Indskriften  lyder  saaledes:  „Hendes  Sjel  er  hos 
Guds  Engle;  hun  var  vor  Frelser  kjær;  hun  var  os  kjær", 
og  det  er  sandt  og  rigtigt  sagt.  —  Egnen  her  omkring  er  dog 
yndig;  de  høie  Banker,  den  skjøune  Skov  og  Udsigten  til 
Havet;  mig  synes,  at  her  paa  en  Maade  er  friskere  Luft  end 
hjemme;  maaskee  kommer  det  deraf,  at  her  hverken  er  saa 
mange  Huse  eller  saa  mange  Menuesker,  som  hvor  vi  boe; 
men  det  gjør  godt  at  kunne  see  vidt  omkring  og  høit  op. 
Det  Sidste  gjorde  jeg  ogsaa,  mens  jeg  kjørte;  thi  jeg  sad 
og  saae  efter  3  Musvaager,   som  var  stegne  saa  høit,   at  de 


^)  Fru  Grundtvig. 

for  mine  Øiue  var  som  Lærker;  men  tillige  var  der  imellem 
dem  en  lille  Fugl,  jeg  lænker  en  Stær,  som  de  alle  3  var 
efter,  men  uden  at  kunne  uaae  den;  det  var,  som  om  den 
lille  Fugl  ordentlig  gjorde  Nar  ad  alle  de  store  Fugle.  Og 
saaledes  gaaer  det  Hjertet,  naar  det  er  i  Pagt  med  Aanden, 
da  træde  vi  paa  Slanger  og  paa  Skorpioner". 

P.  Rørdams  Breve  til  hans  Hustru  fra  1865  (hendes 
sidste  Leveaar)  skulle  for  øvrigt  ikke  her  meddeles;  men  det 
skal  kun  bemærkes,  at  gjennem  dem  alle  gaar  den  samme 
Tone:  „Du  er  mig  til  Velsignelse;  ved  din  Tale  og  ved  din 
Omgængelse,  ved  din  Tro  og  ved  din  Kjærlighed  og  ved  den 
Aandens  Kraft,  der  udgaaer  fra  dig,  er  jeg  bleven  forbedret, 
saa  Du  er  min  fuldtro  Medhjælp  til  det  evige  Liv.  Du  lever 
ikke  forgjæves;  Du  har  Glæde  af  dit  Liv;  Gud  lønne  Dig  for 
din  Ømhed  og  for  den  Sødme,  der  udgaaer  fra  Dig!  Ligen 
kan  see  paa  mig  eller  tale  til  mig  som  Du!"  Hvert  af  de 
mangfoldige  Breve,  Rørdam  under  sit  Feltliv  havde  skrevet 
til  sin  Kone,  indeholdt  lignende  Udtalelser.  Gjentagelsen 
trættede  ham  ikke,  og  for  hende  har  den  vistnok  været  til 
Yederkvægelse.  Men  Kjærligheden,  som  omgav  hende,  kunde 
ikke  standse  den  tærende  Sygdom,  hvoraf  hun  led.  —  Følgende 
Brev  angaar  hendes  sidste  Tid.  Søsteren,  til  hvem  P.  Rørdam 
har  skrevet  Brevet,  havde  nu  fundet  et  Hjem  i  Kirkehelsinge 
Præstegaard  i  Vest-Sjælland,  efter  at  hun  med  sin  Mand  ved 
Krigen  var  fordreven  fra  Ulderup  i  Sundeved. 

P.  Rørdam  til  Fru  Bolette  Feilberg. 

[Lyngby]  15.  Januar  [186(3]. 
Kjæreste  Bolette! 
Jutta  er  nu  meget  svag;  i  meer  end  8  Dage  har  hun 
været  sengeliggende.  Men  hun  er  øm  og  trofast ,  mild  og 
kjærlig,  som  hun  har  været  alle  sine  Dage.  Det  gjør  saa 
godt  at  see,  at  der  er  et  uforkrænkeligt  Væsen,  som  blom- 
strer og  udvikler  sig,  skjøndt  det  udvortes  Menneske  falmer. 

Hun  er  fuldkomuien  rolig  for  Fremtiden;  thi  hun  er 
sikker  og  vis  paa  Syndernes  Forladelse,  Kjødets  Opstandelse 
og  paa  det  evige  Liv. 

Hvad  der  stadigt  trøster  hende,  er  dette  Herrens  Ord: 
„den  som  æder  mit  Kjød  og  drikker  mit  Blod,  har  det  evige 
Liv,  og  jeg  skal  opreise  ham  paa  den  yderste  Dag". 

1  hendes  Rjel  er  baade  Kraft,  Varme  og  Lys;  derfor  er 
hun  ikke  til  Byrde,  hverken  for  sig  selv  eller  Andre,  men  nu 
som  altid  baade  til  Trøst  og  til  Glæde, 

Men,  hun  vil  gjerne  leve;  hun  er  hverken  ked  af  at 
leve  eller  træt  af  Livet.  Derfor  søger  vi  Kaad,  hvor  vi  troer, 
der  er  noget  at  finde.  —  — 

Nytaarsdag  bad  jeg  for  hende  i  Kirken,  at  Vorherre  vilde 
lade  hende  leve  og  gjøre  hende  rask;  men  at  han  tillige  vilde 
give  os  et  ydmygt  Sind,  saa  vi  bøiede  os  under  hans  kjær- 
lige Haand;  samt  at  han  vilde  være  vor  Kraft  og  Trøst, 
Ære  og  Glæde  paa  Jorden  og  i  Himlen. 

Gud  skee  Lov!  her  er  saa  stille  og  roligt  i  Huset;  ingen 
Storm  eller  Regnskyl;  alt  gaaer  mildt  og  fredeligt;  Guds  Fred 
er  hos  os,  forinden  og  foruden!  Gud  skee  Lov!  Vi  synger 
mange  Psalmer  for  hende,  og  det  gjør  hende  godt. 

Hun    hilser   Eder   kj ærligst.     Vorherre   være    med   Eder, 

med  sin  Trøst  og  Glæde ! 

Din 

P. 

Det  næste  Brev,  P.  Kørdam  skrev  til  sin  Søster,  inde- 
holder en  kort  Meddelelse  om,  at  hans  kjærlige  Hustru  nu 
havde  udstridt. 

[Lyngby]  2L  Januar  [1866]. 

Kjæreste  Bolette! 

Imorges  Kl.  4V2  kaldte  Vorherre  min  kjære  og  kjærlige 

Jutta  hjem  til  sig.    Du  veed,  hun  holdt  ogsaa  meget  af  Dig, 

saare    meget.     Hun   lignede   sig   selv    til   det  Sidste,    øm   og 

trofast,  nøisom  og  fordringsfri  har  hun  været  alle  sine  Dage. 

I  Ousdags  jeg  kom  ind  til  heude,  det  var  i  Dagningen, 
og  spurgte:  „hvorledes  har  du  det",  svarede  hun:  „godt;  jeg 
ligger  og  tænker  paa,  om  Solen  vilde  staae  op  og  skinne, 
saa  jeg  kunde  see  dig  og  lille  Jutta". 

Vi  bekjendte  Troen  og  bad  Fadervor  tilsammen,  sang 
saa  Psalmer,  sidst  „Gak  under  Jesu  Kors  at  staae";  derpaa 
di'og  hun  3  dybe  Suk  og  sov  ind. 

Gud  glæde  hendes  Sjel  i  Himmerig!  og  Gud  skee  Lov, 
at  de  Dødes  Opstandelse  er  tilkommende.  Begravelsen  har 
vi  tænkt  os  Tirsdagen  den  30te  Kl.  12.  Vorherre  være  med 
Eder!      Hils  Feilberg  kjærligst! 

Din 
F. 

Det  er  mig  sagt,  at  da  Fru  Jutta  Eørdam  var  død,  sad 
heudes  Mand  i  mange  Timer  ganske  stille  og  saa'  Døden  ind 
i  Øjet,  og  derpaa  stod  han  op,  fattet  og  rolig,  og  tog  fat 
paa  den  Gjerniug,  som  den  forestaaende  Jordefærd  krævede. 
I  Berl.  Tidende  lod  han  indføre  følgende  Bekjendtgjørelse : 

Imorges,  Kl.  4^2,  kaldte  Vorherre  min  kjære  og  kjærlige 
Hustru,  Jutta  Christiane  Olavia  Berta,  født  Carlsen,  hjem  til 
sig.  Hun  var  en  Prydelse  for  de  Danske  Qvinder:  hun  sov 
ind  i  Vorherres  Jesu  Christi  Tro. 

Begravelsen ,  som  vil  finde  Sted  fra  Lyngbye  Kirke ,  er, 
vil  Gud,  bestemt  til  Tirsdagen  den  30te  Januar,  Middag 
Kl.  12. 

Lyngbye  Præstegaard  21de  Januar  18t)6. 

Rørdam. 

Til  Slægtninge  og  Venner  i  en  vid  Kreds  skrev  P.  Rørdam 
selv  og  meldte  Dødsfaldet.  Blandt  de  mange  Breve,  som  han 
i  Dagene  næimest  efter  sin  Hustrus  Død  fik,  kunne  følgende 
hidsættes: 

Dr.  H.  Chr.  Rørdam  til  I'.  Rørdam. 

Hammer  23.  Januar  186(j. 
Min  kjære  Broder! 
Det  var  et  Sorgens  Budskab ,  dit  Brev  bragte  os  idag 
ved  Efterretningen  om  din  kjære  og  elskelige  Hustrus  Død. 
Lovet  være  Guds  Barmhjertighed,  som  oplyste  hendes  Sjel  og 
styrkede  hende  med  den  Helligaands  Trøst  under  Sygdommens 
lange  og  tunge  Dage,  og  som  gav  hende  en  god  og  salig 
Udgang  af  denne  Verden.  Men  Døden  og  Skilsmissen,  om- 
endog  vi  veed,  at  den  varer  kun  en  liden  Stund,  er  altid  en 
Hjertesorg  for  os  arme  Mennesker.  Dog  i  vor  Herres  Jesu 
Christi  Navn  skulle  vi  løfte  vort  Hoved  frit  op  over  Sorgen 
og  Savnet  og  skue  med  klare  Øiue  ind  i  den  levende  Guds 
Stad ,  hvor  den  Herre  Christus  vil  samle  sit  Folk  efter  Van- 
dringens Uro  og  Møie,  som  følger  med  denne  Verden  for  vore 
Synders  Skyld.  Det  var  skjønt,  at  Du  i  den  sidste  Stund 
kunde  sidde  ved  din  Hustrus  Leie  og  husvale  hendes  Sjæl 
med  Guds  Ord  og  med  gudhengiven  Bøn  og  Andagt.  Men 
jeg  ønsker  nu,  at  Gud  vil  styrke  Din  Sjæl,  min  kjære  Broder, 
til  en  ydmyg  og  trøstefuld  Hengivelse  i  Guds  faderlige  Eaad 
og  Tilskikkelse,  thi  Du  faar  vel  efterhaanden  et  stort  Savn 
at  føle;  og,  naar  en  saa  elskelig  Ven  vandrer  bort  fra  vor 
Side  og  ikke  mere  skal  sees  i  dette  vort  timeljge  Liv,  da  vil 
mangen  Gang  Længselens  tunge  Timer  nedbøie  Sjælen.  Da 
skal  det  betænkes  og  gjennemtænkes,  at  vort  hele  jordiske 
Liv  er  jo  i  sig  selv  dog  kun  en  Ventetid,  en  Taalmodigheds- 
tid,  en  stakket  Begyndelse  paa  den  Tid,  som  er  evig,  og  som 
skal  blive  evigt  salig  for  Guds  Børn,  der  have  stridt  den 
gode  Strid.  Guds  Velsignelse  og  Fred  give  din  Sjæl  Hvile 
og  husvale  Dig  med  Troens  stærke  Trøst  i  Christo  Jesu  vor 
Herre.  Og  Gud  lade  sin  Naades  blideste  Trøst  vederkvæge 
din  kjære  Datters  bedrøvede  Hjerte! 

Om  Gud  vil,  møder  jeg  hos  Dig  ved  din  Hustrues 
Jordefærd,  og  jeg  skal,  om  Gud  vil  give  Naade  dertil,  tale 
et  kjærligt  Ord  ved  hendes  Grav. 

Couradine  og  vore  Døttre  sørge  veemodigeu  ved  din 
elskelige  Hustrus  Bortkaldelse,  og  jeg  bar  deres  kjærlige 
Hilsen  at  bringe  Dig  og  lille  Jutta  fra  Dem.  Miu  kjære 
Broder !  Guds  Fred ,  som  overgaaer  al  Forstand .  bevare  dit 
Hjerte  og  dine  Tanker  i  Christo  Jesu! 

Din 
Christiaii. 

Pastor   G.  Busck  til  P.  Rørdam. 

Brøndbyvester  '23.  Jan.  1866. 
Min  kjære  gamle  Ven! 
Saa  har  Vorherre  hjemkaldt  den  trofaste ,  kjærlige  Sjel 
til  den  Deel  af  sit  Rige,  hvor  „Rosen  har  ei  Torne,  og  Tiden 
ingen  Tand,  men  Alting  blomstrer  i  Livets  Land"  —  ja  Hans 
Villie  ske!  Dermed  ledsage  vi  jo  den  Bortdragne,  om  vi  end 
græde,  medens  vi  sige:    Ske  din  Villie  Gud! 

Jeg  faaer  vel  fra  Avisen  (eller  Spreckelsen)  Underret- 
ning om  Begravelsen,  hvor  jeg  gjerne  vilde  være  med;  thi 
Gud  veed,  jeg  holdt  saa  meget  af  hende,  saa  mit  Hjerte  beder 
i  Sandhed  for  hende:  Gud  glæde  din  Sjel  i  sit  Himmerig! 

Og  Han,  den  Samme  Trofaste  og  Albarmhjertige  Fader, 
trøste  og  styrke  nu  Dem ,  som  han  har  trøstet  og  styrket 
mig  i  en  lignende  Trængsels  Tid,  at  Deres  Sjel  kan  nynne 
paa,  hvad  Deres  Juttas  Sjel  synger  med  Styrke:  „Lovet,  ja 
lovet  være  Du  evig  gode  Gud" ! 

Deres  hengivne 

G.  Busck. 

Da  Rørdam  havde  meddelt  Busck  sit  og  sin  Datters 
Ønske  om,  at  han  vilde  tale  ved  Jordefærden,  indløb  der 
følgende  Svar: 

Pastor   G.  Busck  til  P.  Rørdam. 

25.  Jan.,  Kl.  10. 
Nu  modtog  jeg  Deres  Brev  og  havde  vist  ogsaa  sagt  Ja 
at  komme  og  tale  efter  Deres  Begjæring,   men   meest  rørte 

det  mig  dog.  at  den  lille  Moderløse  ogsaa  svarede  Dera: 
Busck  ^);  thi  saa  synes  mig,  at  jeg  har  den  Salige  Juttas 
Opfordring  eller  dog  Billigelse  gjennem  hendes  tvende  Dyre- 
barestes  Ønske  at  tale  et  Ord  i  hans  Navn,  som  er  Veien  og 
Sandheden  og  Livet!  Med  Fru  Grundtvig  havde  jeg  allerede 
aftalt  at  følges  paa  Tirsdag.  Før  kan  jeg  det  ikke,  da  jeg 
har  en  stor  Begravelse  Mandag  Eftermiddag,  thi  før  ere 
de  aldrig  samlede  her  hos  os.  Gud  bevare  os  i  Naade  vor 
gamle  faderlige  Ven 2);  thi  igaar,  jeg  var  der,  var  han  for- 
færdelig medtaget,  og  Gud  styrke  Dem  og  Eders  lille  Jutta, 
saa  Vorherre  maa  faae  sin  Friis  i  sin  Time  hos  Eder  med 
det  gamle  Psalmeord: 

O  hvor  ofte  har  din  Magt 
Roser  ud  af  Torue  bragt! 


Guds  Fred  og  broderlig  Hilsen ! 


G.  Busck. 


E.  Sk.  De  sørger  jo  nok  for,  at  Deres  Broder  Christian 
(og  Hans,  dersom  han  vil  tale)  faaer  Ordet  først,  som  er  det 
mest  passende. 

Begravelsen  fandt  Sted  under  stor  Deltagelse;  thi  vel 
havde  den  afdøde  længe  ført  et  tilbagetrukket  Liv,  men  alle, 
der  havde  kjeudt  hende,  havde  sat  hende  meget  højt,  og 
mange  var  der,  som  gjerne  vilde  vise  hendes  Ægtefælle  deres 
Deltagelse. 

Efter  dennes  Ønske  talte  hans  fornævnte  ældste  Broder, 
Christian,  og  Pastor  G.  Busck  ved  Jordefærden  i  Lyngby 
Kirke.  Selv  holdt  han  dog  Hovedtalen.  Efter  Opfordring  af 
flere  lod  han  Talen  siden  trykke;  den  havde  gjort  et  dybt 
Indtryk  paa  Tilhørerne  og  blev  til  Opbyggelse  og  Glæde  for 
mange,  som  ikke  havde  kunnet  være  tilstede  ved  Begravelsen. 
Da  jeg,    nogle    Dage   efter   at    Talen   var   udkommen,    havde 


Nemlig  paa  Faderens  Spørgsmaal,  hvem  hun  ønskede,  der  skulde 

tale  over  Moderen. 

Grundtvi"'. 

noget  at  udrette  paa  det  store  kgl.  Bibliothek,  kom  eu  af 
dettes  gamle  Embedsmænd,  der  ellers  plejede  at  sysle  langt 
mere  med  Fortidens  end  med  Nutidens  Litteratur,  hen  til 
mig  og  udtalte  sig  kjendelig  stærkt  bevæget  om  Talen.  Han 
havde  dog  aldrig  kjendt  den  Kvinde,  som  den  gav  et  Billede 
af,  og  selv  var  han  altid  forbleven  ugift:  men  jeg  havde  en 
Fornemmelse  af,  at  P.  Pørdams  Tale  havde  berørt  nogle  af 
de  dybest  liggende  Strenge  i  den  gamle  Mands  Sjæl.  Et  Ud- 
tog af  Talen  maa  finde  Plads  her  ^). 

.,Hvad  Cxuds  Ords  Tjener  oplever,  oplever  han  ikke  blot 
for  sin  egen  Skyld,  men  ogsaa  for  deres  Skyld,  han  lever 
med  og  lever  for.  Hvorvidt  jeg  nu  vil  blive  bedre,  stærkere 
i  Aanden  og  saaledes  Menigheden  nyttigere  ved  den  Sorrig 
og  det  Savn,  Vorherre  har  tilskikket  mig,  vil  Tiden  vise; 
Vorherre  hjælpe  mig!  Men  I,  som  elske  mig,  beder  en  god 
Bøn  for  mig,  at  I  ikke  skulle  have  Skam  af  mig  paa  Vor- 
herres Jesu  Dag. 

Hvad  Guds  Ords  Tjener  oplever,  oplever  han  ikke  blot 
for  sin  egen  Skyld,  men  ogsaa  for  Menighedens  Skyld,  og  jeg 
vil  derfor,  ved  den  Helligaands  Xaade,  i  Da§  sige  eder,  hvad 
jeg  i  denne  Tid,  da  I  ikke  have  hørt  min  Røst,  fordi  jeg 
har  siddet  stille  og  beskuet  Døden  i  dens  Nærhed,  har  sagt 
mig  selv  og  søgt  at  indprente  min  egen  Sjæl. 

Jeg  har  da  sagt  til  mig  selv,  hvad  jeg  nu  siger  eder: 
Lader  os  ikke  gjøre  hverandre  Livet  surt  og  beeskt,  medens 
vi  vandre  tilsammen;  lader  os  heller  ikke  forarge  eller  for- 
føre hverandre,  medens  vi  følges  ad  paa  Veien,  men  lader  os 
skjønne  paa  hverandre  og  hjælpe  hverandre  til  at  uaae  Maalet, 
inden  Døden  kommer;  thi  naar  Døden  kommer  og  gjør  Skils- 
misse imellem  os,  er  det  for  seent  og  for  silde.  —  —   — 


Talen  blev  trykt  i  Dansk  Kirketidende;  et  Særtryk  af  den  ud- 
'ielte  P.  R.  til  Slægtninge  og  Venner.  Siden  er  den  optagen 
iblandt  hans  Lejlighedstaler. 

Men,  Gud  være  lovet!  jeg  har  ogsaa  siddet  stille  og 
beskuet  Livet  i  dets  Nærhed !  og  jeg  har  tænkt  over  den 
Kraft,  som  overvinder  Døden,  og  jeg  har  seet  paa  det  Lys, 
som  aldrig  slukkes.  —  —  — 

„Skab  i  mig  et  reent  Hjærte,  o  Gud!  og  forny  en  stadig 
Aand  inden  i  mig!"  saaledes  er  der  tidt  bedet,  og  saaledes 
have  vi  alle  behov  at  bede.  Men  I,  der  kjendte  min  kjære 
og  kjærlige  Hustru,  I  skulle  vidne  med  mig,  at  over  Jutta 
hvilede  der  en  stadig  Aand,  og  at  den  Aand,  der  hvilede 
stadig  over  hende ,  var  Ærlighedens ,  Fredens  og  Glædens, 
hvorfor  hun  ogsaa  var  saa  nem  at  kjende,  og  saa  let  at 
huske.  Hverken  I  eller  jeg  har  seet  hende  gnaven,  værkelig 
eller  lunefuld.  Hun  lignede  sig  selv  Morgen  og  Aften,  i 
Vaar  og  i  Høst,  da  hun  var  rank  som  et  Ax  og  let  som  en 
Kaa,  og  —  da  de  lange  Sygdoms  Aar  kom  over  hende.  „I 
Hjærtet  Fred  og  Smil  paa  Kind,  Guds  Faradiis  for  Øje",  saa- 
ledes var  hun ,  og  Gud  være  lovet !  saaledes  er  hun ,  kun  at 
nu  har  hun  det  meget  bedre;  thi  nu  har  hun,  ved  Vorherres 
Jesu  Naade,  overvundet  Døden. 

Fordi  der  var  en  stadig  Aand  over  Jutta,  derfor  var 
hun  ogsaa  stadig  til  sit  Arbeide.  Men  hun  havde  ikke  mange 
Arbeider,  hun  havde  ikke  mange  Maal.  Hun  havde  eet  Maal, 
dette  Maal:  selv  at  blive  salig,  og  at  hendes  Mand  og  hendes 
Barn  maatte  blive  salige  med  hende,  og  om  dette  Maal  sam- 
lede hun  sin  hele  Kraft  lige  til  det  sidste.  Og,  fordi  hun 
ikke  spredte  sine  Kræfter,  men  samlede  sine  Kræfter;  fordi 
hun  var  tilfreds  med  sin  lille  Verden;  fordi  hun  var  tro  over 
lidet,  derfor  havde  hun  et  saare  rigt  Udbytte  af  sit  Liv,  der- 
for blev  hun  en  saare  trøstefuld  og  beroligende  Kvinde.  Naar 
jeg  da  sagde  til  hende:  „Jutta!  du  er  mig  til  Velsignelse-', 
du  bereder  Veien  for  Herren  til  mit  Hjerte ,  og  du  hjælper 
mig  til  at  blive  et  godt  Menneske"  —  og  jeg  kjender  ingen 
større  Ære  end  at  kunne  blive  et  godt  Menneske  —  saa 
glædede  hun  sig  saare ,  og  hun  sagde :  „Saa  har  jeg  ikke 
levet    forgiæves",    og   hun    takkede   Gud    saa  ydmj'gelig;   thi 

him    mindedes    med  Veemod,    at   det    var   Eva,    der    forførte 
Adam. 

Fordi  der  var  en  stadig  Aaud  over  Jutta,  og  fordi  den 
stadige  Aand,  der  var  over  hende,  var  den  gode  Helligaand, 
den  eneste  stadige  Aand  midt  i  denne  ustadige  Verden ,  der- 
for var  hendes  Tale  uden  Omsvøb  og  Forbehold,  klar,  rolig, 
sindrig,  billig  og  upartisk.  End  ikke  sine  kjæreste  Venner 
holdt  hun  med,  naar  hun  fandt,  de  havde  L'ret;  men  hun 
regnede  sikkert  paa ,  at  hendes  Venner  vidste ,  at  hun  sagde 
dem  ikke  imod  for  sin  egen  Skyld,  thi  hun  var  en  fordrings- 
fri  Kvinde,  men  kun  for  Sandhedens  Skyld.  Sine  Venner 
har  hun  givet  mange  gode  Raad.  I  mindes  alle  med  Lyst, 
hvor  ypperlig  hun  var  til  alt,  hvad  der  hedder  Eaadslaguing ; 
thi  hun  havde  en  sjælden  Gave  til  at  løse  Knuder,  og  hun 
løste  dem  lempelig,  thi  hun  omgikkes  alle  Mennesker  „varlig" 
og  med  „Ærbødighed.  —  —  — 

Jutta  kunde  glemme  sig  selv  over  dem,  hun  elskede; 
hun  var  saa  stadig  i  sin  Kjærlighed  til  mig,  at  jeg  mange 
Gange  har  sagt  til  hende :  „Høiene  rokke,  og  Bjergene  vakle, 
men  din  Kjærlighed  vakler  ikke".  Men  det  gjør  en  Hustrus 
Hjerte  godt,  at  hun  bliver  paaskjønuet  af  sin  egen  Mand; 
„deraf  groer  jeg",  har' Jutta  saa  ofte  sagt  til  mig;  vi  trænge 
alle  til  Varme.  —  —  — 

Fordi  Jutta  var  stadig  til  at  nytte  og  bruge  det  Guds 
Ord,  vi  ere  døbte  til,  derfor  skete  det,  at.  den  stadige  Aand 
kom  over  hende  og  blev  over  hende.  Thi  det  er  Vorherre, 
som  døber  os  med  deu  Helligaand.  Og  fordi  vi  begge  støt- 
tede os  til  dette  Livets  Ord,  derfor  skete  det,  at  vi  kom  til' 
at  forstaae  hinanden.  Thi  kun  Vorherre  smelter  Sjelene  til- 
sammen. Og,  fordi  Jutta  indtil  det  sidste  blev  ved  med  at 
drikke  af  Livets  Kilde,  derfor  ravede  hendes  Sjæl  ikke  i 
Mørke,  da  Døden  kom;  inden  Døden  kom,  saae  hun  Lys  i  de 
evige  Boliger  og  Venner  i  de  evige  Boliger.  Thi  i  sit 
Hjerte  havde  hun  Hjertets  bedste  Ven,  Morgeurøden  fra 
det  Høie.    Og  hun  glædede  sig  til  de  Dødes  Opstandelse;  ja. 

hvor  tidt  har  huu  ikke  sagt  til  mig:  „Hvilken  Fryd,  uaar  vi 
samles  for  Guds  Throue!"  —  —  Og  fordi  hun  havde  dette 
Haab ,  derfor  vaagede  huu  over  sin  lille  Verden ,  ikke  med 
den  fortærende  Skinsyge,  men  med  gudelig  Nidkjærhed.  Og 
fordi  hun  ventede  Alt  af  Guds  Naade,  haabede  hun  ogsaa,  at 
Vorherres  Time  kom,  da  han  vilde  opreise  vort  dybt  sjunkne 
Fædreneland;  thi  hun  var  een  af  Danmarks  ømme  og  kjær- 
lige Døttre. 

Saa  takker  jeg  dig,  kjære  Herre  Christus!  fordi  du  lod 
mig  leve  med  denne  velsignede  Kvinde,  og  fordi  du  gav 
vort  Barn  denne  ømme  og  forstandige  Moder.  Glæd  Juttas 
Hjerte  i  din  Himmel !  Velsign  hende  for  al  hendes  Trofast- 
bed og  Kjærlighed!  Vær  du  vor  Vogter!  Vær  du  vort  Skjold, 
at  vi  maa  leve  og  voxe  ved  dig!  Aand  dybt  og  varmt  ned 
over  denne  Forsamling,  at  vi  maa  troe,  at  du  er  vor  Hyrde, 
der  veed,  hvad  vi  have  behov,  og  som  har  Omsorg  for  os. 

Saa  takker  jeg  eder  for  eders  kjærlige  Nærværelse  og 
for  de  venlige  Lys,  I  tændte,  og  for  de  skjønne  Kranse,  I 
bandt,  min  Jutta  til  Ære.  Vorherre  velsigne  eder,  at  I,  hvor 
i  bygge  og  bo,  maa  udbrede  Christi  Vellugt! 

Lovet  være  Gud,  som  efter  sin  store  Barmhjertighed 
har  igjenfødt  os  til  et  levende  Haab  formedelst  Christi  Op- 
standelse fra  de  Døde!" 

Dagen  efter  Jordefærden  modtog  P.  Rørdam  følgende 
Brev: 

Enkedronning  C.  A.  til  P.  Rørdam. 

[Amalienborg]  d.  oL  Januar  1866. 
Kjære  Kørdam! 
Jeg  maa  høre,  hvorledes  De  har  det  siden  den  høitidelig 
vemodige  Dag  igaar.  Jeg  har  takket  Gud,  at  han  for- 
lenede Dem  Kraft  til  at  tale,  hvilket  maa  have  gjort  et  dybt 
Indtryk  paa  hele  Menigheden!  Hvor  velsignet,  og  hvor  sand 
var  Deres  Beskrivelse  over  den  forklarede,  yndige  Sjæl,  som 

De  var  saa  lykkelig  at  kunne  kalde  Deres  Jutta!  Hvilken 
Lykke  for  en  Kone  at  faae  et  sligt  Eftermæle  af  hendes 
Mand!  Hvor  skjøn  er  Grundtvigs  Minde -Sang  om  hende! 
Forbilledet  af  Bruden!  Jeg  bebreider  mig  det  nu.  ei  oftere 
at  have  besøgt  hende;  thi  altid  fik  man  et  rigt  Udbytte  af 
hendes  Samtaler,  og  altid  en  Følelse  af:  hendes  Væsen  tyst^). 
Hvor  maa  de  nu  føle  alting  tomt  og  øde  i  Deres  før  saa 
skjønne  Hjem!  Herren  hjelpe  Dem  over  denne  første  svære 
Tid!  Og  det  vil  ogsaa  den  kjære  trofaste  Herre.  Jeg  veed 
ei ,  om  De  føler  Dem  stærk  nok  til  at  begynde  i  Skolen  ^) ; 
skulle  vi  ei  vente  noget  endnu?  Maaske  til  i  Marts?  Og 
Tirsdags  Møderne,  jeg  mener  de  historiske^),  opsætter  vi 
indtil  længere  hen!  Kaikar  har  for  nogen  Tid  lovet  mig  at 
holde  et  Par  Foredrag,  maaskee  disse  kunne  for  øieblikket 
afløse  de  historiske. 

I  Aftes  endte  Helveg  Syvstjernen  *).  Han  beklagede 
meget  ikke  at  have  kunnet  komme  til  Lyngby  igaar:  des- 
værre var  jeg  Skyld  deri;  thi  først  i  Mandags  Aftes  under- 
rettedes han  om  at  komme  til  Amalienborg  den  -SOte ,  og 
begge  Dele  kunde  ei  forenes. 

De  vil  paa  det  hjerteligste  hilse  Deres  lille  Datter  og 
den  kjære  Franciska  Carlsen.  Ligeledes  Haralda,  hvis  hun  er 
hos  Dem.     Guds  Fred! 

Deres  trofaste  Veninde 

C.  A. 


M  Hentydning  til  en  Strofe  i  Grundtvigs  Salme:  Vor  Alderdoms 
Trøst  og  Støttestav. 

2)  Se  foran,  S.  259. 

^)  Igjennem  flere  Aar  havde  Kørdam  holdt  Foredrag  over  Dan- 
marks Historie  hos  Enkedronuiugen. 

*)  Frederik  Helweg,  som  da  boede  i  Kjøbenhavn  efter  at  være  for- 
dreven fra  sit  Præsteembede  i  Haderslev,  havde  hos  Enkedron- 
ningen forklaret  Grundtvigs  bekjendte  kirkehistorisk-apokalyp- 
tiske  Difft. 

Da  jeg  den  23.  besøgte  Dem,  havde  jeg  dot  Hverv  fra 
Arveprindsessen  at  sige  Dem ,  hvor  megen  Deel  hun  tog  i 
deres  Sorg;  men  jeg  glemte  det  desværre;  men  imidlertid,  da 
hun  atter  spurgte  til  Dem  efter  nogle  Dage,  tillod  jeg  mig 
at  takke  hende  hjertelig  paa  Deres  Vegne. 

Skulde  der  endnu  være  Nogen  af  deres  Familie  hos  Dem 
la  bring  dem  ogsaa  min  hjertelige  Hilsen.  Heiberg  arbeider 
idag  her  i  Palaiet;  han  var  hos  mig  i  Formiddags,  og  vi 
talte  meget  om  Dem;  han  føler  dybt  for  Dem  og  beundrede 
Deres  Tale  igaar  og  Deres  Fatning.  De  havde  Herren 
hos  Dem! 

I  ovenstaaende  Brev  hentydes  til  følgende  Digt,  som 
Grundtvig,  trods  sin  Svaghed,  havde  skrevet  over  Fru  Jutta, 
paa  hvem  han  havde  sat  høj  Pris. 

Minde-Sang  ved  Fru  Jutta  Rordams  Bortgang. 
.Jesus  din  søde  Forening  at  smage. 

Ei  er  det  Perler  og  ei  Gyldenstykke, 
Ikke  Haai-fletning  og  Klædebon  rigt. 
Hvormed  de  hellige  Kvinder  sig  smykke, 
Verdslighed  prydes  og  praler  med  Slicjt; 
Menneske-Hjertet,  den  himmelske  Brud, 
Stille,  sagtmodig  og  ydmyg  i  Aanden, 
Dyrebart  er  i  sit  Skjul  det  for  Gad, 
Det  i  Hans  Øine  er  Lillievaanden, 
Kiærligheds  Datter  i  Deiligheds  Dragt. 

Saadan  en  Kvinde,  som  alt  de  kan  fødes, 
Fødes  i  Daaben  af  Vand  og  af  Aand, 
Saadan  en  Kvinde,  som  alt  de  kan  mødes. 
Hvor  sig  udspinder  Fuldkommenheds  Baand, 
Hvor  sig  skal  smykke  for  Herren  hans  Brud; 
Saadan  en  Kvinde  i  Guds-Menigheden 
Nylig  os  mødte  saa  kjærlig  og  prud, 
Nylig  forlod  os,  gik  stille  til  Eden, 
Som  til  sin  Hjemstavn:  Livskildens  Udspring. 

Peter  Rerdam.    III.  1° 

Savnet  er  stort,  hvor  in  ed  Fred  og  med  Glæde 
Huset  hun  pryded,  hvor  Sorgen  nu  boer, 
Savnet  er  stort,  hvor  i  Vennernes  Kiæde 
Hjertelig  Graad  er  det  gladeste  Ord; 
Mild  er  dog  Sorgen,  som  Mindet  er  kiært, 
Mild  er  og  Graaden,  som  Dugg  over  Enge, 
Hjertet  i  Eden  vort  Hjerte  er  nært. 
Skilsmissen  varer  for  Hjerter  ei  længe: 
Evig  forener  Fuldkommenheds  Baand! 


Kiærlighed,  det  er  Fuldkommenheds-Baandet, 
Kvinden  er  Hjertet  som  Lillievaand, 
Hun,  som  har  nylig  paa  Jorden  udaandet. 
Spandt  paa  Guld-Tenen  til  Kiærligheds-Baand, 
Forbilled  var  hun  paa  Frelserens  Brud, 
Derfor  er  hendes  velsignede  Minde 
Dyrebart  for  os  som  Hjertet  for  Gud, 
Det  i  vort  Fællesskab  kan  os  forbinde 
Med  den  livsalige  Paradis-Blomst! 

N.  F.  S.  Gnmdtvig. 

Af  de  mange  Breve,  Rørdam  fik,  efter  at  han  havde 
udgivet  Talen  over  sin  Hustru,  ses  det  bedst,  hvor  dybt  et 
Indtryk  den  havde  gjort,  særlig  paa  mange  Kvinder,  hos 
hvem  Skildringen  af  den  bortgangne  Hustru  havde  vakt  en 
Længsel  efter  et  saadant  Samliv  i  Kjærlighed  og  fuld  ind- 
byrdes Forstaaelse,  som  det,  hvorom  Talen  bar  Vidnesbyrd, 
samt  et  Ønske  om  i  nogen  Maade  at  gjøre  sig  værdige  til 
et  Eftermæle  som  det,  Peter  Rørdam  her  har  givet  sin  af- 
døde Ægtefælle.  Ordet  havde  saaledes,  ogsaa  i  Skikkelsen 
af  ,;sort  paa  hvidt" ,  vist  sin  levende  Kraft.  Vi  modstaa 
imidlertid  Fristelsen  til  at  give  et  Udvalg  af  disse  Breve, 
skjønt  de  ere  lige  hædrende  for  Brevskriverne  og  for  Mod- 
tageren, men  foretrække  at  afslutte  dette  Afsnit  af  P.  Rørdams 
Levned  med  følgende  Ord  af  ham  selv: 

P.  Rørdam  til  sin  Datter  ^). 

Onsdag  Aften  [Juni  1866]. 

Min  egen  søde  lille  Jutta! 

Da  jeg,  vil  Gud.  tager  til  Helsingøer  imorgen,  og  jeg 
først  skal  læse  med  Confirraanderne,  skriver  jeg  iafteu,  at  Du 
ikke  skal  savne  Brev. 

Fra  Dronningen  kom  der  iaften  en  ganske  deilig  Krands 
til  Moders  Grav;  Krandsen  er  saa  skjøn  og  saa  frisk,  mest 
af  Koser.  Gud  skee  Lov,  at  den  søde  Moder  har  det  godt, 
og  at  hun  lever  bedre  endnu,  end  da  hun  levede  med  os; 
thi  nu  har  hun  overvundet  Døden. 

Og  seer  Du  Jutta!  naar  vi  to  holde  os  til  "\'orherre,  af 
Hjertet  elsker  og  ærer  det  Ord,  vi  er  døbte  til,  leve  vi  ved 
den  samme  Herre,  som  Moder  lever  ved  i  Himlen,  og  han 
st^'rker  og  glæder  os,  mens  vi  gaae  paa  Jorden,  ligesom  han 
nu  for  evigt  glæder  Moder  i  sin  klare  Himmel;  thi  Vorherre 
raader  baade  over  Jorden  og  Himlen,  og  han  har  Omsorg  for 
sine  Venner,  baade  for  dem,  han  har  paa  Jorden,  og  for  dem, 
han  har  i  Himlen. 

Saa  vil  vi  to  stræbe  at  glæde  Vorherre,  at  vi  maa  høre 
ham  til  baade  paa  Jorden  og  i  Himlen;  saa  samler  Vorherre 
os  uok  med  den  søde  Moder;  og  vi  skal  da  altid  være  samlede 
hos  Vorherre. 

Lev  nu  vel,  min  egen  lille  Fugl  og  yndige  Blomst. 
Vorherre  bevare  dig! 


*)  Hun  opholdt  sig  i  et  Besog  paa  Garamel-Kjøgegaard. 


Eettelser. 


2den  Del. 

S.  11.  Anmærkningen  bør  vistnok  udgaa,  da  Grundtvig,  ifølge  O 
lysninger,  der  senere  ere  fremkomne,  maa  antages  at  he 
skrevet  de  tre  første  Vers  af  Salmen  "Sov  sødt  Barnlil! 
under  sit  Ophold  hos  G.  Busck  i  Bjergby. 

3die  Del  I. 

S.  182  øverst.    Den   her  angivne  Grund  til,    at  Carlsen  ikke  vi 

indtræde  i  det  Monradske  Ministerium,  holder  næppe  Stil 

S.  206  Anm.  2.    Fru  Lindholm  var  født  Hedemann  (ikke  Holck). 

Anden  Afdeling  af  dette  Bind,  hvormed  Værket  sluttes, 
vil  blive  af  mindre  Omfang  og,  om  alt  gaar  vel,  udkomme 
næste  Aar. 


Kj«benhavn.  —  Bmnco  Luuos  Kgl.  Hof-Bogtrykkeri  (F.  Dreyer). 

